
PRAEFATIO 


Scientia de Sacra Liturgia apud multos Christianos praesertim 
e Clero, hodiedum minoris momenti aestimatur, ea praesertim ratione, 
quia eam habent ut mere casuisticam de observatione et obligatione 
Rubricarum, seu de modo, quo singuli ministri Ecclesiae in sacris 
junctionibus se gerant (1). Alii unice historicam jormam alicuius ritus 
sacri aestimare videntur. Alii iterum putant verum cultum non 
consistere in actibus externis vel in usu materiae, sed solum in spi- 
ritu, et non in publica eius manifestatione, sed in abscondito cordis 
tantum: unde totum cultum Ecclesiae externum reiiciunt (2). 

Veram tamen Liturgiae naturam et conditionem Pius PP. XI 
in celebri sua Constitutione Apostolica « Divini cultus » de die 20 
Dec. 1928, innitens plurium antecessorum suorum dictis et decla- 
rationibus, his praeclaris verbis proposuit (3): 

«Divini cultus sanctitatem tuendi cum Ecclesia a Conditore 
Christo munus acceperit, eiusdem est projecto, salva quidem Sacri- 
ficii et Sacramentorum substantia, ea praecipere - caeremonias nempe, 
ritus, formulas, preces, cantum - quibus ministerium illud au- 
gustum et publicum optime regatur, cuius peculiare nomen est 
Liturgia, quasi actio sacra praecellenter. Arque res utique sacra 
est liturgia; per eam enim ad Deum evehimur, ipsique coniungimur, 
fidem nostram testamur nosque gravissimo ei obligamur officio 
ob accepta beneficia et auxilia, quibus perpetuo indigemus. Hinc 
intima quaedam necessitudo inter dogma et liturgiam sacram, 


(1) Cfr. v. g. J. Raimond, In: La formation chrétienne de l'enfant, Janvier 1931 p. 8-9. 
(2) Cfr. B. Capelle, Synthèse. Le visage de la liturgie. Le vrai visage. Le visage déformé 


— Cours et Conférences des Semaines Liturgiques 14 (Louvain 1938) p. 133-153, praesertim 
142-153. 


(3) Acta Apostollcae Sedis 21 (1929) p. 33-35. 

itemque inter cultum christianum et populi sanctificationem. Qua- 
propter Caelestinus I fidei canonem expressum esse censebat in 
venerandis liturgiae formulis: ait enim: «legem credendi lex sta- 
tuat supplicandi. Cum enim sanctarum plebium praesules man- 
data sibimet legatione fungantur, apud divinam clementiam humani 
generis agunt causam, et tota secum Ecclesia congemiscente pos- 
tulant et precantur ». 

Quae communes supplicationes primum opus Dei, deinde offi- 
cium divinum appellatae, quasi debitum cotidie Deo solvendum, 
noctu dieque olim jiebant, magna quidem | Christianorum frequentia. 
Ac mirum quantum iam inde ab ipsa antiquitate temporum in- 
genuae illae cantilenae, quae sacras preces actionemque liturgicam 
exornabant, ad fovendam in populo pietatem contulerunt. Namque 
in veteribus praesertim basilicis, ubi episcopus, clerus populusque 
divinas laudes alterne concinabant, non panem liturgici cantus eo 
valuere ut plurimi ex barbaris ad christianum civilemque cultum, 
historia teste, adducerentur. In templis catholicae rei oppugnatores 
altius sanctorum communionis dogma didicerunt quamobr&m— 
Mediolani 8. Ambrosius ab haereticis arguebatur se turbas litur- 
gicis cantibus fascinare, quibus quidem perculsus Augustinus con- 
silium cepit Christi fidem amplectendi. In ecclesiis deinde, ubi ex 
tota fere civitate chorus ingens fiebat, opifices, aedium fabri, pic- 
tores, sculptores, litterarum ipsi studiosi, per liturgiam ea theolo- 
gicarum rerum cognitione imbuebantur, quae hodie ex illius ae- 
tatis mediae monumentis tantopere elucet. 

Ex his intelligitur cur Romani Pontifices tantam adhibuerint 
sollicitudinem in liturgia tutanda et custodienda; et quemadmodum 
tam multa erat eis cura in dogmate aptis verbis exprimendo, ita 
liturgiae sacrae leges ordinare, tueri et ab omni adulteratione prae- 
servare studuerint. Itemque patet cur Sancti Patres liturgiam sa- 
cram {seu supplicandi legem) verbis scriptisque commentati sint; 
et Tridentinum Concilium voluerit eam esse christiano populo expo- 
nendam et explicandam. 

! Quod vero ad nostra haec tempora attinet, Pius X, abhinc annos 
XXV, in praescriptionibus illis Motu proprio promulgandis, quae ad 
cantum gregorianum et musicam sacram pertinent, hoc in primis 
sibi proposuit ut scilicet christianum spiritum in populis exci- 
taret et aleret, ea sapienter removendo quae templi sanctitudinem 
maiestatemque dedecerent. Etenim ob eam causam ad aedes sacras 

fideles conveniunt ut pietatem inde, tamquam ex praecipuo fonte, 
hauriant, veneranda Ecclesiae mysteria ac publicas sollemnesque 
preces actuose participando... » 

Ex quibus verbis elucet quaestionem utrum publicus Ecclesiae 
cultus cum suis textibus, actibus, rebus, symbolis habeat nexum cum 
Jide et doctrina Ecclesiae, annon, et qualem, gravissimi esse mo- 
menti; quae quaestio proinde ab optimis quibusque auctoribus iam 
deinde a primis Ecclesiae temporibus usque nunc continuo affir- 
matur atque exponitur.: Liturgia enim ipsa non est sicut ex tempoie 
Protestantium et Rationalistarum usque nunc multis indetur, sola 
casuistica et rigorosa observatio sacrorum rituum a libris liturgicis 
praescriptorum, vel historica et traditionalis aliquarum formarum et 
formularum celebratio earumque aesthetica gustatio, sed praecipue 
spiritus et cita est, illud scilicet directum commercium Deum inter 
et homines, cuius externam formam, inspirante et ducente Spiritu 
Sancto, suprema in Ecclesia auctoritas, conscia muneris sui, Deum 
recto modo glorificandi hominesque veritatem docendi eosque in viam 
salutis ducendi ac sanctificandi, omnibus fidelibus tamquam nor- 
mam proponit suisque ministris obligatorie imponit; vastum illud 
Credo, quod ipsa Ecclesia ore et corde ministrorum et fidelium 
suorum iugiter profert atque enuntiat. 

Eline paginis sequentibus quaedam argumenta colliguntur, quae 
ostendant Liturgiam natura sua fidem et doctrinam Ecclesiae ex- 
primere easque validis argumentis demonstrare, indeque obiectio- 
nes. quae contra vim dogmaticam Liturgiae afferri soient, facile 
reiici posse; porro auctoritatem doctrinalem Liturgiae praeter va- 
lorem intrinsecum multis etiam testimoniis ab extrinseco confir- 
mari, tum ex haereticorum nisibus Liturgiam corrumpendi, tum 
ex eximia cura Ecclesiae Liturgiam semper tuentis, ordinantis, im- 
ponentis, defendentis et ex ea arguentis. Expositioni praeponitur 
brevis conspectus auctorum principalium de principiis theologiae li- 
lurgieae agentium; in fine pauca quaedam adduntur de charactere 
instructionis in rebus fidei et de methodo, quibus ipsa Ecclesia in 
sua Liturgia utatur. Recensendo deinde praecipua quaedam capita 
fidei catholicae, ostendatur, quomodo ex solis actibus et textibus re- 
busque in celebratione Sacrae Liturgiae adhibitis eorumdem capitum 
veritas legitime concludatur et exponatur. 

In altera parte exponitur relatio Liturgiae ad vitam Christia- 


nam et perfectam et plura inseruntur de Liturgiae vita et spiritu. 


XII PRAESENTATIO LIBRI 


Licet tractatus hic de principiis theologiae liturgicae multis adhuc 
laboret dejectibus, tamen eum publici iuris facere audeo, tum ut 
plurum  inserviam desiderio, votis ac instantiis, et praesertim, ut 
Alumnis Sacrae Theologiae cuncloque Clero et omnibus cultoribus 
Sacrae Liturgiae profundiorem rationem cultus divini indicem, tum 
ut alios ad similes eosque meliores labores profundioraque studia 
singularum quaestionum excitem, «ut in omnibus glorificetur Deus ? 
devotius semper, dignius, veriusque, et ut Christus Jesus eiusque 
Ecclesia in opere principali, divino scilicet cultu, in dies magis et 


intelligantur et amentur. 


Romae, in Aedibus Anselmianis, 
in Vigilia Nativitatis a. D. MCMXLV. 


D. Philippus Oppenheim 


O. S. B. 


INTRODUCTIO 


Auctorum qui tempore elapso, 
de theologia liturgica deliberate scripserunt 
recensio. 


Jam plures auctores de «theologia liturgica» agere studuerunt: 
veteres scilicet usque ad Concilium Tridentinum, de facto omnes fere 
theologiam Liturgiae tradiderunt, quin tamen ipsa voce sint usi; ex 
posterioribus hi sub tali nomine intellexerunt introductionem in ac- 
curatiorem et profundiorem cognitionem Eubricarum, quin tamen 
de earum sensu et significatione loquantur eumque profundius pe- 
netrent: quorum opera, quamvis interdum egregie de suo obiecto et 
per hoc de re ad S. Theologiam pertinente agant, non aestimantur 
digna tali denominatione; alii iterum singularum rerum et caeremo- 
niarum sensum realern et mysticum quidem exposuerunt, principia 
vero generalia non detegerunt; alii denique praesertim in eo fuerunt, 
ut ostenderent Liturgiam esse locum praecipuum quem vocant theo- 
logicum, seu fontem, qui continet dogma et doctrinam Ecclesiae, et 
ex quo proinde inquisitores fidei tuto proferre possint valida argumenta 
fidei, vix vero vel non demonstraverunt, cur et quousque Liturgia 
contineat et exprimat fidem Ecclesiae eiusque regulam vitae moralis, 
neque ex historia seriem testimoniorum texuerunt, quae ostenderent 
Liturgiam in omnibus retro saeculis omnibusque regionibus tamquam 
regulam fidei esse consideratam. Plures vero alii viri, fide illuminati 
et igne Spiritus Sancti ardentes — praeierunt multi ex optimis qui- 
busque Summis Pontificibus (1) — non cessabant iterum iterumque 


(1) Inter recentiores v. g. Pins IX, in BuUa dogmatica de Immaculata Conceptione B. 
M. V a. 1851; Pius X, in variis Ercyclicis, v. g. ! Pascendi », « Acerbo nimis », praesertim in 
Motu proprio « Inter pastoralis officii d. 22.X1.1903; Pros XI, Constitutio Apostolica « Di- 
vini cultus» d. 20.XII.1928; inter vetustiores v. g. S. StRicros Papa, S. Innocentius I, Leo IV, 
S. Pius V, Clemens VIII, Urbanus VIII, alii; de quibus aliisque c£r. Ph. Oppenheim, Trac- 
tatus de iure liturgico (Taurini-Romae 1939 sq) I. De legislatoribus Ilturgicis eorumque po- 

admonere de praestantia et profundo valore theologico Sacrae Li- 
turgiae. 

Inter auctores antiquiores Martinus Gerbert, abbas-princeps S. B Ia- 
sii, dedit quidem titulum (1), verumtamen eius opus potius inter me- 
liora istius temporis manualia liturgica computandum est, cum de 
theologia liturgica proprie dicta non agat nisi superficialiter; affert 
tamen plures textus liturgico-theologicos ex S. Patribus vel ex Con- 
ciliorum decretis haustos eosque commentatur; in quo labore prae- 
cipuus huius operis valor consistit; optime forsitan pro suo tempore 
egit de Sanctorum, S. Imaginum ReJiquiarumque cultu quem validis 
argumentis defendit contra Protestantes. 

In opere deinde eiusdem tituli, quod edidit Gregorius Ktihler (2), 
omnino desiderantur, quae in titulo promittuntur: auctor paululum 
tantum affert de theologia liturgica; reliqua omnia sunt, sicut in aliis 
manualibus liturgicis, tractatus de diversis rebus ad liturgiam perti- 
nentibus. 

Maioris momenti est dissertatio F. A. Zaccariae, De usu librorum 
liturgicorum in rebus theologicis (3) quae melius correspondet titulo, 
et quamvis non sit nisi parva dissertatio, tamen utiles instructiones 
de suo obiecto continet. 

Jam plus uno saeculo antea Franc. Carriére (4), theologus hodie 
penitus fere a memoria doctorum deletus, modo profundiore rela- 
tionem Liturgiam inter et dogma proposuerat. In tomo II operis sui 
Commentarium ad professionem fidei Pii IV (3), contra Protestantes 
defendit sacros Christianorum ritus, scilicet esignationem cum cruce, 
aquam benedictam eiusque usum, Rogationes, ieiunia, festa, hymnos, 
horas canonicas, caeremonias, Sacramenta et Sacramentalia, cultum 
Sanctorum et S. Imaginum, indulgentias. Quod opus raro quidem 
emi potest, sed dignum est quod studio et opere examinetur. 

M. B. Gener (6), deinde non minus oblivione mersus, in opere suo 


testato hiris liturgici dicundi p. 64-91; III. De libris liturgicis deque hire ex cis mananto 
(1940) p. 169-300 passim, praesertim ubi citatur textus documentorum Pontificum; Id., No- 
tiones Liturgiae fundamentales (1941) p. 68-80. 

(1) M. Ger bert, Principia theologiae liturgicac (S. Blasii 1759); est pars operis, cui ti- 
tulus Theologia generalis, ad quam pertinent eiusdem auctoris Principia theologiae cxegeticae, 
Principia theologiae mysticae, Principia theologiae canonicae, etc. 

(2) Greg. Kôitler, Principia theologiae liturgicae ex selectissimis auctoribus (Mogun- 
tiao 1788). 

(3) Fr. Ant. Zaccaria, Bibliotheca Ritualis I (Romae 1776) LV-LXXXV III. 

(4) Fr. Carriére, Fidei catholicae digestum singula eius dogmata et ritus Ecclesiae 
iuxta SS. Patrum et conciliorum doctrinam exacte declarans (Lugduni 1657) 2 voll. 


(5) Dte IX, 789. 
(6) J. - B. Gener, Theologia dogmatico-scholastica... sacrae antiquitatis monumentis 


illustrata,.6 voll. (Romae 1767). 


AUCTORES QUI DE THEOL. LITURG. SCRIPSERUNT XV 


de theologia dogmatico-scholastica exposuit primo quodlibet dogma 
secundum modum theologiae scholasticae, deinde vero illustrat omnem 
thesim argumentis «e re lapidaria, e re liturgica, e re nummaria, e re 
sigillari » etc. desumptis. Quod opus testatur patientem laborem au- 
ctoris omnibusque inservire potest rerum liturgicarum cupidis, prae- 
sertim vero illis theologis, quibus persuasum est ex Liturgia frequen- 
tiores demonstrationes fidei Christianae faciendas esse. 

Inter principes porro computandus est Ludovicus Antonius Mu- 
ratori, qui in dissertatione sua praevia ad opus de vetere Liturgia Ro- 
mana (1) plura. dogmata Ecclesiae praesertim S. Eucharistiam spe- 
ctantia ex solis textibus et ritibus liturgicis deduxit. 

Generatim dicendum est inter liturgistas saeculi XVII et XVIII 
plures fuisse theologos eosque melius intellexisse valorem Liturgiae 
in quaestionibus theologicis, quam theologos recentiores, sicut probent 
cum dissertationibus et adnotationibus suis Leo Allatus (2), fratres 
Assemani (3), Antonius Arnaud (4), Cardinalis Joannes Bona (5), Edmun- 
dus Martène (6), J. Grancolas (T), -1. Trombelli (8), J.-B. Thiers (9), 
Th. J. Lamy (10), Joannes Mabillon (11), Eusebius Renaudot (12), 
G. Bossuet (13), aliique quorum nomina suo loco citantur. 

Inter recentiores illi, qui proprie vocantur theologi dogmatici, 
sicut Franzelin, Pesch, Van Noort, Lambrecht, Diekamp, ut aliqui 
nominentur, in tractatu de locis theologicis, ubi de valore theologico 
Liturgiae agere deberent, plerumque ne vix quidem quaestionem tan- 
gunt, vel ad summum paucis lineis eam absolvunt. Soli P. Perrone (1-1), 


(1) L. A. Muratori, Liturgia Romana Vetus I (Venetiis 1748) p. 101-288. 
(2) L. Allatus» De Ecclesiae occidentalis et orientalis perpetua consensione (Coloniae 
Agrippinae 1648). 
(3) Praesertim J. A. Assemani Codex liturgicus Ecclesiae universalis (Romae 1752) lib. 
IV. p. 1; 137. 
(4) Ant. Arnauld, La perpétuité de la foi sur l'Eucharistic, 3 voll. (1669-74 et saepius). 
(5) J. Bona, Rerum liturgicarum libri II (editio emendata a Rob. Sala» Taurini 1747) 
L 123 es. 
(6) E. Mart ÉNE, De antiquis Ecclesiae ritibus (Antverpiae 1758 et saepius). 
(7 J. Grancolas, Les anciennes liturgies ou lu maniére dont on a ditla sainte messe 
dans chaque siécle (Paris 1704). 
(8) J. Trombelli, Tractatus de sacramentis per polemicas et liturgicas dissertationes, 
12 voll. (Bononiae 1769). 
(9) J. - B. Thiers, Traita de l'exposition du saint. Sacrement (Paris 1679). 
(10) Th. J. La my, De Syrorum fide et disciplina in re eucharistica (Dissert. Lovanii 1859). 
(11) J. Mabillon, Museum Italicum seu collectio veterum scriptorum ex bibliothecis 
itulicis eruta (Parisiis 1687-89); 
Ia., De Liturgia Gallicana (Parisiis 1729). 
(12) E. Renaudot, Liturgiarum Orientalium Collectio I (Francoforte 1847) ed. 2 p. XLIX 
(13) G. Bossuet, Instruction sur les états d'oraison, lib. VI = ed. Migne, Oeuvres com- 
plétes de Bossuet IV (1856). 
(14) P. Perrone, Praelectiones theologicae, editio post secundam romanam diligenter 
emendata (Paris 1842) dicit (ed. Migne, II, 1238): « Maximi faciendam esse auctoritatem sa- 


2 — Oppenheim, Principia theologiae lilurgicae. 

et melius Joachim Berthier (1) Liturgiae attribuisse conspiciuntur 
locum theologicum, qui ei convenit, quamvis brevissimis verbis. 

Inter auctores recentiores vero, qui de Sacra Liturgia egerunt, 
plures inter quos Lapini (2), Maximilianus princeps Saxoniae (3), 
E. Caronti (4), L. Duchesne (5), A. Vigourel (6), F. Cabrol (7), 
A. Coelho (8), L. Eisenhofer (9), R. L. Barin (10), C. Callewaert (11), 
P. Veneroni (12), Ph.Oppenheim (13), alii, in suis manualibus de valore 
et significatione theologica vel omnium sacrorum rituum in genere 
vel aliquorum singulorum (14) interdum valde profunda et summi 
aestimanda praestiterunt, vix unus vero expresse de Theologia In- 
turgica eiusque principiis fundamentalibus egit (15). 

Mediante saeculo XIX cum honore nominari potest D. M. Bouix, 
qui tractatui suo de iure liturgico (16) praemisit dissertationem de va- 
lore dogmatico Liturgiae ibique optime pro suo tempore exposuit 
certa quaedam principia, quibus innititur theologica S. Liturgiae con- 


crae liturgiae eamque habendam uti omni exceptione maiorem traditionis et Ecclesiae fidei, 
is solum inficias iverit, qui non adverterit in illa Ecclesiarum omnium exhiberi vocem ac testi- 
monium episcoporum, presbyterorum et plebis ipsius suffragia, leges, ritus, effata, dogmata »; 
et statlm ostendit plurima dogmata Christiana in liturgia pronuntiata esse. 

(1) J. Berthier, Tractatus de locis theologicis (Torino 1900) p, 424-440. 

(2) La pini, Istituzioni liturglche (Firenze 1895) p. 219-309. 

(3) Maximilianus, Princeps Saxoniae, Praelectiones de Liturgiis orientalibus (Fri- 
burgi 1908) p. 25-43. 

(4) E. Caronti, Supériorité dogmatica della Liturgia = Rlvista Liturgica 1914 p. 88 ss. 

(5) L. Duchesne, Los origines du culto chrétien (cd. 5, Paris 1925). 

(8) A. Vigourel, La liturgie et la vie chrétienne (Paris 1909). 

(7) F. Cabrol, La prière de l'Eglise antique (germ. Gg. P1 bt1, Die Liturgie der Kirche, 
Kempten-München 1906); Ia ., Les origines liturgiques (Paris 1906); Ia ., art. « Céléstin » DACL, 
II, 2794-2802; art. «Liturgie : DTC IX, 787-845. 

(8) A. Coelho, Corso di liturgia Romana I (ital. F. Maber ini, Torino 1935), p. 202-213. 

(9) L. Eisenhofer, Handbuch der katholischen Llturgik, 2 voll. (Freiburg i. B. 
1932 sq.). 

(10) R. L. Barin, Catochlsmo Liturgico, 3 voll. (ed. 3, Rovlgo 1928). 

(11) C. Callewaert, Liturgioae Institutiones I. De S. Liturgia universim (ed. 3, Brugis 
1933) p. 39-50; Id., L'étude et l'esprit de la liturgie — Collationes Brugenses 13 (1908); Id., 
Relatio in conventu liturgico Lovaniensi a. 1910 = Supplément de la Vie liturgique n. 10. 

(12) P. Veneroni, Manuale di Liturgia I (Milano 1940) p. 69-76. 

(13) Ph. Oppenheim, Institutiones systematico-historicae in S. Liturgiam, voll. I-IX 
(Taurini-Romae 1937-1943) passim, praesertim vol. VI. Notiones Liturgiae fundamentales 
(1941), Tractatus de Baptismo (1943). 

(14) Cfr. v. g. haec opera praestantiora: R. Molitor, Vom Sakrament der Weihe. Erwil- 
gungen nach dem Pontificale Romanum, 2 voll. Regensburg 1938; P. PaRSCH, Das Jahr des 
Heiles, 3 voll. (Klosterneuburg bei Wien 1932 ss.) in plures linguas versa; I. Schuster, Liber 
Sacramentorum. Note storlche e liturgiche sui Messale Romano, 10 voll. (ed. 3, Torino 1928 
Sq.) in plures linguas versa; B. Baur, Werdo Licht, 3 voll. (Freiburg i. B. 1938, ed. 4) in 
plures linguas versa; Ph. Oppenheim, Tractatus de baptismo, voll. I-III (Taurini-Rornae 
1943), etc. 

(15) In operibus vero Ant. Coelho, Cam. Callewaert, P. Veneroni, Ph. Oppenheim 
supra citatis per plures paginas iam de hac quaestione agitur. 

(16) D. M. Bouix, Tractatus de iure liturgico (ed. 3, Parisiis 1873) p. 12-88. 

sideratio; tredecim etiam dogmata proposuit ex ritibus et textibiis 
liturgicis. 

Eodem fere tempore Prosper Guéranger, abbas Solesmensis, qui 
inter praecipuos auctores efflorescentium et renascentium studiorum 
Sacram Liturgiam spectantium enumeratur, ex textibus et ritibus 
sacris plura dogmata Ecclesiae corroboravit (1). 

Ineunte saeculo XX P. Schoulza (2), modo originali quaestionem 
fundamentalem de valore theologico Sacrae Liturgiae solvere conatus 
est; eius tamen thesis omnino revisione et completione digna esset; 
similiter etiam dissertatio Mauri Procaccianti, qui quaedam principia 
fundamentalia noviter proposuit et modo generaliore quaestionis so- 
lutionem aggressus est (3). 

His ultimis denique decenniis plures auctores, sive in opusculis 
propriis, sive praesertim per capita in periodicis, varias quaestiones 
de relatione Liturgiae ad fidem deque eius speculativa vel scientifico- 
historica et critica inquisitione, interdum optima methodo et effectu (4), 
plerumque vero pro una alterave quaestione speciali, aggressi sunt, 
quarum plures antea in scientificis vel popularibus conventibus, prae- 
sertim hebdomadarum quae dicuntur liturgicarum, proposuerant. 
Nova testimonia attulerunt veteraque critice inquisierunt, novosque 
interdum aspectus ostenderunt; nemo vero ex eis quaestionem radicitus 
et integre solvere voluit nec plene eam proposuit. 

Ita J. Berthier (5) inquisivit, utrum et quinam locus Liturgiae, 
tribuendus esset inter locos communiter « theologicos » vocatos; G. Ty- 
rell inquisitionem magis generalem instituit de relatione inter ora- 
tionem et fidem (6); L. Janssens proposuit (7), quomodo Liturgia in- 
strueret de dogmate catholico; eius vestigia optima inquisitione secuti 
sunt M. J. Weber (8) et M. Cappuyns'(9). G. Malherbe in aliquibus 


(1) PR. Guéranger, Institutions liturgiques I-II (Paris 1840), et praesertim IV (ed. 2, 
Paris 1885) p. 243-583. 

(2) P. Schoulza, Liturgia catholica catholicae fidei magistra (Theses Insulenses 14, 
Lille 1901). 

(3) M. Procaccianti, Lex orandi - lex credendi (Dissertatio Anselmiana) 1933 MS. 
(Romae) ex qua plura capita edita sunt in « Bollettino Liturgico, Parma ». 1933 ss. 

(4) V. g. M. Riohbtt1 Manuale di Storia Liturgica I (Milano-Genova 1945) p. 15-22. 

(5) J. Berthier, op. oit. 

(6) G. Tyrell, Lex orandi or prayer and creed (London 1904). 

(7) L. Janssens, La liturgie et l'enseignement du dogme = Questions Liturgiques 2 
(1911-12) 446. 

(8) M. J. Weber, La liturgie est : la didascaUe de l'Eglise » (Pie XI) par son enseigne- 
ment dogmatique = Cours et Conférences des Semaines Liturgiques 14 (Louvain 1938) 
p. 89-114; In., L'enseignement dogmatique de la liturgie: La Vie Bénédictine 47 (1939) 
79-85. 

(9) M. Cappuyns, Liturgie et Théologie — Cours et Conférences des Semaines Liturgiques 
14 (Louvain 1938) p. 175-209. 

exemplis quasdam quaestiones fundamentales ostendit, quo modo 
scilicet Sacra Liturgia sit fons doctrinae catholicae et qualis sit eiusdem 
methodus instructionis (1); A. Tanquerey, e contra, demonstravit, 
quomodo dogma et doctrina Ecclesiae influant, in pietatem liturgi- 
cam (2); (. Adam basim dogmaticam Liturgiae detegit (3); plures 
alii auctores, sub diverso respectu, capita bonae eruditionis, criticae 
inquisitionis, vel syntheticae expositionis scripserunt de auctoritate 
Liturgiae in rebus fidei, inter quos W. De Vries (4), Ph. Oppenheim (5), 
J. Brinktrine (6), P. Renaudin (7), H. Hering (8); alii iterum vel de 
spiritu Liturgiae (9) vel de virtute religionis, quatenus est anima cul- 
tus (10) paginas magni valoris praestiterunt; alii denique, sicut P. 
Ricci (11), singulas fidei veritates ex textibus liturgicis illustraverunt (12). 
Longum esset omnes auctores, quorum numerus in dies crescit, enu- 
merare, qui aliquo modo quaestionem nostram, paucis saltem verbis, 
vel tetigerunt vel etiam exposuerant (13): suis locis voces eorum, qui 
sunt principaliores inter eos, audientur. 


(1) G. Malherbe, La liturgie comme source et comme méthode d'enseignement de la 
doctrine catholique — Cours et Conférences des Semaines Liturgiques 2 (Louvain 1914) 
p. 295-323. 

(2) Ad. Tanquerey, Les dogmes générateurs de la piété (Tournay 1927). 

(3) K. Adam, Les bases dogmatiques de la liturgie Les Questions Liturgiques et Pa- 
roissiales 22 (1937) p. 3-18; 75-92; 147-158. 

(4) W. De Vries, Lex supplicandi - Lex credendi Ephemerides Liturgicae 47 (1933) 
48-58. 

(5) Ph. Oppenheim, Liturgie und Dogma = Théologie und Glaube 37 (1935) p. 559-568. 

(6) J. Brinktrine, Die Liturgie als dogmatische Erkenntnisquelle Ephemerides 
Liturgicae 43 (1929) 41-51; Id., Der dogmatischc Beweis aus der Liturgie 1 Scientia Sacra. 
Fcstgabe für Kard. K. J. Schulte (Düsseldorf 1935) p. 231-251. 

(7) P. Renaudin, De auctoritate sacrae liturgiae in rebus fidei = Divus Thomas Frei- 
burg i. Schw. 13 (19.35) 40-51. 

(8) H. Hering, De loco theologico Liturgiae apud S. Thomam = Pastor bonus 5 (1941) 
p. 456-464. 

(9) R. Guardini, Vom Geist der Liturgie (13.-14. cd., Freiburg i. B. 1934) in plures 
linguas versum. 

(10) V. LottiN. L'Ame du culte. La vertu de religion d'aprés S. Thomas d'Aquin (Lou- 
vain 1920). 

(11) P. Ricci, La liturgia e il domina (Firenze 1932). 

(12) Cfr. Ph. Oppenheim, Das Kônigtum Christi in der Liturgie (München 1931); Ia. 
Christi persona et opus secundum textus Liturgiae Sacrae = Ephemerides Liturgicae 49 
(1935) 367-383; 50 (1936) 224-242 CittA del Vaticano 1936; Id., Notiones Liturgiae funda- 
mentales (Taurini-Romae 1941) p.81-419; Id., Maria nclla Liturgia cattolica (Roma 1914) 
C. Callewaert. Les fins et les fruits du Sacrifice = Les Questions Liturgiques et. Paroissiales 
24 (1939) 20-35; Ia., Beteekenis en vruchtbaarheid van het Kerkclijke Jaar- Liturgisch Pa- 
rochicblad 14 (1932) 315-317; 331-338. 

(13) Cfr. v. g. Catechismus iussu Concilii Tridentini editus, Appendix II; A. Meyenberg, 
Homilctische und katechetische Studien (cd. 6, Luzern 1908) p. 170-632; M. FestuGière 
L'espérience religieuse dans le catholicisme. La liturgie catholique, esquisse d'une synthése 
suivie de quelques développements = Revue de philosophie 1912 sq; Id., La liturgie catholi- 
que. Essai de synthése (Marcdsous 1913) p. 120 ss; E. Caronti, La liturgia — Rivinta Li- 
turgica 1 (1914) 88 ss; Id., Pieté liturgica (Torino 1920); Ia., Sacrificio cristiano (Torino 

Praeter hos aliosque auctores amplam hic praebent materiam 
Conciliorum omnium saeculorum canones et decreta, epistolaeque 
canonicae et pastorales Episcoporum, documenta Summorum Pon- 
tificum et S. Congregationum, necnon scripta S. Patrum sparsim; libri 
vero liturgici ac auctores de divinis officiis vel de sacris ritibus agentes, 
praesertim antiquiores et recentissimi, saepius toti fere in eo -sunt, 
ut suo quisque modo valorem Liturgiae dogmaticum vel ascetico- 
moralem ostendant. 


1922); L. Beaudvin. La piété de l'Eglise (Louvain 1914) t V. Michel. Liturgy the life of 
the Church (Collegeville 1926); L. Beauduin, in: Questions Liturgiques III p. 143 ss: IV 
p. 87 ss; I. Her wegen. Alte Quellen nouer Kraft (ed. 2, Düsseldorf 1922);Ia.. Vom ohristli- 
chen Sein und Leben (Berlin 1932); Co1. Mar mion. Le Christ dans ses mystéres (Maredsous 
1922) in plures linguas versum; Chr ys. Panfoeder, in variis suis opusculis collectionis : Li- 
tui gia -, quam edidit Abtei St. Joseph, Coesfeld, scilicet praesertim in: Christus unscr Liturge 
(Mainz-Wiesbaden 1922); Dic Kirche als liturgische Gemeinschaft (ibd. 1924); Das Ucber- 
personliche in der Liturgie (ibd. 1928) p. 163 ss; Das Organischc in der Liturgie (ibd. 1929) 
p. 129 ss; V. Michel, The Spirit of the Liturgy (Collegeville 1926): E. Caronti, ut supra; 
Questioni liturgiche: Lex supplicandi - Lex credendi La Senoia Cattolica 61 (1933) 403- 
405; R. Aiorain, Liturgia. Encyclopédie populaire des connaissances liturgiques (Paris 1931) 
p. 3-27; 59-68; 656-693; 955; A. Cu ollet, Culte en général = DTC III, 2404-2427. 


PARS I. 


DE VALORE LITURGIAE DOGMATICO 


DE RELATIONE LITURGIAM 
INTER ET FIDEM 


SECTIO I. 


PRINCIPIA GENERALIA et FUNDAMENTALIA 


TITULUS I. 


De Liturgia quatenus exprimit fidem 


Sub voce «Liturgioe » hic intelligitur publicus et officialis Ec- 
clesiae cultus divinus, seu omnes illi sacri ritus, qui a libris liturgicis 
vel etiam immediate a competente auc,toritaté ecclesiastica ordinantur 
ac. clero et fidelibus imponuntur ad glorificandum Deum et ad san- 
ctificandas personas vel res, quae proinde a ministris Ecclesiae nomine 
et auctoritate eiusdem Ecclesiae cum participatione fidelium pera- 
guntur (1). 

Fides duplici sensu intelligi potest, obiectiva et subiectiva. 

Fides obiectiva est summa illarum veritatum, quae tamquam a 
Deo hominibus revelatae in Sacra Scriptura continentur atque a ma- 
gisterio Ecclesiae et a Traditione ecclesiastica fidelibus ut credantur 
et publica professione agnoscantur proponuntur. 

Fides subiectiva est hominis ad aliquam veritatem revelatam li- 
bera assensio propter auctoritatem Dei revelantis et propter aucto- 
ritatem Ecclesiae illam proponentis, manifestata sive sola interna 
mente, sive etiam externis actibus. 

Utroque sensu Liturgia exprimit fidem. 


(1) De notione Liturgiae cfr. Cam. Callewaert, Liturgicae Institutiones I. De sacra 
Liturgia universim (ed. 3, Brugis 1933) p. 1-50; Ph. Oppbxhbim, Notiones Liturgiae funda- 
mentales (Taurini-Romae 1941) p. 1-308; praesertim p. 1-80. 


Caput I. 


Liturgia non creat fidei doctrinam et dogmata, sed essen- 
taliter seu ex natura sua praesupponit fidem eique 
innititur et necessario eam exprimit. 


$ 1. - Liturgia non creat fidei doctrinam et dogmata, sed es- 


sentialiter eam supponit eique innititur. 


Secundum S. Thomarn «fides religionis causa et principium 
est». Omnis manifestatio religionis, privata et publica, innititur fidei: 
praesupponit enim necessario aliquam cognitionem intellectualem Dei 
et hominis a Deo dependentiae sinceraeque erga Deum suisubmis- 
sionis. 

Quilibet enim homo, dum Deum adit, per ipsum hoc factum, 
quod verbis et actibus Deum adorat, laudat, propitiat, aliquid ab eo 
petit, ei aliquid promittit, ei gratias agit, vel aliquid ei offert, ostendii 
se credere in hunc Deum eiusque existentiam et excellentiam, ac se 
agnoscere de facto relationes suas ontologicas ad hanc Divinitatem; 
ipsis verbis et actibus suis, quibus utitur, exprimit fidem suam seu 
id quod credit. Si enim in eiusdem Dei, quem colit, existentiam, excel- 
lentiam, iustitiam, misericordiam, aliasque eiusdem qualitates non 
crederet, praefatos actus non poneret: non peteret, nec gratias ageret. 
Immo, qui non credit Deum revera exsistere ipsumque esse supremum 
Dominatorem, Judicem, Remuneratorem, vel eum propitiari posse, 
eum non adit nec ullum actum sincerum religionis emittere potest; 
neque alios Superos, Angelos et Sanctos, sincero ac religioso actu co- 
lere valet, nisi credat eos in caelesti patria revera esse, vivere, ac ho- 
minibus, praesertim ipsis petentibus, adiutorjo esse posse. 

Si ergo in omni loco et generatione, a primis hominibus usque 
nunc, semper et ubique, homines ad Superos oraverunt eisque sacri- 
ficaverunt, cum privatim tum publice, ut ita eos colerent, aliquid ab 

eis obtinerent, hoe ideo fecerunt, ut fidem suam manifestarent. Omnis 
enim cultus est ex fide et propter fidem seu provenit ex fide eique 
innititur, et ideo fit, ut homo fidem suam manifestet vel comprobet. 


$ 2. - Liturgia exponit fidem ecclesiae eius, quae eam imponit, 
ac proinde ex natura sua potest sicut veram, ita etiam 
falsam fidem vel doctrinam exprimere (1). 


Liturgiam inter et religionem ergo intimus quidam viget nexus: 
Liturgia enim semper et necessario est ab'qua doctrinae creditae ma- 
nifesta probatio et confessio. Quae proprietas ipsi ita intrinsece inhaeret, 
ut nulla, etiam falsarum religionum liturgia, ea spoliari possit. Unde 
dubium esse non potest, sicut veram doctrinam, ita etiam falsam et 
quoslibet errores circa religionem exprimi posse verbis, ritibus, signisque 
symbolicis; nec minus certum est huiusmodi verba, ritus et signa ab 
aliqua societate usurpari posse, sive lege sive consuetudine, pro cultu 
externo, ut ita exprimat fidem suam, seu id, quod a membris socie- 
tatis credi et propagari cupiat. Et revera historia testante ita a paganis 
et ab haereticis saepius factum est. 

Quae res insuper ex ipsa natura rei omnino perspicua est, cum 


unaquaeque societas in cultu suo publico id exprimere soleat, quod 
credit. 


Notissimum est omnibu» in liturgia paganorum expressam fuisse v. g. 
pluralitatem deorum aliosque plures errores. Item facile monumentis probari 
potest praecipuos sectarum errores liturgicam induisse formam. 

Adamitae, qui credebant se restitutos esse in statum innocentiae, pro- 
toparentibus ante praevaricationem proprio, in conventibus suis nuditatis ritus 
induxerunt (2); Aquarii, qui vinum esse illicitum putabant, Missam celebra- 
bant sola aqua (3); qui non credebant Jesum Christum verum esse Deum Dei- 
que Filium, ad eum non dirigebant orationes nec in cultu suo eum Deum vo- 
cabant; qui beatissimam Virginem non credebant Dei Genitricem, titulum 
Matris Dei non adoperabant. Similiter multa alia exempla citari possent. 


(1) Cfr. D. M. Bouix, Tractatus de iure liturgico (ed. 3, Parisiis 1873) Pars I c. VII $1 
nt. 2; — J. Bona, Rerum liturgicarum lib. I c. VII $ 2; — Mauoère, Notions générales sur 
In Liturgie, c. 4 $ 1. 

(2) D. M. Bouix, Ibd. p. 17. 

(3) P. Batiffol, Art. Aquariens — DACL I, 2648-2654. 


p LITURGIA INSTRUMENTUM DIFFUSIONIS FIDEI 


$ 3. - Liturgia estex natura sua praepotens 


evangelizationis instrumentum. 


Munus evangelicum stat praecipue in eo, ut homines veritates 
fidei doceantur et ad sectanda salutis opera exitentur. In tradenda 
vero doctrina fidei atque caelestium mysteriorum intelligentia animis 
alte infundenda Liturgia est praepotens praeco atque magister. 

Nullus scilicet tam foecundus populi Christiani doctor est: dum 
enim ceteri doctores aliqua religionis capita scribendo aut loquendo 
explanant, ipsa totam rei Christianae seriem, ditissima aeque ac vi- 
vidissima magisterii forma, perpetuo auribus insonat atque oculis 
repraesentat. 

Nullus doctor tam universalis est: ipsa enim ab aquilone ad me- 
ridiem, ab oriente ad occidentem populos omnes simul alloquitur 
atque informat, ubicumque illa Liturgia celebratur. 

Nullus tam frequens: ipsa enim a mane fere ad vesperam a prae- 
dicatione non cessat, et solemnioribus anni diebus adaucta eloquii 
fluenta immittit. 

Nullus tam eloquens atque omnium captui accommodatus: quam 
multa et quam intellectu facilia docet Baptismi ritibus et formulis! ». 
— Quot modis Trinitatem loquitur! ceteraque religionis quam vivi- 
dis ritibus, verbis, et cantibus sancte ingeminat et rudibus aeque ac 
sapientibus infundit (1). 

Nam «in populo rebus fidei imbuendo per easque ad interiora 
vitae gaudia evehendo longe plus habent efficacitatis annuae sacrorum 
mysteriorum celebritates quam quaelibet vel gravissima ecclesiastici 
magisterii documenta: siquidem haec in pauciores eruditioresque viros 
plerumque cadunt, illae universos fideles percellunt ac docent; haec 
semel, illae quotannis atque perpetuo, ut ita dicamus, loquuntur; 
haec mentes potissimum, illae et mentes et animos, hominem scilicet 
totum, salutariter afficiunt. Sane, cum homo animo et corpore constet, 
debet is exterioribus dierum festorum solemnibus ita commoveri atque 
excitari, ut divinas doctrinas per sacrorum varietatem pulchritudi- 
nemque rituum copiosius imbibat, et, in sucum et sanguinem con- 
versas, sibi ad proficiendum in spirituali vita servire iubeat » (2). 

Et haec valent non tantum quoad propagationem veritatum in- 


ii) D. M. BouiX, op. cit. p. 28. 
(2) Pius XL, Litterae Encyelicae ! Quas primas » d. 11 decembris 1920 — AAS 17 (1925) 
p. C03. 

tellectualium, sed non minus quoad eadem omnia, quae Ecclesia in 
cultu suo divino docet et celebrat, ut fideles ad opera salutifera excitet. 
Plurimae enim et vividae sunt adhortationes in sacris officiis, tum 
ex Sacra Scriptura, tum ex Patrum sententiis desumptae atque ipsismet 
ritibus symbolicisque caeremoniis ingeminatae hoc suadent. Ea est 
generatim Liturgiae vis, ut tum ex naturali aptitudineT tum ex peren- 
niter ipsi alligato incitamento gratiae animas iugiter ad caelestia sol- 
licitet vehementerque impellat (1). 

Et certe praecipuas partes in convertendis et edocendis, barbaris 
praesertim populis, Liturgiam egisse, historiae monumentis facile 
ostendi potest. 

Hinc mirum non est etiam haereticos paganosque Liturgia usos 
esse, ut errores suos propagarent. 

lam Paulus Samosatensis hymnos composuerat, quos in Liturgia 
usurpari iussit (2). Sicut Nestoriani, ita Lutherani, Calvinistae, An- 
glicani pluresque alii haeretici proprias sibi confecerunt Liturgiae 
formas, quibus suos errores propagarent. 


(1) Cfr. quae infra dicentur de relatione Liturgiam inter et vitam Christianam et 
perfectam. 


(2) Eusebius, Historia ecclesiastica 7, 3Q. 


Caput IT. 


Liturgia Ecclesiae docet et inculcat fidem Ecclesiae. 


$ 1. - Liturgia Ecclesiae exprimit fidem et doctrinam Ecclesiae. 


Supra ostensum est omnem cultum religionis provenire ex aliqua 
cognitione intellectuali Dei eiusque ad hominem relationis et ex hominis 
erga Deum submissione, aliis verbis, omnem cultum divinum sup- 
ponere fldem eique inniti, omnemque societatem religiosam in cultu 
suo publico exprimere id, quod credit. Id potissimum valet de Ecclesia. 

Sicut enim omnis cultus est propter fidem (1), ita potissimum 
cultus catholicus. 

Est enim «fides religionis causa et principium » (2). Cultus im- 
portat moralem agnitionem excellentiae Dei et nostrae erga ipsum sub- 
missionis: necessario ergo praesupponit cognitionem intellectualem Dei 
nostrarumque ad ipsum relationum; quae cognitio in cultu catholico 
potissimum est per fidem. Cognitio illa non est quidem in singulis 
Liturgiae partibus necessario cognitio certa aut infallibiliter vera; nec 
societas religiosa utitur generatim formulis liturgicis formaliter ad 
definiendum ac imponendum, quid sit credendum, immo nec pri- 
mario ad docendum — ad hoc exercet potestatem magisterii, defi- 
nitionibus, encyclicis, aliisque documentis doctrinalibus; — sed ad 
Deum colendum. Verumtamen in modo quo Deum laudat vel orat, 
exprimit quid et qualiter ipsa credat et iuxta quos conceptus Deum 
publice coli velit. 

Et quamvis non repugnet Ecclesiam aliquando tolerare in rebus 
minoris momenti aliquam locutionem, vel doctrinam, quam iudicat 
quidem minus rectam, licet non haereticam, tamen permittere nequit, 
ut suo nomine in Liturgia saepius repetantur, aut in ritibus praecipuis 
asserantur contraria iis, quae ipsa sentit aut credit. « Ecclesia quae 


(1) Cfr. quae supra dicta sunt p. 1-7. 
(2) S. Thomas, In Boótium de Trinitate, qu. Ill, art. 2. 

sunt contra fidem, vel bonam vitam, non approbat, nec tacet, nec 
facit » (1). 

Liturgia innititur fidei. Quae fides catholica non provenit ex sub- 
conscientia vel ex quodam hominum religioso sensu seu animo, sed 
est ex revelatione divina et a magisterio Ecclesiae proponitur. Magiste- 
rium vero Ecclesiae, cuius est, ut veritatem fidei hominibus proponat 
eamque omni quo fieri potest modo integram custodiat atque con- 
servet, in textibus et actibus, quibus fideles omnes eiusdem Ecclesiae 
fidem publice manifestare tenentur, non potest falsam doctrinam 
imponere, sed debet veritatem exhibere; alias Ecclesia deficit a mu- 
nere sibi a Beo iniuncto. 

Est ergo Ecclesiae magisterium, quae fidem praestat de genuina 
doctrina catholica in sacris ritibus verbo et opere exprimenda. Unde 
facile demonstrari potest Liturgiam non creare fidei doctrinam aut 
dogmata, sicut contendunt Modernistae, qui notionem fidei et dog- 
matis confundunt (2). 


Sectatores agnosticismi et vitalis immanentismi contendunt humanam ra- 
tionem praeter phaenomena nihil cognoscere posse. Sed cum humanae naturae 
insit « divini » indigentia, homo, religioso quodam nmtu cordis, tendit ultra 
phaenomena, in incognoscibilem divinam realitatem, quam e latebris subcon- 
scientiae educit in ambitum conscientiae: affectus ille religiosus sed caecus, 
quo Deus incognoscibilis attingitur, a modernisas vocatur fides. Sed dum ille 
sensus exercetur, producit in intellectu repraesentationem | quamdam « In- 
cognoscibilis », quae mutabitur pro ordinariis conceptibus uniuscuiusque cre- 
dentia: et ita homo fidem exprimit et sibi creat fidei formulam. Quod si haec 
aliquando universim in Ecclesia admittatur, erit pro tempore fidei dogma. 
Cum vero affectus religiosus maxime exerceatur pietate et religione, oratio 
et cultus prae ceteris conducunt ad statuenda evolvendaque fidei dogmata: 
et ita lex orandi erit lex credendi, seu, ut intelligunt, producet legem credendi (3). 
Quod falsum esse ex praefatis eruitur (4). 


Hinc iure ac merito deducitur Ecclesiam, visibilem societatem 
fidelium cum visibili capite, Romano scilicet Pontifice, exprimere 
fidem et doctrinam suam in illis ritibus et textibus, quos magisterium 
Ecclesiae et praesertim suprema in Ecclesia auctoritas universo clero, 
populoque fideli praescribit in libris, ab ea authentice et ex officio editis, 
ad celebrandum quotidie publicum et officialem eiusdem Ecclesiae 
cultum divinum. 


(1) Augustinus, Epist. 55 ad inquisitionem Januarii, n. 35. 

(2) Cfr. C. Callewaert, Liturgicae Institutiones I (ed. 3, Brugis 1933) p. 42. 

(3) V. g. G. Tyrre11, Lex orandi or prayer and creed (London 1904). 

(4) Modernismum confutatum vide apud: J. VaN Der Meersch, De modernismo, in: 
< illationes Brugenses XIII p. 111. 195. 275. 

Quae ergo in his libris dicuntur et praescribuntur, exprimunt fidem 
et doctrinam ecclesiae ea imponentis: quodsi est Ecclesia universalis, 
eorum auctoritas coincidit cum auctoritate Ecclesiae universalis; si 
qua est ecclesia particularis, auctoritas et fides vel doctrina est eiusdem 
ecclesiae particularis; similiter si est episcopus, qui imponit tales libros, 
librorum auctoritas est auctoritas episcopi; si est Papa, auctoritas 
librorum coincidit cum auctoritate Papae. 

Praefati enim libri eduntur nomine et auctoritate Antistitis ipsam 
ecclesiam regentis; verumtamen Antistes ille non solum quae sua 
sunt tradit, sed ab initio in ecclesiis semper usus erat, ut unus alteri 
sacros ritus et textus traderet, integros conservandos, et quamvis suc- 
cessor interdum novos ritus vel textus induxerit, ea tamen addita 
erat condicio, ut semper traditioni, quam a prioribus hereditaverat, 
inhaereret. 

Praeterea ipsi sacri ritus quoad consuetas formas et formulas etiam 
a fidelibus sciuntur et ab una generatione ad alteram traduntur, ac 
proinde innovationes facile ab eis animadvertuntur et reïiciuntm-. 

Hinc libr liturgici primarie exprimunt quidem fidem edentis 
Antistitis eiusque antecessorum, quorum ritibus et doctrinis adhaeret, 
secundarie vero etiam consensum fidelium, qui ex usu traditional! 
fidem et doctrinam in illis libris contentam ipsisque singulis annis 
expositam in sucum et sanguinem sibi imbiberunt, et sat difficile ad 
eam derelinquendam inducuntur; quo modo et qua ratione libri Ec- 
clesiae liturgici omnesque eius textus ei ritus sacri particularem va- 
lorem dogmaticum accipiunt; quodsi vero hi libri expressis verbis a 
Romana Ecclesia eiusque suprema auctoritate ex officio impositi, vel' 
etiam approbati, commendati vel admissi tantum sunt, eorum aucto- 
ritas maior est propter auctoritatem approbantis Ecclesiae Romanae 
eiusque capitis, quod est Romanus Pontifex. 

Liturgiam Ecclesiae exprimere eiusdem Ecclesiae fidem et doctri- 
nam, alia praeterea ratione demonstratur: Ecclesia enim a Christo 
Domino constituta est, ut custodiat hominibusque proponat atque 
exponat depositum fidei, ut eos doceat veritate et viam salutis, qua 
secure et feliciter ad aeternam patriam pervemre possunt, ut ipsis det 
normam, sicut recte vivendi, ita etiam recte orandi Deumque modo 
conveniente colendi; propter missionem suam sacerdotalem, qua 
continuat hominibusque practice applicat opus Christi redemptorium, 
Ecclesia instituta est quoque, ut homines vere a peccatis liberet et 
vere sanctificet, iis praesertim mediis, quae a divino Redemptore ac- 
cepit vel Spiritus Sancti inspiratione et ádiutorio concepit atque pra- 
ctice instituit. Ecclesiae ergo est, ut hominibus praestet media ne- 
cessaria ad assequendum finem ipsis ultimum; Ecclesiae porro affidata 

est sicut celebratio sacrificii eucharistici et administratio Sacramen- 
torum, ita etiam instructio de his rebus; ipsa etiam habet facultatem 
adnectendi usui rerum et benedictioni personarum gratias speciales: 
id quod ad notitiam fidelium pervenire debet cum in theoretica instru- 
ctione tum in piactico exercitio (1). Liturgia, ut publicus Ecclesiae 
cultus, est praeprimis ipsa atvero celebratio Sacrificii eucharistici, 
ipsa administratio Sacramentorum et Sacramentalium, ipsa perso- 
lutio laudis divinae et publicae et officialis orationis, celebratio my- 
steriorum Dei et Sanctorum in festis anni liturgici, sepultura fidelium, 
et alia huiusmodi: quae omnia peragenda sunt nomine et persona 
ipsius Ecclesiae. Ipsa enim accurate eorum praescribit ritum, locum 
et tempus sibique ordinat ministros, qui hos sacros ritus religiose pe- 
ragant secundum modum stabilitum. Ideo Ecclesia non tantum in 
catechesi et praedicatione, sed etiam in ipsis verbis et caeremoniis, 
quibus in celebratione divini sui cultus utitur, clerum et fideles ex 
officio instruere debet, cur adhibeat tales ritus et quid cum eorum usu 
intendat, aliis verbis, quid de Missa, de Sacramentis, de Sacramenta- 
libus, eorumque omnium usu et effectu ipsa credat quidque a fidelibus 
credi velit, aliis verbis, textus et caeremoniae liturgicae exprimere debem 
fidem et doctrinam ipsius Ecclesiae. 

Accedit alia ratio: ab initio certae quaedam formae et formulae 
fidei Christianis inserviebant, ut acceptum patrimonium fidei contra 
emergentes haereses, doctrinae Christianae aperte oppositas et con- 
trarias, defenderent ac integre conservarent. Quae formulae, tamquam 
genuina expressio fidei ecclesiasticae, mox in cultu divino locum suum 
obtinuerunt, ibidemque sub influxu historiae dogmatis paulatim qui- 
dem magis evolutae sunt, verumtamen semper secundum indolem 
Ecclesiae, quoad fundamentalia et essentialia retentae sunt et ita suum 
valorem dogmaticum retinuerunt ; ad quod genus pertinent doxologiae, 
symbola fidei, conclusiones Orationum, interrogationes et responsiones 
de fide, aliaque similia. 


$ 2. - Liturgia Sacra docet et inculcat fidem et doctrinam Ecclesiae. 


«Ritus sacri», ait Syxtus V, « magnam christiani populi erudi- 
tionem veraeque fidei protestationem continent» (2). 

«) Liturgia ex utroque fonte, unde Ecclesia haurit suam doctri- 

nam, ex Sacra Scriptura scilicet et ex Traditione, multa et insigniora 


(1) Cfr. Pu. Oppbnbbim, Notiones Liturgiae fundamentales (Taurlni-Romao 1911) 
p. 162-164. 
(2) Syxtus V, Constitutio Apostolica ! immensa > (1588). 


3 — Oppbnbeim, Principia tfieulupiae lituryicae. 

loca sacerdotibus et populo legenda proponit et meditanda. Et quidem 
ita «nos utriusque Testamenti paginis instruit» (1), ut ex collatione 
eluceat concordia Veteris Testamenti cum Novo — pulcherrime sibi 
correspondent v. g. Epistola et Evangelium in festo « Epiphaniae, 
Ascensionis, saepius in Quadragesima (2) —, doctrinae apostolicae 
cum evangelica, necnon Sacrae Scripturae cum Traditione. 


Antiquo aevo Christiano omnes libri Sacrae Scripturae in cultu liturgie» 
legebantur iique integri; nostro aevo decursu anni liturgici saltem eorum initia 
leguntur, et e diversis sacris libris saltem partes principaliores, quas Ecclesia sic 
in lectionibus Missae et Officii in unum composuit, prout instructioni Fidelium 
utile indicabat. Modus autem, quem Ecclesia adbibet in eligendis et propo- 
nendis partibus Sacrae Scripturae, habet valorem expositionis doctrinalis (3). 


Sensus litteralis, mysticus vel accomrnodatitius textus inspirati 
saepe explicatur: tum in scriptis S. Patrum, in homiliis nempe de Evan- 
gelic ac Lectionibus secundi Nocturni in dominicis de tempore; tum 
etiam in multis Antiphonis ac Responsoriis, quae solent exprimere 
cogitationes et allectus qui ex Psalmis sacrisque lectionibus hauriendi 
sunt; necnon in quamplurimis festis, in quibus Liturgia verba vel 
facta Sacrae Scripturae applicat mysteriis vitae Christi Domini eiusque 
matris Mariae cum fidelitate quae est fructus reverentiae erga verbum 
inspiratum et cum libertate quae fructus est charitatis. 

Ita in Absumptione B. M. V. Evangelium de Maria et Martha quae erant 
sorores Lazari resuscitati, applicatur B. Virgini; in Immaculata Conceptione 
et saepius verba Sapientiae. Multa huius rei offerunt Officium et Missa in festo 
Epiphaniae et Dedicationis Ecclesiae, et alia (4). 


Diversissima haec Liturgia ad unitatem mirabilem adducit, omnia, 
tamquam ad centrum, ordinat ad personam Verbi Incarnati, ut luculen- 
ter appareat « omnia et in omnibus Christus » et « Jesus Christus heri et 
hodie, ipse et in saecula », « nos autem Christi, Christus autem Dei » (5). 


(1) Oratio post Prophetiam VII in Sabbato Sancto. Cfr. orationes post Prophetias in vi- 
gilia Pentecostes. — Compara inter se Epistolas et Evangelia in Parasceve, in festis Nativi- 
tatis, Epiphaniae, Ascensionis, Pentecostes, Immaculatae Conceptionis et Nativitatis B. M. V.; 
in feriis II, IV, VI et sabbato post Dominicam Itl Quadragesimae; feria II post Dom. I 
Quadragesimae; feria V et VI post Dom. IV Quadragesimae; etc. S. Leo Magnus, Sermo 
de Transfiguratione (Brcviar. Monast. G Aug. Loct. VID, de Elia et Moyse loquentibus cum 
Jesu transfigurato, ait: " Adstipulantur sibi invicem utriusque foederis paginae, et quem sub 
velamine mysteriorum praecedentia signa promiserant, manifestum atque perspicuum prae- 
sentis gloriae splendor ostendit ». 

(2) Cfr. de hac re: Ph. Oypevnexu, Tractatus de textibus liturgicis (Romae 1945) 
p. 63-80. 

(3) Vide v. g. OUloium Dedicationis Ecclesiae; soleinnem benedictionem fontis baptis- 
matis etc. 

(4) Vide v. g. soleinnem benedictionem fontis baptismalls, etc. 

15) Coi 3, 11: Uebr 13, 8; | Cor 3, 23. 

b) Capita doctrinae catholicae tam dogmatica quam moralia 
fere omnia dilucide exprimuntur, pro gradu certitudinis quo gaudent, 
et hoc statim patet attente oranti. Ecclesia quotannis recolit et re- 
praesentat in Liturgia festorum anni sacr mysteria vitae mortalis 
Christi: Christus exspectatur in Adventu, celebratur in Nativitate, 
in Epiphania, in vita sua abscondita; in unoquoque anno porro re- 
coluntur eius ieiunium totaque eius vita et praedicatio publica, passio 
et mors, resurrectio et ascensio, missio Spiritus Sancti, Christi impe- 
rium et dignitas regalis, eius amor et misericordia, eius parusia, eiusque 
vita continuata in Ecclesia. Totus annus Ecclesiae considerari potest 
tamquam exuberans commentarius ad symbolum apostolicum. Ce- 
terum sufficiat inspicere textus liturgicos, quos iam alibi ex permultis 
paucos citavimus (1), v. g. de conceptu et cultu Dei, de mysteriis 
SS. Trinitatis, Incarnationis, Redemptionis, de persona et opera Christi 
et Spiritus Sancti, de Mariologia liturgica, de cultu et communione 
Sanctorum, in specie de ideis in Officiis Sanctormn contentis, de re- 
latione coelestium ad cultum Ecclesiae terrestrem, de Ecclesiologia 
liturgica, de necessitate gratiae, de finibus Liturgiae, de Missa et de 
Sacramentis, de sacerdotio, de fidelium in cultu participatione, etc. 
quae omnia sunt eloquens testimonium fidei et doctrinae Ecclesiae 
in Liturgia expressae. 

Vitae et virtutes Sanctorum, quae et ipsae pertinent ad capita 
principaliora doctrinae Ecclesiae, immo etiam quamplurima facta ex 
historia populi iudaici et Ecclesiae similiter quotannis in memoriam 
revocantur in variis Psalmis, in Hymnis, in Orationibus, in Antiphonis 
et Responsoriis, praesertim in Lectionibus ad Matutinum. 


Quae in hae doctrina Ecclesiae gravioris momenti esse existimantur, 
celebrantur non tantum semel in anno, puta uno festivo die, sed etiam per 
longius tempus et solemnius: praeparantur per vigiliam, vel etiam per longius 
tempus, sicut Adventu ante festum Nativitatis Domini, Quadragesima ante 
Pascha, et protrahuntur post ipsum festum celebratum per octavam, vel etiam 
per aliquod tempus festivum, sicut fit praesertim tempore post Nativitatem 
Domini et tempore paschali, ita tamen, ut ideae principaliores festi quotidie 
per hoc tempus repetantur, in casu citato ergo dogma Incarnationis et dogma 
Resurrectionis; immo cupita praecipua doctrinae eccle.dasticae saepius, vel 
etiam quotidie celebrantur, sicut mysterium SS. Trinitatis, Incarnationis, 
Redemptionis nostrae, mediationis universalis Christi, hypcrduliae B. M. V., 
communionis Sanctorum, et alia. 


(1) Ph. Oppenheim, Notiones Liturgiae fundamentales (Taurini-Romae 1911) passim, 
praesertim in capitibus de notione Liturgiae, de termino cultus, de ministro cultus, de finibus 
Liturgiae, de conceptu et cultu Dei, B. Mariae Virginis, Sanctorum, Angelorum, do usu 
S. Scripturae in cultu, et aliis. Id., Tractatus de textibus liturgicis (Romae 1945) passim. 

Alia festa celebrantur cum vigilia et octava saltem, vel saepius in anno, 
cum variis solemuitatibus: sicut festa S. Crucis cum solcmni veneratione 
s. Crucis, festa B. .Mariae Virginis; alia festa semel tantum in anno celebrantur, 
uno die, sicut plurima festa Sanctorum: ita ut ex maiore solemnitate et diu- 
tiore festivitate etiam ad maius vel minus grave momentum huius vel illius 
veritatis concludi possit. 


Liturgiam esse fidei expressionem etiam evidentius evadit, si 
variae considerantur partes intégrales, quibus Liturgia constat: res 
scilicet quibus utitur, actiones quae in cultu divino peraguntur, verba 
quae pronuntiantur. Ecclesia enim instruit de fide non tantum verbis, 
sed singulis quoque ritibus et praeceptis ritualibus, rebus et symbolis. 

Res, quae adhibentur, omnes habent sensum vel significationem 
religiosam: 


Imago Crucifixi, quae omnium venerationi proponitur, supponit et ex- 
primit fidem in mysterium redempti per Christi mortem generis humani; 
S. Hostia super thronum altari, exposita, sicut etiam lampas continuo ardens 
coram altare Sanctissimi Sacramenti, supponunt et exprimunt fidem in rea- 
lem sub sacris speciebus praesentiam Christi; cereus paschalis, qui Sabbato 
Sancto accenditur, symbolum est Christi, gloriose de sepulcro resurgentis, 
qui ut verum lumen animarum colitur et invocatur. Caeterae quoque res in 
cuitu divino adhiberi solitae, lumina, vestes, thymiamata, altaria, Sanctorum 
reliquiae et imagines, ignis, sal, aqua benedicta, oleum, palma, aliaque huius- 
modi, omnes docent aliquid religiosum, nullamque rem reperies, quae propterea 
vel ex naturali aptitudine, vel ex fine ab Ecclesia intento non sit aliqua saltem 
dogmatis et doctrinae religiosae manifesta scriptura (1). 


Idem dicendum est de actionibus et caeremoniis, quae propter 
necessariam legem externe agendi praescribuntur: nulla est in cultu 
liturgico caeremonia, quae non includat aliquam ideam religiosam: 
Ita V. g. sui signatio cum signo cnicis est actus fidei in SS. Trinitatem, 
in Filii divinitatem, in redemptionis veritatem; genuflexio, signa crucis, 
insufflationes, exorcismi, pacis oscula, manuum impositio, lustrationes, 
exsequiae, dedicatio ecclesiae, professio religiosa, et alia huiusmodi 
quam plurima aliquam exprimunt veritatem fidei (2). Hoc ipso quod 
ad peragendum cultum divinum pertinent, aliquid religiosi indicant, 
ac proinde dogma ipsum et fidem societatis, quae illis utitur, expri- 
munt. Kara « non modo interioribus actibus ipsa religionis virtus per- 
ficitur, sed etiam exterioribus » (3). Idque tantopere verum est, ut, 


(1) Cfr. v. g. Ph. OppBnhhisi, Notiones Litm-giae fundamentales, p. 425-467. 

(2) Cfr. Ph. Oppkxhfdi, Ibd. 428, 433-436; Id ., Introductio iu scientiam liturgicam (Tau- 
rini-Romae 1940) p. 50-67; 87-91; R. Guakdini, Von heiligen Zeichen (Düsseldorf 1922). 

(3) S. Thomas, S. Th. II-II, 81, 7. 

si quaedam societas religiosa a tide catholica deficit, ipsa etiam has 
externas eiusdem lidei expressiones aboleat, vel mutet, cuius rei infra 
plura exempla exponentur. 

Interdum caeremoniae, ritus vel gestus praesertim fidelibus sim- 
plicioribus ipsas veritates religiosas magis exprimunt protundiusque 
eorum corda et mentes afficiunt, quam instructiones theoreticae etiam 
optimae; id quod patet v. g. ex caeremoniis baptismalibus (1), ex ci- 
nerum benedictione et impositione in capite ieiunii, ex luminum vel 
palmarum benedictione et processione, ex dedicatione ecclesiae, vel 
altaris, etc. 


Ita rudis quidam osculando crucem melius exprimit fidem fiduciamque 
suam in Salvatorem quam theologice exponendo dogma de redemptione; 
vel simpliciter genuflectendo coram Sanctissimo facilius exprimit fidem suam in 
S. Eucharistiam et in Christi sub diversis speciebus praesentiam, quam verbis 
illa exponendo. In traditione vestis albi post Baptismum videt symbolice in- 
dicatam innocentiam in Baptismo acceptam, in processione eucharistica trium- 
phum Divini Redemptoris, etc. 


Similiter Ecclesia instruit de fide praeceptis suis liturgicis. 


Si v. g. post unamquamque in Missa consecrationem, panis scilicet et 
vini, a Rubricis praescribitur, ut Sacerdos « genuflexus adoret » Hostiam, et 
«iterum genuflexus adoret», claie exprimitur Jesum Christum Dei Filium 
nunc realiter esse praesentem et quidem iam post primam consecrationem, 
similiter praeceptum liturgicum docet et inculcat Deum esse adorandum, 
quoties v. g. in Invitatorio ad Matutinum invitat cum genuflexione ad adoran- 
dum ad verba: « Venite, adoremus, et procidamus ante Deum », vel in Epistola 
aliquarum Missarum ad verba: ut in nomine Jesu omne genu flectatur » (Phil. 
2, 10), et in Evangeliis ad verba: « et procidentes adoraverunt eum » (2). Quodsi 
in aliquo altari, super quod fidelium venerationi expositae sunt Sanctorum 


Reliquiae, exponitur Sanctissimum Sacramentum, Reliquiae velari debent, ut 
omnis honor Domino tribuatur. 


De verbis liturgicis res per se patet: Ex illis enim alia sunt ipsaemet 


dogmatis formulae, quibus expressis terminis varia fidei capita enun- 
tiantur. 


Ad erudiendos christifideles et ad tradendam eis certam firmamque re- 
gulam fidei, primaeva Ecclesia voluit praecipua dogmata infixa esse in ora- 
tionibus liturgicis, quae symbola fidei nuncupantur. Sic origiiiatur symbolum 
quod dicitur Apostolorum ex ritu administrationis Baptismi: ibi catechumenus 


(1) Cfr. Pu. Oppenheim, Commentationes ad ritum baptismalem I (Taurini-Romae 
1943). 


(2) Cfr. respectivam Rubricam in Nativitate Domini, Missa III; Evangelium Epiphaniae; 
Evangelium feriae IV post Dominicam IV Quadragesimae. 

tenebatur, ut ante susceptionem Sacramenti fidem confiteretur. Unde ei for- 
mula continens capita principaliora fidei tradenda erat, et haec erat sym- 
bolum Apostolorum. 

Item usurpari coepit symbolum Hpiphanii, quod in Oriente baptizandis 
praecipiebatur adversus haereses illius epocae (saec. III). 

Notissimum deinde est symbolum Nicaeno 1 Oonstantinopolitanum, quod 
apud Orientales immediate post Concilium Chalcedonen^e (451), et apud Oc- 
cidentales eodem fere tempore in usum liturgicum transiit ad arcendos errores 


circa personam Christi. 
Sicut symbolum Apostolorum ante Baptismum, ita professio Pii IV ad 


ordinationem presbyterorum et episcoporum exigitur, professio fidei Triden- 
lina et iuramentum antimodernisticum ante ordinationem subdiaconi. 


Alia verba sunt deprecative, sicut in Orationibus ad Deum, ad Chri- 
stum, ad Spiritum Sanctum, ad Deiparam Virginem, aliosve caeli 
incolas directis: et hae exprimunt fidem sicut in existentiam earum 
personarum, ad quas oratio dirigitur, ita etiam in istarum, quae in- 
vocantur, quarum gratiae celebrantur, quae propitiae redduntur, 
auxilium; insimul exprimitur fides de utilitate vel necessitate postu- 
lationis et spes illarum rermn obtinendarum, quae postulantur. Alia 
verba iterum gratiarum actionem pro acceptis beneficiis vel exsulta- 
tionem, vel Christi aut sanctorum encomia referunt; quae omnia sin- 
gulis phrasibus fidem et religionis doctrinam exprimunt. Alia verba 
iterum ex ipsis sacris libris depromuntur: quorum usus exprimit ea 
vera credi et sancta, quae ita e sacris paginis ad cultum externum 
adhibentur. 

Quodsi aliae formulae liturgicae examinantur, praeter modo no- 
minatas, prout inveniuntur in variis libris liturgicis, plane fatendum est 
omnes illas continere elementa didactica. Compositae enim sunt sive 
ex verbis Sacrae Scripturae, quamvis interdum aliquantulum mutatae, 
vel ex Traditione, SS. Patrum scilicet aliorumque Scriptorum eccle- 
siasticorum et Summorum Pontificium, ab exordiis usque ad Ponti- 
ficatum Pii PP. XII feliciter regnantis. 

In genere dicendum est Orationes, Praefationes, acclamationes, 
Doxologias, Exorcismos, admonitiones, Lectiones, cantus,  Litanias, 
Hymnos, Antiphonas, aliaque verba, quibus ad varios fines utitur Ec- 
clesia in sua Liturgia, repraesentare unam ex uberrimis bibliothecis 
theologicis. In illis inveniuntur numerosissima et valida argumenta 
ad firmandum vel demonstrandum dogma catholicum, ad illustrandam 
praxim et disciplinam Ecclesiae in singulis saeculis vigentem, ad in- 
dicandam methodum asceticam et mysticam (1). 


(1) Cir. Ph. Oppenheim, Tractatus de textibus liturgicis (Romae 1915). 

Quodsi porro ordinationem anni liturgici consideras eiusque de-, 
cursum ab Adventu usque ad ultimam Dominicam post Pentecosten, 
profecti singuli articuli Symboli Apostolici ibidem exponuntur, in singula 
festa distributi, et incessanter ac efficaciter in mentes et piam devotionem 
fidelium revocantur, sive agatur de celebrando aliquo mysterio Domini 
sive de aliquo ex «Communione Sanctorum»; ita ibidem vertitur in 
orationem fides in Deum unum trinumque, in Christum Jesum Dominum 
nostrum, eiusque opus redemprorium, in Sanctos et Angelos, in animas 
in purgatorio detentas, in Ecclesiam eiusque hierarchical!! ordina- 
| ionem et potestatem, in gratiam et ultimum post mortem indicium.', etc. 

Ex quibus omnibus apparet Liturgiam exprimere summatim no- 
tiones fere universae theologiae, traditionis, historiaeque Ecclesiae. 
Unde patet eius plenam intelligentiam esse admodum utilem non 
solum ad cognitionem veritatis catholicae, sed ad imbuendum plenum 
sensum ecclesiasticum (1). Per Sacram Liturgiam enim fidem no- 
stram testamur » (2). Unde etiam Sixtus V in celebri Bulla « Immensa » 
(1588) sanctificandi et evangelizandi Liturgiae vim his praeclaris verbis 
exprimebat: «Cum sacri ritus et caeremoniae, quibus Ecclesia a Spi- 
ritu Sancto edocta, ex apostolica traditione et disciplina utitur in na- 
cramentorum administration», divinis officiis, omnique Dei et San- 
ctorum veneratione, magnam christiani populi eruditionem, veraeque 
fidei protestationem contineant, rerum sacrarum maiestatem com- 
mendent, fidelium mentes ad rerum altissimarum meditationem sustol- 
lant, et devotionis eas igne inflamment... » (3). 

c) Veritates autem proponuntur in Liturgia non ut obiectum 
scientiae, sed fidei divinae aut ecclesiasticae aut assensus religiosi; 
nec tantum ut fideles eas cognoscant, sed etiam ut externe eas pro- 
fiteantur (4), et ut «fidelium mentes ad rerum altissimarum medita- 
tionem sustollant et devotionis eas igne inflammant » (5). 

«Ac mirum », ait Pius PP. XI in iam citata Constitutione Apo- 
stolica «Divini cultus » (6), «quantum iam inde ab ipsa antiquitate 


(1) Cfr. C. Callewaert, in: Supplément do la Vie liturgique n. 10 (=ex conventu li- 
turgico Lovanlenei a. 1910), praesertim do iis, quae continentur in Orationibus Missarum. 
Quam pulchro v. g. et quam vivido exprimitur Dei misericordia his verbis, desumptis cx col- 
lectis dominicarum X et XI post Pentecosten: « Deus, qui omnipotentiam tuam parcendo 
maximo et miserando manifestas », : qui abundantia pietatis tuae et merita supplionm excedis 
et vota »l Cfr. R. Guar dini, Von Geist der Liturgie (Freiburg. B. 1921) p. G ss; Pu. Oppenheim, 
Tractatus de textibus liturgicis (Romae 1945) p. 229 ss. 

(2) Pius XI, Const. Apost. : Divini cultus » d. 20.12.1925 — AAS 21 (1929) p. 33. 

(3) Bullarium Romanum, ed. Cocquelines, tom. IV., pars 4 p. 395. 

(4) Quod ex professo intenditur in symbolis fidei et interrogatione Baptismo praevia; 
cfr. Collationes Brugenses XVII, p. 715. 

À (5) Sixtus V, Bulla «Immensa». 

(6) AAS 21 (1929) p. 34. 

temporum ingenuae illae cantilenae, quae sacras preces actionemque 
liturgicam exornabant, ad fovendam in populo pietatem contulerunt. 
Namque in veteribus praesertim basilicis, ubi episcopus, clerus po- 
pulusque divinas laudes alterne concinebant, non parum liturgici 
cantus eo valuere, ut plurimi ex barbaris ad christianum civilemque 
cultum, historia teste, adducerentur. In templis, catholicae rei oppu- 
gnatores altius sanctorum communionis dogma didicerunt ». « In ec- 
clesiis, ubi ex tota fere civitate, chorus ingens fiebat», ita affirmat 
idem Pontifex, «opifices, aedium fabri, pictores, sculptores, litterarum 
ipsi studiosi, per Liturgiam ea theologicarum rerum cognitione imbue- 
bantur, quae hodie ex illius aetatis mediae monumentis tantopere 
elucet ». 

« Ex his intelligitur, cur Romani Pontifices tantam adhibuerint 
sollicitudinem in Liturgia tutanda et custodienda; et quemadmodum 
tam multa erat eis cura in dogmate aptis verbis exprimendo, ita Li- 
turgiae Sacrae leges ordinare, tueri et ab omni adulteratione prae- 
servare studuerint. Itemque patet, cur Sancti Patres Liturgiam sa- 
cram (seu supplicandi legem) verbis scriptisque commentati sint; et 
Tridentinum Concilium voluerit eam esse christiano populo exponen- 
dam et explicandam ». 


$ 3. - Liturgia est via ordinaria, qua Ecclesia- capita 


principaliora fidei et doctrinae suae exprimit. 


Liturgia est ex natura sua praepotens evangelizationis instru- 
mentum (1). Ipsa est, ut ait Pius XI ad Abbatem B. ('apelle die 12-XII- 
1935, «instrumentum principale magisterii ordinarii Ecclesiae » (2). 
« Liturgia non est didasealia huius vel illius, sed didascalia Ecclesiae » (3). 

Est ergo ipsa Ecclesia, eius magisterium ordinarium, quae me- 
diante Liturgia proponit et imponit fidem et doctrinam suam. Ipsa 
enim approbat et imponit libros liturgieos, qui continent eius doctri- 
nam finibus et indoli cultus adaptatam. Ipsa etiam est, quae instituit 
festa eorumque significationem et ideas doctrinales in formularibus 
Officii et Missae determinal atque pioponit. Multae sunt viae, quibus 
in cultu liturgico suam doctrinam proponit. 


(1) Cfr. supra p. C s. 

(2) B. Capelle, La Saint Siège et le mouvement liturgique *- Les Questions Liturgiques 
et Paroissiales 21 (11)36) 131; « La liturgie est le plus important organe du magistére ordinaire 
de l'Eglise ». 

(3) Ibd.: > La liturgie, ce n'est pas la didascalie du tel ou tel, mais la didascalie de TE- 
glise +. 

PiusPP. IX in bulla dogmatica « Ineffabilis Deus» (1854) quoad propagatio- 
nem liturgioam doctrinae de Immaculata Conceptione B. Mariae Virginis, inter 
alia haec enumerat (1): «Originalem augustae Virginis innocentiam cum ad- 
mirabili eiusdem sanctitate praee.elsaque Dei Matris dignitate omnino cohae- 
rentem catholica Ecclesia, quae a Sancto semper edocta Spiritu columna est 
ao firmamentum veritatis, tamquam doctrinam possidens divinibus acceptam, 
et caelestis revelationis deposito comprehensam multiplici continenter ratione, 
splendidisque factis magis in dies explicare, proponere ac fovere numquam 
destitit. Hanc enim doctrinam ab antiquissimis temporibus vigentem, ac 
fidelium animis penitus insitam, et sacrorum Antistitum emis studiisquo per 
catholicum orbem mirifice propagatam, ipsa Ecclesia luculentissime signifi- 
cavit, cum eiusdem Virginis Conceptionem publico fidelium cultui ac venera- 
toni proponere non dubitavit... cum Ecclesia nonnisi de Sanctis dies festos 
concelebret. » 

« Ipsissima verba », ita pergit Pontifex, ! quibus divinae Scripturae de m- 
creata Sapientia loquuntur, eiusque sempiternas origines repraesentat, consuevit 
(Ecclesia), tum in ecclesiasticis officiis, tum in sacrosancta Liturgia adhibere 
et ad illius Virginis primordia transferre, quae uno eodemque decreto cum di- 
vinae Sapientiae incarnatione fuerant praestituta » « Quamvis autem liaec 
omnia penes fideles ubique prope recepta ostendant, quo studio eiusmodi de 
immaculata Virginis Conceptione doctrinam ipsa quoque Romana Ecclesia, 
omnium ecclesiarum mater et magistra, fuerit prosecuta, tamen illustria huius 
Ecclesiae facta digna plano sunt, quae nominatim recenseantur, cum tanta 
sit eiusdem Ecclesiae dignitas atque auctoritas, quanta illi omnino debetur, 
quae est catholicae veritatis et unitatis centrum, in qua solum inviolabiliter 
fuit custodita religio, et ex qua traducem fidei reliquae omnes ecclesiae mu- 
tuentur oportet ». 

«Itaque eadem Romana Ecclesia nihil potius habuit, quam eloquen- 
tissimis quibusque modis immaculatam Virginis Conceptionem, eiusque cul- 
tum et doctrinam asserere, tueri, promovere, et vindicare ». 

¢ Enim vero praedecessores nostri vehementer gloriati sunt, apostolica 
sua auctoritate festum Conceptionis in Romana Ecclesia instituere, ac proprio 
Officio, propriaque Missa, quibus praerogativa immunitatis ab hereditaria labe 
manifestissime asserebatur, augere, honestare, et cultum iam institutum omni 
ope promovere, amplificare, sive erogatis indulgentiis, sive facultate tributa 
civitatibus, provinciis regnisque, ut Deiparam sub titulo immaculatae Concep- 
tionis patronam sibi deligerent, sive comprobatis sodalitatibus, congregatio- 
nibus. rcligiosisque familiis ad immaculatae Conceptionis honorem institutis, 
sive laudibus eorum pietati delatis, qui monasteria, xenodochia, altaria, tem- 
pla sub immaculati Conceptus titulo erexerint, aut sacramenti religione inter- 
posita immaculatam Deiparae Conceptionem strenue propugnare spoponderint ». 

« Insuper summopere laetati sunt decernere Conceptionis festum ab omni 
Ecclesia esse habendum eodem censu ac numero quo festum Nativitatis, idem- 
que conceptionis festum cum octava ah universa Ecclesia celebrandum, et ab 


(1) Cir. Lectiones ad Matutinum infra octavam Immaculatae Conceptionis. 

omnibus, inter ea, quae praecepta sunt, sancte colendum, ac pontificiam 
capellam ia patriarchal! no»tra Liberiana basilica die Virginis Conceptionis 
sacro quotannis esse peragendam ». 

« Atque exoptantes in fidelium animis quotidie magis fovere hanc de im- 
maculata Deiparae Conceptione doctrinam, eorumque pietatem excitare ad 
ipsam Virginem ,-ine labe originali conceptam colenuam et venerandam, ga- 
visi sunt, quam libentissime facultatem tribuere, ut in Lauretanis litaniis, et 
in ipsa Missae Praefatione immaculatus eiusdem Virginis proclamaretur Con- 
ceptus, atque adeo lex credendi ipsa supplicandi lege statueretur ». 

« Quoniam quae ad cultum pertinent, intimo plane vinculo cum eiusdem 
objecta conserta sunt, neque rata et fixa manere possunt, si illud anceps sit 
et in ambiguo versetur, idcirco decessores nostri Romani Pontifices omni 
cura Conceptionis cultum amplificantes, illius etiam obiectum ac doctrinam 
declarare et inculcare impensissime studuerunt. Etenim clare aperteque do- 
cuere, festum agi de Virginis Conceptione, atque uti falsam et ab Ecclesiae 
mento alienissimam proscripserunt illorum opinionem, qui non Conceptionem 
ipsam, sed sanctificationem ab Ecclesia coli arbitrarentur et affirmarent... 
Ipsi praedecessores nostri suarum partium esse duxerunt, et beatissimae Vir- 
ginis Ccnceprionis festum, ct Conceptionem pro primo instanti tamquam ve- 
rum cultus obiectum omni studio tueri ac propugnare. Hiuc decretoria plane 
verba, quibus Alexander septimus decessor noster sinceram Ecclesiae mentem 
declaravit, inquiens: Sane votus est Christifldelium erga eius beatissimam Ma- 
trem Virginem Mariam pietas sentientium, eius animam in primo instanti 
creationis atque infusionis in corpus fuisse speciali Dei gratia et privilegio, 
intuitu meritorum Jesu Christi eius Filii, humani gcneiis Redemptoris, a 
macula peccati originalis praeservatam immanem, atque in hoc sensu eius 
Conceptionis festivitatem solemni ritu colentium et celebrantium ». 

«Atque illud in primis solemne quoque fuit iisdem decessoribus nostris, 
doctrinam de immaculata Dei Matris Conceptione sartam tectamque omni 
cura, studio et contentione tueri. Etenim non solum nullatenus passi sunt, 
ipsam doctrinam quovis modo a quopiam notari atque traduci, verum etiam... 
perspicuis declarationibus iteratisqua vicibus edixerunt: Doctrinam qua im- 
maculatam Virginis Conceptionem profitemur, esse suoque merito haberi cum 
ecclesiastico cultu plane consonam, eamque veterem, ac prope universalem, 
et eiusmodi, quam Romana Ecclesia sibi fovendam tuendamque susceperit, atque 
omnino dignam, quae in sacra ipsa Liturgia, solemnioribusque precibus usur- 


paretur ». 


Ecclesia ergo, ut diffundat aliquam fidei veritatem suamque 
doctrinam, 1? celebrare facit de ea diem festum cum proprio Officio 
et Missa, vel etiam cum octava. Nam «in populo rebus fidei imbuendo 
per easque ad interiora vitae gaudia evehendo », ait Pius XI (1), « longe 
plus habent efficacitatis annuae sacrorum mysteriorum celebritates, 


(1) Pius XI, Litterae Encyclicae « Quas primas ! — Acta Apost. Sedis 17 (1925) p. 603. 

quam quaelibet vel gravissima ecclesiastici mag'sterii documenta; 
siquidem haec in pauciores eruditioresque viros plerumque cadunt, 
illae universos fideles percellunt ac docent; haec semel, illae quotannis 
atque perpetuo, ut ita dicamus, loquuntur; haec mentes potissimum, 
illae et mentes et animos, hominem scilicet totum, salutariter afficiunt. 
Sane, cum homo animo et corpore constet, debet is exterioribus 
dierum festorum solemnibus ita commoveri atque excitari, ut divinas 
doctrinas per Sacrorum varietatem pulchritudinemque rituum copiosius 
imbibat, et, in sucum ac sanguinem conversas, sibi ad proficiendum 
in spirituali vita servire iubeat ». 

2? Quorum festorum obiectum et doctrinam magisterium ec- 
clesiasticum declarat, ipsorum ritum et solemnitatem auget, privilegiis 
et indulgentiis d.tat, eaque ad universam Ecclesiam extendit, solemniore 
modo in archibasilicis Romanis celebrari iubet. 

3? Ecclesia confert facultatem eligendi obiectum festi in ti- 
tulum altarium vel ecclesiarum, vel in patronum societatum vel ho- 
minum et rerüm, monasteriorum, domuum infirmorum, etc. 

4? Ecclesia accipit iuramentum propagationis doctrinae fidei. 

5? Veritas docenda exprimitur in invocationibus Litaniarum, 
in Orationibus, immo etiam in Praefationibus Missae aliisque formulis 
orationum et hymnorum. 

6? Ecclesia magnam exhibet curam, ut in cultu suo liturgico 
celebrentur tantum oblecta quae digna sunt tali honore. 

7° Alio iterum modo Ecclesia per Liturgiam doctrinam suam 
solet proponere: verba enim Sacrae Scripturae in sensu translato seu 
accommodatitio alicui personae vel facto applicat; vel etiam personam 
vel factum simpliciter cum verbis Sacrae Scripturae praesentat, sicut 
optime notum est v. g. ex officiis Sanctorum, praesertim ex Communi 
aliquorum Sanctorum. 

8? Fideles ubique degentes recipiunt talem doctrinam Ecclesiae 
propositam, et ita non solum suum dant assensum, sed etiam student 
maiore frequentia et solemnitate eam circumdare; et quae in aliqua 
ecclesia locali primitus celebratur, postea saepe ab Ecclesia Romana 
studio et opera propagatur. 

Liturgia ergo via ordinaria dici potest, qua Ecclesia capita prin- 
cipaliora fidei et doctrinae suae quotannis recolit fidelibusque proponit, 
non quidem modo sciemifico — in thesibus, definitionibus, articulis, 
quaestionibus scholasticis, capitibus, canonibus (ad haec suprema in 
Ecclesia auctoritas exercet potestatem magisterii et utitur definitio- 
nibus, encyclicis, aliisque documentis doctrinalibus) — sed adaptata 


fini practico cultus, Dei scilicet glorificationi hominumque  sanctifi- 
cationi. 

Ideo Liturgia pertinet non tantopere ad theologiam speculativam, 
quantopere ad theologiam quae dicitur positiva et «theologia po- 
pularis » vocari potest: ipsa enim dogma non tantum intellectui por- 
rigit, ut illud penetret cognoscendo, sed etiam voluntati, ut eam ad 
amplectendam veritatem eamque practice exercendam excitet, et cordi 
et menti, omnibusque viribus corporis et animae, ut eam in sucum 
et sanguinem conversam retineat et exhibeat. 


$ d. - Veritates fidei quae ex Ecclesiae professione magis ex- 


plicite agnoscuntur, mox pari modo in Liturgia exprimuntur. 


«Liturgia est instrumentum principale magisterii ordinarii Ec- 
clesiae » quo mediante ipsa Ecclesia clero et laicis transmittit! fidem 
et. doctrinam suam. 

Unde veritates fidei, quae decursu temporis Ecclesiae profes- 
sione magis explicite agnoscuntur, vel definiuntur, mox pari modo 
etiam in Liturgia exprimuntur, et quidem variis illis modis, de quibus 
in paragraphe antecedente actum est: praesertim scilicet per institu- 
tionem festi cum proprio formulari Officii et Missae Breviario et Missali 
inserendo, vel etiam cum octava celebrando., sive saltem per Orationem 
propriam (vel communem) Missali et Breviario inserendam, necnon, 
si agitur de novo festo alicuius mysterii vel alicuius Sancti, per elogium 
Martyrologio Romano addendum, sive etiam per novas caeremonias 
seu sacros ritus. Uniusmodi facta sunt solemnes definitiones dogma- 
ticae, puta Immaculatae Conceptionis B. Mariae Virginis, canoniza- 
tiones Sanctorum, declaratio alicuius Sancti tamquam Ecclesiae Do- 
ctoris; huc pertinebant etiam celebratio SS. Nominis Jesu, SS. Cor- 
dis Jesu, Regalitatis Christi, Maternitatis divinae B. M. V., et alia 
plura (1). 

Plura enim festa, praesertim deinde a saeculo XIII, directe et 
immediate a Summis Pontificibus instituta vel sanctionata sunt, ut 
aliquam fidei veritatem populo continuo in memoriam revocent: huc 
pertinent festum SS. Trinitatis; festum SS. Corporis Christi (quod 
respicit totum dogma eucharisticum, sacrificium Christi et Ecclesiae, 
realem praesentiam Christi, s. communionem); festum SS. Cordis 
Jesu, quod docet amoris divini Cordis theologiam; festum S. Familiae, 
quod per propositum S. Familiae exemplar sanctificare studet fami- 
liam Christianam; festum Christi Regis, quod exponit fundamentum 


(1) Cfr. L. Beauduin-V. Michel, Liturgy the life of the Church (Collegeville 1926) 
p. 85-91. 

theologicum extensionemque regni et dignitatis regalis Christi; Missa 
Christi Summi et Aeterni Sacerdotis, quae ostendit Christi mediationem 
universalem et sacerdotalem, etc. 

Cum maiore modo realis Christi in SS. Sacramento praesentia 
praedicabatur, augebantur processiones theophoricae, expositiones, ado- 
rationes; cum realis haec praesentia etiam tamquam exuberans fons 
gratiarum intelligeretur, augebantur benedictiones cum SS. Sacramento, 
pro infirmis quoque, et campis et fructibus terrae. 

Ut potens Mariae auxilium ad componendum bellum mundiale 
affirmaret, Pius PP. XT! mundum solemni modo consecravit Imma- 
culato Cordi beatissimae Virginis eique festum instituit; plura alia 
huiusmodi facta offert historia Liturgiae. 


$5. - Veritates, quae novis haereticis impugnantur, disertius 
affirmari solent in formis et formulis liturgicis. 


Cum Jjiturgia ex natura sua sit praepotens evangelizationis in- 
strumentum, facile infelligitur Ecclesiam ea uti, ut contra haereti- 
corum impugnationes ea mediante disertius affirmet fidei veritatem: 
id quod pluribus exemplis demonstrari potest. 

Judaei ieiunabant feria II et V. Sectatores iudaizantes talem 
praxim etiam in Ecclesia retineri debere dicebant. Hinc vestigia lucta- 
tionis contra Judaismum inveniuntur in praxi ieiunandi feria (IV et) 
VI (et in Occidente etiam sabbato). 

Quaedam dogmata, ab haereticis magis impugnata, frequentius 
in publicis Ecclesiae precibus memorantur, ut Christiani illa firmiter 
teneant (1). 

In controversiis de SS. Trinitate contra Arianos, aliosque qui 
negabant consubstantialitatem Trium Divinarum Personarum, ad- 
debantur in fine Psalmorum et Hymnorum et in multis aliis orationibus 
doxologiae ceteraeque formae, quae huiusmodi veram doctrinam so- 
lemnius proclamant; in specie mutabatur etiam doxologia « Gloria Patri 
per Filium in Spiritu Sancto », antea in usu, (piae non satis exprimere 
Videbatur aequalitatem Trium Divinarum Personarum, in alteram 
notiorem: « Gloria Patri er Filio er Spiritui Sancto », ut ita melius ap- 
pareret perspicuitas eius, quod dicitur in hymno «tribus honor unus ». 
Synodus Vasionensis (529) dicit additamentum: «Sicut erat in prin- 


(1) Cfr. W. De Vries, Lex supplicandi-lex credendi = Ephemerides Liturgicae 47 (1933) 
p. 51-55. 

cipio» etc. quod Liturgia Graeca et Mozarabica ignorant, propter 
haereticos factum esse (1). Insuper in conclusione Orationum expressis 
verbis affirmatur Christi deitas, et cum Patre et Spiritu Sancto aequa- 
litas, his verbis: «Per Dominum nostrum Jesum Christum, Filium 
tuum, qui vivit et regnat cum Deo Patre in unitate Spiritus Sancti 
(ut) Deux per omnia saecula saeculorum »; Ariani simpliciter conclu- 
debant: « Per Christum Dominum nostrum ». 

Symbolum Nicaenum-Constantinopolitanum, quod ortum est in 
controversiis trinitariis, in Liturgiam susceptum est primo Antiochiae 
circa finem saeculi V, deinde Constantinopoli versus finem saeculi VI ; 
in Occidente eodem saeculo VI similiter contra haereticos in Hispania 
in usum liturgicum recipitur. 

Hymnus Gloria in excelsis, qui clare ostendit characterem trini- 
tarium, iam in Sacramentario Gregoriano invenitur. Dogma SS. Tri- 
nitatis clare testificatur in Liturgiis particularibus, paulo post peractas 
de hoc controversias ortis. 

De cetero, contra Arianos, saepe saepius in orationibus expri- 
mitur veritas Christum Jesum esse « verum Deum de Deo vero » (2). 
Incipiebant etiam tunc temporis ad ipsum tamquam ad Deum directe 
dirigere orationes liturgicas, quod antea, solus usus privatus fuisse 
videtur. Invocatio «Christe, eleison» invenitur apud S. Gregorium 
Magnum. Controversiae christologicae magnopere in Liturgiarum 
formulas influxerunt. (3): in Sacramentario Leoniano dogma christo- 
logicum clare enuntiatur; qui liber in vetustissimis suis elementis certe 
iam est ex saeculo V (4). 


Ita v. g. in aliqua Oratione pro Quatuor Temporibus Decembris ita ora- 
tur (5): « Praesta, quaesumus, Domine, Deus noster, sacramentum hoc in 
ecclesiis indiffidenter intelhgi, ut unus Christus in Dei atque hominis veritate 
nec a nostra divisus natura, nec a tua discretus adoretur essentia ». 

Oratio « Deus, qui humanae substantiae dignitatem», quae nunc in usu 
est ad Offertorium Missae in admixtione aquae ad vinum, in Sacramentario 


(1) Cfr. Joli. Brinktrine, Die heilige Messe (Paderborn 1931) p. 52. 

(2) Cfr. J. A. Jungmann, Die Stellung Christi im liturgischen Gebet (Münster i. W.1925); 
Ph. Oppenheim, Christi persona et opus secundum textus liturgicos « Ephemerides Litur- 
gicae 49 (1935) 367-381; 50 (1936) 224-242; in., Notiones Liturgiae fundamentales (Taurini- 
Romae 1941) p. 241 ss. 

(3) Ita divinitas Verbi affirmatur (contra Arianos Socinianosque) in Sacramentario Leo- 
niano (Mutatori 476), in Gelasiano (TIIOM. p. 4. 47, 106, 232, etc.), in Missali Gallicano vet. 
(THOM. p. 377); Christum verum esse et Deum et hominem, in Leoniano (p. 314, 469), in 
libello Orationum gothico-hispano (p. 37, 64, 98). 

(4) Cfr. Ph. Oppenheim, De libris liturgicis deque iure ex eis manante (Taurini-Romae 
1940) p. 19-23. 

(5) Sacramentarium Leouianum (ed. Feltoe), Cambridge 1896, p. 171. 

Leoniano iam invenitur tamquam Oratio pro festo Ss. Martyrum Pastoris, 
Basilii et loviani (1) et est vetusta Oratio Nativitatis. 

Liturgia Gallicana clare testatur, secundum doctrinam Conciliorum Ephe- 
sini et Cbalced.onensis, duas naturas in unitate personae Christi; ita v. g. ali- 
quando oratur: «Per Christum, qui cum Deus esset aeternus, homo fieri» 
(dignatus est) « unus ideinque et Deus summus et homo perfectus et pontifex 
maximus» (2). Saepius in hac Liturgia oratio dirigitur ad Christum, etiam 
in canone Missae. 


Contra pneumatomaclios, ut processus Spiritus Sancti non ex solo 
Patre, sed etiam ex Filio crederetur semperque in memoriam revoca- 
retur, in Symbolo Nicaeno additum fuit « Filioque » (« qui ex Patre 
Filioque procedit », quod additamentum invenitur saeculo VI in Li- 
turgia Hispaniae, saeculo VII et VHI in Gallia et in Germania; anno 
1014 Benedictus VIIL, petente Henrico II imperatore, illud in Li- 
turgiam Romanam suscepit; quam susceptionem in Liturgiam officialem 
Ecclesiae Romanae coaequare dogmaticam definitionem de hac doctrina 
putat Pr. Guéranger. 

Idem dogma insuper in stropha VI hymni Veni, Creator Spiritus 
per haec verba confirmatur: 


«Per te sciamus da Patrem, 
Noscamus atque Filium, 

Te utriusque Spiritum 
Credamus omni tempore ». 


Divinitas Spiritus Sancti clare exprimitur etiam in Sacramentario 
Gelasiano (3), in libello Orationum gothico-hispano (4), et pluribus 
aliis locis (5). 

Dogma trinitarium clare testificatum invenitur in Liturgiarum 
formulis, quae post controversias ortae sunt (6). Sacramentarium Ge- 
lasianum, quod ortum est probabiliter versus finem saeculi V (7), 
sicut etiam Sacramentarium Leonianum, ostendit doctrinam omnino 
orthodoxam de SS. Trinitate. Dogma in controversiis clare ela- 


(1) Ibd. p. 159. 

(2) Cfr. Fk. J. Mone, Lateiniscbe und griechisclie Messen aus dem 2-9. Jahrhundert 
(Frankfurt a. M. 1850) p. 17; cfr. p. 20. 

(3) THOM. p. 46. 

(1) p. 117; cfr. Renaupin, l. c. p. 51. 

(5) Cfr. caput de conceptu personae et operis Spiritus Sancti in Liturgia, apud: Ph. Op- 
penheim, Notiones Liturgiae fundamentales (Taurinl-Romae 1941) p. 251-255. 

(6) Cfr. Ph. Oppbnehim, Notiones Liturgiae fundamentales (Taurini-Romae 1941) 
p. 226-233. 


(7) Cfr. Ph. Oppenebim, De libris Ilturgicis deque lure ex eis manante (Taurinl-Romae 
1940) p. 23 ss. 

boratum hie in forma orationis occurrit. Libri Liturgiae Gallicanae 


clare distinguunt in Deo unitatem in substantia et trinitatem in 
personis. 


Contra Pelagianos, qui negabant necessitatem recurrendi continuo 
ad divinum auxilium, ut ostendatur hominem ne initium quidem boni 
operis ex se instituere posse, introductus vel auctus est usus Versiculi 
«Deus, in adiutorium meum intende» (in offleio) et alterius: « Adiu- 
torimn nostrum in nomine Domini» (ante benedictiones et alibi) (1). 
Praeterea Orationes in Dominicis, praesertim post Pascha et Pente- 
costen inculcant necessitatem gratiae tum ad incipiendum aliquid 
bonum, tum ad perseverandum in bono (2) et ita videntur vestire 
decreta conciliorum saeculi V contra Semipelagianismum forma ora- 
tionis, sicut etiam Orationes Missae in Gelasianis et Gregorianis sa 
cramentariis contra Semipelagianismum diriguntur, et etiam Leo- 
nianum continet Orationes, quae condemnat Semipelagianos. 


Ita iu Oratione Dominicae T post Pentecosten oratur: « Quia sine te nihil 
potest mortalis infirmitas, praesta auxilium gratiae tuae». In Oratione Domini- 
cae IX post Pentecosten Ecclesia petit: « Ut petentibus desiderata concedas, 
fac eos, quae tibi sunt placita, postulare». Oratio Dominicae XVI post Pente- 
costen ita sonat: « Tua nos, quaesumus, gratia semper et praeveniat et sequatur 
ac bonis operibus iugiter praestet esse intentos ». Petitur ergo non solum, ut 
divina « gratia semper nos praeveniat et sequatur », sed etiam, ut Deus tri- 
buat, ut quae placita sunt ei, postulemus. 


In Missali Gothico (circa linem saeculi VII) clare enuntiatur do- 
ctrina de peccato originali et de necessitate gratiae; similiter in saera- 
mentario Leoniano, Gelasiano et Gregoriano. Missale Visigothorum, 
quod edidit Blanchinus, de peccato originali loquitur terminis, qui a 
S. Augustino inspirati vel etiam desumpti esse possent, v. g. his verbis: 
«Domine Jesu, qui beatissimas virgines Justam et Rutinam de vasis 
irae fecisti vasa misericordiae, dmn originalis peccati traduce conli- 
gatae sacrosanctae generationis meruerunt dealbari baptismo » (3). 


Contra Donatistas S. Augustinus composuit hymnos dogmaticos, 
qui in ecclesia Africana cantabantur. 


Contra Manichaeos, qui Missae negabant characterem sacrificii, 
S. Leo Magnus in Canonem Missae introduxit verba (post: «offerimus 
praeclarae maiestati tuae ») «sanctum sacrificium, immaculatam Ho- 


(1) C£r. DTC IX coi. 796. 

(2) Cfr. Pu. Oppenheim, Introductio in scientiam liturgicam (Taurini-Romae 1910) 
p. Pi; ID., Tractatus de lure liturgico II (ibd. 1939) p. 94-96. 

(3) Diet, de Théol. oath. IX, 1 coi, 127. 

stiam »(1); Maniehei enim usum vini eiusquo exhibitionem in S. Eu- 
charistia peccatum esse declarabant: contra quam opinionem falsam 
citatum additamentum inculcat sanctitatem sacrifici sub utraque specie. 

Simili ratione, contra haereticorum impetus scilicet, iam tempore 
antiquiore in textibus et ritibus liturgicis exprimuntur, tamquam 
Ecclesiae rectae fidei protestatio contra haereticos vel novatores: 
virginitas et maternitas beatissimae Deiparae Mariae, transsubstan- 
tiatio eucharistica et realis Christi praesentia in S. Eucharistia, cultus 


et communio Sanctorum, primatus S. Petri et Romani Pontificis, et 
plura alia. 


$ 6. - Praecellit Liturgia Ecclesiae Romanae. 


Sacra Liturgia, quae precibus et ritibus exprimit fidem pastorum 
et fidelium, solemne testimonium fidei cum Sacrae Scripturae, tum 
Traditionis praebet. «Quis nesciat», ait merito F. A. Zaccaria (2), 
«nullam esse quaerendae in fidei rebus veritatis aptiorem viam, quam 
quae Ecclesiarum toto orbe existentium, ac Romanae praesertim de 
illis sententia fuerit, investigare?... Falsa enim esse non potest, quam 
Romana, aut universa Ecclesia per orbem diffusa tradit, doctrina. 
Unde porro Ecclesiarum mens dignosci tutius possit, quam ex litur- 
gis, quae singularum, in quibus usurpantur Ecclesiarum vocem ac 
testimonium quodammodo exhibent, atque episcoporum presbyte- 
rorumque, inuno et plebis ipsius suffragia, leges, ritus, effata, dogmata 
palam faciunt? ». 

Inter omnes Liturgia» praecellit enim Liturgia Ecclesiae Ro- 
manae nam: «) «nulla per orbem Ecclesia aeque ac Romana cunctis 
retro temporibus ab omni faece haeresium pura permansit» (3). « Ad 
hanc Ecclesiam », ita iam S. Irenaeus, « propter potiorem principali- 
tatem, necesse est omnem convenire Ecclesiam, hoc est, eos qui un- 
dique sunt fideles; in qua semper ab his, qui sunt undique, conservata 
est ea, quae ab Apostolis est traditio » (-1). Unde tenere quod tenet 
Sedes Apostolica vel Ecclesia Romana est semper magni momenti, 
immo aeque quod tenet Ecclesia catholica. Nam Ecclesia universalis, 


(1) Secundum Librum Pontificalem (de S. Leone Magno); cfr. J. Brinktrine, Dic hei- 
lige Messe (Paderborn 1931) p. 178. 


(2) F. A. Zaccaria, Bibliotheca ritualis I. De usu librorum liturgicorum in rebus dog- 
maticis diss. II c. 2 (Romae 1776) p. LVII. 


(3) Walafridus Strabo, De exordiis et incrementis quarundam in observationibus 
ecclesiasticis rerum c. 22 (PL 114.) 


(4) S. Irenaeub, Adversus haereses III, 4, 2. 


4 — Oppenheim, Principia theologiae liturgicae. 

saltem implicite, servat ea, quae, vi auctoritatis suae, expressis verbis, 
aut etiam implicite, iubet Sedes Aposiolica (1). Notandum vero est 
Sedem Apostolicam et Ecclesiam Romanam qua talem, praeter in- 
dicia a Summo Pontifice formaliter prolata, afferre normam quandam 
actualem, quae veiuti testimonium Sanctae Sedis habitualis doctrinae 
et catholicae traditionis infallibile habenda est. Id quod sequitur ex 
eo, quod Summi Pontifices, constanter et praecise, veritatem quandam 
docent tamquam fidei, cui assentiunt fideles, quam clerus agnoscit, 
et praedicat, praesertim Collegium Cardinalium, quorum adiutorio 
universalis Ecclesia administratur. Imino hoc testimonium est quaedam 
regula, quae indicat omnibus fidelibus doctrinam, quam Romani Pon- 
tifices ab Ecclesia universali volunt amplectendam et retinendam (2). 
Nam in Ecclesia Romana « semper ab his, qui sunt undique, conser- 
vata est ea, quae ab Apostolis est, traditio » (3). Quare Walafridus 
Strabo (4): «Et Romani» quidem, inquit, «usum observationum a 
B. Petro principe Apostolorum accipientes, suis quique temporibus 
quae congrua iudicata sunt, addiderunt. Quorum morem ideo in sacris 
rebus iam multae gentes imitantur, et tanti magisterii ex apice apo- 
stolico primordiis clarent ». 

Inde appareat, quanta valeat de re dogmatica mens Ecclesiae 
Romanae in libris liturgicis manifestata. Libri liturgici Ecclesiae Latinae 
Romaune deinde ab anno 1568 successive ab ipsis Summis Pontificibus, 
vel, eorum nomine et auctoritate, a S. Rituum Congregatione editi 
sunt omnibusque sub gravissimis sanctionibus impositi (5): unde ipsi 
continere et exhibere debent fidem et doctrinam Ecclesiae Romanae, 
quae est universalis; errores vero in rebus fidei et morum in eis inveniri 
non possunt, vel si essent, saltem per longius tempus in ea retineri 
nequeunt, quia alias Ecclesia a suo scopo, docendi homines veritatem, 
deficeret. Verunitamen non sufficit, ut fibri liturgici inscribantur « ad 
usum Ecclesiae Romanae », sed certo constare debet illos ab Ecclesia 
Romana revera usitatos fuisse aut saltem illius Ecclesiae ritus describere 
et doctrinam in illa servatam tradere. 

Liturgia vero, sicut traditio, cuius est pars praecipua, specialem 
habet auctoritatem in re doctrinali eo ipso, quod in Ecclesia Romana 
usurpatur. Cum Ecclesia Romana enim tot aliae ecclesiae unitae sunt, 


(1) P. Renaudin, De auctoritate sacrae liturgiae in robus fidei — Divus Thomas, Frei- 
burg 13 (1035) p. 12. 

(2) Scheebbn, Dogmatik I n. 332 es. 

(3) S. Irenaeus, Adversus haereses III, 4, 2. 

(4) Walakridus Strabo, Ibd. 

(5) Cfr. quoad singulos libros in specie: Ph. Oppenheim, Tractatus de iure liturgico III. 
De libris liturgicis deque iure ex eis manante (Taurini-Romae 1910) p. 109-175. 

ut iure dicatur ipsam repraesentare Ecclesiam universalem. Ecclesia 
autem qua Ecclesia errare nequit, ergo neque in Liturgia sua aliquid 
clare proponere potest tamquam partem fidei et doctrinae suae, quod 
erroneum est. 

b) Item infallibile testimonium affert concors et moraliter uni- 
versalis praedicatio authenticorum testium, scilicet Episcoporum et 
doctorum vel sacerdotum qui ab eis mimus docendi veritatem accipiunt, 
ex eo quod vox illa omnium Episcoporum, quae ut traditionis propria 
et ordinaria forma vel potius ut traditio ipsa habetur, est testimonium 
omnino catholicum, sive formaliter totius Ecclesiae docentis, sive vir- 
tualiter, tamquam principium et mensura fidei. Unde non pendet a 
fidelibus qui fortasse veritatem nesciunt aut non profitentur, neque a 
sacerdotibus qui aliquando Episcopo non consentiunt in docendo. 
Imo est infallibile abstractione facta durationis, secundum Domini 
verbum: «Ego vobiscum sum omnibus diebus» licet, de lacto, non 
possit existere, aut dignosci in sua universalitate sine quadam du- 
ratlone (1). 

Si omnes Episcopi eandem tenent sententiam, certo veritatem 
docent; probabiliter, si aliqui tantum conveniunt, aliis non contradi- 
centibus (2). Sane agitur de totalitate morali, quam haberi dicit Cardi- 
nalis Perronius (3): «cum singularum nationum eminentissimi in alicuius 
rei assertione conveniunt, ita, ut inter illos nemo, qui semper ortho- 
doxus, semperque orthodoxis adhaesit, dissentiat ». Quodsi ad consensum 
Episcoporum accedit confirmatio supremae auctoritatis sive concessa 
sive concedenda, ista sententia ut certa traditur conditionaliter. « Si 
ista confirmatio vel supponatur vel asseratur ab omnibus Episcopis 
docentibus, time certa evadit ex ipso facto illius consensionis » (4). 
Ita sentit traditio catholica (5). 


Hinc Concilium Ephesinum litteris a Nestorio exegit, ut iuraret se sentire 
quae universi per Orientem et Occidentem Episcopi principesque populorum 
crederent ac docerent. Quae epistula comprobata est a Synodo sexta, act. 11. 

Item S. Augustinus putat (6) aliquem librum esse verum et canonicum, 
quia omnes Episcopi illum receperunt. 

Secundum S. Irenaeum (7) sensus omnium doctorum et Episcoporum 
sufficit ad ostendendum aliquam veritatem esse de fido: et qui eorum sensui 
refragatur, ait, sententiae Ecclesiae refragari. 


(1) Cfr. Scheeben, Dogmatik X. n. 328 sq. 

(2) J. J. Berthier, Tractatus de locis theologicis, Pars I llb. 2 n. 377. 
(3) Resp. ad Reg. Britt. 

(4) Berthier, Ibd. 378. 

(5) P. Renaudin, Ibd. 43, qui citat Banez. 

(B)'S. Augustinus, Contra Faustum 28, 2 et 33, 9. 

(7) S. Irenaeus, Adversus haereses III, 3 et IV, 43 et 53. 

Secundum S. Cyprianum (1) Ecclesiae contradicit, qui Episcoporum sen- 
tentiae resistit: de quibus dixit Deus: Qui vos audit, me audit, etc. (2). 

S. Augustinus (^) Pelagianorum argutias contra peccatum originale fusius 
convellit auctoritate, scilicet decem illustrium Episcoporum necnon S. Hiero- 
nymi presbyteri. « Propter quam catholicam veritatem » (agitur de existentia 
peccati originalis), inquit, sancti ac b?ati et in divinorum eloquiorum per- 
tractione clarissimi sacedotes. Irenaeus, Cyprianus, Reticius, Olympius, Hi- 
larius, Ambrosius, Gregorius, Innocentius, Johannes, Basilius, quibus addo 
presbyterum, velis nolis, Hieronymum, ut omittam eos, qui nondum dormie- 
runt, adversus vos proferunt de omnium hominum peccato originali obnoxia 
successione sententiam..(4) His eloquiis et tanta auctoritate sanctorum 
(episcoporum), profecto aut sanaberis Dei misericordia donante, quod quantum 
tibi optem, videt quid faciat; aut si, quod abominor, in eadem quae tibi vi- 
detur sapientia, et est magna stultitia, perduraveris, non tu iu lices quaesiturus 
es, ubi causam tuam tu purges; sed ubi tot sanctos doctores egregio» atque 
memorabiles catholicae veritates accuses, Irenaeum, Cyprianum, Reticium, 
Olympium, Hilarium, Gregorium, Basilium, Ambrosium, Iohannem, Innocen- 
tium, Hieronymum caeterosque socios ac participes eorum, insuper et uni- 
versam Christi Ecclesiam, cui divinae familiae dominica cibaria ministrantes, 
ingenti in Domino gloria claruerunt» (5). 

Similiter multi alii docuerunt et docent. 


Praeterea non esset consentaneum rationi affirmare errantiam 
omnium Episcoporum: si omnes Episcopi errarent, tunc tota Ecclesia 
erraret, eum plebs Christiana teneatur, ut pastorum doctrinam am- 
plectatur, secundum illud Matthaei (23,3): «Omnia quaecuinque dixe- 
rint vobis, servate, et facite ». 


« Insuper, aliunde, quomodo omnes Episcopi unam candemque sententiam 
publice in Ecclesia docere possent, quin reclamet et damnet eam Summus 
Pontifex, si falsa et erronea fuerit, si nempe, ut certa tradatur, quae proba- 
bilis tantum fuerit; vel ut probabilis, quae certa omnino fuerit aut omnino 
falsa; vel ut vera, quae erronea exstiterit? Secus namque et muneri suo de- 
esset Pontifex, et enare posset tota Ecclesia. Unde si tacet Pontifex, cum loqui 
potest, signum est ipsum consentire atque idcirco Episcopi habent Pontificem 
nisi explicite, saltem implicite consentientem. Ergo veritatem certo docent, 
ita. ut, cum ut probabilem tradunt, doctrina eorum revera sit probabilis... cum 
autem ut certam exhibent, sit reapse certa, et pertineat ad fidem catholicam, 
vel definitam vel definibilcm» (6). Aliam addit rationem cl. Bert,hier (7) «Impos- 


ti) S. Cyprianus. Epistula IV, 9. 

(2) Banez, I-II, q. 1 art. 10 dub. 3 in fusiore Commentario. 
(3) S. Augustinus, Contra Julianum lib. II. 

(4) PL 11, 697. 

(5) Ibd. 701. 

(6) Berthier, Tractatus de locis theologicis P. I lib. 2 n. 381. 
(7) Ibd. 380. 

sibile est tot fautosque viros, doctrina et virtute praestantes, locis distantes, in 
re tanti momenti, eadem sententia convenire, quin sit vera haec sententia, sou 
cum veritate infallibili conveniat, quia veritas sola eademque clare perspecta 
unitatem huiusmodi parere potest, ita ut omnes idem eodem modo asserant». 
De facto, testimonium illud Episcoporum quod innotescit ex cleri doctrina 
et populi christiani fide, ita ut omnium Ecclesiarum etiam denominetur, ar- 
gumentum certum afferre potest in rebus fidei. Exemplum habemus in de- 
finitione dogmatica Immaculatae Conceptionis, quando Piru IX omnium Ec- 
clesiarum sententiam  exquisivit. 


Fidem vero Ecclesiarum ac proinde Episcoporum praesertim te- 
stificantur liturgiae necnon Conciliorum particularium decisiones circa 
cultum divinum, scilicet circa orationes, symbola, et ritus. « Unde », 
ait iam citatus Zaccaria (.1), « Ecclesiarum mens dignosci tutius possit, 
quam ex Liturgiis, quae singularum, in quibus usurpantur, Eccle- 
siarum vocem ac testimonium quodammodo exhibent, atque episco- 


porum  presbyterorumque... suffragia, leges, ritus, effata, dogmata 
palam faciunt »? 


S. Hieronymus iam Lucifi.ianis obiiciebat (2). « An nescis, etiam eccle- 
siarum hunc esse mor-.ni, ut baptizatis postea manus imponantur, et ita invo- 
cetur Spiritus Sanctus! Exigis ubi scriptum sit? In Actibus Apostolorum. 
Etiamsi Scripturae auctoritas non subesset, totius orbis in hac parte consensus 
instar praecepti obtinet ». 


Trullana quoque Synodus testimonia Liturgiarum S. Basili et 
S. Jacobi fratris Domini in medium attulit ut Armenos, qui aquam 
e calicis vino abstulerant, coargueret (3). Quis non videt istas Liturgias 
particulares duorum Episcoporum tanti valere quanti ecclesiarum 
traditio dogmatica, cuius praecipuam partem constituunt iuxta prin- 
cipium supra allatum, et «quod omnium Episcoporum assertum im- 
primis sit certum et irrefragabile propter connexionem certam cum 
supremi eiusdemque per se Infallibilis magisterii » (4). 


c) Aliud existit traditionis testimonium, cui sedulo attendere 
oportet in rebus dogmaticis, scilicet sensus fidelium qui in illorum cre- 
dentia et religiosis usibus manifestatur, dummodo sit constans et uni- 
versalis. Sane haec populi christiani persuasio voci Ecclesiae docentis 
respondet, ab illa originatur tamquam a traditione praecone. Unde 
indefeef ibilitatcm Ecclesiae docentis participat Ecclesia credens, quae 
in re una eademqtie Christi familia efficitur. Ideo sub hoc respectu 


(1) F. A. Zaccaria, Dc usu librorum litiirgicoruin in rebus fidei, c. IV n. 2. 
(2) S. Hieronymus, Dialogus adversus Luciferlanos c. 4. 

(3) Zaccaria, Ibd. 

(4) Berthier, Ibd. n. 381. 

Patres inter utramque nullam distinctionem ponunt nec ipse S. Tho- 
mas, qui in verba Domini: Ecce ego vobiscum sum ait: «Non cum illis 
solum dixit se futurum esse; sed et cum omnibus qui post illos credunt: 
non enim usque ad consummationem saeculi Apostoli mansuri erant; 
sed sicut uni corpori fidelibus loquitur» (1). Jure ac merito sensus ille 
fidelium implicat Spiritus Sancti testimonium immediatum et relative 
independens, iuxta s. Paulinum (2) «Ab omnium fidelium ore pen- 
deamus, quia in omnem fidelem Spiritus Sanctus spirat ». 

Qui sensus fidelium maxime considerandus est, praesertim si 
data occasione maiorem unitatem secum iert et determinationem 
quam Ecclesia docens; vel si maior pars docentium ab unitate catho- 
lica deficeret, ut evenit tempore Arianismi; aut etiam, si Summus Pon- 
tifex de quavis doctrina sensum plebis Christianae investigaret, ut 
factum est ante dogmaticam definitionem Immaculatae Conceptionis 
B. Mariae Virginis (3). 

Notandum vero est, hic agi tantum de veritatibus, quae secundum 
verbum S. Augustini, cognitionem non fugiunt popularem; praeterea, 
numquam ad plebem recurri tamquam ad iudicem (4). 

Ideo Ecclesia publico fidelium cultui et venerationi mysteria 
fidei proponit, quae ex universali ostensione credentium certum te- 
stimonium accipmnt. Unde Pius IX in Bulla «Ineffabilis Deus» ait: 
«Hanc doctrinam (Immaculatae Conceptionis) ab antiquissimis tem- 
poribus vigentem, ac fidelium animis penitus insitam, et sacrorum 
Antistitum curis studiisque per catholicum orbem mirifice propagatam, 
ipsa Ecclesia luculentissime significavit, cum eiusdem Virginis Con- 
ceptionem publico fidelium cultui ac venerationi proponere non du- 
bitavit ». 

Etenim Ecclesia depositum fidei servat et transmittit etiam orando, 
scii, per Liturgiam et devotiones quae, ut patet, nexum intimum habent 
cum doctrina supernatural!. 


« Discentis vero Ecclesiae fides », ait recte Bainvel (5), « sensu catholico 
manifestatur, qui sensus et ipse in fidelium precibus, devotionibus, canticis 
multiplici agendi ratione elucet ». 


Putat vero Scheeben (6) hanc manifestationem sensus catholici 
in Liturgia afferre testimonium Spiritus Sancti, et etiamsi tempore 


(1) S. Thomas, Catena aurea, Matth. c. 28. 

(2) S. Paulinus Nolanus, Epistula 4. 

(3) P. Renaudin, Loco citato p. 46. 

(4) Cfr. Scheeben, Dogmatik n. 234. 

(5) Bainvel1, De magisterio vivo et traditione, n. 97. 
(6) Scheeben, Ibd. n. 318. 

antecedente veritas latens remanserit, eiusdem pretii esse aestiman- 
dum, ac si antea perpetuo claruisset, quia Ecclesia permanenter a 
Spiritu Sancto regitur et indefectibiliter edocetur; aliis verbis: etiamsi 
aliqua veritas solum ex Liturgiis Ecclesiae universalis erui potest, 
quae scilicet veritas antea aliis documentis in doctrina Ecclesiae aperte 
pronuntiata non est, sufficit Liturgiarum unanime testimonium ad 
eam veram ostendendam. 

Unde apparet « maximi faciendam esse auctoritatem sacrae Li- 
turgiae, eamque habendam uti testem omni exceptione maiorem Tra- 
ditionis et Ecclesiae fidei. Is solus inficias iverit, qui non adverterit, 
in illa Ecclesiarum omnium, praesertim Romanae, exhiberi vocem ac 
testimonium Episcoporum, Presbyterorumque, et plebis ipsius suffragia, 
leges, ritus, effata, dogmata » (1). 

Sedulo vero animadvertendum est haec superius dicta referre 
oportere ad solam rem dogmaticam, non ad facta mere historica (2). 

Ex principiis allatis, quantae sit auctoritatis Liturgiarum in rebus 
dogmaticis consensus, nemo est qui non videat; ipsae practicum totius 
Ecclesiae testimonium de rebus fidei exhibent: Legem credendi lex 
statuat supplicandi (3). 


(1) Zaccaria, Ibd. 

(2) Bainvel (l. c. n. 107) adnotat: impositio quidem cultus ad universalem Ecclesiam 
non videtur semper importare veritatem facti mere historicam, cum potius videatur Ecclesia 
personam honorare quam hoc ipsum factum, de ipso cultu statuere quam de facto. Videndum 
est quis sit sensus Ecclesiae vel fidelium, quod aliquando non ita facile dignoscitur. « Attamen 
impositio illa cultus ad universalem Ecclesiam importat aliquando facti veritatem, si res sit 
dogmatica, ut in Immaculata Conceptione, in Assumptione ». 

(3) Pesch, De Sacramentis p. 317. 


Caput IU. 


Character et methodus instructionis liturgicae (1). 


Methodus definiri potest tamquam ille modus agendi, quo aliquis ita 
utitur certis determinatis elementis vel actibus intentionaliter dispositis, ut 
ad determinatum finem perveniat (2). Qua in re parvum interest, utrum ille 
finis intentus sit cognitio alicuius linguae, artis vel scientiae, an sit aliqua ha- 
bilitas teehnica, ars sonandi vel pulsandi aliquod instrumentum musicale, 
exstirpatio alicuius defectus moralis, recollectio in oratione, obtinenda vitae 
integritas: res principalis est, ut finis clare sit intellectus et ordine et conti- 
nuitate instituantur actus, qui idonei sint ad attingendum ipsum finem. Ipsa 
methodus in se est via ad assequendum aliquid ac proinde numquam potest 
sufficere pro se sola. 

Quodsi ergo Liturgia intelligitur tamquam methodus, ipsa non est finis 
seu pro se sola vel propter se ipsam, sed est medium, instrumentum: eius est 
ut formet mentalitatem religiosam dirigendo cogitationes, stimulando et vi- 
vificando viros et voluntatem. Et est methodus praecipua, qua Ecclesia prose- 
quitur fine* suos. Ecclesia enim constituta est. ut in Deum dirigat hominum 
mentes per veram fidem, et voluntates per praxim virtutum supernaturalium. 
Et ideo per suam Liturgiam quoque intendit docere et inculcare veram 
fidem et virtutes Christianas » ut « populo ad aeternitatem vocato una sit 
fides mentium et pietas actionum » (3). Et ita in modo ordinandi cultum divi- 
num intendit in animabus et fructum doctrinalem, et fructum moralem et 
asceticum. 


(1) Cfr. G. Malherbe, Lu Liturgie comme source et comme methode d'enseignement 
de la doctrine catholique -« Cours et Conférences des Semaines Liturgiques II (Louvain 1911) 
p. 295-321; C. Callewaert, Liturgicae Institutiones I (ed. 3, Brugis 1933) p. 51-55: I. Rye- 
landt, Liturgie et méthode « Revue liturgique et monastique 10 (1930-31) p. 58-69. 

(2) I. Ryelandt, l. c. p. 59: * Un ensemble de procédés, ou d'éléments, disposés inten- 
tionellement, de manière à conduire celui qui en use à un résultat prévu »; Larousse. Diction- 
naire (s. v.) :« Une marche raisonnée que l'on suit pom: arriver à un but ». 

(3) Oratio post prophetiam X Sabbato Sancto. Similiter petit Ecclesia: «ut et quae 
agenda sunt videant, et ad implenda quae viderint, convalescant » (Dominica infra octavam 
Epiphaniae). Cfr. Orationem feriae V post Pascham: Orationem Dominicae VIII post Pente- 
costen. 

Et est methodus generalis, quam Ecclesia ubique exhibet omui- 
busque fidelibus cuiuslibet loci vel temporis applicat. Liturgiam enim 
habet omnibusque imponit tamquam cultum suum publicum et offi- 
cialem. Tamquam methodus generalis (ducationis Christianae non 
supprimit ius existentiae et actionis aliarum methodorum particula- 
rium magis restrictarum. 


Methodus, qua Ecclesia utitur in proponenda fide et doctrina 
catholica, duplicem deinde ostendit characterem: simul est methodus 
supernaturalis et methodus intuitivo-practica, ac proinde apte ac- 
commodata naturae tum Ecclesiae tum humanae. 


Est methodus supernaturalis: agitur enim primario de proponenda 
doctrina divina vitaque supernaturali, ab ipso Deo revelata vel inspi- 
rante Spiritu Sancto a magisterio Ecclesiae proposita, cui doctrinae 
omnis Christianus non tantum credere debet, submittendo propriam 
suam intelligentiam (1), sed etiam sincere adhaerere et vitam suam 
practicam conformare debet. Quia vero homo id praestare non potest 
propriis suis viribus, ideo continuo et pro diversissimis necessitatibus 
divinum invocare debet adiutorium; quae invocatio eo, quod fit a tota 
Ecclesia collective et ex officio, efficacior est et instantior (2). Utitur 
etiam aliis mediis supernaluralibus. Agitur enim de ritibus qui su- 
pernaturalem secum ferunt effectum: de Missa, de Sacramentis, deque 
Sacramentalibus, et de factis vel obiectis supernaturalibus, quae in 
vita Christi videntur quaeque ab Ecclesia continuo nobis ante oculos 
ponuntur. 

Talis methodus instructionis psychologice omnino correspondet 
naturae populi qui amat videre mirabilia, mystica, supernaturalia; 
quae omnia Liturgia continet et praestat, ex vero et genuino fonte, 
et ideo, si rite exhibetur et explicatur, conservat fideles a falsis do- 
ctrinis et exercitiis mysticis, spiritisticis, salutaristicis et a superstitione. 

.Methodus qua Ecclesia prosequitur fines suos, correspondet deinde 


(1) Cfr. S. Ansel mus, De fide Trinitatis, Praefatio: «... Ut alia taceam, quibas sacra 
pagina nos ad investigandam rationem invitat, ubi dicit: Nisi credideritis, non intelligetis, 
aperte nos monet intuitionem ad intellectum extendere, cum docet, qualiter ad illum debea- 
mus proficere... Sed priusquam dé'quaestiono disseram, aliquid praemittam, ad compescendam 
eorum praesumptionem, qui nefanda temeritate audent disputare contra aliquid eorum, quae 
fides Christiana confitetur, quoniam id intellectu capere nequeunt; et potius incipienti superbia, 
indicant nullatenus posse esse, quod nequeunt intelligere, quam humili sapientia fateantur 
esse multa posse, quae ipsi non valeant comprehendere. Nullus quippe Christianus debet dis- 
putare, quomodo quod catholica Ecclesia corde credit et ore confitetur, non sit: sed semper 
eamdem fidem indubitanter tenendo, amando, et secundum illam vivendo, humiliter quantum 
potest, quaerere rationem quomodo sit. Si potest intelligere, Deo gratias agat: si non potest 
non immittat cornua ad ventilandum; sed submittat caput ad venerandum ». 


(2) Cfr. Pu. Oppenheim, Notiones Liturgiae fundamentales (Taurini-Romue 1941) p.50-56. 

naturae Ecclesiae, quae et ipsa est supernaturalis, attamen visibilis, 
consistens ex superioribus et subditis. 

Cum praepositi hierarchici divina polleant potestate, Ecclesia 
cum vera auctoritate exercet cultum, praescribit rubricas, ad fidem 
et vitam sanctam instruit. Unde pro subditis sequitur: oboedientiae 
obligatio et meritum — intra limites tamen in quibus Ecclesia obligare 
vult — et magna securitas in tranquilla possessione veritatis et viae 
virtutis. 

Ecclesia deinde una est et apostolica: a tempore Apostolorum 
semper essentialiter eadem, in accidentalibus mutationibus se adaptat 
diversissimis exigentii et ita semper est «sui temporis ». Similiter 
cultus essentialiter unus est idemque. Ordinationes vero cultus seu 
Liturgiae ratione gentium et locorum diversae fuerunt et adhuc sunt; 
ratione vero temporis, iisdem principiis insistens, et praxi traditae 
inhaerens, continuo, sed pedetentim mutatur et evolvitur pro adiunctis 
historiae Ecclesiae. Est itaque. Liturgia, praesertim occidentalis et 
romana, sapienter traditionalis et lente progressiva. 

Unde verum gaudium nutrire possumus ex hoc, quod in cultu 
publico substantialiter eodem conveniamus cum omnibus fidelibus 
totius orbis, et quod in multis saltem, Deum laudemus, et exoremus 
iisdem verbis et ritibus, quibus tot generationes praeteritae Deo sa- 
crificium et laudes obtulerunt per Christum Dominum nostrum. 

Methodus qua instruit Liturgia, quam maxime denique conformis 
est naturae humanae: Ea est natura hominis, ut nihil perveniat ad 
intellectum, quod non prius fuerit in sensu, et praesertim rudes ad 
abstracta duci debeant per concreta: quae si pulchra sint, magis al- 
liciunt et movent. Ulterius si mens saepe et vivide revolvat quasdam 
considerationes, eosque cordis affectu foveat et gustet, voluntas sponte 
impellitur ad actus iisdem cogitationibus conformes (1). 

Jamvero Liturgia modo concreto, iuxta methodum intuitivam, 
per frequentem symbolismum, per artis pulchritudinem vivide de di- 
vitiis loquitur ad sensus, ut mentem ad meditationem, cor ad affectus, 
et voluntatem ad actus inclinet. 

Est methodus intuitiva, nostris diebus tantis laudibus elata, quae 
exeundo ab aliquo facto vel obiecto concreto ad ideam vel ad doctri- 
nam ducit, quam ipsum factum vel obiectum concretum sive ex na- 
tura rei sive ex conventione in audiente vel vidente producere, solet. 


Methodus enim est, quam ipse Deus adhibet, ut nos doceat tam existen- 
tiam suam quam attributa: per visibilia nos adducit ad comprehendenda in- 


(1) Cfr. A. Ey mieu, Le gouvernement de soi-même, Paris 1900. 

visibilia. Unde etiam S. Paulus in Epistola ad Romanos scribit (1): « Invisi- 
bilia enim Ipsius, a creatura mundi, per ea quae facta sunt, intellecta con- 
spiciuntur: sempiterna quoque Eius virtus. et divinitas». Methodus porro 
matris est, quae incipit docere infantem distinctionem rerum: obiectum, cuius 
existentiam, qualitates, valorem et usum docere vult, infanti proponit et tunc 
describit. 

Methodus intuitiva maxime efficax est. ideo facile intelligitur successus 
quem habent libri vel periodica illustrationibus ornata. Ipsae imagines nempe 
quasi immediate illustrant dictum, diu quoque inhaerent memoriae et quidem 
cum omni doctrina, quae singulis obiectis adnexa fuit, eamque in memoriam 
revocant, quotiescumque obiectum vel factum ostensum redeunt. 

Methodii.; intuitiva facillima quoque atque gratissima est: nam si quis 
v. g. optimam quae fieri potest, instructionem praestare vult de stylo.gothico, 
melius et facilius linem suum assequetur, si simpliciter ecclesiam gothicam 
ostendit, primo in globo, deinde characteristicas particularitates huius styli 
exponendo, quam si terminio et expositionibus mere abstractis vel theoricis 
uteretur. 


Ecclesia plenum valorem methodi intuitivae intellexit ideoque 
eam in totum suum systema formationis spiritualis ae, religiosae ho- 
minum assumpsit. Et hoc non solum quoad modum, quo proponit 
fidem et doctrinam suam; etiam materia Liturgiae sacrae, singulae 
partes anni liturgici necnon et ipsi ritus et praecepta liturgica valorem 
instructionis intuitivae habent. 

Quod paucis exemplis patebit. Opera pretium esset, si quis sy- 
stematise ac diligenter totam Liturgiam sacram sub hoc respectu in- 
structionis intuitivae perfoderet. 

Liturgia, quae intendit rudes non minus quam doctos, utitur 
« adminiculis exterioribus » (2) ut modo concreto loquatur ad sensus, 
sicut in processione palmarum, aut in adoratione crucis. Subtilia ra- 
tiocinia et formulas scholasticas devitans, exemplis, actibus, et pa- 
rabolis docet virtutes potius quam definitionibus (3), veritates exprimit 
verbis et locutionibus vulgatis, assertionibus repetitis (4), compara- 
tionibus et imaginibus ex Sacra Scriptura vel usu desumptis, sicut 
docebat turbas ipse Christus, ad captum populi. Liturgia docet intui- 


(1) Rom 1, 20. 

(2) Concilium Tridentinum, Sess. XXII o. 5. 

(3) Ad humilitatem v. g. recole exempla et praxes tot Sanctorum et ipsius Christi, Evan- 
gelia de pharisaeo et publicano, de invitatis ad nuptias, de contentione Apostolorum quis 
eorum videretur. esse maior; perpende caercmoniem Mandati, tot inclinationes ante et infra 
Missam, prostrationem in Ordinationibus, tunsionem pectoris, admonitionem Humiliate ca- 
pita vestra Deo, orationem Domine non sum dignus, etc. Et lege v. g. Introitus Missarum do- 
minicalium, vel temporis quadragesimalis! 

(4) Vide dogma SS. Trinitatis expositum in symbolo Quicumque. 

live, per actus et signa, per res et colores et imagines; repraesentat 
quasi ad vivum nonnulla facta vitae divini Salvatoris (1). 

Multa quoque in Sacra «Liturgia dicuntur per symbolismum, qui 
consistit in eo, quod adhibentur quaedam sensibilia (res, actus, ha- 
bitus) ad ingerendam vel excitandam ideam aliquam ordinis moralis 
et maxime religiosi, ad quam exprimendam ista sensibilia ordinantur 
non sola natura sua (prout sunt signa naturalia), sed ex intentione 
adhibentis satis manifestata aut usu recepto, propter aliquam simi- 
litudinem aut relationem inter signum et significatum, qua unum 
aptum est aliud significare. 

Fundamentum symbolismi obieetwum existát in ea qualitate, qua 
signum et significatum inter se conveniunt aut connectuntur; sw- 
biectivum vero in ipsa, naturali tendentia, qua homo saepe utitur et de- 
lectatur omnimodis locutionibus figuratis. Unde symbolismus multum 
placet, et hodie rursus magis quam solebat excolitur in operibus artis (2), 
sed debet rite intelligi, et ideo explicari populo. Utinam singuli legere 
et intelligere valerent, quae saepe tam pulchre per symbolismum 
scripta sunt in sua ecclesia! Nostrum est ea explicare! Aliqua saltem 
exempla rem illustrabunt. 

a) Ren materiales Liturgiae instruunt de fide vel doctrina Ecclesiae. 


Omne Altare juxta praeceptum Ecclesiae debet habere lapidem, crucem, 
ciborium; specialem et elevatum obtinet locum in Ecclesia; solia Sacerdotibus 
et ministris, Sacrificio adsistentibus licet ad illud accedere; linteaminibus et 
floribus ornatur; peculiari honore circumdatur. Quae omnia a limine ecclesiae, 
saltem occidentalis, attrahunt oculum intrantis, praedicant grave momentum 
altaris et docent intuitive, altare esse centrum religionis et cultus, Sacrificium 
vero altaris esse Sacrificium totiu» Ecclesiae, vel saltem communitatis, et in- 
super incruentam repraesentationem Sacrificii cruenti Christi in cruce. Ubi- 
cumque ergo altare e suo loco totam ecclesiam dominante amovetur, vel crux 
in altari ad minimam formam reducitur, minuitur pari modo apud Fideles 
grave momentum et aestimatio tum Sacrificii tum mortis Christi tum etiam 
religionis. 


(1) V. g. in processione palmarum aut In festo Purificationis, Puerum Jesum in praesepc 
tacentem. 

(2) Cfr. v. g. quae de his scripsit C. Caixbwabrt, in: Collationes Brugenses XIII, 
635 ss, et in: Questions Liturgiques I, 313 ss. .Mgr. Landhiot, Le symbolisme (Paris 1866); 
F. Délogé, Etudes sur la signification des choses liturgiques (Paris 1906); A. Lkrosby, His- 
toire et symbolisme de la liturgie (Paris 1890); E. Male, L'art religieuse du XIÏ1 siècle en 
France. Etude sur l'iconographie du moyen áge et ses sources (Paris 1902); Ch. Cahier, Ca- 
ractéristiques dés Saints dans l'art populaire (Paris 1867); L. Cloquet, Eléments d'iconogra- 
phie chrétienne (Lille 1890); J. Saver, Symbolik des Kirchengebaudes und seiner Ausstut- 
tuiig (Freiburg 1902); M. C. Nieuwbarn, Het rooinsch Kerkgebouw (Nijmegen 1908); R. 
Guardini, Von heiligen Zeichen (Würzburg 1925): I. Her wegen, Dos Kunstprinzip lu der 
Liturgie (ed. 2, Paderborn 1920); diversos auctores de historia artis christianae; Kraus, 
Kuhn, Exlakt, etc. 

Etiam cotores liturgici habent suum valorem intuitivum. 


Si V. g. non solum Sacerdos celebrans indutus est vestimentis praescripti 
coloris, sed etiam totum altare, imino omnia altaria ecclesiae extra Missarum 
soleninia cooperiuntur pannis eiusdem coloris; si porro etiam antipendium 
altaris et colopaeum tabernaculi, tapeta parietum iisdem coloribus ornantur, 
tunc tota ecclesia auget impressionem quam quis accipit, intrando in domum 
Dei, et statim in memoriam revocat characterem temporis: v. g. per colorem 
violaceum tempore Adventus vel Quadragesimae in memoriam revocatur gra- 
vitas et character poenitentialis istius temporis, vel, si tota ecclesia festivum 
ostendit ornatum albi vel rubri coloris, hoc non minus inservit fini praefato. 
Si talia praecepta Ecclesiae negliguntur, facile etiam spiritus religionis peri- 
clitatur, quem conservandum vel fovendum Ecclesia etiam per usum diversi 
coloris in paramentis et altarium tegumentis intendit. 

Similiter cereus paschalis suam partem habet in instructione de charac- 
tere temporis paschalis: in solemnitate paschali Sabbati Sancti accenditur; 
per quadraginta dies proprium suum locum obtinet iuxta altare, ubi saltem 
ad celebrationem Sacrificii missae debet esse accensus. Per quem cereum 
docetur dogma resurrectionis Christi, qui est lux mundi, quique post resur- 
rectionem suam per quadraginta dies apparuit discipulis suis. Usus cerei pa- 
schalis in benedictione quoque fontis baptismalis proprium suum sensum 
habet. Antequam catechumenus descendat in aquam, cereus immergitur, ut 
ita symbolice indicetur Spiritum Sanctum sanctificare et foecundare aquam, 
catechumenum «cum Christo per baptismum in mortem consepultum » (1) 
esse, per merita Christi in aqua mundari, et Spiritu Christi indui. 


Valor ergo instructionis quod materiam liturgicam consistit in 
usu alicuius obiecti concreti. 

b) Valor temporum et festorum liturgicorum instructivus e contra, 
consistit in eo quod facta concreta et dramatica adhibentur. 

Ita Temporale seu officium de tempore infra annum liturgicum, 
praesertim in prima parte quasi cinematographice singula facta vitae 
Christi ostendit et quidem ordine historico, a Nativitate usque ad 
Ascensionem; modo omnino concreto proponit doctrinam et exemplar 
Christi, ita ut Fideles, qui secundum ordinationem temporis liturgici 
vitam suam instituunt, semper divinum exemplum prae oculis habeant, 
quod imitentur, semperque Eius vocem audiant, quae litteraliter eos 
docet suam doctrinam. 


Tempus Nativitatis v. g. demonstrat singula facta infantiae Christi om- 
niaque mysteria, quae cum illa cohaerent, tempus Passionis praesertim heb- 
domada sancta Christi passionem, tempus Paschale Christi triumphum in sua 
suorumque resurrectione, ete. 


(1) Hom G, 4. 

Similia diei possunt quoad Sanctoralc: liturgice consideratum, 
locum suum haberet solummodo post Pentecosten. Ita melius expri- 
meretur, omnem sanctitatem Sanctorum non esse nisi fractum re- 
demptionis per Christum. Ipsi Sancti vero concreta exemplaria sancti- 
tatis repraesentant, quae nobis propinquiora vel magis familiaria sunt 
quam exemplar Christi. Praestantiores inter eos insuper maiori so- 
lemnitate celebrantur, festa per vigiliam praeparantur et per octavam 
protrahuntur, ut ita idea huius festi firmius haereat in animo fidelium. 


Sancti enim homines erant sicut et nos; sed etiam in Sanctorali semper 
persona Christi colitur, qui, auctor principalis sanctitatis Sanctorum, intuitive 
nos docet, omnem sanctitatem Sanctorum non esse nisi imaginem vel reflexum 


sanctitatis Christi. 


C) Caeremoniae denique et praecepta liturgica, et ipsa proprium 
suum valorem instructivmn habent. 


In Missa Pontificali v. g. plures caeremoniae nos docent hierarchiam ec- 
etesias'icam:, in qua unus summum gradum obtinet: hinc thronus Episcopi vel 
eius cathedra, ubi stat vel sedet, si non est ad altare; ornamenta porro et in- 
signia quibus induitur; ministri sacri qui vel ad eius latus, sed in gradu infe- 
riore stant vel ad eius pedes sedent; maiestas et gravitas omnium actionum 
quas peragit: omnia haec docent, in Ecclesia hierarchiam esse quae plena gaudet 
potestate sacerdotali, Episcopum vero supremam possidere eumque etiam in 
cultu praesidere populo. 

Praeceptum porro Ecclesiae est, ut chorus vel presbyterii locus in ecclesia 
sit separatus a navi ecclesiae, solis ministris accessibilis; ut porro Sacerdotes 
et ministri sacri in functionibus sacris peculiaribus induantur vestimentis, 
ut Sacerdos vel Pontifex praesideat Officio illudque regat et dirigat, ut ipse 
pronuntiet verba liturgica principaliora, praesertim « Pater noster», Orationes, 
ut det Benedictiones, etc. Per quae omnia Ecclesia vult demonstrare, tum 
hierarchiam, quae praesidet cultui, divinae esse institutionis, tum etiam Sa- 
cerdotes in tota Ecclesia Christi vice* et locum tenere. 

Eundem characterem intuitivum deinde habent. omnes ritus qui adhi- 
bentur ad cautum Euangelii: minister iam per ordinem suum quem obtinuit 
specialem partem habet in sacerdotio Christi, Sacerdos enim vel saltem Dia- 
conus est; liber Evangeliorum deinde incensatur, solemniter portatur, ante- 
cedentibus Acolythis cum lumine accenso, eique in fine osculum praebetur. 
Fideles stant ad cantum Evangelii versus librum: haec aliaque iam superfi- 
cialiter id observanti ostendunt, libro Evangeliorum et ipso S. Evangelio exhi- 
beri honorem, eo quod Christus ipse per verba S. Evangelii ncbiscum loquitur, 
ac proinde ipse magister est in Liturgia quotidiana, ipsam vero lectionem 
S, Evangelii esse iam sicut Christi praesentiam anticipatam. 

Vel ritus baptismales per exorcismos, per usum aquae superfusae, per 
vestem albam, docent alta voce interiorem purificationem et renovationem. 
Vel adoratio crucis feria VI in Parasceve nonae docet mysterium redemptionis 

et triumphi Christi! Quae et quanta instructio populi fit per ritus maiorum be- 
nedictionum vel cousacrationum monachorum, virginum, ecclesiarum, altarifim, 
etc., vel etiam luminum, cinerum, palmarum, aquae baptismatis etc.! 

Secundum praeceptum aliquod lituigicum Imagines « Reliquiae Sanctorum 
velari debent, quotiescumque Sanctissimum Sacramentum exponitur. Quod ma- 
nifeste docet, durante expositione Sanctissimi Sanctos locum venerationis ce- 
dere ipsi Sanctorum Regi, ac proinde attentioni m Fidelium ad Sanctissimum 
Sacramentum fixam es«e debere. Porro docetur expositionem Sanctissimi non 
esse aliquid quotidianum, sed potius aliquid extraordinarium; quis denique 
negabit, hoc praeceptum etiam impedire velle, cpiominus cultus Sanctorum 
nimis propagetur et statuae vel imagines Sanctorum in Ecclesia super modum 
et indiscrete augeantur eisque maior forsitan honcr exhibeatur quam ipsi 
Christo eiusque operi in altari celebrato! 


Ecclesia ergo in Liturgia sua non utitur subtilibus ratiociniis, 
definitionibus, vel formulis scholasticis, sed exemplis practicis, ex 
Sacra Scriptura vel ex usu quotidiano desumptis; signis utitur, rebus, 
imaginibus, typis, figuris, coloribus, cantu, musica, ornatu, etc., ut 
sic ad totum hominem, ad omnes eius facultates loquatur. 


Et quo magis haec omnia alliciant sensus et exitent affectus, curat Ec- 
clesia, ut omnia sint pulchra, i. e. imprimis munda ac nitida, et quoad fieri 
potest, pietiosa, artificiosa, ornata: pulchritudo enim Deum decet et hominis 
mentem ac cor efficacius movet. Unde omnes ministros hortatur, omnesque 
invitat artes, ut Deo Optimo Maximo glorificando certatim allaborent, ut nihil 
nisi grave ac religione et inaiostate plenum agatur; ut per dignam recitatio- 
nem, per distinctam lectionem vel per proprium cantum aut selectam musicam, 
verba totam suam ,-ignificationem expressius acquirant; ut tandem ecclesia, 
altare, vasa sacra, indumenta sacerdotalia, totaque suppellex liturgica affabre 
et iuxta leges artis (1) conficiantur et ornentur. Nec aliud sane sub coelo est 
obiectum dignius ingenio et sollicito laboro artificis. Quot ceterum produxit 
amor Dei divinique cultus opera magnifica omnium generationum admiratione 
digna! (2). 


Ideo, eadem intentione, ut scilicet Liturgia ad omnes hominis 
facultates loquatur, etiam variae periodi vitae Christi narrantur, 
facta quoque concreta, vel miracula; et haec in forma simplicis nar- 
rationis vel sub imagine parabolae proponuntur, ita ut phantasia au- 
dientium suaviter occupetur, attentio firmetur, et ita intelligentia 


(1) Cfr. CIC can. 1164, | et 1296, 3 eorumque explicationem, in: Collationes Brugenses 
XXII (1922) 501 ss. 

(2) Non neoligaxt igitur Sacerdotiis acquirere sufficientem notitiam arcuae- 
ologiae et artis religiosae, et curent esse de illis viris, quos laudat Ecclesiasticus (44, 6): 
* Homines divites in virtute, pulchritudinis studium habentes, pacificantes in domibus suis ». 
Cfr. M. Festuglèrb, La liturgie catholique, p. 149-193: La liturgie et l'ésthétique; G. Jacob, 
Dlo Kunst Im Dienste der Ktrche (Landshut 190t); R. AIGRAIN. Liturgia (Paris 1931) p. 985- 
1031. 

veritatum sive, dogmaticarum sive moralium facilitetur. Virtutes quoque 
exemplis potius docentur, parabolis, actibus et exercitiis practicis, 
quam definitionibus (1). 

Praeterea, Liturgia in cyclo anni ecclesiastici quotannis praecipua 
mysteria et facta vitae Redemptoris nostri non simpliciter narrat, 
sed ut. ea miremur, gustemus, laudemus, a) ea nos sapere facit, b) eis 
nos praesentes sistit, c) eorum nos participes ostendit et reddit. 

a) Vita et virtutes Christi ex Evangeliis non nude narrantur, 
sed gustanda nobis proponuntur, prout nempe cor Sponsae diuturna 
et affectuosa contemplatione penetravit et gustavit non solum facta 
externa, sed etiam intimos Dilecti sensus et affectus. Unde Liturgia 
exhibet nobis imaginem vivam Christi agentis, patientis, dolentis, 
amantis: unde facilius et profundius ad laudem, amorem et imita- 
tionem movemur. Facta interdum dramatics proponuntur, non mere 
historice narrantur, sicut fit v. g. in processione palmarum, ad «Man- 
datum Domini » feria V in Caena Domini, in lectione passionis hebdo- 
made sancta, distributis partibus, in benedictione aquae baptismalis 
cum cereus paschalis aquae immergitur, aqua insufflatur, in IV partes 
dividitur, etc., in Antiphonis et Responsoriis Adventus, ad Laudes 
Nativitatis D. N. J. Chr. ubi pastores narrant, quae viderunt etc. 

Mysteria deinde haud raro lyrico affectu celebrantur; pie legantur 
v. g. Responsoria Officii tenebrarum hebdomadae sanctae, Improperia 
in Parasceve, Sequentiae «Stabat Mater», «Dies irae», pulcherrima 
Responsoria et nonnulla Antiphonae in Adventu, vel tempore Pas- 
sionis quae dicuntur ex ore Christi venientis, patientis, amantis etc. 
Ita Liturgia sacra nos facit ea sapere, vel gustanda proponit, quae 
celebramus cultu. 

b) Porro Liturgia sacra nos hic et nunc praesentes sistit factis 
historicis vel fidei, nos spectatores facit et auditores. Vide v. g. Invi- 
tatorium ad initium Adventus: « Regem venturum Dominum, venite 
adoremus», postea: «Prope est iam Dominus», in Vigilia Nativitatis: 
«Hodie scietis, quia veniet Dominus, et mane videbitis gloriam eius»; 
tempore Nativitatis: « Christus natus est nobis », in octava Epiphaniae: 
«Christus apparuit nobis»; quoties in Adventu dicitur; «Veni!» in 
Vigilia Nativitatis: «Sanctificamini hodie et estote parati: quia die 
crastina videbitis Majestatem Dei in vobis », in Nativitate D. N. In- 
troitus missae II et III: «Lux fulgebit hodie super nos, quia natus 
est nobis Dominus... » et « Puer natus est nobis, et Filius datus est nobis ». 
Ita permulta exempla currente anno liturgico inveniuntur, quae si- 
militer nostram in cultu exprimunt participationem. In  Paschate 


(1) Cfr. quae supra ostensa sunt. 

dicitur: « Haec dies, quam fecit Dominus ». Recole quam saepe Li- 
turgia festorum repetat verbum Hodie: «Hodie occubuit», «Hodie 
ad coelum ascendit», «Hodie coronatus est», etc. Tn Credo Missae 
oramus: « Qui propter nos etpropter nostram salutem descendit de coelis... 
crucifixus etiam pro nobis... ante Consecrationem in Missa petitui-: 
« Quam oblationem... ut nobis fiat Corpus et Sanguis Jesu Christi », etc. 

In festo Omnium Sanctorum praesentes efficimur Liturgiae coe- 
lesti in Apocalypsi b. loannis descriptae, in festo Assumptionis B. Ma- 
riae Virginis fidei veritas pulcherrime describitur, similiter in festo 
Ascensionis Christi; et ita porro. 

c) Immo Liturgia interdum mystice nos identifient cum per- 
sonis, in quibus vel a quibus historice factum est, quod 'celebratur, 
et spiritualité! in nobis renovat, quod illis de facto contigit. Tota enim 
celebratio festi dicit relationem ad sjpcialia mysteria, ut, testante 
Ecclesia, «imitemur quod continent, et quod promittunt assequamur» (1). 

Sicut enim continuo operatur nostra redemptio, ita per textus 
liturgicos incitamur, ut idem sentiamus quod Sancti, immo quod 
Christus. Hinc v. g. Orationes quas Sancti dixerunt, ex nostro ore 
tamquam nostra Oratio, nosterque affectus proferuntur, sicut v. g. 
Antiphonae in festo S. Agnetis, S. Agathae, S. Stephani, S. Petri etc. 
Dum in Evangelio legitur Magos ad adorandum neonatum Christum 
Regem se prostrasse vel in Evangelio de sanato caeco-nato ipsum cum 
prostratione Jesum tamquam Dei Filium adorasse, Rubrica praescribit, 
ut omnes praesentes ad haec verba genua flectant, in imitationem illorum 
fidei (2). Nam « quod semel factum in rebus veritas indicat, hoc saepius 
celebrandum in cordibus piis solemnitas renovat» (3). 

Liturgia ostendit enim, mysteria vitae Redemptoris, historice 
peracta in Christo physico, spiritualité!" renovari in Christo mystico, 
quatenus Christus omnia pro nobis egit et nos, membra corporis sui, 
sibi associavit. Deus enim :convivificavit nos in Christo... et eonresu- 
scitavit nos et consedere fecit in caelestibus in Christo Jesu » (4); quam 
veritatem praeter S. Augustinum praesertim S. Leo Magnus saepius 
inculcat (5). 


(1) Oratio in festo SS. Rosarii. 

(2) Cfr. v. g. Evangelium in Epiphania D. N. et feriae IV p. Dominicam IV Quadrages, 
cum genuilexione a rubricis praescripta; benedictio et processio palmarum; Antiphonae et 
Responsoria in Vigilia Nativitatis; Secreta Dom. IX p. Pent; Postcomm. feriae VI infra oct. 
Paschae: Secreta Sabbato in albis; Exultet etc. 

(3) Augustinus, Sermo 220 in Vigilia Paschae; cfr. etiam O. Ca sel, Das christllchc Kult- 
mysterium (Regensburg 1932); Id., saepius in: .lahrbuch für Ltturgiewissenschaft (Müns- 
ter 192] ss.) 

(D Epii 2,5 sq.; cfr. Callewaert, I, 19 adnot. ad (20). 

(5) V. g. Sermones do Nativ. 6,2; De Epiphania 6, 1; 7, 2; 8, 4; De Passione Domini 
13, 3 etc; cfr. Columba Mar mion, Le Christ dans ses mystères (Moredsous 1922). 


5 — Oppenheim, Principia ihtolooiac liturpicae. 

Ita contendere debemus in Adventu, ut per poenitentiam et brationem et 
desideratam exspectationem purificentur et « excitentur corda nostra ad prae- 
parandas Unigeniti Dei vias » (Orat. Dom. II Adv.), qui spiritaliter ad'animas 
nostras veniet; in Nativitate ut « adepti participationem generationis Christi 
carnis renuntiemus operibus » (lect. VI); in S. Paschate, ut « qui consurreximus 
cum Christo, quae sursum sunt quaeramus» et « epulemur in azymis since- 
ritatis et veritatis »; in Ascensione, ut « ipsi quoque mente in coelestibus ha- 
bitemus » (1). 


C. Liturgia sacra in methodo sua instructiva lente denique pro- 
greditur, fragmentarie, progressive, continuative instruit in doctrina 
Christiana, partem post partem, saepe iterata repetitione; semel saltem 
in unoquoque anno proponit singulas veritates, easque cordis affectti 
fovet et gustat. Sub diversis quoque aspectibus ostendit eandem ve- 
ritatem, in diversis circumstantiis. Ita studet « mentes Fidelium per 
haec visibilia religionis et pietatis signa ad rerum altissimarum... con- 
templationem excitare » (2). Continuo enim mentem a rebus terrenis 
et profanis avocat ut eam elevet ad superna et caelestia (3), et haec 
ita sensibus et intellectui proponit, ut appareant digna, sancta, concu- 
piscibilia, et ut Fideles in corde excitent pia desideria, affectus sanctos. 

Unde etiam apparet, Liturgiam non solum praebere optimam 
et amplissimam materiam meditationis, sed ipsam esse omnis ora- 


(1) Convenit ergo, ut pari modo devotionem nostram erga jesum in SS. Eucharistia 
ordinemus IUXTA spiritum TEMPORUM anni liturgici. In Adventu exspectantes venturum 
Salvatorem, excitemus in compunctione ardens desiderium S. Communionis, ut ad eam nos 
praeparemus: «O Emmanuel, veni... veni et noli tardare... Sanctificamini hodie, et estote 
parati: quia die crastina videbitis maiestatem Dei in vobis... et auferet a vobis omnem lan- 
guorem ». — A Nativitate ad Septuagesimam, adorationi praesertim iucumbere possumus: 
« venite adoremus Dominum » cum pastoribus, cum Magis, cum Angelis et hominibus omnibus 
quos invitat Liturgia ad adorationem. — A Septuagesima ad Pascha, cum Liturgia per ieiu- 
nium, orationem et eleemosynam quaerat nos purificare, et praeparare ad mysterium mortis 
et resurrectionis Christi, mortificatione purificemus cor nostrum ad Eucharistiam minus in- 
digne conficiendam aut suscipiendam et intimius uniamus nos Christo in sacrificio Missae.— 
Tempore paschali laetantens fruamur divina praesentia et foveamus unionem cum Christo: 
« Haec est dies quam fecit Dominus: exsultemus et laetemur in ea... Mane nobiscum, Do- 
mine, quoniam advesperascit ». — Post Pentecosten, satagamus ut « in gratiarum actione 
semper manentes » incumbamus acquirendis virtutibus, quae nobis hoc tempore in Evangeliis 
et Epistolis proponuntur: docent enim nos Postcommuniones, optimam gratiarum actionem 
consistere in eo, ut utamur accepto dono S. Communionis ad altiorem perfectionem obti- 
nendam. Cfr. B. Baur, Werde Licht! 3 voll. (Freiburg i. Br. 1937; ital. Luce nell'anima), 
ubi singula Missarum formularia optime pro vita ascetica pro quolibet die anni liturgici 
explicantur. Item I. Schuster, Liber Sacramentorum, 9 voll. ed. 4 Torino 1928 ss; P. 
Parsch, Das Jahr des Heiles, Klosterneuburg 1932 ss; alii. 

(2) Concilium Trident., Sess. 22 c. 5. 

(3) Ideo tam frequens recurrit in Orationibus liturgicis fundamentalis haec oppositio 
inter terrena et caelestia: «terrena despicere et amare caelestia »; «prospera mundi despicere 
et caelesti semper consolatione gaudere »; « terrena desideria mitigantes discamus amare cae- 
lestia » etc. 

tionis mentalis adiutricem efficacissimam et optimam populi Christiani 
educatricem. (1). 

Praetera affectus religiosi, qui quasi sponte ex Liturgia nascuntur, 
crescunt ex ipsa eorum externa professione propter mutuum animae 
et corporis influxum. Tandem non raro decuplantur ex influxu mul- 
torum nobiscum in unum eosdem ritus exsequentium eademque sensa 
exprimentium (2). 

Et cum Liturgia omnia agat in intima unione cum Ecclesia et 
cum Christo, nata est producere et nutrire in anima habitualem quam- 
dam per Christum ad Deum orientationem, qua voluntas nostra in- 
clinatur ad amorem invisibilium et ad actus Dei voluntati conformes, 
«ut semper rationabilia méditantes, quae Deo sunt placita, et dictis 
exsequamur et factis » (3). 


Quem processum psychologicum identidem clare indicat ipsa Liturgia 
v. g. in oratione Aperi ante persolutionem Divini Officii (« intellectum illumina, 
affectum inflamma»); in hymno ad Matutinum feriae II item oratur: «Te 
lingua primum concinat, Te mentis ardor ambiat, Ut actuum sequentium Tu, 
Sancte, sis exordium ». 

Ideo Episcopus ordinans Lectorem monet: « Vide, ut quod ore cantas, corde 
credas, et quod corde credis, operibus comprobes»; ad Presbyteros vero: «Agno- 
scite, quod agitis, » ait, « imitamini, quod tractatis: quatenus dominicae mortis 
mysterium celebrantes mortificare membra vestra a vitiis et concupiscentiis 
omnibus procuretis ». 


In qua conformitate voluntatis nostrae cum voluntate divina 
consistit vitae Christianae perfectio etiam non communis. 

Merito ergo scribit Pius X Liturgiae «finem generalem esse glo- 
ram Dei, sanctificationem et aedificationem fidelium » omnique la- 
bore nitendum esse ut reducantur fideles « ad primum ac necessarium 
spiritus christjani fontem ut inde hauriant verum spiritum Christia- 
num active participando sacrosanctis mysteriis et publicae solemnique 
Ecclesiae orationi » (4). 


(1) In lioo conveniunt omnes, quidquid denum sentiant singuli in ea quae certe nimis 
exarsit, controversia circa methodum instituendi orationem mentalem; de qua cfr. M. Fes- 
tugière, La liturgie catholique p. 41 sq; R. P. Navatel in: Etudes 137 (1913) 449-476; L. 
Beaudvin, in: Questions Liturg. IV. 92 ssq; id., La Piété do léglise p. 65-82; Callewaert 
I. 43-47. 

(2) Cfr. Card. Mercier, Apercus psychologiques sur la participation des fidéles à la vie 
liturgiques, in: Questions Liturgiques I app. 4-11; Ph. Oppenheim, Notiones Liturgiae fun- 
damentales (Taurini-Romac 1940) p. 28 ss. 

(3) Oratio Dominicae VI post Epiphaniam; cfr. Oratienem Dominicae IV et V post 
Pascham. 

(4) Motu proprio de musica sacra, 22 Nov. 1903. 


Caput IV. 


Confirmatur auctoritas doctrinalis Liturgiae ab 
extrinseco. 


Hucusque Liturgiam consideravimus in serie locorum theologi- 
corum ut praecipuam partem traditionis ecclesiasticae et eius dogma- 
ticam auctoritatem declaravimus. Nunc ab extrinseco confirmationes 
quasdam proferemus de praestantia Liturgiae sub respectu doctrinae 
supernaturalis. 


$ 1. - Ecclesia eximiam de Liturgia ordinanda et 


conservanda exhibet curam. 


Sicut ex praefatis clare eruitur, existát «intima quaedam neces- 
situdo inter dogma et Liturgiam sacram, itemque inter cultum Chri- 
stianum et populi sanctificationem », — «per (Liturgiam) enim ad 
Deum evehimur ipsique coniungimur, fidem nostram testamur-, nosque 
gravissimo ei obligamur officio ob accepta beneficia et auxilia, quibus 
perpetuo indigemus»; «cum enim sanctarum plebium praesules man- 
data sibimet legatione fungantur, apud divinam clementiam humani 
generis agunt causam, et tota secum Ecclesia congemiscente postulant 
et precantur» (1); «sacri ritus et caeremoniae, quibus Ecclesia a Spi- 
ritu Sancto edocta, ex apostolica traditione et disciplina utitur..., 
magnam christiani populi eruditionem, veraeque fidei protestationem 
continent » (2), — «Ex his intelligitur, cur Romani Pontifices tantam 
adhibuerint sollicitudinem in Liturgia tutanda et custodienda; et 
quemadmodum tam multa erat eis cura in dogmate aptis verbis expri- 
mendo, ita Liturgiae sacrae leges ordinare, tueri, et ab omni adulte- 


(1) Pius XI, Constitutio Apostolica « Divini cultus » d. 20.12.1928. 
(2) Sixtus V, Bulla « Immensa » (1588). 

ratione praeservare studuerint. Itemque patet, cur Sancti Patres Li- 
turgiam sacram (seu supplicandi legem) verbis scriptisque commentati 
sint; et Tridentinum Concilium voluerit eam esse Christiano populo 
exponendam et explicandam ! (1). 

Et primo quidem attendere oportet ad eximiam curam, quam 
iam a primis saeculis Ecclesia semper adhibuit, «ne quid fraude vel 
ignorantia in Liturgiam irriperet mysteriorum sanctitati, doctrinaeque 
veritati contrarium » (2). 

Id quod patet ex multis variis et iam antiquis documentis. 

Iam ab origine Ecclesiae observari potest tum .Romanos Pon- 
tifices tum etiam Concilia et praestantiores Episcopos de divino cultu 
ordinando atque integre custodiendo non tantum in Romana, sed 
etiam in aliis ecclesiis curam gessisse (3). 


Anno 196 S. Victor I Papa «omnes Asiae vicinarumque provinciarum 
ecclesias, tamquam contraria rectae fidei sentientes, a communione abscindere 
conatur » (4), quia alio die «festum Paschae celebrandum ssse censebant », 
quam quo Romana Ecclesia celebrabat. 


Sunt porro Summi Pontifices, qui iam saeculo IV ordinant altaris 
et ecclesiae dedicationem (Liberius Papa), divini officii recitationem 
(S. Damasus), s. Chrismatis consecrationem et usum in Baptismo 
(S. Sylvester) (5). 


Anno 385 S. Siricius Papa gravissimis verbis invehit contra aliquos sacer- 
dotes Hispaniae qui «libere ac « sola temeritate » aliquas novitates in cultum 
induxerant: « Hactenus erratum in hac parte sufficiat », ita conclusit: «nunc 
praefatam regulam omnes teneant sacerdotes, qui nolunt ab Apostolicae Petrae, 
super quam Christus universalem construxit Ecclesiam, soliditate develli », et: 
« nOs...,catholicorum conventui sociamus, quod etiam totus Oriens Occidensque 
custodit; a quo tramite vos quoque posthac minime convenit deviare, si non 
ruitis a nostra collegio, synodali sententia separari » (6). 

Celeberrima est sententia S. Siricii, in praefata epistola ad Himerium 
Tarraconensem Episcopum expressa, qua affirmat: « Catholicorum Episcoporum 
unam confessionem esse debere apostolica disciplina composuit. Si ergo una 
fides est, manere debet et una traditio. Si una traditio est, una debet disciplina 


(1) Pius XI, Loco olt. 

(2) Zaccaiua, Ibd. IV, 4. 

(3) Cfr. Ph. Oppenheim, Tractatus de iure liturgico I. De legislatoribus liturgicis corum- 
que potestate luris liturgici dioundi (Taurini-Romae 1939) p. 61-91; Io., Tractatus de iure 
liturgico II. De lege scripta et non scripta (Taurini-Romae 1939) p. 73-82; 111-112, 141-144; 
In., Tractatus de iure liturgico III. De libris liturgicis deque iure ex eis manante (Taurini- 
Romae 1940). 

(4) Cfr. Eusebius, Historia ecclesiastica 5, 23 ss. (PG 20, 493 ss.). 

(5) Cfr. Ph. Oppenheim, Tractatus de iure liturgico II p. 60 s. 

(0) P. Coustant, Epistolae Romanorum Pontificum, p. 624 s.; cfr. p. 629, 691 s. 

per oinnes ecclesias custodiri» (1). Quae verba iam non obscure praenuntia- 
bant subsecuturam Romanorum Pontificum sollicitudinem de Liturgiae uni- 
tate, quam primum quidem generali exhortatione, postea vero lege generali 
in Ecclesia Latina Romana constituebant, quamque Concilia iterum iterumque 
ministris Ecclesiae in memoriam revocare debebant. 


Paulo post S. Siricium Concilium Laodicense (343-381) decrevit (2): 
« Non oportet ab idiotis psalmos compositos et vulgares in ecclesiis dici... 
nihil a plebe editum legatur in Ecclesia ». 

Concilium Hipponense (a. 393) can. 21 statuit «Nemo in pre- 
cibus vel Patrem pro Filio vel Filium pro Patre nominet; et cum al- 
tari assistitur semper ad Patrem dirigatur oratio. Et quicumque preces 
aliunde describit, non eis utatur nisi prius eas cum instructioribus 
fratribus contulerit» (3). 

In Synodo Milevitano (a. 402) legitur: « Placuit etiam et illud, 
ut preces vel orationes, seu missae probatae fuerint in concilio, sive 
praefationes, sive commendationes, seu manus impositiones, ab omni- 
bus celebrentur, nec aliae omnino contra fidem praeferantur, sed quae- 
cumque a prudentioribus fuerint collecta dicantur » (4). 

Similiter antea Concilium Carthaginiense II (a. 397) can. 23 de- 
creverat. 

Anno 416, S. Innocentius I, in celeberrima epistola ad Decentium 
Episcopum Eugubinum (5), ad varia disciplinae statuta, quae omnia 
citari deberent, quia sat superque ostendunt, quales fuerint iam illo 
tempore intentiones Summorum Pontificum, gravissima haec verba 
addidit, quae ostendunt plenam conscientiam auctoritatis aposto- 
licae: «Si instituta ecclesiastica, ut sunt a beatis Apostolis tradita, 
integra vellent servare Domini sacerdotes, nulla diversitas, nulla va- 
rietas in ipsis ordinibus et consecrationibus haberetur. Sed dum unus- 
quisque non quod traditum est, sed quod sibi visum fuerit, hoc aestimet 
esse tenendum, inde diversa in diversis locis vel ecclesiis aut teneri 
aut celebrari videntur; at fit scandalum populis, qui dum nesciunt 
traditiones antiquas, humana praesumptione corruptas, putent sibi 
aut ecclesias non convenire, aut ab Apostolis vel apostolicis viris con- 
trarietatem inductam. Quis enim nesciat aut non advertat id quod 
a principe Apostolorum Petro Romanae Ecclesiae traditum est, ac nunc 
usque custoditur, ab omnibus deberi servari, nec superduci aut intro- 


ii) Ibd. p. 692. 

(2) Can. 59 (Mansi II, 590). 

(3) Collectio canonum Ecclesiae Hispanae (Madrid 1908), col. 9G3, cfr. DTO « Liturgie, 2«. 
(4) Can. 103 (Mansi III, 807); Codex canonum Ecclesiae Africanae (Madrid 1908) col. 185. 


(5) PL 59, 399-108 = P. Coustant, Epistolae Romanorum Pontificum, praesertim 
p. 855. PL 20, 551 8. 

duci aliquid quod auctoritatem non habeat, aut aliunde accipere vi- 
deatur exemplum ». 


Pergit deinde: «Praesertim cum sit manifestum in omnem Italiam, Gal- 
lias, Hispaniae, Africam atque Siciliam et insulas interiacentes, nullum insti- 
tuisse ecclesias, nisi eos quos venerabilis Apostolus Petrus aut eius successores 
constituerint sacerdotes. Aut legant, si in his provinciis alius Apostolus in- 
venitur aut legitur docuisse. Qui non si legunt, quia nusquam inveniunt, oportet 
eos hoc sequi, quod Ecclesia Eomar.a custodit, a qua eos principium accepisse 
non dubium est; ne dum peregrinis assertionibus student, caput institutionum 
videantur omittere ». 


S. Innocentius ergo sibi persuasum habet omnes enumeratas 
ecclesias observare debere regulas et consuetudines Ecclesiae Romanae, 
et, ut in sequentibus apertius proponit, sufficere « cognovisse quem 
morem vel in consecrandis mysteriis, vel in caeteris agendis arcanis 
teneat », ac proinde vult ut sibi indicentur, « qui sint qui aut novitates 
inducunt, aut alterius ecclesiae quam Romanae existimant consue- 
tudinem esse servandam ». 

In pluribus aliis quoque dispositionibus Sacram Liturgiam spectan- 
tibus — si exponit v. g. Victricio Episcopo Rothomagensi suam opi- 
nionem de baptismo haereticorum, (a. 404) (1), vel Exuperio Episcopo 
Tolosano de reconciliatione in articulo mortis (2) et extra mortis pe- 
riculum (3) — se ostendit omnino tamquam magistrum et caput Ec- 
clesiae, qui ubique terrarum in ecclesiis, etiam dissitis et lontanis, de 
rebus Liturgiam spectantibus ordinat atque praecipit, ubique de fidei 
integritate vigilat in Liturgia depositae. 

Vergente saeculo IV ergo ordo cultus divini, prout Romae cele- 
brabatur, non tantum apud plures populos notus erat, sed a multis 
ecclesiis, iis praesertim, quae a Romana conditae erant, iam ab origine 
acceptus erat: numerosae peregrinationes ad Urbem, in patriam re- 
versae, eum aliis ecclesiis tamquam typum et exemplar commenda- 
bant, missionarii ab Urbe missi eiim secum portabant ac divul- 
gabant. Ipsum ritum, prout Romae celebrabatur, paucis annis ante 
S. Innocentium I, S. Siricius Fapa (t 399) in epistola ad Himerium 
Tarraconensem Episcopum Hispanis ut normam sequendam pro- 
posuerat (4) et propter unam eandemque fidem, quam tenebant, 
unam etiam disciplinam per omnes ecclesias esse custodiendam ad- 


ii) P. Coustant, Ibd. p. 752 A; MANSI III, 1031 D; PL 20, 475 B. 

(2) P. Coustant; Ibd. p. 792 B; Mansi III, 1039 C; PL 20, 498. 

(3) C. Kirch, Enchiridion fontium historiae ecclesiasticae antiquae (ed. 4, Friburgi 
Br. 1923) n. 727. 

(4) PL 13, 1136. 

diderat (1). Qua de causa cauon Missae, et ordo Baptismi, ordo quoque 
Divini Officii, prout tunc temporis celebrabatur, a multis ecclesiis 
accepti erant. Hoc autem factum esse propter auctoritatem Romanae* 
Ecclesiae et Antistitis eam regentis nemo est qui non videat. 

Post S. Innocentium I, alii Romani Pontifices in eundem sensum 
scripsisse reperiuntur. 4$. Gelasius 1 (492-496) secundum chronicam 
Pontificum, ipse «fecit et hymnos... et sacramentorum praefationes 
et orationes cauto sermone » (2), quae postea cum eiusdem Liturgia 
in universum orbem transierunt. 

Anno 538 Vigilius Papa Profuturo episcopo Bracarensi celebrem 
misit epistolam, qua ei indicat ritum et modum romanum baptizandi 
et celebrandi, eo scopo, ut unitatem saltem in formulis essentialibus 
in variis ecclesiis vel obtineret vel augeret (3). Scripsit inter alia: 

«Quoties Pasehatis aut Ascensionis Domini, vel Pentecostes et 
Epiphaniae Sanctorumque Dei fuerit agenda festivitas, singula capitula 
diebus apta subiungimus, quibus commemorationem sanctae solemni- 
tatis aut eorum facimus, quorum natalitia celebramus; caetera vero 
ordine consueto prosequimur. Quapropter et ipsius canonicae precis 
textum direximus subter adiectum quem DeO propitio ex apostolica 
traditione suscepimus ». 

S. Caesarius Arelatensis (f 543) homilias Patrum collegit, «ut 
nihil nisi pietati coneHiandae aptum in ecclesia legeretur » (4). 

Eodem saeculo Concilium Braearense III (a. 573) decrevit (5): 
«Placuit, ut, per singulas Ecclesias, episcopi per dioeceses ambulantes 
primum discutiant clericos, quomodo ordinem baptismi teneant vel Mis- 
sarum, et qualiter quaecumque officia in Ecclesia peragantur ». 

Ne falsitates .aut fabulae in liturgicos textus irriperent, iussit Sy- 
nodus Trullana (a. 692), comburi «quae a veritatis hostibus falsae 
confictae sunt martyrum historiae, ut Dei martyres ignominia afficerent 
et qui eas audituri essent, ad infidelitatem deducerent; in ecclesia non 
publicari iubemus, sed eas igni tradi; qui eas admittunt, anathemati- 
zamus » (6). 

Particularis momenti sunt ordinationes liturgicae >». Gregorii 
Magni (7), qui non tantum Graduale et Antiphonarium noviter re- 


ti) p. Constant, Ibd. p. 692. 

(2) Liber Pontificalis 7, 255 Duchbbne. 

(3) Epistolae decretales ac rescripta Romanorum Pontificum (Madrid 1821) p. 155. 

(4) Vita S. Caesari! I, 31. 

(5) Mansi IX, 538. 

(6) Can. 63 (Mansi XL, 971). 

(7) Cfr. Ph. Oppenheim, Tractatus de iure liturgico I (Taurini-Romae 1939) p. 74 ss. 
B. Capblle, La main de Saint Grégoire dans le Sacramentaire grégorien = Revue Béné- 
dictine 49 (1937) p, 13-28. 

degit, Sacramentarium quoque revisit, abbreviando vel eliminando 
quae in ritibus et textibus magis accidentalia vel inepta spectabant 
vel actualibus indigentiis et necessitatibus adaptata non erant, sed 
suas ordinationes et reformationes etiam alis ecclesiis et regionibus 
imposuit, non obstante ut videtur interdum gravissima resistentia. 
Eius auctoritas in ordinanda Liturgia etiam a pluribus Episcopis expres- 
sis verbis agnoscitur: S. Leander Hispalensis episcopus ab eo petiit 
decisionem in quaestione de unica vel triplici immersione in Baptismo (1) ; 
Uavennatensium Archiepiscopus, cuius presbyteris et diaconis privi- 
legium gestandi mappulas interdixerat, praeclaram hanc sententiam 
rescripsit memoratu dignam: «Quibus ausibus ego Sanctissimae illi 
Sedi, quae universali Ecclesiae iura sua transmittit, praesumpserim 
obviare? » (2). 

Indefessa erat cura Summorum Pontificum saeculis subsequentibus 
de Liturgia propaganda et custodienda. Anno 760 Pippinus Fran- 
corum rex a Paulo I accepit Antiphonarium et Responsoriale Ro- 
manum; a. 788 Hadrianus | misit Carolo Magno petenti Sacramen- 
tarium Gregorianum tunc Romae, in usum, ut illud imponeret toti 
imperio Germanico, et ita cum libro Ecclesiae liturgico etiam fidem 
Ecclesiae. 

Celebris est epistola Leonis PP. IV (847-855) ad Honoratum ab- 
batem de monodia gregoriana fideliter sectanda, in qua inter alia gra- 
vissima verba haec inveniuntur: « Deposco ne ab hac summo religionis 
capite Ecclesia, a qua nullus exorbitare vult, vel a tantis praefatis 
ecclesiis dissentire pariamini, si ex toto pacem et concordiam uni- 
versalis Ecclesiae habere diligitis. Nam si, quod non credimus, in tantum 
doctrinam nostram et traditionem nostri sancti praesulis exorrescitis, 
ut non per cuncta in cantilenis et lectionibus ritum nostrum sequamini, 
scitote, quod vos a nostra communione repellemus, quoniam convenit 
vos ea sequi salubriter, quae Romana Ecclesia, mater omnium et ma- 
gistra vestra non spernit, sed appetit, atque indissolubiliter tenet ». 
Nam si quod minime credimus, in alteram vos tradicionem praeter 
hanc quam vobis praesentibus vel futuris peragendam duximus re- 
ducere vel declinare quocumque modo conatus guis fuerit, non solum a 
sacro corpore et sanguine Domini nostri Jesu Christi eum fore praeci- 
pimus, verum in perpetuo anathemate mansurum ob suae praesumptionis 
audaciam nostro immo et omnium antecessorum nostrorum auctoritate 
sancimus » (3). 


(1) PL 77, 497 s. 
(2) PL 77, 653 ss. 
(3) Pn. Oppenheim, Ibd. p. 80 s. 

Quae verba tantopere gravia aliter explicari nequeunt, nisi admit- 
tatur maxima Summi Pontificis cura de obtinenda et conservanda 
unitate cultus. Cui rei consonant alia plurima documenta tum Sum- 
morum Pontificum tum etiam Conciliorum et Synodorum, necnon 
praestantissimorum quorumque virorum ecclesiasticorum tum ante 
Concilium Tridentium, tum praesertim post eiusdem Concilii cele- 
brationem. 

Hinc ad sequiora tempora si deveniamus, Sedem Apostolicam 
magis ac magis huic de re liturgica negotio incumbentem invenimus: 
ita ut eam demum sibi totam quoad occidentales simul et orientales 
ecclesias reservet. 

N. Gregorius VII (1073-1085) in Hispania Liturgiam mozarabicam 
suppressit, qui Adoptianorum errores videbatur continere. 

Alexander III (1159-1181) beatificationis et canonizationis causas 
Sedi Apostolicae in posterum reservatas declaravit, ne praemature 
et in damnum fidei fierent. 

Innocentius III (1198-1216) Officium «secundum consuetudinem 
curiae papalis » stabilivit, «in melius correxit et ordinavit, et de suo 
addidit et de alieno dempsit » (1). 

Clemens IV (1265-1268) liturgiam Dominicanorum (Fratrum 
Praedicatorum) ita detenninavit, ut iam in nulla re possit absque 
Romani Pontificis auctoritate immutari. 

Novi post S. Franciscum Assisiensem religiosorum ordines Ro- 
manae liturgiae mancipantur, quorum officium divinum «secundum 
consuetudinem Ecclesiae Romanae » nuncupatum Nicolaus III (12TT- 
1280) omnibus Urbis ecclesiis imposuit. 

Gregorius IX (1227-1241) clericis maioribus et minoribus « di- 
stricte » praecepit, «in virtute oboedientiae, ut divinum officium no- 
cturnum pariter et diurnum... studiose celebrent pariter et devote » (2). 

Joannes XXII, in celebri Constitutione «Docta SS. Patrum» 
a. 1324-25, abusus illius temporis quoad cantum ecclesiasticum et 
musicam sacram reprobavit: nihil contineant, quod a spiritu Liturgiae 
sit quomodocumque alienum, sed potius eiusdem finem adiuvent et 
foveant (3). 

Tempore praesertim Protestantium Summi Pontifices toti in eo 
erant, ut Liturgiam tamquam sacrum depositum custodirent ac de- 
fenderent. 


(1) Fr. Salimbene, Chronica (ad a. 1215). 

(2) Concilium Lateranense IV c. 17. 

(3) Cfr. A. Gastoué, La musique à Avignon et dans le domptát du XIV au XVIII siècle 
(Torino 1904); U. Sesini, Decadenze e restaurazione del canto liturgico (Milano 1933) 48 se. 

Saepius Ecclesia decretis Conciliorum, et aliter, vetuit, ne ritus 
in adminisfratione Sacramentorum vel in caeremoniis Missae con- 
temnerentur, omitterentur aut mutarentur (1), ut abundanter patet, 
inter multa, ex Conciliis Constantiensi (1414-1418) et Tridentino (1545- 
1563), necnon ex praescripto Codicis luris Canonici (can. 818). In specie 
Concilium Tridentinum condemnavit et anathematizavit cos, qui 
dicunt in Canone Missae esse errorem ac proinde ipsum abrogari debere. 

Accedit cura Summorum Pontificum, quae praecipua est, postquam 
cum S. Pio V tota legislatio liturgica reservata est Sedi Apostolicae. 
Ipsi enim Summi Pontifices libros liturgicos, in quibus manifestatur 
iides Ecclesiae, imponunt « ex plenitudine auctoritatis » vel « potestatis 
Apostolicae » ut aiunt, «in virtute sanctae oboedientiae » « omnibus 
ad quos spectant, vel in futurum spectabunt », ea adnexa obligatione, 
ut, aliis libris, qui interdicuntur, utentes, muneri suo peragendo « non 
satisfaciant ». 

Ipsos libros edunt editione typica, quo modo agendi curant, ne 
quid in eis mutetur, addatur, deleatur, sed ut integri conserventur. 

Poenas gravissimas insuper illis infligunt, qui, inconsulta S. Sede, 
aliquid in libris liturgicis mutare, addere, omittere praesumunt. Ex 
verbis in ipsis Bullis Pontificiis, libris liturgicis praefixis, plane elucet, 
quanti aestiment et quomodo curent Summi Pontifices de libris li- 
turgicis. En, quaedam exempla! 


« Divini officii formula, pie olim ac sapienter a Suminis Pontificibus, prae- 
sertim Gelasio ac Gregorio primis constitute, a Gregorio autem septimo re- 
formata», scripsit S. Pius V, «cum diuturnitate temporis ab antiqua insti- 
tutione deflexisset, necessaria visa est, quae ad pristinam orandi regulam con- 
formata revocaretur. Alii enim praeclaram veteris breviarii constitutionem 
multis locis mutilatam, alii incertis et advenis quibusdam commutatam de- 
formarunt. Quin etiam in provincias paulatim irrepserat prava illa, consuetudo, 
ut episcopi in ecclesiis, quae ab initio communiter cum caeteris veteri Romano 
more horas canonicas dicere ac psallere consuevissent, privatum sibi quisque 
breviarium conficerent, et illam communionem uni Deo, una et eadem formula, 
preces ac laudes adhibendi, dissimillimo inter se ac pene cuiusque episcopatus 
proprio officio discerperent» (2). 


Qua de causa Paulus IV, motus insuper a Protestantium impetu 
in sacros Ecclesiae ritus et caeremonias, expurgatam et ad pristinum 
morem et institutum redactam librorum liturgiconnn editionem pa- 
rabat; tandem S. Pius V anno 1568 Breviarium reformatum, et duobus 


(1) Cfr. Dexzinger-Bannavart, Enchiridion Symbolorum, Index systcmaticus XT. 
Kitis Ecclesiae. 


(2) Pius V, Bulla * Quod a nobis ». 

annis post etiam Missale promulgare ac toti Occidenti iniungere potuit: 
quo actu coepit aliquid omnino novum in Ecclesia; totum nunc ius 
liturgicum vigens in Ecclesia ex eo perpendendum atque determi- 
nandum est: dum enim Summus Pontifex promulgat libros liturgicos 
in Ecclesia adhibendos, Ordinariis omne ius adimit aliquid addendi 
vel immutandi: ne minimas quidem additiones vel mutationes inserere 
ulterius licet Episcopis, nisi accedente expressa Sanctae Sedis licentia 
et formularum approbatione. 

Uniusmodi autem reservat,io in respectives bullis S. Pii V ita claris 
terminis expressa est, ut nulli ambiguitati pateat locus; dicitur enim 
ibidem: quoad breviarium: «Statuentes breviarium, ipsum nullo 
unquam tempore vel in totum vel ex parte mutandum, vel ei aliquid 
addendum vel omnino detrahendum esse... », et idem quoad missale: 
«Ac huic missali nostro nuper edito, nihil unquam addendum, de- 
trahendum aut immutandum decernendo, sub indignationis nostrae 
poena, statuimus et ordinamus ». 

Similiter fecerunt post S. Pium V alii Pontilic.es quoad alios libros 
liturgicos: a. 1584, Gregorius XIII, Brevi Apostolico «Emendato iam » 
universis ecclesiis latinis imposuit Martyrologium Romanum, et quidem 
absque exceptione; a. 1596, Clemens VIII, Brevi Apostolico «Ex 
quo in Ecclesia», d. 10 febr. 1596, Pontificale Romanum eo modo 
omnibus in orbe munera pontificalia celebrantibus iniunxit, ut nemo 
« ex eis quibus ea exercendi et faciendi munus impositum est, nisi for- 
mulis, quae hoc ipso Pontificali continentur, servatis satisfacere » 
posset. Idem Pontifex Brevi Apostolico «Cum novissime» diei 14 iulii 
1600, « omnibus et singulis personis ad quas spectat vel in futurum 
spectabit» iisdem sanctionibus imposuit etiam promulgatum a se 
Caeremoniale Episcoporum. Paulus V addidit a. 1614 Rituale Ro- 
manum, quod continet probatos Ecclesiae ritus, qui « ubique servari 
debent». Urbanus VIII postquam praescripsit unicum usum hymno- 
rum a se promulgatorum, a. 1623 proposuit Octavarium Romanum. 
Anno 1725 iussu Benedicti XIII editum est Memoriale Rituum, annis 
1905-1911 iussu Pii X libri sacri cantus, et a. 1911 nova dispositio 
psalterii. Ita Summi Pontiüces per seipsos typica editione ediderunt 
post 8. Pium V varios libros liturgicos, vel recognitos iterum promul- 
gari curaverunt, et hoc non tantum pro ecclesiis latinis, verum etiam 
ecclesiis orientalium suas Liturgias, iam a nullo, praeter Sedis Apo- 
stolicae veniam immutandas imposuerunt, ita, ut appareat maxima 
Summorum Pontificum cura de Liturgia integre conservanda (1). 


(1) Cfr. Ph. Oppenheim, Tractatus de iure liturgico I (Taurini-Romae 1939) p. 85-98; 
Il p. 76-80: IIT (1940) p. 205-300. 

Praedictos libros liturgicos (reformatos) Ecclesiae Latinae-Ro- 
manae assumendi gravissima obligatione tenentur omnes et singulae 
ecclesiae ritus Romani, iis solis exceptis quae ex ipsius Romani Pon- 
tificis auctoritate excipiuntur ac utuntur de iure aliis libris ritus sive 
veteris Romani seu autepiani, sive non-romani. 

Quae gravis obligatio aperte colligitur: 

1) ex ipsa materia quae profecto gravissima est: agitur nempe 
de summis quae habet Ecclesia officiis et mysteriis, de celebratione 
scilicet Missae, de confectione et administratione Sacramentorum et 
Sacramentaliu.ni, de persolvenda laude divina; 

2) ex gravi momento quod pro unitate Ecclesiae obtinent uni- 
formitas in cultu et oboedientia erga S. Sedem; 

3) ex gravissimis verbis, quibus Romani Pontifices in suis Con- 
stitutionibus singulis libris liturgicis praemissis utuntur, praesertim 
in Bullis S. Pii V, Clementis VIII, Urbani VIII, Innocentii X, Be- 
nedicti XIII, Pii X, aliorumque. 


Hinc, ut exempla alleram: Baliae S. Pii V breviarium et missale ab ipso 
promulgatum praecepto gravissimo et proprio dicto obligatorium reddiderunt: 
ipse enim iubet « omnes et singulos Patriarchas, Archiepiscopos, Episcopus, 
Abbates et ceteros ecclesiarum praelatos» ut breviarium et missale in- 
troducant «in omnibus Christiani orbis provinciarum patriarchalibus, cathe- 
dralibus et parochialibus, saecularibus et... regularibus ecclesiis vel capellis». 
Lex Pianaergo fuit universalis seu generalis. Et fuit praeceptum proprie dictum: 
omnes enim praedictos, ait, «iubemus... ut omissis quae sic supressimus et 
abolevimus » « breviarium hoc ir. suis ecclesiis quisque... introducant ». Nec 
minus expresse circa missale idem decernitur; dicit enim: « Mandantes ac di- 
stricte omnibus et singulis... in virtute sanctae oboedientiae praecipientes, ut, 
ceteris... omissis ac plane reiectis, missam iuxta ritum, modum ac normam, 
quae per hoc missale a nobis traditur, decantent ac legant ». Quoad brevia- 
rium insuper decernitur, neminem ad quem spectare, alia formula satisfacere 

, posse obligationi suae, nisi adhibita forma in hoc breviario praescripta. 

Cum Bulla « Superni », quacuin idem S. Pius V officium B. M, V. introducit, 
«motu proprio et ex certa scientia, ac de Apostolicae potestatis plenitudine, 
officia guaecumgue... tollimus et abolemus... Statuentes huic nostro officio nuper 
edito, nihil unquam tempore per quemcumque, quavis auctoritate fungentem, 
quevis praetextu, addi, detrahi vel immutari debere. Ac omnes et singulos qui 
ipsum B. Mariae officium dicere... tenentur, ex huius nostri Romani officii 
praescripto et ratione, ad id omnino obligatos esse, et neminem muneri suo nisi 
hac forma, satisfacere posse... Non obstantibus in quibusvis synodalibus, pro- 
vincialibus vel universalibus conciliis editis constitutionibus ». 

Gregorius XIII, Btdla « Emendato iam », Martyrologium Romanum his 
verbis obligatorium fecit: « Mandamus igitur omnibus Patriarchis, Archie- 
piscopis, Episcopis, Abbatibus ceterisque ecclesiis, monasteriis, conventibus, 
ordinibus sive saecularibus sive regularibus quibuscumque praefectis, ur in 

peragendo divino in choro officio, omni alio marlyrologio amoto, hoc tantum 
nostro utantur, nulla re addita, mutata, adempta ». Clemens VIII Caeremonialo 
Episcoporum « de Apostolicae potestatis plenitudine» promulgavit «illudqne in 
universali Ecclesia ab omnibus et singulis personis, ad quas spectat, et in fu- 
turum spectabit, perpetuo observandum esse» praecepit et mandavit. « Ac 
Caerimoniale huiusmodi sic emendatum et reformatum nullo unquam tempore 
in toto vel in parte mutari, vel ei aliquid addi, aut omnino detrahi posse, ac quas 
cumque personas praedictas quae sacerdotalia mimera exercere aut alia quae- 
cumque in ipso Caeremoniali contenta facere aut exsequi debent, ad ea pera- 
genda et praestanda iuxta huius Caeremonidlis formam et praescriptum teneri 
neminemque ex lis quibus ea exercendi et faciendi munus impositum exsistit, 
nisi formulis quae hoc Caeremoniali continentur servatis satisfacere posse, per- 
petuo statuimus et ordinamus... Non obstantibus constitutionibus et ordina- 
tionibus apostolicis, ac etiam in provincialibus et synodalibus conciliis editis ». 

In editione Ritualis Romani Paulus V omnes ad quos spectat, « in Domino » 
hortatur, « ut in posterum tamquam Ecclesiae Romanae filii eiusdem Ecclesiae, 
omnium matris et magistrae, auctoritate constituto Rituali in sacris functionibus 
utantur, et in re tanti momenti, quae catholica Ecclesia, et ab ea probatus usus 
antiquitatis statuit, inviolate observent »... Non aliter res se habet quoad Pon- 
üficale Romanum, de quo Clemens VIII, in bulla « Ex quo » sic statuit: « Ut 
autem ipsius operis labor finem eum ob quem est susceptus, sortiatur, atque 
posthac in omnibus et singulis ecclesiis uno eodem modo caeremoniae et ritus 
pontificales observentur, motu proprio et ex certa «cientia ac de apostolicae 
potestatis plenitudine omnia et singula pontificalia in /imic usque diem in qui- 
buscumque terrarum orbis partibus impressa et approbata... supprimimus et 
abolemus, eorum usum in posterum universis ecclesiis... caeterisque omnibus 
et singulis personis ecclesiasticis saecularibus et regularibus utriusque sexus 
interdicimus et prohibemus; et hoc nostrum pontificale... iu omnibus universi 
terrarum orbis ecclesiis,.. etiam exemptis... recipi et observari praecipimus. 
Statuentes pontificale praedictum nullo umquam tempore in toto vel in parte 
mutandum, vel ei aliquid addendum aut omnino detrahendum esse; ac quascumque 
personas quae pontificalia munera exercere, vel alias quae in dicto pontifi- 
cali continentur facere aut exsequi debent, ad ea peragenda et praestanda, 
ex huius pontificalis praescripto et ratione teneri; neminemque ex eis... nisi 
formulis quae hoc ipso pontificali continentur, servatis satisfacere posse ». 

Urbanus VIII promulgavit et obligatorium praecepit usum hymnorum 
a se correctorum « de apostolicae potestatis plenitudine » « in omnibus et sin- 
gulis... ecclesiis », ut « praedicti hymni... non autem amplius antiqui... reci- 
tentur ac decantentur ». 

Similiter in aliis constitutionibus alii Pontifices dixerunt, ex quibun omni- 
bus facile colligitur, qua intentione, quove animo Romani Pontifices libros 
liturgico. vel eorundem partes clericis observandos imposuerunt. 


Textus librorum liturgicorum omnino incorrupte, integre ac im- 
mutate servari debent, et hoc quoad rubricas, textus omnes, et notas 
musicas, ne paulatim menda et abusus in ipsam Liturgiam sacram 

inducantur, quod noceret non tantum devotioni ministri attente ea 
legentis et populi id audientis et intehigentis, sed praecipue integritati 
fidei et morum, quae in textibus et ritibus exprimuntur. 

Ad obtinendum praefatum finem: 

1) Sedes Apostolica quamlibet mutationem sibi reservavit, imo 
etiam ipsa admodum considerate et aegre tantum aliquid addit vel 
mutat (1). 

2) Sub severis poenis canonicis omnes, etiam episcopi, prohi- 
bentur, ne quidquam addant, demant, vel quocumque modo immutent 
in libris liturgicis. 

3) Item sub poenis et censuris praecipitur, ne typographi sine 
facultate et approbatione ab Ordinariis locorum accepta libros litur- 
gicos imprimant, qua in re episcoporum conscientia oneratur, poenis 
canonicis non exceptis. 

4) Usus librorum qui ab editionibus authenticis differunt, in- 
terdicitur. 

5) Tempore recentiore editiones typicae publicatae sunt (2), 
quae adhibendae sunt sive ipsae sive ad eorum instar diligentissime 
approbatae. 

6) Tandem Codex luris Canonici, can. 1257, clare rem pro- 
ponit et auctoritatem Sanctae Sedis confirmat his verbis: «Unius 
Apostolicae Sedis est tum sacram ordinare Liturgiam, tum liturgicos 
approbare libros ». 

Inter alia plurima haec tantum attulimus, quibus manifestatur 
continua Ecclesiae sollicitudo et eximia cura ad servandam, in Li- 
turgiae textibus, omnimode veritatis integritatem. 


$82. - Quando apud aliquam societatem corrumpitur fides, error 
tendit ad invadendam Liturgiam: nituntur haeretici vel impugnare 
textus et ritus Ecclesiae, vel eos corrumpere, vel mediante Liturgia 


propagare suas haereses: quos conatus Ecclesia condemnat (3). 


Liturgiam exprimere fidem demonstratur etiam ex nisibus hae- 
reticorum  corrumpendi textus Liturgiae ecclesiasticae; nam etiam 
haeretici et novatores agnoverunt Liturgiam inter et fidem verum 


(1) Cfr. SRC decr. generale 3103, 3168. 

(2) Cfr. Constitutiones Pontificias in ipsis libris liturgicis excussas; Leo XIII, Const. 
Apost. ! Officiorum ac munerum :, 25 Jan. 1897 n. 18,41; CIC can. 1257; 1390; 1399, 10; SHC 
decr. gen. 2716. 

(3) Cfr. J. Bona, Rerum liturgicaram libri duo, I, cap. 7 $ 2; D. M. Bouix, Tractatus 
do hu-e liturgico (ed. 3, Parisiis 1873) p. 18-20. 

esse nexum. Quapropter Liturgiam catholicam vel impugnabant vel 
corrumpere suisque erroribus accommodare, volebant: id quod historice 
constat inde a Gnosticis et Arianis usque ad Protestantes, Gallicanos, 
Veteres Catholicos novissimosque novatores. Immo «sectariorum hoc 
proprium fuit, ut cum a fide deficerent, libros quoque rituales vel suis 
erroribus inficerent, vel privata auctoritate eos mutarent» (1). Et 
pleno iure: nam cum Liturgia totam fere soleat exprimere religionis 
seu fidei doctrinam, statim ac apud aliquem populum fit lapsus a vera 
doctrina ad errores, Liturgia hucusque adhibita hoc ipso reperitur 
novae doctrinae contraria. Unde populus noviter inductorum errorum 
sequax, ne sibi contradicat, necessario cogitur, ut Liturgiam ipsam 
ad normam novi sui dogmatis immutet. Ed enim est hominum natura, 
ut moraliter certum sit, mutata religionis doctrina, Liturgiam muta- 
tioni contradicentem non diu retineri. Potest quidem aliqua parti- 
cularis ecclesia catholica, quin a fide deficiat, Liturgiam suam in aliam 
mutare pariter orthodoxam et eadem dogmata exprimentem; atvero 
haeresis nequit eam servare, quam nascendo vigentem invenit: quia 
ista, utpote haeresi anterior, catholica est et haeresi contraria; unde 
haeretici coguntur novam sibi conflare et novitatibus suis accomodare. 

Unde iam a priori et antequam historia haeresium scientifice sit 
reserata, certo affirmari potest, quamlibet sectam, postquam a centro 
unitatis et a recta fide defecit, a Liturgia etiam hucusque solita re- 
cessisse, et ad diversam noviter conflatam migrasse. Id vero semper 
de facto evenisse et haereticos, ne ad admittenda fidei catholicae dogmata 
cogerentur, usus et textus liturgicos vel mutasse vel etiam falsilicasse, 
testantur haud pauca monumenta historica. 


Iam Valentinus gnosticus tempore Tertulliani composuit hymmos, ut ita 
suam doctrinam in Ecclesiam subintroduceret (2). 

S. Cyprianus haereticos et schismaticos sui aevi arguit, de eo, quod aliam 
Liturgiam inducerent, ut ita facilius suos errores insinuarent, et quod unitatem 
Ecclesiae disrumperent, aliud altare, in quo unitas Ecclesiae symbolice re- 
praesentatur et sacris mysteriis semper incolumis ienovatur (3), constituendo; 
queritur enim : « Constituere audent aliud altare, precem alteram illicitis verbis 
facere » (4). 

Quid ausi sunt in hoc genere Gnostici, Adamitae, Pepuziani, aliique ex 
primis haereticis, turpe est enarrare: Adamitae v. g. ut propagerent ipsorum 


(1) Bona, Ibd. 

(2) Tertviuanus, De carne Christi 4, 17. 

(3) Cfr. Orationem Dedicationis Ecciesiac. In MDsa enim omnes fideles semper, habi- 
tuaiiter saltem, simul coofferunt et coofferuntur (cfr Ph. oppenheim, Notiones Liturgiae 
fundamentales, Taurinl-Romae 1941, p. 188-207), et quaelibet Missa semper quotidianum 
sacrificium Ecclesiae universalis est in quo Christus cum Ecclesia sua et pro ea sese offert. 

(4) S. CVPBIAXVS, De unitate Ecclesiae, p. 83. 

dogma de incolumitate naturae humanae, nuditatis ritus in cultum intro- 
duxerunt. 

Paulus Samosatenus, ut divinitatem Christi .Tesu arceret, mutavit omnes 
illas orationes Missae, ex quibus deitas Christi comprobatur et hymnos quoque 
christologicos a Liturgia amovit, et alios a seipso compositos usurpari prae- 
cepit (1). Etiam Arius mutavit lituigieas orationes, quae suis doctrinis contra- 
dicebant; tempore S. Chrysostomi ariani Constantinopoli cantabant adhuc 
hymnos in quibus SS. Trinitatem blasphemabant. (2). Eutychiani commix- 
tionem in Missa adulterabant, quae duas in Christo naturas significat; immo 
Armeni guttam aquae in calicem immittere negligunt (3) eadem ratione ducti. 

De Nestorio, sive de Theodoro Mopsnestcno, eius magistro, Leontius By- 
zantinus scribit ita (4): « Audet et aliud malum non secundum ad superiora: 
aliam enim missam effutivit, praeter illam, quae a Patribus tradita est eccle- 
siis; neque reveritus illam Apostolorum, nec illam Magni Basilii in eodem spi- 
ritu conscriptam; in qua missa blaspbemiis, non precationibus, Eucharistiae 
mysterium opplevit ». De cetero Nestoriani orthodoxiam servare contendentes, 
nullam additionem aut mutationem a ,,aeculo V admittere statuerunt, orationes 
vero Missae, quae eorum doctrinae contrariae esse videbantur, mutabant. 

Unde scribit P. Perrone (5): « Exploratum est veteres haereticos Nesto- 
rianos, Eutychianos, aliosque sectarios in articulis, in quibus ab Ecelesia ca- 
tholica dissentiebant, Liturgiam corrupisse ac interpolasse, eam accommo- 
dantes erroribus suis; quo factum est, ut in reprehensionem ob hujusmodi 
nefarium ausum apud veteres incurrerint ». 


Graecorum error de processione Spiritus Sancti ex solo Patre eo 
confirmabatur, quod in Liturgiam celebre in symbolo additamentum 
« Filioque » non assumptum est. 


Donatistae, ut catholicis calumniam struerent, sparserunt in vulgus eos 
immutasse solitum sacrificii ritum, ut patet ex Optato Milevitano dicente (6): 
« Nihil probavit adspectus ex iis. quibus perturbatus erat auditus. Visa est 
purita», et ritu solito solemnis consuetudo perspecta est. Cum viderent divinis 
Sacrificiis nec mutatum quidqnam, nec additum, nec ablatum, pax a Deo 
commendata volentibus est ». 


Graeci schismatici schismate facto delebant nomen Papae ex 
libris liturgicis. Qui negabant divinam maternitatem beatissimae Vir- 
ginis, numquam eam in cultu hoc, titulo « Dei Genitricis » honoraverunt. 

Notissima sunt, ut alia transeam, exempla ex tempore Protestan- 
timn, qui mox wtw sibi composuerunt libros liturgicos eosque usque 


(1) Eusebius, Historia ecclesiastica 7, 30 (PG 20, 713). 

(2) Cfr. Sozomenos, Historia ecclesiastica 8, 8. 

(3) P. Renaudin, De auctoritate sacrae Liturgiae iu rebus fidei, p. 52 sq. 
(1) Leontius Byzantinus, Adversus Nestorium lib. III. 

(5) P. Perbone, L. o. p. 507. 

(8) Optatus Milbvitaxus, Contra Donatlstas lib. III. iu fine. 


B — Oppenheim, Principia theologiae liturgicae, 


60 HAERETICORUM NISUS CORRUMPENDI LITURGIAM 


ad. nostros dies semper mutaverunt, ut ita eos novis suis doctrinis 
adaptarent. Etiam Jansenistae mutatione Liturgiae errores suos con- 
firmare studebant: ita a. 1736 ediderunt hoc sensu Breviarium Pa- 
risiense. Anglicani vero tamquam proprium librum liturgicum sibi 
confecerunt qui dicitur Common Prayer Book eoque utuntur. 

| Unum saltem exemplum promatur, quod recolit initia schismatis 
Anglicae (1). Statim ac in ea regione fides de reali Christi in sanctis- 
simo Eucharistiae sacramento praesentia coepit obscurari, iam intole- 
rabilis visa est Liturgiae Romanae in dicti sacramenti administrationo 
formula: «Corpus Domini nostri Jesu Christi custodiat animam tuam 
in vitam aeternam ». Nec etiam ferri potuit antiquissima quae tot 
saeculis apud Orientem viguerat formula: «Corpus Christi»; ad quae 
verba communicantes respondebant: « Amen». Eae scilicet voces 
nimis aperte exprimebant transubstantiationis dogma, quod sub 
Eduardo VI a multis reiiciebatur. Atvero cum etiam non pauci adhuc 
idem dogma firmiter retinerent, ut cunctis satisfieret, excogitari debuit 
formula, ita, quoad sensum indeterminata, ut utraque pars eam aeque 
in sensum suum trahere posset. Talis formula reperitur in prima edi- 
tione, anni scilicet 1547, hoc modo.. « Corpus Domini nostri Jesu Christi, 
quod pro te datum est, custodiat corpus et animam tuam in vitam 
aeternam. Sanguis Domini nostri Jesu Christi, qui pro te effusus est, 
custodiat animam tuam in vitam aeternam ». Praevalentibus postea 
iis, qui transubstantiationi non credebant, formula ad eorum mentem 
tracta est et secundae editioni sic inserta: « Accipe et comede istud 
in recordationem quod pro te Christus mortuus est, et nutri te ex eo 
in corde tuo per fidem cum gratiarum actione. Bibe hoc in recorda- 
tionem, quod pro te sanguis Christi effusus est, et gratias age». In 
quam novitatem, cum multi transubstantiationem admittentes vehe- 
menter insurgerent, ad sedandas lites et conciliandos animos, utraque 
formula, prior nempe et haec posterior, in unam iunctae sunt, cui 
utriusque partis communicantes respondebant: «Amen», eam in suo 
quisque sensu interpretantes. Quo ex multis adducto exemplo satis 
patet, quomodo error ex quadam necessitate in Liturgiam transeat, 
et in ea tum introductionis suae, tum progressuum et variationum 
historiam et quasi sigillum figat. 

Alia plura exempla eandem rem probant: Gallicanismus ostendit 
tendentias suas haereticas etiam eo quod sibi praesumpsit mutare 
Liturgiam Romanam, quia in ea multa invenirentur « vana et pro- 
fana et a vera religione aliena » (2). 


(1) Cfr. D. M. Bouix, Tractatas de iure liturgico (Parisiis 1853) p. 16. 
(2) Cfr. H. Bissy episcopus Meldensis, Lettre pastorale (ad editionem novi Missalls Mcl- 
densis Ecclesiae ). 

Novum Missale Meldense abrogavit recitationem Canonis Missae 
submissa voce et introduxit in Canonem responsiones a populo di- 
cendas, in quo facto Pr. Guéranger opinatur ailusionem ad illam sen- 
tentiam haereticam, quod non solus sacerdos, sed cum ipso etiam 
populus consecret in Missa (1) et non simul tantum offerat. 

Jansenistae porro ev Gallicani tentabant etiam cultum B. Mariae 
Virginis in Liturgia diminuere. In novo Breviario Parisiensi a. 1680 
in lectionibus officii B. Mariae Virginis in coelum assumptae delebantur 
verba S. loannis Damasceni, quae clare exprimunt fidem in corpo- 
ralem Dei Genitricis assumptionem in coelum. Festum Visitationis 
B. M. V. omittebatur, festum Annuntiationis festum mere Domini 
factum est. In Breviario Parisiensi a. 1736 nullum festum Marianum 
invenitur primae classis. Ex Liturgia removere quaerebant insuper 
omnia, quae idonea erant ad filialem fiduciam populi in Mariae inter- 
cessionem et potens adiutorium roborandam. 


In hymno Ave, maris stella v. g. stropha quae tam praeclare praedicat 
potentiam intercessions. Mariae, his verbis: 


« Solve vincla reis, 
profer. lumen caecis, 
mala nostra pelle, 
bona cuncta posce. » 


hoc modo valde debilitato mutata est: 
« Cadant vincla reis, 
lux reddatur caecis 


mala cuncta pelli, 
bona posce dari». (2). 


Quae mutationes Liturgiae ab haereticis factae denuo ostendunt 
quantum valeat de facto Liturgia pro doctrina Ecclesiae: et quanti 
etiam haeretici aestimaverint valorem Liturgiae dogmaticum et do- 
ctrinalem. In orationibus suis Ecclesia exprimit fidem suam. Ubi 
doctrina Ecclesiae in aliquibus punctis propter controversias clarius 
edicitur, ibi etiam textus liturgici respondentes mutantur. Haeretici, 
ut ostendant, quanti valeat Liturgiae auctoritas in rebus dogmaticis, 
erroribus suis in ea viam aperuerunt, sive Liturgiae obstaculum ar- 
cendo, sive illam ad se trahendo, sive novas fidei professiones a variis 
conciliis introductas repellendo. 


(1) Cfr. Pr. Gueranger, Institutions liturgiques III (Paris 1851) p. 497 ss. 

(2) W. De Vries, Lex supplicandi-lex credendi = Ephemerides Liturgicae 47 (1933) 
p 9$ hic nimis arguit dicendo: « Von der fürbittenden Alhnacht Marlene ist hier nichts mehr 
gesagt». Neglexit vero in ultima linea vocem «(posce a qua reliqua omnia dependent. 

$ 3. - Thesis Liturgiam Romanam vel aliam ah Apostolica Sede 
expresse agnitam exprimere veram fidem, multis argumentis 
probari potest: auctoritate Summorum Pontificum, Conciliorum, 
Patrum, Doctorum Scriptorumgue Ecclesiae. 


Liturgiam Ecclesiae continere et exprimere genuinam Ecclesiae 
fidem et doctrinam constat non solum ex rationibus internis et ex 
demonstratione theologica, ut supra ostensum est, vel ex rationibus 
externis, scilicet propter eximiam Ecclesiae de ea cura, sed etiam ex 
multiformi testimonio auctoritatis ecclesiasticae, saepius expressis 
verbis prolato. Nam 

a) Sumini Pontifices saepe valorem theologicum et dogmaticum 
Liturgiae contestati sunt. 

Secundum celebrem sententiam Caelestino PP. 1 attributam «lex 
orandi statuat legem credendi » (1): ex uniformitate precandi ad dogma- 
tis veritatem concluditur: quod axioma postea plures ex Summis 
Pontificibus sibi vindicaverunt (2). 

Sixtus V, in Constitutione Apostolica «Immensa» (a. 1588), 
quacum instituit S. Rituum Congregationem, inter alia haec testatur: 
« Sacri ritus et caeremoniae, quibus Ecclesia a Spiritu Sancto edocta, 
ex apostolica traditione et disciplina utitur, in Sacramentorum admi- 
nistratione, divinis officiis, omnique Dei et Sanctorum veneratione, 
magnam christiani populi eruditionem, « veraeque fidei protestationem » 
continent. 

Nuperrime Pius XI, in Constitutione Apostolica « Divini cultus » 
(20-12-1928) inter alia haec affert (3): « ... ministerium illud augustum 
et publicum,... cuius peculiare nomen est Liturgia, quasi aerio sacra 
praecellenter. Atque res utique sacra est Liturgia: per eam enim ad 
Deum evehimur, ipsique coniungiiriur, fidem nostram testamur, nosque 
gravissimo ei obligamur officio ob accepta beneficia et auxilia quibus 
perpetuo indigemus. Hinc intima quaedam necessitudo inter dogma 
ei Liturgiam sacram itemque inter editum Christianum et populi san- 
ctificationem. Quapropter Caelesrinus I fidei canonem expressum 
esse censebat in venerandis Liturgiae formulis; ait enim: «legem cre- 
dendi lex statuat supplicandi». Pergit deinde Pontifex: «In templis 
catholicae rei oppugnatores altius sanctorum communionis dogma 
didicerunt», ex communi scilicet actione liturgica potius quam ex 


(1) Do hoc axiomate in specie vide infra p. 77. 
(2) Inter quos v. g. Sixtus V, Pius IX, Piw» X, Pius XI: cfr. infra. 
(3) Cfr. textum integrum in Praefatione. 

instructione. Celebratione Liturgiae «perculsus Augustinus consilium 
cepit, Christi fidem amplectendi ». «In ecclesiis deinde, ubi ex tota 
fere civitate chorus ingens fiebat», ita affirmat Pontifex, «opifices, 
aedium fabri, pictores, sculptores, literarum ipsi studiosi, J>er Liturgiam 
ea theologicarum rerum cognitione imbuebantur, quae hodie ex illius 
aetatis mediae monumentis tantopere elucet ». Quia ergo cultus expri- 
mit fidem, facile inteliigitur cur Romani Pontifices tantam adhibuerint 
sollicitudinem in Liturgia tutanda et custodienda; et quemadmodum tam 
multa erat eis cura in dogmate aptis verbis exprimendo, ita Liturgiae 
sacrae leges ordinare, tueri et ab omni adulteratione praeservare stu- 
duerint » (1). «Itemque patet cur Sancti Patres Liturgiam sacram (seu 
supplicandi legem) verbis scriptisque commentati sint; et Tridentinum 
Concilium voluerit eam esse christiano populo exponendam et expli- 
candam » (2). Non minus profunde et clare Pius XI in Litteris En- 
cyclicis « Quas primas » (1925) proponit valorem doctrinalem et in- 
structivum festorum (3). 

Ex quibus dictis sat patet Liturgiam sacram, secundum mentem 
Summorum Pontificum, continere fidem catholicam eamque expri- 
mere. Quapropter tum Summi Pontifices, tum S. Congregationes Ro- 
manae, necnon Concilia, et haud pauci Praesules et Theologi indefessa 
cura de conservanda integritate cultus operam dederunt (4). 

h^) Quod Summi Pontifices de Sacra Liturgia eiusque relatione 
ad fidem Ecclesiae professi sunt, hoc idem insuper aliquando claris 
verbis etiam a Conciliis tum oecumenicis tum provincialibus tum sy- 
nodis dioecesanis confirmatur. 

Patribus Concilii Tridentini persuarum erat Canonem Missae 
nullum continere errorem: ideo sess. XXII, can. 6, decrevit: « Si quis 
dixerit Canonem  Afissaá errores continere, ideoque abrogandum esse, 
anathema sit». De cetero, ut fideles in vera fide instruerentur, eadem 
sacrosancta synodus iussit Liturgiam populo christiano exponendam 
et explicandam esse (5). 

Concilium Mechlinense a. 1922 inter alia haec affert (6): «Cum 
finis cultus Ecclesiae sit gloriam Dei simulque sanctificationem pro- 


(1) Cfr. etiam Pius X, Encvclica «Pascendi»; Motu proprio «Inter pastoralis officii » 
d. 22.11.1903; Catechismus (eius jussu editus), Appendix 11 et alia. 

(2) Pius XI, Constit. Apost. - Divini cultus » 20.12.1928. 

(3) Cfr. textum supra p. 6. 

(4) Cfr. plura alia effata Summorum Pontificum apud: Pn. Oppenheim, Tractatus de 
iure liturgico I. De legislatoribus liturgicis eorumnue potestate iuris liturgie! dicundi (Tau- 
rini«Romae 1939) p. 64-94; Ia., Notiones Liturgiae fundamentales (Taurini-Romae 1911) 
p. 68-80; et supra p. 46-57. 

(5) Cfr. Pius XI, Constitutio Apostolica « Divini cultus» 20.12.1928, 

(G) Acta Concilii Provincialis Mechlinensis n. 257. 

curare fidelibus, studeant omnes curam animarum habentes, ut in 
ritibus, textibus liturgicis, mysteriisque festorum, quae teste Concilio 
Tridentino (1) magnam continent eruditionem, populus fidelis rite in- 
stituatur... Ptofecto pia et scita participatio fidelium cultui liturgico 
multum conferet ad illam divinarum rerum hodie grassantem ignoran- 
tiam impugnandam ». 

c) Idea Sacram Liturgiam exprimere fidem Ecclesiae eiusque 
doctrinam, S. Patribus et Ecclesiae Doctoribus omnino familiaris erat, 
et ideo Liturgiae textus, ritus, mysteriaque saepius vel ipsi exposuerunt 
vel saltem exponenda esse censebant. Ipsis enim persuasum erat verum 
esse « Ecclesiam, quae sunt contra fidem vel bonam vitam, non appro- 
bare, nec tacere, nec facere » (2), ac proinde in cultu publico et officiali 
Ecclesiae nihil contra fidem inveniri. Ideo frequenter veritates reve- 
latas ex textibus et ritibus exponunt (3) aut contra haereticos eas 
propugnant (4). 

Particularis momenti est in quaestione nostra testimonium S. Vin- 
centii Lirinensis, qui a. 434 in suo Commonitorio c. 2 haec scripsit 
verba (5): « Saepe igitur magno studio et summa attentione perquirens 
a quamplurimis sanctitate et doctrina praestantibus viris, quonam modo 
possim certa quadam et quasi generali ac regulari via catholicae fidei 
veritatem ab haereticae pravitatis falsitate discernere, huiusmodi semper 
responsum ab omnibus fere rettuli, quod sive ego sive quis alius vellet 
exsurgentium haereticorum fraudes deprehendere laqueosque vitare 
et in fide sana sanus atque integer permanere, duplici modo munire fidem 
suam, Domino adiuvante, deberet: primum scilicet divinae legis au- 
ctoritate, tum deinde ecclesiae catholicae traditione. Hic forsitan re- 
quirit aliquis: **Cum sit perfectus scripturarum canon sibique ad 
omnia satis superque sufficiat, quid opus est ut ei ecclesiasticae intel- 
ligentiae iungatur auctoritas ,? Quia videlicet Scripturam Sacram 
pro ipsa sua altitudine non uno eodemque sensu universi accipiunt, 
sed eiusdem eloquia aliter atque aliter alius atque alius interpraetatur..., 
idcirco multum necesse est, propter tantos tam varii erroris anfractus, 
ut propheticae et apostolicae interpretationis linea secundum ecclesiastici 
et catholici sensus normam dirigatur. In ipsa item catholica Ecclesia 
magnopere curandum est, ut id teneamus, quod ubique, quod semper, 
quod ab omnibus creditum est. Hoc est etenim vere propinque catho- 
licum, quod ipsa vis nominis ratioque declarat, quae omnia fere uni- 


(1) Sessio 22 cap. 8. 

(2) S. Augustinus, Epistola 55, 35 (ad inquisitiones Januarii). 
(3) Cir. quae infra dicuntur de praedicatione liturgica. 

(4) Plura testimonia infra afferuntur in titulo II cap. V. 

(5) PL 50, 639 = JuELICHER 2. 

versaliter comprehendit. Sed hoc ita demum flet, si sequamur uni- 
versitatem, antiquitatem, consensionem. Sequamur autem universi- 
tatem hoc modo, si hanc unam fidem veram esse fateamur, quam tota 
per orbem terrarum confitetur Ecclesia; antiquitatem vero ita, si ab 
his sensibus nullatenus recedamus, quos sanctos maiores ac patres no- 
stros celebrasse manifestum est; consensionem quoque itidem, si, in 
ipsa vetustate, omnium vel certe paene omnium sacerdotum pariter 
et magistrorum definitiones sententiasque sectemur ». 

Cum Liturgia praecipuum sit instrumentum traditionis eccle- 
siasticae et maxime fidem Ecclesiae et maiorum nostrorum exprimat, 
liquet quanti valoris sint verba S. Vincentii etiam in campo liturgico. 
Item de Liturgia et praesertim de imprudentibus novatoribus valere 
dicendum est, quod est in cap. 9 eiusdem Commonitorii: «Annuntiare 
ergo aliquid Christianis catholicis praeter id quod acceperunt, num- 
quam licuit, nusquam licet, numquam licebit; et anathematizare eos 
qui annuntiant aliquid praeterquam quod semel acceptum est, num- 
quam non oportuit, nusquam non oportet, numquam non oportebit » (1). 


Similiter etiam Liturgiae applicare licet, quod idem monachus Lirinensis 
in cap. 20 et 22 addit, scilicet: « Ille est verus et germanus catholicus, qui 
veritatem Dei, qui Ecclesiam, qui Christi corpus diligit, qui divinae 
religioni, qui catholicae fidei nihil praeponit, non hominis cuiuspiam aucto- 
ritatem, non amorem, non ingenium, non eloquentiam, non philosophiam, 
sed haec cuncta despiciens, et in fide fixus, stabilis, permanens, quidquid uni- 
versaliter antiquitus Ecclesiam catholicam tenuisse cognoverit, id solum sibi 
tenendum credendumque decernit » (2). Deinde (c. 22): « Depositum custodi (3). 
Quid est depositum? Id est, quod tibi creditum est, non quod a te inventum ; 
quod accepisti, non quod excogitasti; rem non ingenii, sed doctrinae, non usur- 
pationis privatae sed publicae traditionis; rem ad te perductam, non a te pro- 
latam; in qua non auctor debes esse, sed custos, non institutor, sed sectator, 
non ducens, sed sequens. Depositum, inquit, custodi; catholicae fidei talentum 
inviolatum illibatumque conserva. Quod tibi creditum, hoc penes te maneat, hoc 
a te tradatur. Aurum accepisti, aurum redde; nolo mihi pro aliis alia subicias; 
nolo pro auro aut impudenter plumbum aut fraudulenter aeramenta supponas; 
nolo auri speciem, sed naturam plane... Intelligatur, te exponente, illustrius, 
quod ante obscurius credebatur. Per te posteritas intellectum gratuletur, quod 
ante vetustas non intellectum venerabatur. Eadem, quae didicisti, doce, ut 
cum dicas, nove, non dicas nova » (4). 

Non obstante tali perseverantia traditionis, Vincentius novit et agnovit 
etiam progredientem evolutionem fidei, id quod suo modo etiam de Liturgia 


(1 PL 50, 619 = JUELICHER 13 
(2) PL 50, 665 = JuELICHER 29. 
«<3) 1 Tim 6, 20. 

(4) PL 50, 667 # JuELICHER 33. 

valet (1); ait eniin (c. 23): « Sed forsitan dicit aliquis: “Nullusne ergo in Ec- 
clesia Christi profectus habebitur religionist" Habetur plane, et maximus... 
Sed ita tamen, ut vere profectus sit ille fidei, nen permutatio. Siquidem ad pro- 
fectum pertinet, ut in semetipsum unaquaeque res amplificetur; ad permuta- 
tionem vero, ut aliquid ex alie in aliud transvertatur. Crescat igitur oportet 
et multum vehementerque... sed in suo dumtaxat genere, in eodem scilicet do- 
gmate, eodem sensu, eademque sententia. Imitetur animarum religio rationem 
corporum, quae, licet annorum processu numeros suos evolvant et explicent, 
eadem tamen quae erant permanent... Exempli gratia: Severunt maiore» nostri 
antiquitus in hac ecclesiastica segete triticeae fidei semina; iniquum valde et 
incongruum est ut noseorum posteri pro germana veritate frumenti subdititium 
zizaniae legamus errorem. Quin potius hoc rectum et consequens est, ut, pri- 
mis atque extremis sibimet non discrepantibus, de incremento triticeae insti- 
tutionis triticei quoque dogmatis frugem demetamus; ut cum aliquid ex illis 
seminum primordiis accessu temporis evolvatur, et nunc laetetur et excolatur, 
nihil tamen de germinis proprietate mutetur; addatur licet species, forma, 
distinctio, eadem tamen cuiusque generis natura permaneat» (2). 


Pulcherrimum testimonium habet ð. Thomas de auctoritate Li- 
turgiae eiusque rationem indicat, dicens: «Maximam habet aucto- 
ritatem Ecclesiae consuetudo » — quae consuetudo, sicut ex sequen- 
tibus apparet, est Sacra Liturgia, seu ritus, usus et orationes Eccle- 
siae — « quae est semper in omnibus aemulanda, quia et ipsa doctrina 
catholicorum Doctorum ab Ecclesia auctoritatem habet; unde magis 
standum est auctoritati Ecclesiae, quam auctoritati vel Augustini vel 
Hieronymi, vel cuiuscumque Doctoris » (3). Explicat ergo auctoritatem 
Liturgiae ex eo, quod eam ab Ecclesia accepit. Et hoc suum argumen- 
tum statim applicat ad comprobandam rem suam. Auctoritas ergo 
Liturgiae superat auctoritatem S. Patrum, quia ipsa Ecclesia, quae 
per Liturgiam loquitur, Patrum auctoritatem excedit. Hinc S. Thomas 
saepissime argumenta desumit ex S. Liturgia, eodem modo sicut ex 
Sacra Scriptura, ex $. Patribus et ex caeteris fidei fontibus; pro qua 
re infra aliqua exempla proponantur, quae clare demonstrant eius 
modum argumentationis. 

d) Liturgicarum rerum scriptores denique saepe dogmaticam 
dignitatem Liturgiae ostendunt, quam proinde tamquam locum theo- 
logicum considerant; nec dissentiunt Theologi, sive ex Liturgiis docu- 
menta educant, unde probent vel confirment doctrinas suas, sive espli- 
cite Liturgiarum auctoritatem laudent. 


(1) Cfr. de evolutione t. g. A. Baumstark, Vom gesohichtlichen Worden der Liturgie 
(Freiburg i. B. 1923); Ph. Oppenheim, Introductio in scientiam liturgicam (Taurini-Itoniae 
1940) p. 98 ss; Id., Historia Liturgiae genetica (Taurini-Romae 1947). 

(2) PL 50. 667 = Jueliciikr 3. 

(3) S. Thomas, Summa theologica II-II, 10, 12. 

Ut aliquorum voces et sententiae audiantur, praesertim ex recen- 
tioribus, ait v. g. Jf. Festugiére (1): Liturgiae est, ut continuet inter ho- 
mines, realiter simul et mystice, sicut praesentiam, sacrificium, actio- 
nem orationemque Salvatoris, ita etiam eius verbum: unde pars di- 
dactica Liturgiae adimplet continuo in Ecclesia propriam et indispen- 
gabilem cooperationem cum opere sacrificiali et sacramentali Christi. 
Immo particularis momenti est primam fundamentalem instructionem 
in fide accipi ex participatione cultus divini. Liturgia enim exprimit, 
in suo modo loquendi, omnes veritates dogmaticas, propositiones 
quoque theologice probabiles, omniaque principia theologiae moralis 
et asceticae (2). Liturgia debet non tantum instruere de veritatibus 
fidei, sed eas omnibus viribus mentis et cordis applicare et ad praefica 
exercitia vertere. Est Christus, qui ore Ecclesiae loquitur. 

Liturgia insuper, secupdum verbum celebre aliquod abbatis Co- 
lumbae Jfarmion (3), est oratio Ecclesiae, vox officialis Sponsae Christi. 

« Quot et quales divitiae sunt in oratione liturgica, ita intellecta! » 
exclamat L. Lahaise (4), «textus inspirati, textus desumpti a S. Pa- 
tribus, a Doctoribus, a praeclaris Sanctis, a Papis et Episcopis, textus 
qui ascendunt ad prima Ecclesiae tempora praesertim in partibus 
essentialibus Liturgiae; textus qui se adaptant ad circumstantias 
in quibus vivimus, et ad indigentias quas nos in nostro aevo sen- 
timus ». 

Secundum R. Guardini (5) Liturgia non est nisi veritas, veritas 
in vestitu orationis. Oratio liturgica tota dominatur a dogmate, tota 
vivificatur a dogmate. Ut adimpleat in communitate catholica suum 
munus, necessario veritas integra est, tota veritas, quam incorporat 
in orationem. Sola veritas, solum dogma dat orationi fortitudinem; 
dat cogitationibus claritatem et praeficam efficacitatem. 


(1) M. Festugiere. La liturgie catholique; Essai de synthése (Maredsous 1913) p. 112 
- Cours et Conférences des Semaines liturgiques XIV (Louvain 1938) p. 68: « La liturgie est 
chargée de continuer à la fois réellement et mystiquement la présence, le sacrifice, l'action, 
la priére et la parole de lésus parmi les hommes ». 

(2) M. Festugière, La liturgie catholique. Essai de synthèse (Maredsous 1913) p. 121; 
cfr. etiam: L. Beauduin, Essai de manuel fondamental de liturgie, in: Questions liturgiques 3 
(1913) p. 143; Ia., La piété de l'Eglise (cd. 22, 1914) p. 37. 92 s.; M. Cappuyns, Liturgie et 
Théologie Cours et Conferénccs des Semaines liturgiques XIV (Louvain 1938) p. 175-209. 

(3) C. Mar mion, Le Christ, idéal du moine, p. 398 s. 

(4) L. Lahaise. La Liturgie, l'Eglise en priére, in: Cours et Conférences... (ut supra) 
p. 53 s: « Quelle richesse dans lu priére liturgique ainsi comprise! Textes inspirés, textes 
empruntés aux gloires de l'Eglise (Péres, docteurs, grand saints, papes, et évéques), textes 
remontant aux premiers temps de l'Eglise surtout dans les parties essentielles de la liturgie, 
textes s'adaptant aux circonstances dans lesquelles nous vivons et aux besoins que nous res- 
sentons à notre époque. ». 

(5) R. Guardini, Vom Geist der Liturgie (trad gallica « L'Esprit de la Liturgie» Paris 
1929 p. 106. 169 s. 112). 


68 TESTIMONIA DE VALORE THEOLOGICO LITURGIAE 


Et de facto, addit G. Lefebvre (1) totum depositum fidei in libris 
officialibus cultus reperi potest. 

J. Weber in suo pulchro studio synthetico (2) praestat synthesini 
singularum veritatum in Liturgia expressarum, et simul ostendit, 
eam instruere quoad vitam spiritualem, et unice pro ea, eam esse, 
secundum aliquam expressionem Pio XI caram: « scientiam pro vita » (3). 
Altera parte non negligit limites huius instructionis: Liturgia sola 
non sufficeret, etiam theologia, magis completa, magis praecisa habet 
suam rationem essendi, Liturgia mox perderet de suo valore, si inni- 
teretur non in doctrina theologica possessa et fideliter nutrita a vita 
orationis (4). 

J. B. Herman (5) tribus exemplis (ex festis scilicet Omnium San- 
ctorum, Omnium Defunctorum, Dedicationis Ecclesiae) optime ostendit 
particularem valorem instructionis catecheticae de aliqua veritate 
fidei occasione et ex textibus alicuius festi; quae idea de cetero in 
Ecclesia, in multis locis in usu est. K. Adam (6) inquisivit valente 
studio fundamenta dogmatica Liturgiae. 

«Liturgia enim est dogma in praxim versum, a magisterio eccle- 
siastico quotidie propositum, a clero et fidelibus acceptum, creditum, 
oratum, cantatum, divulgatum; est illud vastum Credo, in quo una- 
quaeque, etiam minima Oratio, unaquaeque etiam modestissima cae- 
remonia exprimit et confirmat aliquod fidei mysterium » (7). 

Secundum P. Perrone (8) «vix aliquod fidei dogma est ex eis, 
quae catholica profitetur Ecclesia, quod illae (scii, orationes liturgicae) 
non attestantur ». 

Tandem Liturgiam sacram exprimere et probare fidem et doctri- 
nam Ecclesiae elucet ex consensu omnium de ea docte ac pie scriben- 
tium, inter quos v. g. S. R. E. Cardinales Bona, Newman, Schuster, 


(1) G. Lefebvre, Liturgia (S. André les Bruges 1922). 

(2) J. Weber,La Liturgie, son enseignement dogmatique — La liturgie est « la didascalie 
de l'Eglise » (Pie XI) par son enseignement dogmatique, in: Cours et Conférences des Semaines 
liturgiques XIV (Louvain 1938) p. 89-114. 

(3) Fontenelle, Sa Sainteté Pie XI, p. 35. 

(4) J. Weber, Ibd. p. 109. 

(5) J. B. Her man, Cycle liturgique et religion, in: La vie liturgique 14 (1937) 102-106. 

(6) K. Adam, Les bases dogmatiques de la liturgie — Les Questions liturgiques et pa- 
roissiales 22 (1937) 3-18 etc. 

(7) Ph. Oppenheim, Liturgie und Dogma » Théologie mid Glaube 37 (1935) p. 560: 
* Die heilige Liturgie ist das gelebte Dogma, so, wie es vom Magisterium ordinarium der Kirche 
Tag um Tag vorgelegt, und von der Gesamtkirche angenommeu, bekannt, gebetet, gesungen 
und verbreitet wird. Sie ist das grosse, weite Credo, wo jede, selbst die kleinste Oration, jede, 
selbst die geringfügigste und unscheinbarsto Zeremonle irgendeln Glaubensgeheimnis aus- 
drückt und bestütigt ». 

(8) i'. Perbone, Tractatus de locis theologicis, P. 2 Sect. 2 c. 2. n. 4. 

Mercier, Abbates Guéranger, Cdbrol. Marmion, Sauter, Wolter, Caronti, 
Herwegen, Deutsch, inter auctores v. g, K. Stapper, P. Albrigi, L. Ei- 
senhofer, P. Veneroni, B. L. Barim, G. Lefebvre, V. Michel, H. Lang, 
aliique multi, qui studio et opera ideas suas optimo successu propa- 
gant. Ex tempore antiquiore multa testimonia collegerunt Johannes 
Brinktrine (1), P. Renaudin (2) alii, ut supra ostensum est. 


(1) Job. Bbinktiune, Der dogiuatischo Benweis aus der Liturgie (Scientia Sacra. Fest- 
gabe für Kard. K. J. Schulte [Düsseldorf 1935] 231-251). 

(2) P. Renaudin, Do auctoritate sacrae liturgiae in rebus üdei (Divus Thomas, Freiburg 
13 [1935] 40-51). 


TITULUS II. 


De Liturgia quatenus demonstrat fidem 


Caput I. 


Liturgia demonstrat fidem. 


$ 1. - Quaelibet societas religiosa de facto edm tenet fidem et 
doctrinam, quam clare exprimit Liturgia apud ipsam 
adhiberi solita. 


Supra dictum est omnem hominem eo, quod aliquid a Deo petit, 
ei gratias agit, eum adorat, exprimere fidem suam. Similiter etiam 
aliqua societas in publico suo cultu exprimit fidem suam. 

Et sicut ex verbis et ritibus, quos peragit aliquis homo in cultu 
tuo privato, erui potest, quid credat, ita etiam ex sacris ritibus sa- 
crisque textibus, quos aliqua societas pro publico et officiali suo cultu 
divino praescribit, quosque practice exercet, — licet eos exerceat 
per vicesgerentes seu ministros suos — facile erui potest, quid ipsa 
credat, vel saltem, dum talia omnibus et singulis membris societatis 
publica demonstratione exercenda, profitenda vel petenda proponat, 
quid a sodalibus suis credi et propagari velit. Unde, ut cognoscatur, 
qualis sit fides alicuius societatis religiosae, sufficit observare id, quod 
clare in eiusdem societatis liturgia exprimitur, cum haec non possit 
esse scienter vel erronee diliormis a fide publica (1). 

Patet ex supra dictis eam esse Liturgiae naturam, ut semper et 
necessario doctrinam seu dogma exprimat. Eadem ratione non potest 
esse diversitas inter fidem seu doctrinam alicuius populi, et fidem quam 
clare exprimit Liturgia apud ipsum vigens. Quodsi enim aliquis po- 
pulus seu aliqua societas religiosa per suam Liturgiam exprimeret 
doctrinam diversam ab ea, quam revera tenet, id faceret vel scienter 


(1) Cfr. P. Veneroni, Manuale di Liturgia I (Milano 1939) p. 69 sq. 

vel erronee; scienter supponi non potest: nam clerus et populus, absque 
ulla ratione, unanimiter convenire nequeunt in tale mendacium, ut 
sciant se fingere et publice profiteri fidem, quam erroneam et impiam 
reputant; id tantum accidere potest per transennam ob incussum 
metum et illatam violentiam. Verumtamen etiam in tali casu multi 
potius resistere solent et praeferunt mori, quam ad vitandam necem 
aliave detrimenta, religionem lingere, quam falsam ac proinde sacri- 
legam existimant. Quae repugnantia praecipue apud catholicos po- 
pulos semper maxima erit, quia hoc ipso, quod catholici sunt, pro 
certo tenent huiusmodi publicam apostasiam scelus esse quam ma- 
ximum. Unde, seclusa violentia, impossibile est, quominus aliqua 
societas religiosa, Christiana praesertim et catholica, consentiat, ut 
Scienter, per cultum externum et publicum, seu per Liturgiam, falsam 
atque impiam religionis doctrinam profiteatur. 

Sed neque erronee id accidere potest, saltem quoad eas partes 
Liturgiae, quae clare exprimunt doctrinam vel dogma. Hoc enim 
ipso, quod supponitur doctrina aliqua, quae clare per Liturgiam expri- 
mitur, omnes statim advertent, docti praesertim viri et sacerdotes, 
illam doctrinam fidei suae esse contrariam et Liturgiae fraudulenter 
insertam. Si quis ergo tentaret subdola Liturgiae immutatione trahere 
aliquem populum ad publice profitendum aliquid dogmatis, quod 
fidei apud eundem populum vigenti est manifeste oppositum, fraus 
eius statim aut saltem brevissimo tempore cunctis manifesta foret, 
nisi forte novam doctrinam tantopere ambiguis verbis aut ritibus 
exprimit, ut populus nonnisi difficulter discernere possit novitatem 
et a fide sua diversitatem, sicut factum est v. g. in Svezia, ubi retentis 
omnibus externis ritibus temporis catholici plebs fraude subdole ad 
errores Protestantium tracta est. 

Quoad illam doctrinam ergo, quae clare in aliqua Liturgia expri- 
mitur, accidere nequit (extra casum incussi timoris aut violentiae ad 
fallendum impellentem), ut diversa sit ab ipsa fide, quam populus ea 
Liturgia utens tenet. 

«Ex his intelligitur, ait Pius XI quoad Liturgiam Ecclesiae, cur 
Romani Pontifices tantam adhibuerint sollicitudinem in Liturgia tu- 
tanda et custodienda; et quemadmodum tam multa erat eis cura iu 
dogmate aptis verbis exprimendo, ita Liturgiae Sacrae leges ordinare, 
tueri et ab omni adulteratione praeservare studuerint» (1), ea scilicet 
ratione, ne ex falsa doctrina in textibus et ritibus liturgicis expressa 
ad erroneam doctrinam Ecclesiae concluderetur. 


(1) Pius XI, Constitutio Apostulica « Divini cultus» d. 20 Dec. 1928 (AAS 21 [1929] 
p. 34); cfr. supra p. 9 s. 

$ 2. - Liturgia sacra est locus theologicus praestans. 


Liturgia sacra, utpote genuinum testimonium fidei Ecclesiae, 
simul est instrumentum traditionis insigne, ac proinde locus theolo- 
gicus praestans, cui inest valor dogmaticus ad confirmanda vel pro- 
banda fidei dogmata, ex quo tuto argumenta desumi possunt ad pro- 
bandam fidem vel doctrinam Ecclesiae. 


Loci theologici definiri solent, promptuaria seu fontes ex quibus theologi 
sua depromunt argumenta. Melchior CANUS eos in duplicem classem primo 
distinguit: rationis et auctoritatis. « Cum vero in reliquis disciplinis omnibus 
primum locum ratio teneat, postremum auctoritas, at theologia tamen una 
est in qua non tam rationis in disputando quam auctoritatis momenta quae- 
renda sunt » (lib. | cap. 2). Varias postea species sub praedicto duplici membro 
distinguens, decem praecipuos huiusmodi locos theologicos enumerat, « tamquam 
domicilia omnium argumentorum theologicorum, ex quibus theologi omnes 
suas argumentationes, sive ad confirmandum, sive ad refellendum inveniant » 
(ibd. cap. 3). Quam tamen enumerationem fatetur posse alio modo institui. 
Et quamvis Liturgiam explicite non inter hos locos theologicos habeat, tamen 
perspicuum est eis Liturgiam annumerari posse. Ut enim Liturgia merito di- 
catur locus theologicus, sufficit ut theologi ex eo fonte conclusiones suas certas 
facere possint. Atqui ex hucusque probatis, Liturgia invocari potest tamquam 
validum veritatis dogmaticae argumentum. Insuper statim patet, inter locos 
a M. Cano enumeratos Liturgiamf acile inseri. Hos enim locos enumerat (lib. 1 
cap. 3): « Locorum ergo theologicorum elenchum denario nos quidem numero 
complectimur, non ignari futuros aliquos, qui eosdem hos locos in minorem 
numerum redigant, alios qui velint etiam esse maiorem ...Primus igitur locus 
est auctoritas Sacrae Scripturae quae libris canonicis continetur. Secundus 
est auctoritas traditionum Christi et Apostolorum. Tertius est auctoritas Ec- 
clesiae catholicae. Quartus auctoritas Conciliorum, praesertim generalium... 
Quintus auctoritas Ecclesiae Romanae, quae divino privilegio et est et vocatur 
apostolica. Sextus est auctoritas Sanctorum veterum. Septimus est auctoritas 
theologorum scholasticorum, quibus adiungemus etiam iuris pontificii peri- 
tos... Octavus ratio naturalis, quae per omnes scientias naturali lumine inventas 
latissime patet. Nonus est auctoritas philosophorum... Postremus denique est 
humanae auctoritas historiae ». 


Quaestio poni potest, quae sit relatio Liturgiae ad reliquos locos 
theologicos? 

Patet Liturgiam facile inter primos locos collocari, tum quia textus 
et actiones componuntur sive immediate ex Sacra Scriptura, sive ex 
traditione et auctoritate Ecclesiae, sive ex sanctis Patribus, tum quia 
Ecclesia Bomana, eius magisterium eos proponit et imponit. 

In specie haec dici possunt (1): 


a) Liturgia est regula fidei proxima, inquantum Ecclesia etiam 
hodie, et non ultimo loco, mediante Liturgia ordinarium suum exercet ma- 
gisterium. Ac proinde ex Liturgia desumere possumus, id quod hodie a ma- 
gisterio ordinario Ecclesiae universali quid credat, proponitur. Sub hoc re- 
spectu veteres Liturgiae non respiciuntur, sed solae nunc vigentes. Hinc ergo 
Liturgia auctoritati Ecclesiae catholicae, et inquantum agitur de Liturgia Ro- 
mana, auctoritati Ecclesiae Romanae adnumeranda est. Ita considerata, Li- 
turgia est simpliciter pars vivae praedicationis doctrinae Ecclesiae catholicae, 
vel Romanae. Quodsi agitur de Liturgia alicuius ecclesiae particularis, aucto- 
ritas talis Liturgiae coincidit cum auctoritate istius ecclesiae particularis. 


b) Liturgia est etiam regula fidei remota, quatenus est praestans ele- 
mentum iraditionis. Mediante antiquiore textu vel usu liturgico proponi po- 
test argumentum ex traditione, quatenus ostenditur aliquam doctrinam, quae 
nunc in Ecclesia creditur, iam antea in hoc textu liturgico, in hoc symbolo, 
in hae lege suppositam vel expressam esse. In hoc casu, ut facile intelligitur, 
non tantum consideranda est Liturgia quae nunc viget et inquantum continet 
elementa antiquiora, sed etiam Liturgiae antea in usu, nunc vero abrogatae. 


c) Quatenus ergo argumenta ex Liturgia desumpta reducuntur ad tra- 
ditionem et auctoritatem Ecclesiae Romanae, superant argumenta ex S. Pa- 
tribus vel ex theologis desumpta. 


d) Fieri potest ut aliquis terminus vel usus aliquando per aliquod tem- 
pus in Liturgia inveniatur, qui non congruit cum veritate postea definita Vel 
postea communiter tamquam certa agnita, vel ut opiniones in ea aliquandiu 
sinant ur, quae discutiuntur; vita enim doctriuaest prior, praxis theoria; et hoc 
praesertim tamdiu, quamdiu Ecclssia nondum clare suam de re sententiam 
dedit. Et talis terminus vel usus interdum ad tempus manet in praxi litur- 
gica, usquedum in revisione respective libri liturgici authentice corrigatur. 
Verumtamen excluditur in Liturgia modo in vigore aliquid inveniri, quod 
opponitur doctrinae Ecclesiae eiusdem temporis. 

De facto tempore priore Breviarium Romanum continebat ex tractatu 
ps. hieronymiano «De assumptione B. Mariae Virginis» («Cogitis me») locum 
in quo dicebatur nihil certi nos scire de assumptione corporali B. Alariae Vir- 
ginis in coelum; similiter etiam in Martyrologio in choro adhibito non admit- 
tebatur certitudo resurrectionis et corporalis in coelum assumptionis B. Ala- 
riae Virginis (2). Qui textus non amplius exhibetur. 

Praeterea in Pontificali Romano saeculi XIII Rubrica quaedam erronee 
dicebat vinum non consecratum per contactum cum Hostia consecrata in 
Sanguinem Christi mutari; quae Rubrica postea evanuit, erat enim opinio 
tunc temporis praedicata et credita (3). 


(1) Cfr. Joh. Brinktkine, Der dogmatisohe Beweis aus der Liturgie 1. c. p.240 ss. 

(2) Cfr. J. Ernst, Um die Definierbarkeit der leiblichen Himmelfahrt Mariae — Bonner 
Zeitschrift für Théologie und Seelsorgo 4 (1927) 329. 

(3) Cfr. M. Andrieu, Immixtio ot consecratio. La consecration par contact dans les do- 
cuments liturgiques du inoyen-üge (Paris 1924) p. 151 s. 

Hinc est, quod Pius IX iu bulla dogmatica de Immaculata Conceptione, 
ut videtur, prudenter et scienter, ita dicit: «Quoniam quae ad cultum pertinent, 
intimo plane vinculo cum eiusdem obiecto conserta sunt, neque rata et fixa 
manere possunt, si illud anceps sit et in ambiguo versetur, idcirco decessores 
nostri Romani Pontifices omni cura Conceptionis cultum amplificantes, 
illius etiam obiectum et doctrinam declarare et inculcare impensissime 
studuerunt ». 

Etiamsi ergo supra dictam possibilitatem admittamus, per hoc argumen- 
tatio ex Liturgia qua talis non concutitur. Nam cum dicatur, in Liturgia nihil 
inveniri posse, quod contrarium sit doctrinae Ecclesiae eiusdem, temporis, ex 
Liturgia hodierna cognosci potest, quod nunc est fides Ecclesiae; ex Liturgiis 
antiquioribus vel ex antiquioribus partibus hodiernae Liturgiae cognosci potest, 
quod antea erat fides Ecclesiae. Tantum id supponitur, talem doctrinam per 
longius tempus in Liturgia fuisse. Primus ergo modus argumentationis et alter 
(a et b) pleno iure gaudent. Solum praecognitio dogmatis juturi, quod ab Apo- 
stolica Sede nondum decisum est, aliquantulum perdit de absoluta certitudine: 
certam quandam probabilitatem non transgreditur: sed plus non contendimus. 
Aliquis dubitare posset, utrum tali modo explicationis non diminuatur in- 
fallibilitas Ecclesiae, et utrum congruat cum hac infallibilitate, si opiniones 
erroneae, vel saltem non certae, etsi tantum per aliquod tempus, in textibus 
vel ritibus Liturgiae inveniuntur. Infallibilitas Ecclesiae eodem modo per 
nostrum modum explicationis non tangitur, quo etiam Ecclesia tolerare po- 
test, ut opposita ad aliquam doctrinam opinio praedicetur, quamdiu de aliqua 
quaestione fidem tangente nihil deciderit nec ullo modo indicaverit, ad quam 
partem inclinet. Ita Sixtus IV Papa reprehendit eos, « qui ausi fuerint asserere, 
contrariam opinionem tenentes, videlicet gloriosam Virginem Mariam cum 
originali peccato fuisse conceptam, haeresis crimen vel peccatum incurrere 
mortale, eum nondum sit a Romana Ecclesia et Apostolica Sede decisum » (DEN- 
ZINGER n. 735). Quicumque concedit progressum dogmaticum, etiam quoad 
doctrinam in Liturgia contentam concedere debet hoc fieri posse. Tunc demum, 
quando Ecclesia incipit versus certam determinatam aliquam veritatem in- 
clinare, curabit, ut saltem ex Liturgia auferatur sententia contraria, quamvis 
apud unum alterumve Theologum remaneat. Solummodo tunc de re contra 
infallibilitatem Ecclesiae ageretur, si quaedam doctrina, quae postea erronea 
agnosceretur, ab Ecclesia, i. e. a magisterio ordinario, in Liturgia tamquam 
certa et secura doctrina fidei praesentaretur. Qui vero casus excludendus est 
nec unquam probari poterit. 


Liturgiam esse ditissimum traditionis depositum, satis patet ex 
ingenti numero formularum et rituum, quibus ecclesiarum doctrina 
et fides remanserunt consignatae et quasi sigillatae. Liturgiae enim 
veteres testantur quid tenuerint antiquae ecclesiae. Quid decursu sae- 
culorum de manu ad manum traditum sit, ditissime pariter exhibent 
Liturgiae contemporaneae. Ita Bossuetius, Liturgiam iure ac merito 
vocavit «principale traditionis instrumentum». 

Gravissimum Liturgiae valorem doctrinalem ostendit etiam haec 
consideratio: 

Argumentum ex Liturgia desumptum plena certitudine probat 
veritatem alicuius doctrinae fidei, si ex eo — sicut in omni argumento 
traditionis dogmaticae requiritur — constat Ecclesiam moraliter uni- 
versam aliquo tempore admisisse aut professam esse hanc doctrinam 
tamquam certo pertinentem ad depositum fidei. Impossibile enim est, 
ut Ecclesia universa hac in re erret (1). 


De huiusmodi autem conditione constare potest, et quidem non raro fa- 
cilius ex documentis liturgicis quam ex scriptis S. Patrum. Testimonia enim 
liturgica non sunt prolata semel ab uno, sed a multis per generationes et gene- 
rationes; exprimwnt non solum sensum Ecclesiae discentis sed et docentis, quae 
composuit vel saltem approbavit documenta; tandem ex modo et frequentia 
attestationis, ex indole ritus in quo exprimitur et ex momento ipsius doctrinae, 
indubie apparere potest Ecclesiam hanc doctrinam profiteri tamquam ad de- 
positum fidei pertinentem. Et ita ex modo quo Ecclesia iubet orare, interdum 
deduci potest, cum plena certitudine, quid sit credendum. Lex orandi ostendit 
legem credendi, Liturgia probat dogma (2). 


Dum huius adagii vis saepe exaggeratur, theologi raro solent re- 
currere ad Liturgiam, quasi huius textus penitus ignorarent! 

Patet ergo Liturgiam generatim esse locum theologicum praecipuum, 
genuinum testimonium fidei Ecclesiae, insigne traditionis instrumen- 
tum, eique competere plenum valorem argumentationis theologicae, 
quod non pauca Concilia affirmaverunt; praeterea Summi Pontifices 
in fonnulandis dogmatibus haud raro ad S. Liturgiam recurrerunt, 
ut, «lex supplicandi statuat legem credendi » (3). 

Ecclesia vero cuius est, custodire et declarare depositum fidei, 
potest quidem in rebus minoris momenti aliquando tolerare 
locutionem vel doctrinam, quam non quidem haereticam, tamen non 
minus rectam esse indicat (4), vel de quibus inquisitiones accuratiores 
nondum factae sunt, sed omnino nequit per- 
mittere, ut suo nomine in Liturgia sacra, i. e. in cultu suo officiali 
publico, saepius repetantur aut in ritibus praecipuis aliqua asserantur, 
quae sunt contraria iis, quae ipsa credit aut sentit (5) i. e. ut fidelibus 


(1) D. M. Bouix, Tractatus de iure liturgico p. I c. VII $ 1 summarie ostendit trodecim 
dogmata probari ex Liturgia. Sunt vero multo magis, immo omnia, ut facile probari potest. 

(2) Cfr. C. Calt-ewaert, Liturgieae Institutiones I ( ed. 3 Brugis 1933) p. 13 n. 42. 

(3) Capita Coelestini (Denziger 139). 

(4) Ita in lectionibus Breviarii plura sunt admissa, historice quidem dubia aut erronea, 
non vero theologice stricte dicta. 

(5) S. Augustinus, Epist. 55, 35 (ad inquisit. Januarii) « Ecclesia quae sunt contra fidem, 
V9] bonam vitam, non approbat, nec facit »: Concilium Trident., Scss. 22 can. 6 « Si quis dixe- 


7 — Oppexheim, Principia theologiae liturgieae. 

ex officio ab ipso magisterio Ecclesiae falsa quaedam doctrina de rebus 
fidei et morum proponatur. Tota enim instructio in rebus fidei et mo- 
rum pro maiore saltem parte fidelium fit per s. Liturgiam, ubi Ec- 
clesia iam per electionem, compositionem, coordinationem, adapta- 
tionem et interpretationem textuum ostendit, quaenam dogmata fidei 
principaliora esse putat ideoque saepius fidelibus proponenda. 

Quamvis vero ex modo, quo Ecclesia iubet orare, interdum plena 
certitudine deduci possit, quid sit credendum, tamen Ecclesia formulis 
liturgicis formaliter quidem non utitur ad definiendum vel imponen- 
dum, quid sit credendum, immo nec primario ad docendum (1), sed 
ad Deum colendum. 


Attamen per modum quo Deum laudat vel orat, exprimit quid 
et qualiter ipsa credat et iuxta quos conceptus Deum publice coli 
velit. 


Qua vero re dicere non contendimus, omnia quae in Liturgia inveniuntur, 
ab omni errore libera esse debere, praesertim si agatur solum de errore histo- 
rico, sicut interdum in lectionibus Breviarii vel in Martyrologio; nonnulli 
textus liturgici praebent etiam interpretationi difficultatem, sicut Offertorium 
in Missa pro defunctis - videtur oratio esse in favorem animae quae est coram 
Deo in iudicio, ut praeservetur ab inferno libri liturgici porro, qui non pro 
tola Ecclesia, sed pro parte tantum approbati sunt, fidem testificantur non 
totius Ecclesiae, sed solum illius partis in qua exhibentur. Liturgia vero Ro- 
mana, quae deinde a Concilio Tridentino in parte maiore Ecclesiae assumpta 
est, maiore gaudet auctoritate, quacum propter eius principatum omnes ec- 
clesiae consentire debent (2). Unde si textus alicuius Orationis in omnibus 
üiturgiis invenitur, vel in Liturgia Romana aut alia a S. Sede approbata, te- 
stimonium Liturgiae nobis non solum praebet opinionem unius vel alterius 
S. Patris Ecclesiae, sed attestationem Ecclesiae universalis. Unde patet eius 
intelligentiam esse admodum utilem non solum ad cognitionem veritatis ca- 
tholicae, sed ad imbuendum plenum sensum ecclesiasticum. 


rit, canonem Missae errores continere, ideoque abrogandum esse, A. S. :; Sixtus V, Bulla, 
« Immensa»; Liturgia « verae fidei protestatio» est (Bullarium Rom. IV. 4 p. 395). 

(1) Ad hoc exercet potestatem magisterii, et utitur definitionibus, encyclicis, aliisque 
documentis doctrinalibus. 

12) Cfr. Cailewaert, l. c.; De Vries, l. c. p. 49 sq. 

$3. - «Zeæ supplicandi statuat legem credendi» (1). 


Antiquissima et firmissima in Ecclesia est persuasio Liturgiam 
inter et fidem intimam quamdam intercedere relationem, immo legem, 
quae ordinat publicam orationem, statuere legem credendi. Quod 
assertum multis quidem notum est; pauci vero familiare habent, qualis 
sit genuinus et originalis eiusdem axiomatis sensus, cuinam funda- 
mento innitatur, utrum revera et pleno iure generatim et sine ulla 
exceptione vel limitatione de cultu divino admitti possit, an potius 
restringendum sit ad certos quosdam casus certasque conditiones; 
quo sensu et quousque dici possit, vel etiam debeat, et quomodo et 
quousque verum sit; utrum denique et quomodo in historia Ecclesiae 
ipsum magisterium ecclesiasticum aliique probati auctores eo usi sint, 
sive ad declarandam fidem catholicam eamque illustrandam, sive ad 
fundandam vel ad demonstrandam aliquam dogmatis definitionem, sive 
ad defendendum depositum fidei vel doctrinam Ecclesiae, utrum et 
quousque etiam a fidei catholicae oppugnatoribus adhibitum sit. Nemo 
vero est, qui non videat gravissimi esse valoris pro vera, iusta et con- 
grua Sacrae Liturgiae aestimatione quaestionem, utrum sacri Ecclesiae 
ritus cum suis textibus et actibus, rebus et symbolis, quibus eadem 
Ecclesia in publico suo et officiali cultu divino utitur, habeant prae- 
dictum nexum cum fide et doctrina Ecclesiae, et cur, et qualem, et 
quousque; idque praesertim animos occupat, cum a primis Ecclesiae 
temporibus usquenunc valor Liturgiae theologicus ab optimis qui- 
busque auctoribus continuo fere sit affirmatus atque expositus. 

Clarissime inter documenta patristica de valore dogmatico Li- 
turgiae loquuntur CapiMa de gratia (2), quae sub nomine S. Caele- 
stini I PP. circumferuntur et a collectoribus canonum eiusdem Epi- 
stolae 2.1 ad episcopos Galliarum addita sunt; a pluribus hodie adscri- 
buntur ». Prospero Aquitano, discipulo S. Augustini, qui eiusdem sui 
magistri ideas magis evolvit; videntur tamen potius Romae a S. Pro- 
spero Aquitano brevi post S. Caelestinum I inter 435 et 442 collectae 
esse (3) et circa a. 500 ut genuina Sedis Apostolicae doctrina universim 


(1) Cfr. Portali, art. Célestin, in DTC II, 2052-2061; C. Callfavaert, Liturgicae 
Institutiones I (ed. 3, Brugis 1933) p. 38 n. 3; J. Brinktrine, Der dogmatischc Beweis ans 
lier Liturgie — Scientia Sacra (Düsseldorf 1935) p. 234. 

(2) De gratia Del « Indiculus » « seu praeteritorum Sedis Apostolicae episcoporum aucto- 
ritates :. Cfr. S. Prosper Aquitanus, Capitula de gratia Dei 8 (PL 51, 209). 

(3) Cfr. M. Cappuyns, L'origine des capitula pseudo-célestiniens contre le scrai-pela- 
glunisme = Hevue Bénédictine 41 (1929) 156 ss. 

agnitae (1). Liturgiam expresse tradunt tamquam regulam fidei his 
verbis: « Legem credendi statuat lex supplicandi ». Ad melius intel- 
ligendum valorem huius celebris sententiae, quae postea S. Caelestino I 
PP. attribuitur et usque ad nostros dies pluries tamquam istius Pon- 
tificis effatum exhibetur, cum toties in subsecutis saeculis memorata 
inveniatur, totus textus in suo contextu oculis subiiciatur (2). 

Postquam auctor contra Pelagianos et Semipelagianos adduxit 
testimonia Summorum Pontificum Innocentii et Zosimi canonumque 
concilii Carthaginiensis, etiam ex orationibus liturgicis argumenta de- 
sumere intendit pro eo, quod conversio peccatorum et infidelium sit 
opus gratiae divinae; 


Ait enim capite 8: «Praeter has autem beatissimae et Apostolicae Sedis 
inviolabiles sanctiones, quibus nos piissimi Patres, pestiferae novitatis elatione 
(alias: electione) deiecta, et bonae voluntatis exordia et incrementa proba- 
bilium (alias: probabiliorum) studiorum et in eis usque in finem perseveran- 
tiam ad Christi gratiam referre docuerunt, obsecrationum quoque sacerdo- 
talium sacramenta respiciamus, quae ab Apostolis tradita in toto mundo atque 
in omni Ecclesia Catholica uniformiter celebrantur, ut legem credendi lex sta- 
tuat supplicandi. Cum enim sanctarum plebium praesules mandata sibimet 
legatione fungantur, apud divinam clementiam humani generis agunt causam, 
et, tota secum Ecclesia congemiscente, postulant et precantur, ut infidelibus 
donetur fides, ut idololatrae ab impietatis suae liberentur erroribus, ut Judaeis 
ablato cordis velamine lux veritatis appareat, ut haeretici catholicae fidei 
perceptione resipiscant, ut schismatici spiritum redivivae caritatis accipiant, 
ut lapsis poenitentiae remedia conferantur, ut denique catechumenis ad re- 
generationis sacramenta perductis caelestis misericordiae aula reseretur ». 

« Haec autem non perfunctorie neque inaniter a Domino peti, rerum ip- 
sarum monstrat effectus: quandoquidem ex omni errorum genere plurimos 
Deus dignatur attrahere, quos erutos de potestate tenebrarum transferat in 
regnum Filii charitatis suae (3), et ex vasi» irae faciat vasa misericordiae (4). 
Quod adeo totum divini operis esse sentitur, ut haec efficienti Deo gratiarum 
semper actio laudisque confessio pro illuminatione talium vel correctione re- 
feratur » (5). 


Aperte ergo docet Liturgiam, « quae uniformiter in omni catho- 
lica Ecclesia celebratur» legem statuere credendi. Putat orationes al- 


(1) Cfr. Peirus Diaconus, Epistola (a. 520) c. 8 n. 7 (PL 45,1775); Brachiarius 
(saec. VID) Dc ecclesiasticis dogmatibus c. 22-32 (PL 83, 1232-1231); Gennadius Massil ien- 
sis, De ecclesiae dogmatibus 30 (PL 58, 987 D). 

(2) Cfr. F. Cabrol, in: DACL II, 2725-2799. 

(3) Col 1, 13. 

(4) Rom 9, 22 sq. 

(5) Denzinger-Bannwart-Umber g, Enchiridion symbolorum definitionum et declaratio- 
num de rebus fidei et morum (ed. 18-20 Friburgi Br. 1932) n. 139, p. 65 sq. 

latas uniformiter in universa Ecclesia dici ipsasque iam ab Apostolis 
iraditas esse. Manifeste alludit ad Orationem quae dicitur fidelium, 
quae in vetustis Liturgiis ante Offertorium id est post Missam cate- 
chumenorum dicebatur, et cuius vestigia iu Liturgia Romana optime 
conservavit Liturgia in Parasceve (Orationes solemniores ante de- 
nudationem Crucis). Textus, ad quem auctor alludit, certo vetustis- 
simus est, verumtamen congruit magis cum textibus veteris Liturgiae 
Gallicanae quam cum textibus Romanae Liturgiae. 


Termini, quibus utitur, quamvis non sint citatio immediata liturgica, 
tamen facile reconstructionem textus ad quem alludunt permittunt, hoc sci- 
licet. tenore: 

«ut infidelibus donetur fides, 

« ut idololatrae ab impietatis suae liberentur erroribus, 

«ut iudaeis ablato cordis velamine lux veritatis appareat, 

« ut haeretici catholicae fidei perceptione resipiscant, 

«ut schismatici spiritum redivivae charitatis accipiant, 

«ut lapsis poenitentiae remedia conferantur, 

« ut denique catechumenis ad regenerationis sacramenta perductis cae- 
lestis misericordiae aula reseretur ». 


Qui locus citatus gravis momenti est, cum det nobis elementa orationi s 
lilanicae prout saeculo V in ecclesia gallicana in usu erat et quam auctor putat 
) so in usu universali. Differentia ad orationem respectivam romanam statim 
óx comparatione cum illa, quam sacramentaria Gelasianum et Gregorianum 
offerunt, elucet, quamvis in aliquibus terminis congruat: 

Capitula Gelasianum 
ut catechumenis ad ..catechumenis nostris, ut Deus... adape- 

regenerationis sacramenta per-  riat aures... ianuamque misericordia, ut per 
ductis czelestis misericordie au- lavacrum regenerationis... digni inveniantur 
la reseretur... in Christo Jesu Domino nostro. 

. ut fidelibus donetiir fi- 
des... 

. ut idololatrae ab impie- 
tatis suz liberentur erroribus... 


ut iudaeis ablato cor- ...ut Deus auferat velamen de cordibus eo- 

dis velamine lux veritatis ap- rum ut et ipsi cognoscant Jesum Christum... 

pareat... ut cognita veritatis tuae luce... a suis te- 
nebris eruantur... 

ut haeretici catholicae ...pro haereticis et schismaticis,. . ut erran- 

fidei perceptione resipiscant. tium corda resipiscant et ad veritatis tuae 


. ut schismatici spiritum redeant firmitatem. 
redivivae caritatis accipiant. 

. ut lapsis... remedia con- 
ii rant. 

Tales preces litamcae, quae in Ecclesia Romana a saeculo VIII 
non amplius recitantur, saeculo V frequentiores erant, sicut usus 
mansit in Liturgiis Orientalium. 


Maiorem vero analogiam quam cum Liturgia Romana verba Capitulo- 
rum habent cum libro De vocatione gentium S. Prosperi Aquitani (1) vel eius 
coaetanei; legitur enim ibidem: « (Praecepit Apostolus) fieri observationes (ob- 
secrationes?) et postulationes, gratiarum actiones pro omnibus hominibus, pro 
regibus ac pro his, qui in sublimitate sunt » Quam legem supplicationis ita 
omnium sacerdotum et omnium fidelium devotio concorditer tenet, ut nulla 
pars mundi sit, in qua huiusmodi orationes non celebrentur a populis Chri- 
stianis. Supplicat ergo ubique ecclesia Deo non solum pro sanctis et in Christo 
iam regeneratis, sed etiam pro omnibus infidelibus et inimicis crucis Christi, 
pro omnibus qui Christum in membris ipsius persequuntur, pro Judaeis, quorum 
caecitati lumen evangelii non refulget, pro haereticis et schismaticis, qui ab 
unitate fidei et charitatis alieni sunt. Quid autem pro illis petit, nisi ut relictis 
erroribus suis convertantur ad Deum, accipiant fidem, accipiant charitatem, 
et de ignorantiae tenebris liberati, in agnitionem veniant veritatis? » Non 
ergo ipsa verba S. Prosperi ex eius vel eius coaetanei libro De vocatione gen- 
tium in textum Capitulorum transsumpta sunt, uti saepius affirmatur, sed 
sola affinitas adest. 


Auctor ergo huius operis ex una oratione litanica deprompsit 
argumentum, ut demonstraret legem huius orationis supplicatoriae 
statuere regulam fidei; haec ver? oratio secundum eius opinionem 
universalis est et ab Apostolis descendit, et est contra errores Pela- 
gianorum. Ecclesia ore ministrorum suorum orat ut infidelibus do- 
netur fides, ut idololatrae liberentur ab erroribus suis, ut Judaei videant 
lumen veritatis, ut haeretici et schismatici redeant ad veritatem, etc. 
Omnia vero haec operatur gratia divina, est opus gratiae; novo ergo 
argumento ostenditur Pelegianos vana et inania docere. 


Ita enim auctor argumentationem suam concludit (2): «His ergo ecclesia- 
sticis regulis et ex divina desumpta auctoritate documentis, ita adjuvante 
Domino confirmati sumus, ut omnium bonorum affectuum atque operum et om- 
nium studiorum omniumqua virtutum, quibus ab initio fidei ad Deum tenditur, 
Deum profiteamur auctorem, et non dubitemus, ab ipsius gratia omnia hominis 
merita praeveniri, per quem fit ut, aliquid boni et velle incipiamus et facere (3). 
Quo utique auxilio et munere Dei ncn aufertur liberum arbitrium, sed liberatur, 
ut de tenebroso lucidum, de pravo rectum, de languido sanum, de imprudente 
sit providum. Tanta enim est erga omnes homines bonitas Dei, ut nostra velit 
esse merita, quae sunt ipsius dona, et pro his, quae largitus est, aeterna prae- 


ii) Prosper Aquitanus, De vocatione gentium 1, 12 (PL 51, 664). 
(2) Denzinger-Bannwart-Umbero, Ibd. n. 111 p. 66 sq. 
(3) Phil 2, 13. 

mia sit donaturus (1). Agit quippe in nobis, ut, quod vult, et velimus et agamus, 
nec otiosa in nobis esse patitur, quae exercenda, non negligenda, donavit, 
ut et nos cooperatores simus gratiae Dei. Ac si quid in nobis ex nostra viderimus 
remissione languescere, ad illum sollicite recurramus, qui sanat omnes lan- 
guores nostros et redimit de interitu vitam nostram (2), et cui quotidie di- 
cimus: Ne inducas nos in tentationem, sed libera nos a malo » (3). 


Notatu ergo dignum est citatam propositionem ab auctore non 
statui ad modum alicuius regulae generalis, absque ulla restrictione, 
sed enuntiari in casu particulari. Hic est sensus originarius axiomatis, 
quod postea toties repetitur et tamquam regula generalis accipitur 
in materia liturgica, ita quasi ut omnis oratio vel omnis ritus praece- 
deret definitionem dogmaticam et fieret regula fidei (4). Aperte vero 
hic dicitur Liturgiam « quae uniformiter in omni catholica Ecclesia ce- 
lebratur » esse legem credendi. Pro quo asserto statim aliud exemplum 
ftlicrtur; ita enim pergit auctor Capitulorum (5): « Illud etiam, quod 
(irca baptizandos in universo mundo sancta Ecclesia uniformiter agit, 
non otioso contemplamur intuitu: cum sive parvuli sive iuvenes ad 
regenerationis veniunt sacramentum, non prius fontem vitae adeunt, 
quam exorcismis et exsufflationibus clericorum spiritus ab eis im- 
mundus abigatur; ut tunc vere appareat, quomodo princeps mundi 
huius mittatur foras (6) et quomodo prius alligetur fortis (7), deinceps 
et vasa eius diripiantur- (8), in possessionem translata victoris, qui 
captivam duxit captivitatem (9), et dat dona hominibus » (10). 

Ideae maximi inter S. Patres occidentales hic classicam suam 
invenerunt formulationem. Sicut argumentatio ex Liturgia a S. Au- 
gustino et a S. Hieronymo aeque iuxta argumentationem ex Sacra 
Scriptura ponitur (11), ita a S. Prospero Aquitano iuxtaponitur deci- 
sioni Apostolicae Sedis. Sententia vero « ut legem credendi lex statuat 
"upplicandi » quamvis ab initio pro certo aliquo determinato casu tan- 
(um sit pronuntiata, et quidem non a Summo Pontifice, cui adseri- 
hitur, tamen postea, cum Liturgia Romana facta est Liturgia uni- 
versalis, in universa Ecclesia tamquam axioma indiscussibile recepta 


(1) Cfr. Augustinus, Epistola 194 ad Sixtum 5, 19 (PL 33, 880). 
(2) Ps 102, 3 sq. 
(3) Mt 6, 13. 
(4) Cfr. Pr. Guéranoer, Institutions Liturgiques I (Paris 1880) p. 124 et 152; W. Bos- 
m i'.rr Défense de la tradition p. 051. 
(5) Cap. 9 Dhnzinger n. 140. 
(6) Jo 12, 31. 
(7) Mt 12, 29. 
| (8) Me 3, 27. 
(9) Eph 4, 8, 
f (10) Ps 67, 19. 
(II) Sicut infra ostendetur. 

est. Ex eo deinde quod textus iam circa a. 410 Epistolae 21 S. Cae- 
lestini I Papae adnectebatur et saltem deinde ab anno 500 ut Sedis 
Apostolicae doctrina genuina universim agnita est, summam aucto- 
ritatem accepit, quae etiam augetur ex frequentiore usu, quem de 
hoc axiomate alii Summi Pontifices posteriores fecerunt et quidem 
in solemnioribus documentis Pontificiis, inter quos v. g. Sixtus V, 
Bulla «Immensa», Benedictus XIV, Pius IX in Bulla dogmatica de 
Immaculata Conceptione, Pius X, in Motu proprio « Inter pastoralis 
officii» (1903), Pius XI in Constitutione Apostolica «Divini cultus 

(1928) et alii, etiam absque ulla relatione facta ad S. Caelestinum et 
tamquam propriam suam persuasionem et doctrinam illud exhibentes, 
quique hoc axioma in sensu omnino generali sibi vindicant, necnon 
ex modo, quo phires theologi recentiores nominati eo utuntur, ita. 
ut eluceat, hanc sententiam nunc esse verbum vere Pontificium idque 
nunc in sensu generaii proferri posse, ac proinde non immerito quem- 
quam hanc regulam, ut critérium certum, applicare etiam in rebus 
fidei cuivis assertioni in Liturgia Romana prolatae. 


$ 4. - Dogma quodcumque rigorose verum demonstrari potest ex eo, 
quod clare exprimatur in Liturgia Ecclesiae Romanae et in Li- 
turgiis earum ecclesiarum, quae Romanae sunt unitae, immo 
etia/m ex eo, quod in sola, Liturgia Ecclesiae Romanae clare 
exprimatur. 


Ecclesia catholica ab ipso Domino nostro Jesu Christo columna 
et fundamentum facta est verae fidei; ipsa Romae suum centrum habet, 
et sedem capitis, successoris S. Petri, vicarii Jesu Christi. Ipsa sola 
vera Christi Ecclesia est, cuius est, ut doceat homines veritatem. 

Vera autem Christi Ecclesia nec errare nec scienter et publice et 
continuo errorem profiteri potest nec eum propagare: hanc superna 
turalem infallibilitatis praerogativam Christus ei asseruit et pollicitus 
est; huic fidei articulo tota nititur Ecclesiae auctoritas. 

Ecclesia vero erraret et portae inferi adversus eam praevalerent, 
si falsum esset dogma quodcumque in Liturgia Ecclesiae Romanae 
et multarum aliarum ipsi unitarum clare expressum: Nam secundum 
praecedentem propositionem quaelibet ecclesià eam tenet doctrinam 
eamque fidem, quam eius Liturgia dare exprimit. Ecclesia Romana 
et aliae praedictae ecclesiae falsum ergo dogma in suis Liturgiis expri- 
mentes, hoc ipso illud erroneum dogma tamqnam partem suae doctrinae, 
et fidei tenerent et profiterentur, ac proinde errarent in fide. Quodsi 
vero Ecclesiam Romanam et maiorem simul partem caeterarum ec- 

clesiarum ipsi unitarum, id est sponsae Christi caput simul cum maiore 
corporis parte, error invadere posset, ipsa haec Ecclesia Sponsa imma- 
culata et infallibilis non iam dici potest. Cum ergo, e contra, certum 
sit Ecclesiam catholicam in profitenda fide esse infallibilem, pariter 
certum est Ecclesiam Romanam simul cum multis aliis sibi unitis ec- 
clesiis non posse dogma erroneum profiteri et propagare; falsum ergo 
dogma in Liturgiis Romanae Ecclesiae et multarum simul aliarum ec- 
clesiarum sibi unitarum clare exprimi non posse; aliis verbis: ex eo 
solo, quod dogma quodcumque in huiusmodi Liturgiis clare expressum 
reperiatur, ipsum recte et rigorose demonstratur verum (1). 


Idem ratiocinium alia forma sic exponi potest: Ecclesia catholica 
errare nequit. Errat autem Ecolesia catholica, si erret Ecclesia Romana 
simul cum maiore parte ceterarum ecclesiarum sibi unitarum, una 
eum istis erroneam tenens fidei doctrinam, quam clare in suis Liturgiis 
exprimerent; (in praecedenti propositione enim probatum est, a qua- 
libet ecclesia teneri eam fidei doctrinam, quam solita eius Liturgia 
elare exprimit; ergo, cum Ecclesia catholica errare nequeat, non potest 
ullum erroneum dogma reperiri clare expressum in Liturgia Ecclesiae 
Romanae et simul in Liturgiis multarum ipsi unitarum ecclesiarum: 
ergo ex eo quod aliquid dogma reperiatur in dictis Liturgiis clare expres- 
sum, recte, et rigorose concluditur cius ipsius veritas (2). 

Hinc colligere licet quanta sit Liturgiae vis et auctoritas in re 
dogmatica: quando nempe aliqua liturgica expressio dogmatis seu 
manifestatio universalis est, utpote in Ecclesia Romana et maiore 
caeterarum ecclesiarum parte usurpata, tanta est eius auctoritas, 
quanta ipsiusmet docentis et profitentis Ecclesiae catholicae. 


Ratio huius datur a Decreto, quod novae Collectioni authen- 
ticae Decretorum S. Rituum Congregationis anteponitur, his scilicet 
verbis: «Quandoquidem Ecclesia, cum Christi coipus sit, vitam Christi 
vivat, Christi spiritum hauriat eoque agatur; cumque actus et mores, 
vitae indices, et testes sint; hac de causa quidquid eloquatur, quidquid 
moliatur, in eo sese effundat seque prodet divina virtus opus est. 
Hinc illud Innocentii III effatum: singula divinis sunt signata my- 
steriis, singula animum caelesti voluptate profundunt, singula pietate 
cient, alunt, fovent » (3). 


Verumtamen necessarium non est ad demonstrandam veritatem 


(1) Cfr. D. M. Bouix, op. cit. p. 23 sq. 
(2) Animadverti debet hic agi de solo dogmate clare in Liturgia expresso, non vero de ali- 


qua doctrina nondum definita vel de pia opinione; quid de illis dici debet, colligas ex iis qute 
supra p. 74-75 dicta sunt. 


(3; Inx"x ent jUS Ili, Adversus laerrses lib. ull. n. 21 ss. 

alicuius doctrinae, ut maior pars Liturgiarum illarum ecclesiarum, 
quae cum Romana unitae sunt interrogentur: 

Ut dogma quodcumque rigorose demonstrari possit verum, sufficit 
illud clare in Liturgia Ecclesiae Romanae exprimi. Nam, ex praece- 
dente propositione, falsum esse nequit dogma quod clare in Liturgus 
suis expressum habent, pleraeque cum Romana Ecclesiae. Atqui dogma 
quodcumque in Liturgia Romana clare expressum, hoc ipso repetitur 
eodem modo in quamplurimarum ecclesiarum Liturgiis. Orbis catholicus 
enim, a. 1851, 900 circiter dioecesibus constabat et ex hoc numero ec- 
clesiarum particularium plus quam 760 Liturgiam Ecclesiae Romanae 
de facto amplexae erant et sequebantur, ut in eximia sua circa rem 
liturgieam dissertatione, certis documentis probavit Melchior Dulac. 
Quae vero postea erectae sunt dioeceses, prae edurae et vicariatus 
apostolici ritus latini. omnes Liturgiae Romanae normam et formam 
acceperunt. Ergo ex eo solo, quod dogma aliquod reperiatur in Li- 
turgia Romana clare expressum, legitime et rigorose concludi potest eius 
veritas. 

Eadem praeterea conclusio deducenda venit, etiamsi sola consi- 
deretur Ecclesia Romana ac specialis eius inerrantiae praerogativa. 
Sedes enim Apostolica seu Ecclesia Romana, ecclesiarum omnium 
mater et magistra, in docenda doctrina fidei infallibilis demonstratur, 
et ut talis habetur unanimi doctorum et scholarum consensu. Ista 
enim fidei expressio et professio, quae fit per Liturgiam, non est ali- 
quid transitorium, sed aliquid omnino permanens et stabile. 

Veritas ergo huiusmodi dogmatum, utpote stabilem et permanen- 
tem Ecclesiae Romanae doctrinam et fidem testandum, legitime et 
rigorose concludi potest ex eo solo, quod clare et permanenter in Li- 
turgia Romana exprimantur. 

Alias praecellit Liturgia Ecclesiae Romanae: nam, ut ait S. Ire- 
naeus (1): «ad hanc Ecclesiam propter potiorem principalitatem ne- 
cesee est omnem convenire Ecclesiam, hoc est, eos qui undique sunt 
fideles, in qua semper ab his, qui sunt undique conservata est ea quae 
ab Apostolis est traditio». Quare Walafridus Abbas (2): «Et Romani 
quidem », inquit, «usum observationum a B. Petro principe Aposto- 
lorum accipientes, suis quique temporibus qua congrua indicata sunt., 
addiderunt. Quorum morem ideo in sacris rebus iam multae gentes 
imitantur, quia et tanti magisterii ex apice apostolico primordiis clarent, 
et nulla per orbem Ecclesia aeque ut Romana ab omni faece haereseon 
cunctis retro temporibus pura permansit ». « Unde tenere quod tenet 


(1) S. Inenafus, Adversus hacrescs lib. 3 c. 4 n. 2. 
(2) Wajafiiidus Abbas, Liber de rebus ecclesiasticis c. 22. 

II Sedes Apostolica vel Ecclesia Romana», ait. P. Renaudin (1), «est 


I semper magni momenti, aeque ac tenere quod tenet Ecclesia catholica, 
"quia Ecclesia universalis, saltem implicite, servat id quod, vi aucto- 


luitatis suae, expressis verbis aut etiam implicite, iubet Sedes Apo- 
I (stolica. Notandum vero est, quod, praeter indicia a Summo Pontifice 


formaliter prolata, Sedes Apostolica et Ecclesia Romana qua talis 
allerunt normam quandam actualem, quae veluti infallibile Sanctae 
Sedis testimonium habitualis doctrinae et catholicae traditionis ha- 
benda sit. Sequitur autem ex eo, quod Sumini Pontifices, constanter 
et praecise, veritatem quandam docent tamquam fidei, cui assentiunt 
fideles, quam clerus agnoscit, et praedicat, praesertim Cardinalium 
Collegium, quorum adiutorio administratur Ecclesia universalis. Immo 
hoc testimonium quaedam est regula omnibus fidelibus doctrinam 
indicans quam Romani Pontifices ab Ecclesia universali volunt am- 
plectendam et retinendam » (2). 

Inde appareat quanta valeat de re dogmatica mens Ecclesiae 
Romanae in libris liturgie.is manifestata. Liturgia enim,,sicut traditio, 
cuius est pars praecipua, specialem habet auctoritatem in re doctri- 
nali eo ipso, quod in Ecclesia Romana usurpatur. Non sufficit tamen, 
ut inscribantur libri liturgici «ad usum Ecclesiae Romanae », sed 
certo constare debet illos ab Ecclesia Romana revera usitatos fuisse, 
aiit saltem illius Ecclesiae ritus describere et doctrinam in illa ser- 
vatam tradere. 


Quapropter ipsi Summi Pontifices, Concilia, S. Patres, Doctores 


(Ecclesiae, aliique saepe ex textibus et ritibus Liturgiae Romanae vel 


- p — m 


exponunt veritatem revelatam, vel eam contra haereticos propugnant (3). 

Quanta sit in re dogmatica gravitas Liturgiae, in specie dare elucet 
ex documentis Summorum Pontificum, ex Bullis et Decretis, in quibus 
festivitates et preces tamquam manifestationes verae fidei ostenduntur. 
Cuius rei exemplum praecipuum est Bulla dogmatica « Ineffabilis 
Eleus» Pii IX (a. 1854), quae praecipue ex eo, quod doctrina de Im- 
maculata Conceptione B. Mariae Virginis pluries et variis modis iam 
per saecula clare in Liturgia expressa erat, et hoc fleri non potuit nisi 
propter revelationem divinam iam in Sacris Scripturis contentam, 
concludit ad definitionem dogmatis, ut infra ostendetur. 


(1) P. Renaudin, De auctoritate sacrae liturgiae in rebus fidei, in: Divus Thomas, Frei 
burg 13 (1935) p. 42. 

(2) Cfr. Scheeben, Doginatik I n. 332 ss. 

(3) Cfr. infra Caput II. 


Caput Il. 


Summi Pontifices, Concilia, S. Patres, Doctores, alii ex 
Liturgia vel exponunt veritates revelatas, vel eas 
contra haereticos propugnant. 


Doctrina quae tenet ex textibus et ritibus liturgicis iure ac merito 
concludi posse ad dogmatis vel doctrinae veritatem, non tantum ra- 
tiociniis, sed etiam ex generali Patrum et doctorum sensu, et prae- 
sertim ex Pii IX et Tridentinae synodi effatis confirmari potest. 

Magna carta huiusmodi argumentationis, demonstrandae scilicet 
et probandae ex usu liturgico fidei et doctrinae Ecclesiae, est Bulla 
dogmatica Pii IX, «Ineffabilis Deus » quam a. 1854 occasione defi- 
nitionis Immaculatae Conceptionis B. M. V. edidit, et quamvis lota 
in eo sit, ut ex continuo usu et traditione liturgica probet solani fidem 
et dogma Immaculatae Conceptionis, tamen haec Bulla tot elementa 
continet, quae valorem habent pro omni ex Liturgia argumentatione, 
ut ex ea iure ac merito eiusdem Liturgiae valor dogmaticus etiam 
pro probandis aliis doctrinis in Liturgia clare expressis statuatur er. 
agnoscatur. 


Festum Immaculatae B. Mariae Virginis Conceptionis enim, studio et 
opera Summorum Pontificum in cultu liturgico iam longe lateque celebrabatur, 
antequam huius fidei dogma sollemniter proclamatum est: quod factum non 
parvum contulit ad praeparandam definitionem dogmaticam, uti patet 
ex ipso textu Bullae dogmaticae. Praeterea « in perpetuam rei memoriam » 
ipse textus huius documenti Pontificii quotannis in lectionibus ad II Noctur- 
num Matutini infra octavam festi Immaculatae Conceptionis kgi debet, 
et ita suo modo etiam hoc praecepto valor Liturgiae dogmaticus probatur 
et proclamatur. 


luvat ergo, quaedam argumenta ex eadem Bulla afferre, quae 
rem illustrent. « Hanc enim doctrinam... ipsa Ecclesia luculentissime 
signavit, cum eiusdem Virginis Conceptionem publico fidelium cultui 
ac venerationi proponere non dubitavit ». 

Pontifex, postquam exposuit divini circa generis humani redemptionis 
consilium, ac partem, quam in eo habet beatissima Virgo Dei Genitrix, allatis 
quoque rationibus convenientiae pro immunitate eiusdem Virginis ab omni pec- 
cato tam hereditario quam personali, ita pergit: « Quam originalem augustae 
Virginis innocentiam cum admirabili eiusdem sanctitate praecelsaque Dei 
Matris dignitate omnino cohaerentem catholica Ecclesia, quae a Sancto semper 
edocta Spiritu columna est ac firmamentum veritatis, tamquam doctrinam 
possidens divinitus acceptam, et caelestis revelationis deposito comprehensam 
multiplici continenter ratione, splendidisque factis magis in dies explicare, 
proponere ac fovere numquam destitit. Hanc enim doctrinam ab antiquissimis 
temporibus vigentem, ac fidelium animis penitus insitam, et sacrorum An- 
tistitum curis studiisque per catholicum orbem mirifice propagatam, ipsa Ec- 
clesia luculentissime significavit, cum eiusdem Virginis Conceptionem publico 
fidelium cultui ac venerationi proponere non dubitavit. Quo illustri quidem jacto 
ipsius Virginis Conceptionem voluti singularem, miram et a reliquorum homi- 
num primordiis longissime secretam, et omnino sanctam colendam exhibuit, 
cum Ecclesia nonnisi de Sanctis dies festos concelebret ». 


Id ergo, quod iam antiquitus fidelium animis insitum erat, quodque 
Antistitum euris et studiis per cat holicum orbem mirifice propagabatur, 
ipsa Ecclesia sanxit eo, quod hanc veritatem publico fidelium cultui 
ac venerationi proposuit. Quo facto ipsa Ecclesia hanc persuasionem 
tamquam aliquod singulare, mirum, sanctum, colendum exhibuit ac 
proinde tamquam ad suam doctrinam et fidem pertinentem agnovit. 


Pontifex pergit deinde in sua argumentatione ex usu liturgico his verbis: 
« Ipsissima verba, quibus divinae Scripturae d? increata Sapientia loquuntur, 
eiusque sempiternas origines repraesentant, consuevit (Ecclesia) tum in ec- 
clesiasticis officiis, tum in sacrosancta Liturgia adhibere et ad illius Virginis 
primordia transferre, quae uno eodemque decreto cum divinae Sapientiae 
incarnatione fuerant praestituta. Quamvis autem haec omnia penes fideles 
ubique prope recepta ostendant, quo studio eiusmodi de immaculata Virginis 
Conceptione doctrinam ipsa quoque Romana Ecclesia omnium ecclesiarum 
mater et magistra fuerit prosecuta, tamen illustria huius Ecclesiae facta digna 
plane sunt, quae nominatim recenseantur, cum tanta sit eiusdem Ecclesiae di- 
gnitas atque auctoritas, quanta illi omnino debetur, quae est catholicae veritatis 
et unitatis centrum, in qua solum inviolabiliter fuit custodita religio, et ex qua 
traducem fidei reliquae omnes ecclesiae mutuentur oportet. Itaque eadem Romana 
Ecclesia nihil potius habuit, quam eloquentissimis quibusque modis immacu- 
latam Virginis Conceptionem, eiusque cultum et doctrinam asserere, tueri, pro- 
movere et vindicare ». 


Tota huius argumentationis vis stat in eo, quod Ecclesia Romana, 
«omnium ecclesiarum mater et magistra», «catholicae veritatis et 
unitatis centrum », «in qua solum inviolabiliter fuit custodita re- 
ligio » «et ex qua traducem fidei reliquae omnes ecclesiae mutuentur 

oportet » cultum et doctrinam Immaculatae Conceptionis asserit, 
tuetur, promovet et vindicat, idqne praecipue in publico suo cultu, 
id est in Sacra Liturgia. Ut Ecclesia qua talis vero aliquid falsi fide- 
libus proponere et inter eos propagare non potest. Illud ergo factum, 
quod in suo cultu celebrat, quodque aliis ecclesiis celebrandum et pro- 
fitendum, ac proinde credendum imponit, non potest esse falsum, 
sed debet verum esse. 


Enumerantur deinde in citata Bulla singula facta, quae demonstrant, non 
tantum, quid Romani Pontifices ordinaverint quoad celebrandam in cultu 
divino Immaculatam Conceptionem, sed etiam quomodo haec fidei veritas 
de facto in Liturgia celebrata sit, idque iussu vel explicita approbatione Sedis 
Apostolicae. « Enim vero », ita pergit Pius IX in citato suo documento, « prae- 
decessores nostri vehementer gloriati sunt, apostolica sua auctoritate festum 
Conceptionis in Romana Ecclesia instituere, ac proprio Officio, propriaque Missa, 
quibus praerogativa immunitatis ab haereditaria labe manifestissime asse- 
rebatur, augere, honestare, et cultum iam institutum omni ope promovere, 
amplificare, sive erogatis indulgentiis, sive facultate tributa civitatibus, pro- 
vinciis regnisque, ut Deiparam sub titulo immaculatae Conceptionis patronam 
sibi deligerent, sive comprobatis sodalitatibus, congregationibus, religiosisquo 
familiis ad immaculatae Conceptionis honorem institutis, sive laudibus eorum 
pietati delatis, qui monasteria, xenodochia, altaria, templa sub immaculati 
Conceptus titulo erexerint, aut sacramenti religione interposita immaculatam 
Deiparae Conceptionem strenue propugnare spoponderint. Insuper summopere 
laetati sunt decernere Conceptionis festum ab omni Ecclesia esse habendum 
eodem censu ac numero quo festum Nativitatis, idemque Conceptionis festum 
cum octava ab universa Ecclesia celebrandum, et ab omnibus inter ea, quae 
praecepta sunt, sancte colendum, ac pontificiam capellam in patriarchal! no- 
stra Liberiana basilica die Virginis Conceptioni sacro quotannis esse peragendam. 
Atque exoptantes in fidelium animis quotidie magis fovere hanc de immacu- 
latae Deiparae Conceptione doctrinam, eorumque pietatem excitare ad ipsam 
Virginem sine labe originali conceptam colendam et venerandam, gavisi sunt 
quam libentissime facultatem tribuere, ut in Lauretanis Litaniis, et in ipsa 
Missae Praefatione immaculatus eiusdem Virginis proclamaretur Conceptus, 
atque adeo lex credendi ipsa supplicandi lege statueretur ». 


Quae varia facta omnia optime elucidant id quod supra iam expo- 
situm est: esse scilicet Sacram Liturgiam non tantum ordinarium 
Ecclesiae magisterii organum, ac proinde eam demonstrare fidem 
Ecclesiae, sed eam esse etiam praepotens evangelizationis strumen- 
tum. Eo enim, quod toties, in diversissimis occasionibus cultus fideles 
de Immaculata Conceptione Virginis admonentur, «ipsam doctrinam 
in sucum et sanguinem imbibunt» eamque tamquam familiarem, 
immo naturalem habent. Ex altera parte varia illa facta, quibus Li- 
turgia celebrat Virginis Conceptionem, optimum sunt argumentum 

pro veritate huius doctrinae, quam Ecclesia iam dudum quieto pos- 
sessu possidet. 

«Quoniam quae ad cultum pertinent », ita Pontifex prosequitur 
in Bulla, «intimo plane vinculo cum eiusdem obiecto conserta sunt, 
neque rata et fixa manere possunt, si illud anceps sit et in ambiguo versetur, 
idcirco decessores nostri Romani Pontifices omni cura Conceptionis 
cultum amplificantes, illius etiam obiectum ac doctrinam declarare 
et inculcare impensissime studuerunt ». 

Reiectis deinde aliquibus falsis opinionibus circa obiectum festi, 
(addit Pontifex: Decessores nostri «non solum nullatenus passi sunt, 
(ipsam doctrinam quovis modo a quopiam notari atque traduci, verum 
etiam longe ulterius progressi, perspicuis declarationibus iteratisque 
vicibus edixerunt: Doctrinam qua immaculatam Virginis Conceptio- 
nem profitemur, esse, suoque merito haberi cum ecclesiastico cultu 
plane consonam, eamque veterem, ac prope universalem, et eiusmodi, 
quam Romana Ecclesia sibi fovendam tuendamque susceperit, atque 
omnino dignam, quae in sacra ipsa liturgia, solemnioribusque precibus 
usurparetur. Neque his contenti, ut ipsa de immaculato Virginis Con- 
ceptu doctrina inviolata persisteret, opinionem huic doctrinae adver- 
sam, sive publice, sive privatim, defendi posse severissime prohibuere, 
eamque multiplici veluti vulnere confectam esse voluerunt ». 

Ex continuo ergo cultu liturgico, quem Summi Pontifices studio 
et opera augere non dubitaverunt, Pius IX concludit tamquam ex 
fonte securo et maxime valido praeter aliam traditionem ecclesiasticam, 
doctrinam quae tenet immaculatam Conceptionem B. Mariae Virginis, 
quamque Liturgia Romana clare proponit et celebrat, esse veram ac 
proinde ab omnibus fidelibus credendam. 

Quod vero hic in singulari aliquo casu a suprema in Ecclesia modo 
solemnissimo definitum est, hoc eodem modo valet de aliis veritatibus 
fidei, quae clare et constanter in Sacra Liturgia exprimuntur. Unde 
similia argumenta recurrunt v. g. in documentis Pontificiis quoad 
institutionem festorum novissimorum, scilicet SS. Cordis Jesus, Christi 
Regis, Maternitatis B. Mariae Virginis, vel Missae Summi et Aeterni 
Sacerdotis, aliorumque. 

In Assumptione B. M. V. licet nondum sit solemniter definita, 
aliud exemplum firmius ac magis demonstrativum offertur. Etenim, 
in honorem Assumptionis corporalis B. M. V., iam pluribus saeculis 
ante festum Immaculatae Conceptionis, dies solemnis agebatur qui 
vetustiorem traditionem exhibebat iam saeculo sexto. Ita legitur in 
libro Sacramentorum S. Gregori Magni: «Veneranda nobis, Domine, 
huius est diei festivitas, in qua sancta Dei Genitrix mortem subiit 
temporalem, nec tamen mortis nexibus deprimi potuit, quae Filium 

tuum Dominum nostrum de se genuit incarnatum. Qui tecum vivit 
et regnat, Deus... ». 

Sedulo notandum quod si, ut ait Pius IX: « quae ad cultum per- 
tinent, intimo plane vinculo cum eiusdem obiecto conserta sunt, neque 
rata et fixa manere possunt, si illud anceps sit et in ambiguo versetur », 
praebet liturgia pro Assumptione certam traditionem antiquiorem 
universalioremque quam pro Immaculata Conceptione et a nullo theo- 
logo impugnatam, ita ut nemo de Assumptione liturgicum testimonium 
reiicere possit. 

Quod Summi Pontifices de Liturgia Sacra eiusque relatione ad 
fidem Ecclesiae professi sunt, hoc idem interdum claris verbis etiam 
a Conciliis tum oecumenicis tum provincialibus vel dioecesanis con- 
firmatur, quae et ipsa ex usu liturgico argumenta valida desumpserunt. 

Contra Armenos, qui non admiscebant in Missa aquam vino, quia 
non accipiebant duas naturas in una persona Christi, Concilium Qui- 
nisextum can. 32 affert testimonium Liturgiae S. Basilii et S. Jacobi (1); 
contra Pelagianos Concilia Africana et Galliae saec. V afferunt exor- 
cismos antebaptismales, ut inde demonstrent peccatum originale, 
necnon et Orationes Missae, ut inde necessitatem gratiae probent (2). 
Pro cultu ss. Imaginum Patres Concilii oecumenici VII (Nicaeni II) 
fortius argumentum ad recte decernendum de quaestione proferre ne- 
sciebant nisi continuam in cultu praxim colendi ss. Imagines, prae- 
sertim cum ex Sacra: Scriptura argumentum validum afferre nequirent 
et etiam S. Patres parce de hae re scripserant. 

Contra Adoptianismum Concilium Fra/ncofortiense tempore Al- 
cuini (3) recurrit ad textus Liturgiae Romanae. 

Liturgiam Romanam valere ad dogmatum veritatem rigorose 
probandam, constat deinde ex Tridentina synodo: in Sess. 6 capite 10, 
in Decreto de iustiflcatione, sacrosancta Synodus statuit Consensum 
inter Ecclesiam credentem et Ecclesiam orantem; sententia: « Homo 
per actum iustificationis noviter creatus crescere debet in gratia iusti- 
ficante » demonstratur locis e Sacra Scriptura desumptis. Deinde 
pergit Concilium: « Hoc vero iustitiae incrementum petit sancta Ecclesia, 
cum orat: da nobis, Domine, fidei, spei et caritatis argumentum » (4). 
Ex quo textu sic argumentari licet: precatio citata: Da nobis... etc. est 
Collecta missalis romani Dominicae XIII post Pentecosten. Collectam 
autem illam, dicit sancta synodus, esse orationem Ecclesiae; hoc enim 


(1) Mansi II, 958. 

(2) Cfr. W. De Vr ies, Lex supplicandi-Lex credendi. « Ephemerides Liturgicae 47 (1933) 
p. 57. 

(3) Cfr. infra argumentationem Alcnini. 

(4) Dominica XIII post Pentecosten, Collecta; Denzingeb n. 803. 

aequivalenter exprimunt verba ista: Hoc petit Ecclesia, cum orat: 
Da nobis, Domine. Ergo Tridentina synodus supponit orationes Li- 
turgiae Romanae esSe ipsiusmet Ecclesiae orationes; ac proinde his 
orationibus exprimi sensum et doctrinam Ecclesiae catholicae; ac 
proinde posse ex ipsis tutissime concludi veritatem doctrinae quam 
exprimunt. Insuper Concilium hic videtur velle argumentare ex Li- 
Iturgia, saltem ut. corroboret argumentationem ex Sacra Scriptura. 
Sacra enim Scriptura testatur gratiam sanctificantem (iustificantem) 
crescere; Ecclesia vero petit pro eadem re. Ambo argumenta proferuntur 
àd documentandam doctrinae enuntiatae. Haec ergo verba Ecclesiae 
possident valorem dogmaticum, quem Tridentina Synodus alibi expressis 
verbis affirmat. 

Idem enim erui potest ex sequenti eiusdem synodi textu (1): 
«Cum sancta sancte administrari conveniat, sitque hoc omnium san- 
ctissimum sacrificium, Ecclesia catholica ut digne reverenterque of- 
ferretur ac perciperetur, sacrum canonem (scii. Missae) multis ante 
saeculis instituit, ita ab omni errore purum, ut nihil in eo contineatur, 
quod non maxime sanctitatem ac pietatem quamdam  redoleat, men- 
tesque offerentium in Deum erigat: is enim constat, cum ex ipsis Do- 
mini verbis, tum ex apostolorum traditionibus, ac sanctorum quoque 
Pontificum piis institutionibus»; unde sess. 22 can. 6 addit: «Si quis 
dixerit canonem missae errores continere, ideoque abrogandum esse, 
anathema sit» (2). Sedulo animadvertendum est canonem Liturgiae 
Romanae maxima ex parte constare formulis a Romanis Pontificibus 
institutis vel ab alis Pontificibus, Sancta Sede postea approbante. 
Nam praeter paucula verba consecrationis et orationem Pater noster, 
et praeter ritus quosdam ab ipso Domino in (aena novissima et ex 
traditione apostolica acceptos, caeterae duodecim precationes variis 
temporibus paulatim a Romanis Pontificibus additae atque praescriptae 
sunt. In Liturgiis autem orientalium omnino diversae sunt. Nihilo- 
minus Tridentina synodus pronuntiat canonem illum omni errore pu- 
rum, ea ex ratione, quod constet sanctorum Pontificum piis institu- 
tionibus, et anathemate percellit eum qui diceret canonem missae 
errores continere. Ergo sancta synodus supponit errorem reperiri non 
posse in iis precationibus et ritibus quibus constat Romanae Ecclesiae 
Liturgia... Quod idem est ac si dixissent: non enim erroneae esse pos- 
sunt liturgicae formulae quas sancti Pontifices pie instituerunt. 

Ad confirmandam vim argumentationis dogmaticae et theologicae 
ex Liturgia audiantur quaedam aliae testimoniorum voces, et primo 


(1) Sessio 22 cap. 4 Uexzixoek 942. 
(2) Dbxzixgeh 953. 

quidem S. Patrum et Ecclesiae Doctorum, qui generatim tenuerunt 
posse ex Liturgiis dogmatum veritatem demonstrari; sufficiat audire 
aliquos ex praestantioribus (1). 

5$. Hilarius et $. Ambrosius in disputationibus Arianis pro doct rina 
Christiana propugnanda invocant testimonium hymnorum, qui Chri- 
stum Jesum ut verum Deum glorificant. 

S. Augustinus, contra Pelagianos et Semipelagianos, perpetu.» 
urget argumenta ex Liturgia desumpta, praesertim orationes a sacer- 
dotibus dictas, ut probet tum initium fidei a Deo venire, tum donum 
perseverantiae. 

S. Augustinus in libro De dono perseverantiae c. 23 (2) monachis 
semipelagianis Massiliensibus, qui suam de gratia doctrinam aggressi 
erant, ita respondit: « Utinarn tardi corde et infirmi, qui non possunt, 
vel nondum possunt, Scripturas vel earum expositiones intelligere, 
sic audirent m hac quaestione disputationes nostras, ut magis intue- 
rentur orationes suas, quas semper habuit et habebit Ecclesia ab exordiis 
suis, dotiec finiatur hoc saeculum. De hac enim re, quam nunc adversus 
novos haereticos non commemorare tantum, sed plane tueri et defensare 
compellimur, numquam tacuit in precibus suis, etsi aliquando in ser- 
monibus exserendam nullo urgente adversario non putavit. Quando 
enim non oratum est in Ecclesia pro infidelibus atque inimicis eius 
ut crederent ? Quando fidelis quisquam amicum, proximum, coniugem 
habuit infidelem, et non ei petivit a Domino mentem oboedientem in 
Christianam fidem? Quis autem sibi miquam non oravit, ut in Domino 
permaneret? Aut quis sacerdotem super fideles Dominum invocantem, 
si quando dixit. « Da illis, Domine, in te perseverare usque in finem », 
non solum voce ausus est, sed saltem cogitatione reprehendere; ac 
non potius super talem eius benedictionem, et corde credente et ore 
confitente respondit: Arnen, cum aliud in ipsa oratione dominica non 
orent fideles, dicentes maxime illud: Ne nos inferas in tentationem, 
m'si ut in sancta oboedientia perseverent? Sicut ergo in his orationibus, 
ita et in hac fide nata est, et crescit, et crevit Ecclesia, qua fide cre- 
ditur gratiam Dei non secundum merita accipientium dari. Quando- 
quidem non oraret Ecclesia ut daretur infidelibus fides, nisi Deum 
crederet et aversas et adversas hominum ad se convertere voluntates: 
nec oraret Ecclesia ut perseveraret in fide Christi, non decepta vel 
victa tentationibus mundi, nisi crederet Dominum sic in potestate 
habere cor nostrum, ut bonum, quod non tenemus nisi propria vo- 


it) Cfr. D. M. Bourx, Tractatus de iure liturgico (ed. 3. Paris 1873) p. 25 ss; Job. Brink- 
tr ine, Der doginatiscbe Beweis aus der Liturgie = Scientia Sacra p. 231-240. 
(2) PL 15, 1031 a. 


EXPOSITIO FIDEI EX USU LITURGICO 03 


luntate, non tamen teneamus nisi ipse in nobis operetur et velle. Nam 
si haec ab ipso quidem poscit Ecclesia, sed a se ipsa sibi dari putat, non 
veras, sed perfunctorias orationes habet: quod absit nobis. Quis enim 
veraciter gemat, desiderans accipere, quod orat a Domino, si hoc a 
se ipso se sumere existimet, non ab illo? Praesertim quoniam quid 
loremus, sicut oportet nescimus; sed ipse Spiritus, ait Apostolus, inter- 
pellat pro nobis gemitibus inenarrabilibus. Qui enim scrutatur corda, 
scit, quid sapiat Spiritus, quia secundum Deum interpellat pro san- 
ctis (1). Quid est: ipse Spiritus interpellat, nisi interpellare* facit, ge- 
mitibus inenarrabilibus, sed veracibus, quoniam veritas est Spiritus»? 
S. Doctor hoc ergo loco duas sententias probare intendit: a) con- 
versionem provenire non ab homine, sed a Deo; b) esse gratiam per- 
severantiae. Pro ambabus thesibus argumentatur ex orationibus 
Ecclesiae: ipsa orat pro conversione infidelium, orat etiam pro gratia 
perseverantiae. Tota argumentatio nititur precationum universali in 
Liturgia adhibitarum usu, auctoritate et infallibilitate. Iluiusmodi 
orationibus posse aliquid falsi snbesse, Episcopus Hipponensis non 
tantum non admittit, sed cum horrore Teiicit « absit a nobis ». Parti- 
cularis valoris est Sanctum Doctorem sublineare intimum nexum 
inter orationem et fidem: «Sicut ergo in his orationibus, ita et in hac 
fide nata est, et crescit, et crevit Ecclesia ». Oratio, qua orat Ecclesia, 
espressio est eiusdem fidei. « Non oraret Ecclesia, nisi crederet ». 
Eodem ratiocinio S. Doctor utitur, ut Vitali semipelagiano per- 
suadeat initium fidei esse donum Dei, nec. nostro tantum libero arbitrio 
tribuendum (2). Argumentum desumit ex orationibus liturgicis: qui 
non agnoscit doctrinam in Orationibus suppositam et expressam, 
contradicit puritati fidei; oratio ergo et fides arcte eonnectuntur. 


« Dic ergo apertissime nos pro his, quibus evangelium praedicamus, non 
debere orare, ut credant, sed eis tantummodo praedicare. Exerce contra ora- 
tiones Ecclesiae disputationes tuas, et, quando audis sacerdotem Dei ad altare 
Dei exhortantein populum Dai orare pro incredulis, ut Deus eos convertat 
ad fidem, et pro catechumenis, ut eis desiderium regenerationis inspiret, et 
pro fidelibus, ut in eo, quod esse coeperunt, eius munere perseverent, subsanna, 
pias voces, et dic te non facere, quod hortatur, id est Deum pro infidelibus, 
ut eos fideles faciat, non rogare eo quod non sint ista divinae miserationis be- 
neficia, sed humanae officia voluntatis ». Paulo post in eadem Epistola, n. 26, 
sic prosequitur: « Numquid et orare prohibetis ecclesiam pro infidelibus, ut 
sint fideles, pro his qui nolunt credere, ut velint credere, pro his qui ab eius 
lege doctrinaque dissentiunt, ut legi eius doctrinaeque consentiant, ut det 
illis Deus quod per prophetam promisit, cor cognoscendi eum et aures au- 


(1) Rom 8, 26 s. 
(2) Augustinus, Epistola 217, 2 (al Vitalem) (CSEL 104, 401). 

dientes, quas utique acceperunt, de quibus Salvator ipse dicebat: Qui habet 
aures audiendi, audiat? Numquid, ubi audieris sacerdotem Dei ad eius altare 
populum hortantem ad Deum orandum vel ipsum clara voce orantem, ut in- 
credulas gentes ad fidem suam venire compellat, non respondebis: Arnen? 
aut etiam huius fidei sanitati contraria disputabis.' ) (1). Orationes ergo Ec- 
clesiae demonstrant eius fidem. 


Contra lulianum episcopum Eelanensem, putantem infantes ca- 
rere peccato originali, S. Augustinus tenet etiam neonatos iam con- 
traxisse reatum peccati originalis ac proinde dominio diaboli subesse: 
Ecclesia enim exorcismis antebaptismalibus liberat baptizandos e 
potestate diaboli; pro qua sua thesi argumenta sua ergo iterum de- 
sumit ex Liturgia, et quidem tum ex verbis exorcismi tum ex ritu 
baptismal!, scilicet ex exsufflatione. 

«Illud etiam», ait aliquando(2), «quod circa baptizandos in universo 
mundo sancta Ecclesia uniformiter agit, non otioso contemplamur 
intuitu. Cum sive parvuli, sive iuvenes ad regenerationis veniunt 
sacramentum, non prius fontem vitae adeunt, quam exorcismis et 
exsufflationibus clericorum spiritus ab eis immundus abigatur; ut tunc 
vere appareat, quomodo princeps huius mundi mittatur foras » (3). 


Alio loco (4) vero pergit: Quae Ecclesia (catholica) « filios fidelium non 
exorcizaret, nec exsufflaret, si non eos de potestate tenebrarum, et a principe 
mortis erueret; quod in libro meo, cui vehit respondes (= Julianus), a me 
positum est (5): sed id lu commemorare timuisti, tamquam ipse ab orbe toto 
exsufflandus esses, si huic exsufflationi qua princeps mundi et a parvulis eicitur 
foras, contradicere voluisses ». 

Pariter in libro De peccatorum meritis et remissione, Sanctus Doctor ex 
Liturgia in conferendo Baptismate adhiberi solita, confutat haereticos, qui 
originalis peccati dogma negabant: « Quid de ipsa forma sacramenti loquar? 
Vellem aliquis istorum, qui contraria sapiunt, mihi baptizandum parvulum 
afferret. Quid in illo agit exorcismus meus, si in familia diaboli non tenetur? 
Ipse certe mihi fuerat responsurus pro eodem parvulo, quem gestaret, quia 
pro se ille respondere non posset. Quomodo ergo dicturus erat eum renuntiare 
diabolo, cuius in eo nihil esset? Quomodo converti ad Deum, a quo non esset 
aversus? Credere inter caetera remissionem peccatorum, quae illi nulla tri- 
bueretur? Ego quidem, si contra haec eum sentire existimarem, nec ad sa- 
cramenta cum parvulo intrare permitterem ». Refert postea Augustinus, quo- 
modo aliqui ex iis, qui peccatum originale negabant, victi auctoritate forma- 


it) Augustinus, Epistola 217 (ad Vitalem) p. 421 sq. 

(2) PL 50, 535. 

(3) Simili modo Concilia Africae et Galliae saeculi V contra Pelagianos afferunt,tamquam 
argumenta valida, exorcismos antebaptismales, ut inde demonstrent peccatum originale, 
necnon Orationes Missae, ut indo necessitatem gratiae probent. 

(4) Augustinus, Contra Julianum 6, 5 (PL 44, 829). 

(5) Augustinus, De nuptiis et concupiscentia 1, 22. 

larum et rituum baptismatis, aliud effugium excogitassent ; confitentes nempe 
parvulum recens natum in peccato quidem esse, sed in peccato, quod ipse, 
quantumvis parvulus, iam in hanc vitam ingressus commiserit: « Falsam igitur 
vel fallacem tradi parvulis baptismatis formam, in qua sonaret atque agi vi- 
deretur, et tamen nulla fleret remissio peccatorum, viderunt aliqui eorum 
nihil exsecrabilius ac detestabilius dici posse atque sentiri... Non tamen ori- 


ginaliter, inquiunt, sed in vita iam propria, posteaquam nati sunt peccatum 
habere coeperunt» (1). 


Ex quibus S. Augustini textibus patet ipsi omnino persuasum 
fuisse quod supra sustinuimus; nempe: 1? Liturgiam esse quandam 
dogmatum et fidei expressionem et publicam professionem; 2? nefas 
esse in dubium vocare doctrinam, quam exprimit Liturgia universaliter 
in Ecclesia catholica vigens; 3? ex liturgia proinde huiusmodi, recte 
et rigorose concludi veritatem dogmatis in ea expressi; hinc 4? ipse 
pluries ex textibus et ritibus liturgicis valida desumit argumenta, 
et 5? iam affert prima quaedam rudimenta speculativo-theoretica 
quibus confirmet thesim suam: interne enim cohaerent Ecclesiae fides 
et oratio. 

Eandem constat fuisse *$. Hieronymi mentem. Tn suo Dialogo 
contra Luciferianos, qui est colloquium inter orthodoxum et Lu- 
ciferianum, sectae alicui gnosticae Manichaeorum adhaerentem, ad 
Liturgiam tamquam ad decisivam appellat pro sua persuasione, se- 
cundum quam mos ubique in Ecclesia vigens post Baptismum invo- 
candi Spiritum Sanctum super baptizatos, ritus ergo Confirmationis, 
idem valet quod testimonium explicitum Sacrae Scripturae. 


Postquam enim cum eo disputavit de S. Eucharistia et de Baptismo, 
confirmat (2): «An nescis etiam Ecclesiarum hunc esse morem, ut bapti- 
zatis postea manus imponantur et ita invocetur Spiritus Sanctus? Exigis 
ubi scriptum sit? In Actibus Apostolorum. Etiam si Scripturae auctoritas 
non subesset, totius orbis in hanc partem consensus instar praecepti obtineret. 
Nam et multa alia quae per traditionem in Ecclesia observantur, aucto- 
ritatem sibi scriptae legis usurpaverunt ». 


Fabius Marius Victorinus, auctor africanus saeculi IV, haereticis 
Arianis tamquam probationem rectae fidei opponit quandam for- 
mulam liturgicam, tunc temporis apud ecclesias africanas in Missa 
adhiberi solitam; ait enim: «Sicut in oblatione dicitur: munda tibi 
populum circumvitalem, aemulatorem bonorum operum, circa tuam 
substantiam venientem » (3). 


(1) Augustinus, De peccatorum meritis et remissione 1, 34 (PL 11, 146). 
(2) Hierony mus, Contra Luciferianos 4 et 8 (PL 23, 163). 
(3) Marius Victorinus, Adversus Arium I. 

Ab antiquis Ecclesiae Patribus, si ad sequentium saeculorum 
Doctores gradum faciamus, eadem doctrina occurrit multis monu- 
mentis consignata. 


Petrus Diaconus appellat ad Liturgiam S. Basilii, ut ostendat 
veritatem Scripturarum esse tenendam (1). 

Ex Liturgia argumentatur etiam Remigius Lugdunensis (2). 

Inter eos, qui saeculo VIII haeresim cliristologicain Adoptia- 
noruni impugnant, eminet Alcuinus (3). Ut thesim suam demonstret, 
invocat testimonium Liturgiae Romanae, quae in comparatione cum 
Liturgia particulari Hispaniae quam adversarii in suum favorem ad- 
duxerant, propter eiusdem characterem universalem maiorem habet 
auctoritatem. Agitur de duobus opusculis Adversus Felicem et Adversus 
Elipandum. 


Iam illud factum, quod Felix, Urgellensis episcopus, errorem 
suum de filiatione Christi argumentis ex Liturgia depromptis tentabat 
defendere, quamvis frustra, probat generalem persuasionem, a Li- 
turgia ad dogmatis veritatem recte illationem fieri. Alcuinus revicit 
opusculum Pelicis, qui pro sua doctrina haeretica praeter S. Scriptu- 
ram et S. Patres etiam episcopos Hispaniae cum eorum Liturgia sibi 
in testes assumpsit, et Romanam Liturgiam affert: « Nos autem », 
inquit, «Romana plus auctoritate quam Hispana veritatem (JHigne: 
veritate) assertionis et fidei nostrae fulciri desideramus... Unusquisque 
in hoc se refutandum sciat, in quo ab universa dissentit Ecclesia. Ro- 
mana igitur Ecclesia, quae a catholicis et recte credentibus sequenda 
esse probatur, se per Filium Dei et in Missarum solemniis et in cae- 
teris quoque omnibusque scriptis suis vel in epistolis fateri solet... » (4). 
Eam omnes orthodoxi sequi debent. Ad probandum ipsam vero in 
solemniis et precibus suis liturgicis profiteri Jesum Christum verum 
esse Filium Dei, Alcuinus affert quinque Orationes Missae, ex quibus 
tres depromptae sunt ex Sacramentario Gregoriano, inter quas etiam 
Collecta Missae III Nativitatis, prout hodiedum in Missali Romano 
invenitur (5). 

Elipandus « venerabiles patres Toletanos » tamquam testes adierat 
eorumque Liturgia usus erat. Alcuinus critice examinat Orationes 
Missae allatas (6) et S. Gregorium Magnum tamquam testem assumit, 


(1) Petbus Diaconus, De tenenda veritate Scripturarum p. 21C. 

(2) M. Bouix, op. eit. p. 29. 

(3) Alcuinus, Adversus Felicem 7, 13 (PL 101, 226 sq.). 

(4) PL 101, 226 sq. 

(5) Cfr. II. Wilson, Sacramentarium Gregorianum (London 1915) II. 101, 47. 
(6) Alcuinus, Adversu& Elipandum 2, 9 (PL 101, 266). 

ut doctrinam errolieam refutet. « Sed sciendum est vobis », ait, « quod 
longe aliter beatus Gregorius venerabilis et probatissimus in fide ca- 
tholica doctor orationes in celebratione et oraculis missarum... plurimis 
composuit locis. Ait enim in Missa... «et sequuntur tamquam exempla 
quattuor Orationes Missae, ex quibus tres in Sacramentario Grego- 
riano inveniuntur, quarum unam Orationem feriae II Maioris Hebdo- 
madae, Alcuinus citat tamquam «Orationem ad Palmas »; quarta, 
scilicet feriae VI ad S. Crucem, invenitur in « Libro Sacramentorum » 
ipsius Alcuini (1). 

Saeculo XI Lanjrancus, et praesertim Guitvwndus Aversanus (2) 
argumentis liturgicis impugnaverunt Berengarium, quando ausus est 
Corporis et Sanguinis Christi in Eucharistia veritatem negare, et do- 
ctrinam de reali Christi in SS. Sacramento praesentia ex Secretis et 
Postcommuniouibus Sacramentarii Romanae Ecclesiae defenderunt. 

Ita, v. g. hoc modo arguit: Singuli vere accipiunt Christum Do- 
minum, et in singulis portionibus totus est, nec per singulos minuitur. 


« Panis ac vini substantia carnem Christi et sanguinem invisibili potentia 
quotidie per sacramenti sui sanctificationem operatur (Spiritus Sanctus) » (3); 
«ex panis vinique substantia efficitur; ex substantia panis ac vini mystice 
idem Christi corpus et sanguis consecratur » (4); « substantia panis et vini Chri- 
sti (in) carnem et sanguinem efficaciter interius commutatur » (5), «cum pro- 
fero verba canonis et verbum transsubstantiationis » (6). « Tantundem esse 
in una quasi portiuncula », ita alibi arguit, quantum ei«t in tota hostia... 
tota hostia est corpus Christi, ut nihilominus unaquaeque particula separata 
sit totum corpus Christi (7). Ad explicandum hoc mysterium augustissimum, 
hoc argumento utitur: Sicut animae nostrae dedit « potentiam, ut una eadem- 
que et indivisa in singulis quibusque particulis sui corporis, eodem tempore 
tota consistat », « quare suae propriae carni id dignitatis si vult dare, non 
valeat, ut ipsa in diversis sui cuiusdam corporis, quod est Ecclesia, partibus, 
tota simul et indivisa possit habere... Si igitur potest efficere... ut unaquaeque 
separata particula est totum Christi corpus, et tamen omnes separatae, non 
plura sint corpora, sed unum corpus... quemadmodum vox... et quemadmodum 
tota anima mille corporis humani replet particulas, et cum se totam praebeat 
singulis, non plures tamen, sed una est anima» (8). 


(1) Cfr. H. Wil son, l. o. 46. 47. 74 et PL 101, 454. 

(2) Cfr. Patk. Shaughnessy, The Eucarist doctrine of. Guitmond of Aversa (Diss. 
Anselmiana, Roma 1939). 
4 (PL 120, 1277 B). 

(4) Ibd. 4,1 (1278 B). 

(5) Ibd. 8, 2 (1287). "A 

(6) Cfr. P. Shaughnessy, op. cit. p. 113 nota 194. 

(7) Guit mondus, Ibd. (1434 A). 

(8) Ibd. 1435 D — 1436 D. 

Clans etiam verbis affirmat: «Dico te accipere*Christi coipus in 
eo, quod aliud vides, in pane consecrato » (1). «Novat», quicumque 
baptizatus, interius, qui reficitur, rem ipsam, i. e. Corpus Christi et 
Sanguinem ingerat, sibi manducat et bibat...» (2). Similiter et aliis 
verbis arguit ex rebus, factis et dictis liturgicis ad fidem et doctrinam 
Ecclesiae, ut in fine his concludat verbis: « Confitetur enim Ecclesia 
toto terrarum orbe diffusa, panem et vinum ad sacrandum proponi in 
altari sed inter sacrandum, incomprehensibiliter et ineffabiliter in sub- 
stantiam carnis et sanguinis commutari » (3). Etiamsi nihil aliud ad- 
deremus, sola tibi catholicae fidei sufficere generalis consuetudo deberet. 
Illa enim sola firmissime tenenda est fide, etiamsi valde impugnetur, 
quae catholica est» (fi) Quod ergo in cultu universalis Ecclesiae agitur 
ac proinde creditur et enuntiatur, hoc firmissime tenendum est tam- 
quam fides catholica. 


S. Bernhardus, abbas Claraevallensis, deinde, ut probet, B. Mariam 
Virginem iam sanctificatam fuisse, cum nasceretur, illud factum ad- 
ducit, quod Festum Nativitatis eiusdem Virginis ab Ecclesia, quae in 
hac re errare non posset, celebratur tamquam dies sanctus. 


Ait enim (5): « Sed et ortum Virginis didici nihilominus in Ecclesia et 
ab Ecclesia indubitanter habere festivum atque sanctum; firmissime cum Ec- 
clesia sentiens, in utero eam accepisse ut sancta prodiret. Quod itaque vel 
paucis mortalium constat fuisse collatum, fas certe non est suspicari tantae 
Virgini as.-e negatum, per quam omnis mortalitas emersit ad vitam. Fuit procul 
dubio et Mater Domini ante sancta, quam nata: nec fallitur omnino sancta 
Ecclesia, sanctum reputans ipsum Nativitatis eius diem, et omni anno cum 
exsultatione universae terrae votiva celebritate suscipiens ». 


Haec cursim de mediae aetatis auctoribus indigitamus, ut locum 
servemus gravissimo doctorum scholae testimonio, quorum agmiui 
praeeat S. Thomas. Nam princeps quoque inter theologos, divus Tho- 
mas, saepius utitur Liturgia, ut ex ea valida hauriat argumenta ad 
probandas veritates dogmaticas. In omnibus et singulis propemodum, 
tractatibus (de Deo, de Christo, de beata Virgine, de Sacramentis, 
de Novissimis, de vita morali) quam plurima afferuntur testini nia 
liturgica ex Missae Canone, Collectis, Secretis, ex Breviarii Hymnis, 


(1) De sacra Cocna adversus Lanfrancum, liber posterior, p. 186; Shaughnessy, p. 103 
nota 83. 


(2) Ibd. p.' 225; Shaughnessy, ibd. 

(3) Guit mondus, De veritate corporis et sanguinis Domini 8 (PL 150, 419 A). 

(4) PL 149. 1469 A. 

(5) S. Bernardus, Epist, 174, 4 sq. Ad canonicos Lugdunenses (PL 182, 333 sq). 

Lectionibus, Antiphonis, Responsoriis, Litaniis desumpta (1), quibus 
veritas comprobatur ac illustratur, et quidem haud raro ita, ut An- 
gelicus Doctor ea eodem modo adhibeat, quo et Sacram Scripturam 
sive quod simpliciter citet ipsum textum liturgicum, quin indicet 
locum, ubi habeto, vel genus, ad quod pertinet, v. g. Collectam, Hym- 
num, Antiphonam, etc., sive quod expressis verbis dicat, se citare hunc 
vel illum determinatum textum liturgicum ex tali et tali Oratione, Hymno, 
Antiphona, etc.: quo modo agendi ei etiam eundem valorem attribuere 
videtur, quem etiam aliis locis theologicis attribuit. 

Ut quaedam exempta afferam: sicut S. Bernhardus, ita et ipse 
ex instituto in Ecclesia Nativitatis B. Jf. V. festo dogmatice concludit 
beatam Virginem sanctifi.-atam fuisse in utero, antequam nasceretur. 


Propositis enim in contrarium obiectionibus, quas ita comprehendit: 
« Videtur quod beata Virgo non fuerit sanetifieata, ante nativitatem ex utero », 
*subdit hoc modo (2): « Sed contra est, quod Ecclesia celebrat Nativitatem Beatae 
Virginis. Non autem celebratur festum in Ecclesiae nisi pro aliquo Sancto. Ergo 
Beata Virgo in ipsa sua Nativitate fuit sancta. Fuit ergo in utero sanetifieata ». 


Etiam in sequenti articulo (3) S. Thomas supponit Liturgiam esse 
fontem cognitionis dogmaticae, addit tamen suas difficultates et prae- 
cisiones. Agitur enim de quaestione tunc temporis nondum decisa ac 
controversa, an Beata Virgo fuerit sanetifieata in sua conceptione seu, 
uti dicebant, ante animationem vel tempore animationis tantum. 
S. Doctor sustinet Beatam Virginem non fuisse sanbtificataxn ante 
animationem; ad probandam hanc suam thesim non respexit usum 
aliquarum ecclesiarum particularium, quae admittebant festum Con- 
ceptionis, sed usum Ecclesiae universalis, quae illud nondum cele- 
brabat. Ex eo ergo, quod festum Nativitatis universaliter celebrabatur, 
S. Thomas concludebat, Nativitatem B. M. V. fuisse sanctam; eius 
vero Conceptionem fuisse immaculatam, pro certo non concludebat 
ex festo Conceptionis, quod suo tempore ab Ecclesia Romana non 
celebrabatur, sed tantum ex tolerantia in aliquibus locis; insuper 


putabat per illud festum non clare exprimi dogma conceptionis imma- 
culatae. 


Ait enim (1. c. IIL, 27,2): « Praeterea, sicut dictum est, non celebratur festum 
nisi de aliquo sancto. Sed quidam celebrant festum Conceptionis B. Virginis; 
ergo videtur quod in ipsa sua conceptione fuerit sancta; et ita quod ante anima- 


ti) Cfr. H. Hering, De loco theologico Liturgiae apud S. Thomam — Pastor bonus 5 
(1911) 45G-464; J. Brinktrine, Der dogmatische Beweis aus der Liturgie (1. c.) 253 sq; 
I). Bouix, 1. c. 30 es; M. Procaccianti, Lex orandi-Lex credendi (MScr.) D. 39-41. 

(2) S. Thomas, S. th. Ill, 27, 1. 

(3) Ibd. Ill, 27. 2. 

tionem fuerit sanctificata ». Difficultati quae sibi oritur exinde, respondet hoc 
modo: « Ad tertium dicendum, quod licet, Romana Bcelesia conceptionem B. Vir- 
ginis non celebret, tolerat tamen | consuetudinem aliquarum ecclesiarum, illud 
festum celebrantium. Unde talis celebritas non est totaliter reprobanda ». 

Eius difficultas apparet etiam ex verbis in libro Quodlibetana 6 art. 7 
(si eius sunt, quia utrum revera sint doctoris angelici, disputatum est) allatis: 
« Quamvis autem Beata Virgo in originali peccato concepta fuerit, creditur 
tamen in utero fuisse sanctificata antequam nata. Et ideo circa celebrationem 
conceptionis eiu» diversa consuetudo ecclesiarum inolevit. Nam Romana Ec- 
clesia et plurimae aliae, considerantes conceptionem Virginis in originali pec- 
cato fuisse, festum Conceptionis non celebrant. Aliqui vero, considerantes 
sanctificationem eius in utero, cuius tempus ignoratur, celebrant Conceptio- 
nem ; creditur enim quod cito post conceptionem et animae infusionem fuerit 
sanctificata. Unde illa celebritas non est referenda ad Conceptionem ratione 
conceptionis, sed potius ratione sanctificationis ». 

Secundum aliquos auctores (1) opinio non caret fundamento, quae tenet, 
S. Thoinam non negasse Immaculatam Conceptionem. Secundum modum 
dicendi et cognoscendi illius temporis enim putat animationem fieri solum 
aliquot dies (40-80) post conceptionem. Verumtamen quoad hunc modum ar- 
gumentandi difficultatem habet ex eo, quod in aliquibus ecclesiis celebratur 
festum Conceptionis Mariae. Ipsum enim festum, quod, quamvis non Ecclesia 
Romana, tamen aliquae ecclesiae, Roma id tolerante, celebrant, ipsimet videtur 
esse argumentum contra propriam suam opinionem. Tenet enim tamquam 
validum argumentum, quo a liturgiis ad doctrinam in eis expressam fit illatio. 
Unde, ne proprio suo principio damnum inferat, huic festo potius aliam sup- 
ponit significationem, dicendo: «Nec tamen per hoc, quod festum Conceptionis 
Cilebratur, datur intelligi, quod in sua conceptione fuerit sancta; sed, quia 
quo tempore sanctificata fuerit, ignoratur, celebratur festum sanctificationis 
eius potius quam Conceptionis in die conceptionis ipsius ». 


Doctor Angelicas ergo etiam hoc loco tenet principium, doctrinam 
aliquam veram esse, quae in celebratione Liturgiae exprimitur. Quamvis 
enim agatur non de aliqua celebratione Ecclesiae universalis, sed solum 
aliquarum ecclesiarum particularium, tamen ex usu liturgico argumen- 
tum validum proferri posse consentit et in facto celebrationis argu- 
mentum admittit contra suam propriam ac personalem opinionem. 
Praetera in B. Virgine perfectissimam esse virginitatem ex eo con- 
cludit, quod in Litaniis Lauretanis nominatur Virgo Virginum (2). 
Eam orgo purissimam esse admittit. 


Qiiamvis ergo S. Doctor ultimam solutionem nondum admisit, tamen 
nemo est qui non videat, eius argumentationem definitioni huius dogmatis 


(1) Cfr. C. M. Schneider, Die Unbefleekte EmpfitnguiH und dic Erbstlude (Regens- 


burg 1892) 74 ss. 
(2) S. Thomas, Suppl. 9G, 5, obieet. 2. 

viam praeparasse, vel saltem aliquid attribuisse ad subsequentem definitionem. 
Imo dubium non est quin S. Thomas, si festum Conceptionis universaliter 
ut hodie celebratum, et obiectum ipsius (immaculatam nempe conceptionem) 
apud omnium mentes clare expressum reperisset, eamdem  deduxisset con- 
clusionem ac circa nativitatem. Quemadmodum enim sanctus doctor suo tem- 
pore sic ratiocinatus est: «Celebratur festum Nativitatis; ergo sancta fuit 
nativitas», ita hodie diceret: «Celebratur festum Immaculatae Conceptionis: 
ergo immaculata et ab originali peccato immunis fuit conceptio ». 


Particularis valoris pro quaestione de valore dogmatico Liturgiae 
est etiam alius locus S. Tholnae. Saeculo XII discutiebatur quaestio, 
utrum transubstantiatio Hostiae in Missa fieret statim post verba 
super panem dicta, an post consecrationem vini tantum. In Com- 
mentario suo ad 1 Cor (cap. XI, 1, lectio VI) S. Doctor proponit sen- 
tentiam Hostiam transubstantiatam esse immediate post verba conse- 
cratoria super panem prolata. Pro qua sua sententia argumentum de- 
sumit ex Liturgia: « Alioquin sacerdos peccaret statim post verba con- 
secrationis proponens hostiam non consecratam populo adorandam, 
nisi iam esset corpus Christi, quia induceret populum ad idololatriam ». 

S. Doctor ergo Liturgiam practice agnoscit tamquam locum theo- 
logicum: ex existontia certorum quorumdam festorum (Nativitatis 
et Conceptionis B. M. V.) necnon ex determinato aliquo ritu (ex ele- 
vatione S. Hostiae) deducit consequentias dogmaticas. 


Non aliter res se habet in aliis quaestionibus theologicis tunc 
tempore agitatis. 


Expositis variis de numero praedestinatorum opinionibus, secundum quas 
tot homines salvabuntur, quot angeli ceciderunt, vel quot Angeli fideles man- 
serunt, S. Thomas rem ex Collecta Pro vivis atque defunctis his verbis solvit; 
« Sed melius dicitur, ait, quod soli Deo cognitus est numerus electorum in su- 
perna felicitate locandus» (1). 

Alibi iterum ex Collecta Dominicae X post Pentecosten sibi facit hanc 
obiectionem: « Dicitur do Deo, quod omnipotentiam suam parcendo maxime 
et miserando manifestat. Ultimum igitur quod potest divina potentia, est par- 
cere et misereri. Aliquid autem est multo maius quam parcere et misereri, 
scilicet creare alium mundum. Ergo Deus non est omnipotens». Ostendit 
deinde in sequentibus syllogismis, quomodo huic obiectioni obviari possit (2). 

Contra obiectionem relationem in Deo non esse idem quod eius essentiam, 
ita instituit argumentum: » Si in D^o relatio non est divina essentja, est 
creatura, et ita ei non est adhibenda adoratio latriae », « Contra quod in Prae- 
fatione (de SS. Trinitate) cantatur: ut in personis proprietas, et in essentia 


(1) S. Thomas, S. th. I. 23, 7. 
(2) Ibd. I, 25 objectio 3. 

unitas, et in maiestate adoretur aequalitas» (1) Ergo etiam relationes, seu 
Personarum proprietates, adorandae sunt. 

Pluries desumit argumenta pro Dei existentia eiusque qualitatibus ex 
Symbolo Athanasiano. Ita pro eo, quod Personae divinae sint immensae, i. e. 
certo numero non mensurandae, affert Symbolum, his verbis: « ut patet per 
Athanasium: Immensus Pater, immensus Filius, immensus Spiritus Sanctus» (2); 
item probat Trinitatem esse in divinis Unitatem ex symbolo Athanasiano, se- 
cundum, « quod unitas in trinitate et trinitas in unitate veneranda sit» (3). 

Alibi solvit difficultatem, quae oritur ex Hymno Angelico (Gloria in ex- 
celsis), in quo secundum interpunctionem legendum esse videtur: « Tu solus 
altissimus Jesu Christe» et explicat « Non dicimus absolute quod solus 
Filius sit altissimus, sed quod sit solus altissimus cum Spiritu Sancto in gloria 
Dei Patris » (4); videt ergo recte in textu et contextu glorificationem totius 
SS. Trinitatis. 

Alias veritates iterum probat ex Orationibus Ecclesiae. 

Ex Oratione Completorii, in qua dicitur (5): « Angeli tui sancti, habitantes 
in ea, nos in pace custodiant », probat contra philosophorum obiectiones An- 
gelos esse in loco (6), idque deinde explicat. 

Ut probet misericordiam esse maximam inter virtutes, ex Collecta de 
peccatoribus necnon ex Collecta Dominicae X post Pentecosten ita argumentát: 
« Unde et misereri ponitur proprium Dei (7); et in hoc maxime dicitur eius 
omnipotentia manifestari (8)» (9). 

Inter sensibilia, quae devotionem causant, « praecipuum est humanitas 
Christi, secundum quod in Praefatione (Nativitatis Domini) dicitur: ut dum 
visibiliter Deum cognoscimus, per hunc in invisibilium amorem rapiamur »(10). 

Oratio ad Deum dirigitur eique porrigitur quasi per ipsum implenda, 
Sanctis quasi per ipsos impetranda, quae petuntur. Quod «etiam patet 
ex ipso modo quo Ecclesia utitur in orando. Nam a Sancta Trinitate petimus, 
ut nostri misereatur; ab aliis autem sanctis petimus, ut orent pro nobis» (11). 

Ex Responsorio VII in Officio Defunctorum {In inferno nulla est redemptio) 
S. Thomas probat aeternam damnationem, a qua damnati non sunt liberati, 
esse praecipuam poenam peccati (12). 


(1) Ibd. I, 28, 2. 

(2) Ibd. I, 30n2 obi. 5. 

(3) Ibd. I, 31, 1. 

(4) Ibd. I. 31, 4 ad 4. 

(5) Secundum ritum Ordinis Praed catorum. Textus Orationis in Liturgia Romana et 
monastica aliquantulum differt, lioo modo: « Angeli tui sancti habitent in ea, qui nos in pace 
custodiant .. 

(6) S. Thomas, S. th. I, 52, 1. 

(7) Collecta De peccatoribus: : Deus cui proprium est misereri semper et parcere ». 

(8) Collecta Dom. X post Pentec.: «Deus qui omnipotentiam tuam parcendo maxime 
et miserando manifestas. ». 

(9) S. Thomas, S. th. II II, 30, 4. 

(10) Ibd. 82, 3 ad 2. 

(11) Ibd. 83, 4. 

(12) Ibd. III. 49, 3 obect. 1; cfr. III. 22, 5 obi. 1, 

Ad probandum iterum Deum peccatum originale permisisse, ut inde ali- 
quid melius eliceret, affert benedictionem cerei paschalis: « Unde et in bene- 
dictione Cerei Paschalis dicitur: O felix culpa, quae talem ac tantum meruit 
habere Salvatorem » (1). 

«Corpus Christi dicitur animatum, secundum illud quod Ecclesia cantat: 
Animatum corpus sumens de Virgine nasci dignatus est» (2) scilicet in Anti- 
phon» I ad Laudes Circumcisionis. 


Alia iterum probat ex textibus Divini Officii, etiam ex lectionibus 
de Sanctis. 


Mortem non esse de ratione martyrii probat ex Lectione VI ad Matuti- 
num in festo S. Luciae his verbis: « Martyrium magis debet dici, si aliqua mulier 
pro fide Christi integritatem carnis perdat quam si etiam vitam perderet cor- 
poralem. Unde et Lucia dixit: Si me invitam jeceris violari, castitas mihi du- 
plicabitur in coronam. Insuper multae sunt aliae adversitates praeter mortem, 
quas aliqui possunt sustinere pro fide Christi, sicut carcerem, exilium... Unde 
et S. Marcelli Papae martyrium celebratur (3), qui tamen fuit in carcere mor- 
tuus » (4). 

Secundum S. Thomam (5) deinde « etiam inter corporis cruciatus gaudium 
invenitur, sicut Tiburtine martyr, cum nudatis plantis super ardentes prunos 
incederet, dixit: Videtur mihi, quod super roseos flores incedam in nomine Jesu 
Christi » (6). 


Doctrina quoque sacrameutaria Ecclesiae accipit confirmationem 
ex Liturgia. 


In tractatu de Baptismo et de Confirmatione S. Doctor affirmat Judaeorum 
filios baptizari non debere invitis parentibus; « est enim contra consuetudi- 
nem Ecclesiae. Et maximam auctoritatem habet Ecclesiae consuetudo, quae semper 
in omnibus est aemulanda » (T). Quaé tamen consuetudo, sicut apparet ex con- 
textu, est ritus liturgicus. Ex ipso etiam desumitur argumentum pro eo, 
quod ex parte baptizandi requiratur intentio suscipiendi Baptismum: nam 
« secundum ritum Ecclesiae baptizandi profitentur se petere ab Ecclesia bap- 
tismum. Per quod profitentur suam intentionem de susceptione sacramenti » (8). 

S. Eucharistia est sacramentum, nam in Collecta (9) dicitur: Hoc tuum 
sacramentum non sit nobis reatus ad poenam (10). Forma consecrationis vini 


(1) Ibd. III. 1. 3 ad 3. 

(2) Ibd. III. 2, 5. 

(3) Breviarium, 16 Januarii. 

(4) Ibd. II-II, 124, 4 obi. 2 et 3. 

(5) Ibd. I-II, 38, 4; Cfr. I-I, 123, 8. 
(6) Breviarium. 1» Aug. 

(7) Quodlib. II a. 7. 

(8) S. th. IIl, 58, 7. 

(9) Pro vivis et defunctis, Postoommunio. 
(10) S. Thomas, S. th. Ill, 73. 1. 

conveniens est, nam Ecclesia ab Apostolis instructa utitur hac forma (1). 
Effectus S. Eucharistiae est remissio peccati mortalis. Dicitur enim in quadam 
collecta (2): Sit hoc sacramentum ablutio scelerum (3). Hoc sacramentum pro 
dest sumenti et etiam aliis, « inquantum pro salute eorum offertur. Unde et in 
canone Missae dicitur: Memento, Domine, famulorum famularumque tuarum, 
pro quibus tibi offerimus, vel qui tibi offerunt, hoc sacrificium laudis pro se 
suisque omnibus » (4). « Per hoc sacramentum participes efficiamur Dominicae 
passionis. Unde et in quadam Dominicali oratione secreta (5) dicitur: Quo- 
tiens huius hostiae commemoratio celebratur, opus nostrae redemptionis exer- 
cetur » (6). 

In tractatu de Extrama Unctione porro ostendit Orationem deprecativam 
esse formam S. Unctionis, ut patet ex usu Romanae Ecclesiae, quae in colla- 
tione huius Sacramenti solis verbis deprecationis utitur (7). 

In S. Poenitentia minister convenienter dicit: Ego te absolvo a peccato. 
« Non est parva auctoritas eius quod in Ecclesia cantatur: Jam bone Pastor cle- 
mens accipe Vota precantum et peccati vincula Resolve tibi potestate tradita (8). 
Potestas autem tradita Petro est potestas clavium. Potest ergo habens claves 
ex tradita sibi potestate dicere: Ego te absolvo » (9). 


Tn tractatu de novissimis S. Thomas similiter demonstrat veri- 
tatem doctrinae catholicae ex usu liturgico. 


Sinus Abrahae non confundendus est limbo inferni. Nam « Ecclesia non orat 
pro aliquo, ut ad infernum deducatur. Orat autem ut Angeli animam defuncti 
in sinu Abrahae ferant» (10). Ex iam citato Versu Responsorii VII in Officio 
Defunctorum Doctor Angelicus ita arguit: «Zn inferno nulla est redemptio. 
Sed a limbo sancti fuerunt redempti. Ergo limbus non est idem quod in- 
fernus » (11). 

Suffragia vivorum mortuis prosunt, quia, ut dicit Processionarium O. P. 
in quadam oratione in Officio Sepulturae Fratrum, Deo « mortuorum spiritus 
vivunt »; ideo «quantum ad opera vitae spiritualis», «potest communicatio 
esse» (12). 

Ex verbis Postcommunionis in festo S. Andreae: Sacramenta « sicut sanctis 


(1) Ibd. III, 78, 3, 1. 

(2) Pro vivis et defunctis, Postconununio. 

(3) S. Thomas, S. th. Ill, 79, 3 obi. 1. 

(4) Ibd. Ill, 79, 7. 

(5) Dom. X post Pentec., Secreta. 

(6) S. Thomas, S. th. IIl, 83, 1. 

(7) Suppl. 29, 8. 

(8) In festis S. Petri. 

(9) S. Thomas, Opusculum de forma absolutionis c. l. 

(10) In. Suppi. 69, 4 obiect. 3; locum citatum vide in Processionario O. P. Officium Se- 
pulturae Fratrum, Respons. I. 

(11) S. Thomas, Suppi. 69, 5. 

(12) Suppi. 71, 2a d 4. Cfr. Invitatorium Officii Defunctorum in Liturgia Romana et mo- 
nastica: ! Regem cui omnia vivunt venite adoremus! ». 

luis prosunt ad gloriam, ita proficiant nobis ad medelam », iure concludit suffragia 
prodesse Sanctis in Patria (1). 


Sanctos adire debemus, ut orent pro nobis. « Ad hoc est communis con- 
suetudo Ecclesiae, quae in Litaniis Sanctorum orationem petit» (2). 

Pro eo quod aliquae poenae temporales et purgatoriae post hanc vitam 
ante diem iudicii ponendae sint, affert consuetudinem Ecclesiae orandi pro 
defunctis: « Huic concordat Ecclesiae ritus ab Apostolis introductus: orat 
enim tota Ecclesia pro fidelibus defunctis » (3). 

Etiam devotiones populares ex eo, quod in cultu liturgico memorentur, 
particularem valorem obtinent. Hinc dicit S. Thomas v. g. (4): « Non damno 
illos, qui super se gerunt Evangelium ex devotione, quia beata Caecilia Evan- 
gelium, Christi semper ferebat in pectore » (5). 


Tam hac testimoniorum serie constat Angelicum Doctorem de 
valore argumenti liturgici ad doctrinam catholicam exponendam con- 
firmandamque plene conscium fuisse ipsiusque longe frequentiorem 
usum fecisse quam plerumque aestimari solet. Et revera magni mo- 
menti est modus, quo utitur textibus et ritibus liturgicis, et quo in- 
ducit suam argumentationem, quem colligimus ex exemplis, v. g. « Sed 
contra est, quod in Collecta dicitur: Quos ieiunia votiva castigant, ipsa 
quoque devotio sancta laetificet» (6); vel: «et hoc etiam patet ex ipso 
modo, quo Ecclesia utitur in orando...» (7); K contra quod in Praefa- 
tione cantatur: Ut in personis proprietas, et in essentia unitas, et in 
maiestate adoretur aequalitas... (8); «coipus Christi dicitur animatum, 
secundum illud quod cantat Ecclesia: A nimatum corpus sumens » (9); 
«Sed in cruce Christi ponimus spem salutis; cantat enim Ecclesia: 
O crux, ave, spes unica! » (10); «Sed contra est, quod Ecclesia celebrat 
Nativitatem B. M. V.; non autem celebratur festum in Ecclesia nisi 
pro aliquo Sancto; ergo B. Virgo in ipsa sua Nativitate fuit sancta» (11); 
« dicitur enim in Collecta, quod Deus Verbum suum de Virgine carnem 
sumere voluit » (12); « Sed contra est, quod secundum ritum Ecclesiae 
baptizandi profitentur se petere ab Ecclesia Baptismum » (13); « Sed 


(1) Suppi. 71, 8 oblectio 1. 

(2) Suppi. 72, 2. 

(3) Opusculum de rationibus fidei c. 9. 

(4) Quodlib. XII, qu. 9, a. 2. 

(5) Secundum Breviarium est Antiphoua Officii huius Sanctae. 
(6) S. th. H-H, 82, 1. 

(7) Ibd. II-II, 83, 4. 

(8) I, 28, 2. 
(9) III, 2, 5. 
(10) III, 25, 
(11) M, 27, 
(12) III, 31, 
(13) HII, 08, 


esr béton o 


IUO EAIOMTIO fidei ex liotiwit à 


contra est, quod in Collecta dicitur: Hoc tuum Sacramentum non sil 
nobis reatus ad poenam..» (1); «dicitur enim in Collecta: Purificent 
nos, Domine, sacramenta quae sumpsimus » (2); etc. 

Ex quibus omnibus elucet non tantum, quantopere S. Thomae 
textus et ritus Ecclesiae familiares fuerint, sed etiam quantopere sibi 
persuasum habuerit Liturgiam esse inter praestantissimos fontes, in 
quibus fides Ecclesiae invenitur, ac proinde tuto ex ea hauriri posse 
ac argumenta valida ex ea depromi ad demonstrandam vel defenden- 
dam fidem catholicam. 

Sicut S. Bernardus et S. Thomas, ita etiam Duns Scotus ex facto, 
quod Ecclesia catholica celebrat festum Nativitatis B. Mariae Vir- 
ginis, concludit, beatam Virginem ante nativitatem esse sanctificatam. 
Datis enim et perquisitis primo rationibus, quae contra talem sancti- 
ficationem loqui videntur, Doctor subtilis decidit pro opinione con- 
traria, quae tenet antecedentem sanctificationem, et hoc propter au- 
ctoritatem Liturgiae Romanae Ecclesiae; ait enim (3): «Ecclesiae 
auctoritas tanta est, ut dicat Augustinus contra Epistolam fundamenti: 
Evangelio non crederem, nisi Ecclesiae catholicae non crederem. Haec 
autem Ecclesia celebrat nativitatem b. Virginis; ergo oportuit eam prius 
quam nasceretur sanctam fuisse». Item (4) Joannes Baptista sancti- 
ficatus fuit in utero matris suae, Luc., 1. Ergo magis Mater Dei, et 
regina omnium Sanctorum » (5). 

Item Suarez Beatam Virginem in corpore assumptam fuisse tam- 
quam certum concludit ex Liturgia (6), dicens: « Usuardus et Ado 
in suis Martyrologiis dicunt Ecclesiam celebrare dormitiorem Virginis. 
Nam ubi eius sanctissimum corpus collocatum sit, plus, inquiunt, 
elegit sobrietas Ecclesiae cum pietate nescire, quam quid frivolum et 
apocryphum inde tenendo docere. Sed hoc aperte pugnat cum com- 
muni sensu Ecclesiae, ut constat ex omnium fidelium, tam simplicium 
quam sapientium, mente et sermone, et inscriptione Romani Marty- 
rologii ac missalis, ex officiis illius diei in introitu missae et aliis anti- 
phonis et versiculis, in quibus saepe repetit b. Mariam Virginem assum- 
ptam fuisse in coelum. Neque est verisimile intelligere de assumptione 
solius animae, tum... Sed quaeres qua certitudine haec veritas te- 


(1) III, 73, i. 

(2) MI, 73, 2. 

(3) Oxon. Prol. q. 2 n. 8. 

(4) Oxon. 4. d. 4. q. 3 n. 2. 

(5) Venerabilis Joannis Duns Scoti Sumina theologica ex universis operibus eius concin- 
nata, iuxta ordinem et dispositionem Summae Angelici Docturis s. Thomae Aquinatis per 
Fr. Hieronymum de Montefortino: De Verbi Dei Incarnatione p. 25 a. 1. Tom V (Romae 
1903) p. 291. 

(6) Sttakez, In III partem divi Thomae, tom. II disput. 21 sect. 2. 

flenda sit»; ibi Suarez refert opinionem eorum qui volebant rem (scii. 
D. Mariae V. in coelum assumptionem) esse de fide, quam confutat 
hoc modo: « Sed revera non est (de fide), quia neque est ab Ecclesia 
definita, nec est testimonium Scripturae, aut sufficiens traditio quae 
infallibilem faciat fidem. Est igitur iam nunc tam recepta haec sententia, 
ut a nullo pio et catholico possit in dubium revocari, aut sine temeritate 
negari; atque adeo videtur habere ewm gradum certitudinis, quem ha- 
bet alia veritas supra tractata de sanctificatione Virginis in utero 
Matris ». 

Eadem est Suarezii doctrina circa nativitatem B. Virginis: « Quam- 
vis, ait, non sit aperta haeresis hoc negare (nempe B. Virginem san- 
etificatam fuisse antequam nasceretur), quia haec veritas non est 
expresse definita, aut tradita tamquam de fide, esse tamen censeo 
erroneum vel errori proximum; quia est contra communem sensum 
sanctorum, et quia Ecclesia celebrat festum Nativitatis Mariae. Non 
celebrat autem nisi quod sanctum est. Qua ratione utuntur D. Thomas 
hie, Bernardus, Ildefonsus et alii»(1). 

Consonat doctrina S. Roberti Bellarmini, Doctoris Ecclesiae, qui 
in suis controversiis sic animadvertit (2): «Aliquando ex vetustis cae- 
remoniis melius persuadentur aliqua dogmata quam multis testimoniis, 
i'erte sanctus Augustinus lib. I De peccatorum meritis et remiss, c. 31 
(1 lib. 6 in Julianum c. 2, apertissime se probare putavit peccatum 
originale esse in parvulis ante baptismum, quia secundum usum Ec- 
(lesiae exorcizantur et insufflantur, et iubentur per ora gestantium 
abrenuntiare Satanae et operibus eius ». 

Alio quoque modo S. Doctor auctoritatem S. Liturgiae agnovit: 
In suo Voto, quod relate ad Immaculatam Conceptionem B. M. V. 
in praesentia Summi Pontificis legebat S. Congregationi S. Officii, 
haec adnotabat: «Si non nunc ulla formalis definitio, saltem fieri de- 
beret praeceptum omnibus Ecclesiasticis saecularibus et regularibus, 
ut recitarent Officium de Conceptione quo modo recitat Ecclesia: sic 
onim sine definitione haberetur intentum » (3). Secundum sententiam 
S. Doctoris ergo Ecclesia solo eo, quod omnibus praescriberet reci- 
tandum Officium de Immaculata Conceptione, etiam sine definitione 
formali fidem suam manifestaret. 

Hactenus de sanctis Patribus et Doctoribus Ecclesiae. Non aliter 
res se habet apud plures theologos et liturgistas, quorum praesertim 
ultimi saepe dogmaticam Liturgiae, quam iure ac merito tamquam 


(1) In III partem S. Thomae, disp. 3 sect. 2. 
(2) S. Robebtus Bellabminus, De effectu sacramentorum lib. 2. cap. 31. 
(3) Vide textum in: Katholik 1857, art. : Doffmatischer Wert der Liturgie- p. 510. 


9 — Oppenheim, Principia theologiae Hturgicae. 

eximium locum theologicum considerant, dignitatem et auctoritatem 
ostendunt; ex quorum concentu aliquae saltem audiantur voces. 

Magis quam Patres et Doctores ex professo de hac re disserui, 
doctissimus F. A. Zaccaria S. J. (1): «Quis nesciat», ait, «nullam esse 
quaerendae in fidei rebus veritatis aptiorem viam, quam quae ecclesia- 
rum toto orbe existentium, ac Romanae praesertim, de illis sententia 
fuerit investigare... Falsa enim esse non potest quam Romana, aut 
universa Ecclesia per orbem diffusa tradit doctrina. Unde porro eccle- 
siarum mens dignosci tutius possit, quam ex liturgiis, quae singularum, 
in quibus usurpantur, ecclesiarum vocem ac testimonium quodammodo 
exhibent, atque episcoporum, presbyterorumque, imo et plebis ipsius 
suffragia, leges, ritus, effata, dogmata palam faciunt? Hinc efficacitatis 
maxime visum semper fuit quod e liturgiis petebatur adversus hae- 
reticos argumentum». 

Alio loco idem auctor dicit: «Consensio liturgiarum omnium 
cum orientalium, tum occidentalium in aliquo dogmate, firmissimum 
est illius argumentum. Consensio enim liturgiarum omnium Ecclesiae 
universae consensus est; quemadmodum ergo falli universam Eccle- 
siam non posse constat, ita quae a liturgiis omnibus traduntur, erroris 
insimulare nefas est» (2). Licet ibi Zaccaria tamquam veritatis argu- 
mentum memoret Liturgiarum omnium  consensionem, non tamen 
excludit ex Liturgia solius Ecclesiae Romanae, vel maioris partis 
ecclesiarum catholicarum dogmata demonstrari posse. Quod prae- 
clarum effatum frequenter usurpant theologi. « Si quid propterea oc- 
currerit omnium Liturgiarum consensu firmatum », addit P. Perrone (3), 
« veluti Ecclesiae testimonium spectari debet ». 

Eusebius lienaudot (f 1720), Oratorianus maxime eruditus, in 
praefatione ad suum de Liturgiis Orientalium opus (4) de Liturgiarum 
auctoritate vera haec et profunda verba deposuit «Si quidquam in 
iis quaestionibus quae fidem et disciplinam spectant elucidandis gra- 
vissimam auctoritatem habet, testimonium ecclesiarum est, praescri- 
ptum antiquitus, et temporum successione continuatum et renovatum. 
Magnum in hoc genere pondus habent vetusta traditio, et consen- 
tientium de praecipuis fidei disciplinaeque capitibus sanctorum Patrum 
scripta, decreta conciliorum et reliqua Ecclesiae monumenta. Sed inter 
illa maximam dignitatem obtinent ea, quae totius quodammodo Ecclesiae 


(1) F. A. Zaccaria, Biblioth. ritualis, tom. I diss. 2 cap. 2 p. VIII cd. Romae 1770 
De usu librorum liturgicorum in rebus dogmaticis cap. IV, 2. 

(2) 1. o. cap. 3. can. 1 = De usu librorum... cap. V, 2. 

(3) P. Perrone, Tractatus de locis theologicis, P. II Sect. II c. 2, 4 n. 143. 

(4) E. Renaudot, Liturgiarum orientalium Collectio, Praefatio: De Liturgiarum auc- 
toritate, cap. 7. 

vocem et testimonium exhibent, quia ubique cognita et probata sunt, 
et in illis non Episcoporum modo, sed plebis etiam suffragia continentur. 
Tales porro sunt liturgiae, de quibus hucusque diximus... Sunt enim 
non unius quantumvis magni doctoris voces et verba, sed ecclesiarum, 
quae cum unanimi consensu eam sacrorum formam precesque pro- 
baverunt: legis illa vim obtinent qua (si sacras Litteras excipimus) 
maior esse nulla potest. Nec id noviter excogitatum est, cum precum 
Ecclesiae testimoniis Augustinus Pelagianos confutaverit; ut a Coc- 
lestino et aliis factum est. Ita quidquid in lacobi graeca liturgia le- 
gimus testimonium totius Ecclesiae Hierosolymitanae et aliarum quae 
eadem utebantur, fuit; quod maius est quam si apostoli ipsius opus 
fuisset, cum in canone Scripturarum, quamvis eum auctorem haberet, 
recepta non sit. Similiter in Marci graeca aut aegyptiaca, totius ecclesiae 
Alexandrinae fidem agnoscimus: ut in Syriacis syrarum, in Graecis 
graecarum ecclesiarum ». Et statim affert exemplum huiusmodi ar- 
gumentationis, haec addens: « Velim scire num ecclesiae orientales 
omnes recte de Trinitate sentiant: cum ubique Patrem, Filium et 
Spiritum Sanctum, tamquam unius substantiae, invocari video, quin 
fidem in concilio Nicaeno stabilitam profiteantur, dubitare non pos- 
sum. Ita cum Mariam Oeorókov videmus in precibus liturgicis aut 
alis appellari, scimus illos qui ita loquuntur a Nestoriana haeresi 
abhorrere... In illis igitur, non doctoris alicuius eximii, non concilii, 
sed totius Ecclesiae vox auditur, cum inter se consentiunt; ut sane 
mirus illarum in istis omnibus consensus est», nempe fidei capitibus, 
quorum enumerationem auctor paulo ante absolverat his verbis: «Et 
omnia tandem fidei capita sacris illis precibus breviter sed perspicue 
continentur ». 

Verba « Sunt enim...» redeunt apud Josephum Aloysium Asse- 
mani maronitam hoc contextu (1): «Verum, ut mox dicebam, aucto- 
ritas Liturgiarum non ex titulis, sed ex usu Ecclesiae repetenda est; 
sunt enim non unius quantumvis magni Doctoris voces et verba, sed 
Ecclesiarum, quae unanimi consensu eam sacrorum formam precesque 
probaverunt ». 

Non alia est doctrina Guglielmi Bossuet (f 1704), maximi inter 
theologos Galliae tempore Ludovici XIV, qui in refutandis falsis sui 
aevi mysticis traditionem Ecclesiae appellat, quam praecipue videt 
expressam in precibus liturgicis, ut satis testantur haec eius verba (2): 
« Le principal instrument de la tradition de l'Eglise est renfermé dans ses 


(1) J. A. Assemani, Codex liturgicus ecclesiae uuiversae III p. XXVIII. 
(2) G. Bossuet, Sur les états d'oraison, livre VI, in: Oeuvres complètes de Bossuet, évé- 
que de Meaux, tom. VIII, (Paris 1556) p. 59. 

prières, et soit, qu'on regarde Faction de la liturgie et le sacrifice, ou 
qu'on repasse sur les hymnes, sur les collectes, sur les secrétes, sur 
les post-communions, il est remarquable quil ne s'en trouvera pas 
une seule qui ne soit accompagnée de demandes expresses; en quoi 
l'Eglis a obéi au commandement de Saint Paul (1). … La conclusion 
solennelle de toutes les oraisons de l'Eglise “par Jésus-Christ ,„ et 
“en limité du Saint Esprit, fait voir la nécessité de la foi expresse 
en la trinité, en lincarnation et en la médiation du Fils de Dieu ». 

«J'ai fondé l'adoration de Jésus-Christ comme Dieu sur une 
tradition incontestable: elle est claire dans la collecte du jour de l'Epi- 
phanie, puisqu'on y lit ces paroles: O Dieu qui avot révélé aujourd'hui 
votre Fils unique aux gentils, sous la conduite d'une étoile! Qui dit 
fils unique, dit un Dieu de méme nature que son pére; et si M. Simon 
ne le veut pas croire, l'Eglise le confondra par la conclusion ordinaire 
de la collecte ou il est porté que ce méme Fils unique Jésus-Christ 
est un Dieu qui vit et régne avec son Pére dans l'imité du Saint-Esprit. 
Cette collecte est de la première antiquité, et se trouve dans les plus 
anciens sacramentaires... l'Eglise ne change pas pour l'amour de M. Si- 
mon la maxime de saint Augustin qui assure que la foi de l'Eglise se 
trouve dans ses priéres; ni la régle inviolable du pape saint Célestin 
que la loi de prier établit celle de la foi» (2). 

Praeclara sunt et maxime attendenda verba doctissimi aeque 
ac pietate conspicui Domini Languet, Senonensis Archiepiscopi (3): 
«Le dernier laique, prétant l'oreille aux chants qui se font entendre 
dans l'Église qu'il fréquente, connaît... que le monde entier professe 
unanimément et a constamment professé par la tradition la plus an- 
cienne ces vérités capitales qui sont exprimés dans les liturgies... Or, 
une chose consacrée par l'usage antique et universel est gardée d'er- 
reur par les promesses mémes de Jésus-Christ, qui assiste toujours 
son épouse et lui garantit la foi par sa propre vérité, et la sagesse du 
gouvernement par sa propre prudence ». 

«La tradition n'est-elle pas donc aussi une parole de Dieu, une. 
régle de foi? Mais en quel monument nous apparait plus sürement 
et plus efficacement cette sainte tradition, que dans ces priéres com- 
posées dans l'antiquité la plus reculée, employées par la coutume la 
plus universelle, conservées dans la plus constante uniformité?... Il 
y est plusieurs dogmes de notre foi dont nous ne pouvons prendre la 


(1) Phil 4, C. 

(2) Lettre sur la version du Nouveau Testament de Richard Simon, ed. Lebel, tom. IV 
p. 413. 

(3) Oeuvres de Languet, tom. II p. 1231. 

connaissance distincte que dans la tradition, et il n'y a pas de menu- 
mentes a la fois plus précis et plus sürs pour défendre ces dogmes, que 
les priéres mémes de la messe » (1). 

In sua Instructione pastorali diei 20 augusti 1696, idem asserebat 
Cardinalis De NoaiUes, Parisiensis Arcliiepiscopus: « Ça été en cette 
matière, dés les premiers temps, ime règle invariable des saints Pères, 
que la loit de la prière établit celle de la foi, et que pour bien entendre 
ce que l'on croit, il n'y a qu'a remarquer ce que l'on demande, ut le- 
gem credendi statuat lex supplicandi ». 

Concordat J. MabiUon (in opere suo de liturgia gallicana lib. 1, 
p. 1) dicendo: «Cum varia sint argumenta quae veram in Eucharistia 
Christi corporis sanguinisque praesentiam probant, non inferiorem in 
lis locum tenent augustissimi ritus ac solemnes illae preces, quibus 
christianae ubivis gentium legitimae societates ab initio in re sacra 
usae sunt. Id enim modis omnibus agit Spiritu Sancto animata Ec- 
clesia, ut magnum aliquid ac plane divinum hoc sacrificio contineri 
palam protestetur ». 

« Le degré d'autorité des liturgies », inquit Bergier (in Dictionnaire 
de théologie catholique ad vocem Liturgie) «est trés différent de celle 
de tout autre écrit quel que soit le nom quelles portent, c'est moins 
l'ouvrage de tel auteur, que le monument de la croyance et de la pra- 
tique d'une église entière... Le pape saint Célestin proposait cette 
règle aux évêques des Gaules lorsqu'il leur écrivait: .. par la manière 
dont nous devons prier, apprenons ce que nous devons croire. Ainsi 
ce pontife attestait l'authenticité et l'autorité des liturgies: elle n'est 
pas diminuée depuis douze cents ans; jusqu'à la fin des siècles elle sera 
la méme. C'est donc aujourd'hui un trés-grand avantage pour les théo- 
logiens de pouvoir consulter et comparer les liturgies de toutes les com- 
munions chrétiennes; il n'est aucune preuve plus convaincante de 
l'antiquité, de la perpétuité, de l'immutabilité de la foi catholique, non- 
seulement touchant les dogmes contestés par les protestants, mais à 
l'égard de tout autre point de croyance». 

Auctoritas ergo Liturgiae multum differt ab auctoritate alicuius 
auctoris: nam non unius opus est, sed est monumentum et fidei, et 
doctrinae et consuetudinis et traditionis totius Ecclesiae. 

Hinc P. Perrone (2) iure iudicat « Maximi faciendam esse au- 
ctoritatem sacrae liturgiae, eamque habendam uti testem omni exce- 
ptioni maiorem traditionis et Ecclesiae fidei, is solus inficias iverit, 
qui non adverterit in illa ecclesiarum omnium exhiberi vocem ac te- 


(1) Ibd. p. 1332. 
(2) P. Pebrone, Tractatus de locis theologicis, Pars II scot. II, c. II, 1 4 n. 412. 

stimordum episcoporum, presbyterorumque et plebis ipsius suffragia, 
leges, ritus, effata, dogmata ». 

Secundum L. Beauduin (1) «libr liturgici constituunt locum 
theologicum primi valoris». 

A. Coelho (2) ita iudicat: « Essendo l'espressione e la spiegazione 
della fede, la Liturgia è naturalmente uno dei documenti piu auten- 
tici e piu validi della credenza di un popolo, e per conseguenza, un luogo 
teologico di prima importanza ». 

Similiter multi alii, praesertim ex auctoribus recentissimis (3), 
suam de valore Liturgiae dogmatico persuasionem enuntiant, et vix 
nunc invenitur aliquis auctor liturgicus celebrior, qui huic rei non 
consentiret, nec vix unum aliquod periodicum theologicum, quod se 
occupat de doctrina et vita Ecclesiae, quod non semel et iterum huic 
doctrinae paginas suas praestitisset. 


« C'est done l'Eglise qui parle et agit par ses ministres, lorsqu'ils 
les (les liturgies) emploient dans l'action la plus sacrée de la religion; 
ce qui donne a ces priéres une autorité fort supérieure a celle que leur 
pourraient donner les noms des plus grands saints de l'antiquité. Car 
il n'y en a aucun, si on en excepte les écrits des apótres et des disciples 
qui sont reçus dans le canon des Ecritures, auquel on puisse attribuer 
le privilége que Jésus-Christ a donné a son Eglise de ne tomber dans 
aucun erreur. Ainsi on peut étre assuré que des priéres et des formules 
qu'elle a approuvées par un usage immémorial, et par un consente- 
ment général de tous les pays et de tous les siécles, ne peuvent étre 
que conformes à la tradition des Apótres et de leur successeurs, auxquels 
a été faite la promesse de Jésus-Christ d'étre avec eux jusqu'à la con- 
sommation du siécle. C'est sur ce principe que saint Augustin s'est 
servi des priéres de l'Eglise, comme on fait aussi d'autres Péres, pour 
combattre les hérétiques » (4). 

Ex adductis citationibus patet communem et constantem doctri- 
nam Patrum et doctorum circa valorem liturgiae dogmaticum, posse 
resumi sub hac formula: quando Liturgiae catholicarum | ecclesiarum 
aliquod dogma universaliter et concorditer exprimunt, dogma illud falsum 
esse nequit. Quomodo autem intelligant liturgicam dogmatis manife- 
stationem universalem esse debere, ut ex illa rigorose deduci possit 
ipsius dogmatis sic expressi veritas, utrum nempe necesse sit, ut omnes 


(1) L. Beauduin, La piété de l'Eglise, Principes et faits (Louvain 1914) p. 94: « Les livres 
liturgiques constituent un lieu théologique de premiére valeure i. 

(2) A. Coelho, Corso di Liturgia Romana I (Torino 1935) p. 210. 

(3) Vide litteraturam generalem supra indicatam in Introductione. 

(4) La perpétuité de la foi III. p. 238 ed. Migne. 

omnino omnium locorum et temporum Liturgiae dogma illud uni- 
formiter proferant, non expresse dicunt. At ex ipsorum modo ratio- 
cinandi facile concludi potest, quid senserint: scilicet, ita intelligenda 
est communis Patrum et doctorum sententia de valore dogmatico Li- 
turgiae, ut dogmatum veritas deduci possit, tum ex universalitate 
Liturgiarum moraliter sumpta, tum etiam ex sola Liturgia Ecclesiae 


Romanae. 


Caput III. 


Conditiones pro argumentatione dogmatica ex Liturgia. 


Argumentum ex Liturgia desumptum plena certitudine probat 
veritatem alicuius doctrinae fidei, si ex eo — sicut requiritur in omni 
argumento traditionis dogmaticae — constat Ecclesiam moraliter 
universam aliquo tempore admisisse aut professam esse hanc doctrinam 
tamquam certo pertinentem ad depositum fidei, impossibile enim est 
Ecclesiam universam hac in re errare. 

De huiusmodi autem conditione constare potest, et quidem non 
raro facilius ex documentis liturgicis quam ex scriptis S. Patrum. 
Testimonia enim liturgica non sunt prolata semel ab uno, sed a multis 
per generationes et generationes, repetita; exprimunt non solum sensum 
Ecclesiae discentis sed et docentis quae composuit vel saltem appro- 
bavit documenta; tandem ex modo et frequentia attestationis, ex indole 
ritus in quo exprimitur, et ex momento ipsius doctrinae, indubie appa- 
rere potest Ecclesiam hanc doctrinam profiteri tamquam ad depositum 
fidei pertinentem. Et ita ex modo quo Ecclesia iubet orare, interdum 
deduci potest, cum plena certitudine, quid sit credendum. 

Argumentatio fieri potest ex aliquo textu liturgico, ex symbolo, 
ex aliqua lege seu praecepto. Quaenam sunt conditiones ut ex eis certum 
argumentum dogmaticum desumatur? 


$ 1.- Demonstratio theologica ex textibus. 


1. Textus iste debet habere internam et necessariam relationem 
ad fidem, non externam tantum; aliis verbis: casus debet esse ita: 
si quis negaret doctrinam vel factum, in ipso textu liturgico expressa, 
ipsa fides periclitaretur. Quodsi haec conditio verificatur, ille textus 
dogmaticae argumentationi inservire potest. Ratio est, quia Ecclesia 
in rebus fidei et morum, vel in rebus interne cum eis coniunctis, errare 
nequit. Ubi nulla est relatio ad fidem, ille textus tamquam locus theo- 
logicus adhiberi nequit. 

Tamquam critérium decernendi, utrum in aliquo textu adsit interna rela- 
tio ad fidem necne, secundum J. Brinktrine (1) hoc institui potest argumentum: 
per hypothesim aliquis assumeret tamquam falsum, quod in textu dicitur, 
et interrogaret, utrum ille qui textus auctoritate motus doctrinam vel factum 
in eo prolatum verum esse diceret, erraret in fide. Si affirmativa, interna re- 
latio ad veritatem fidei adest; alias, non. 

Tali modo procedendi statim plures textus et facta tamquam locus theo- 
logicus excluduntur: v. g. omnes illi textus, qui ex vita Sanctorum miraculosa 
tradunt (sicut fieri solet in lectionibus 11 Nocturni, et etiam aliquando in Ora- 
tionibus, v. g. diei 10 Februarii vel 25 Novembris), vel illa facta miraculosa, 
quae causabaut aliquod festum quaeque nondum aliis factis dogmaticis com- 
probata sunt (sicut Translatio Domus Lauretanae, d. 10 Decembris). 


Quodsi adest sola externa relatio inter fidem et textum liturgicum, 
certum argumentum ex Liturgia desumi nequit. 


Ita v. g. dogma Immaculatae Conceptionis non eo credere possumus, 
quod Beatissima Virgo apparuit S. Bernadette eique dixit: « Ego sum Imma- 
culata Conceptio », sed solum eo, quod hoc dogma implicite continetur in re- 
velatione divina, quae cum Apostolis terminatur. Ait enim divus Thomas (2): 
« Fides divina innititur revelationi Apostolis et prophetis factae, qui canonicos 
libros scripserunt, non autem revelationi, si qua fuit aliis doctoribus facta ». 
Solum si dogma Immaculatae Conceptionis accipimus, debemus accipere etiam 
illud dictum ad S. Bernadette, non vero sequitur ex eo, quod accipimus dictum 
ad Sanctam, quod accipere debemus etiam dogma. Illud factum apparitionis 
ergo creat certam qnandam certitudinem naturalem de eo, quod dogma et 
revelatio divina, quae subiacet, rectum sit; est potius forma argumenti apo- 
logetici; verumtamen inter naturalem certitudinem et supernaturale certitu- 
dinem fidei est magna, immo maxima differentia. 


2. Textus liturgicils, ex quo demonstratio dogmatica procedit, 
debet esse receptus in universa Ecclesia. Ex particulari Liturgia num- 
quam demonstratio dogmatica stringens fieri potest; potest quidem 
habere etiam summum gradum probabilitatis numquam vero abso- 
lutam certitudinem. Ratio in eo invenitur, quod certitudo alicuius 
doctrinae necessariam relationem habet ad eius oecumenicitatem. Ana- 
logiam praebet infallibilitas Papae, quae habet relationem ad eius 
magisterium oecumenicum; similiter infallibilitas Concilii oecumenici. 

Liturgia Romanae Ecclesiae vero tamquam universalis consi- 
deranda est. Posset quidem aliquis obiicere Ecclesiae Romanae Li- 
turgiam non esse universalem; in multis enim ecclesis Orientis de 


(1) J. Brinktrine, Der dogmatische Beweis aus der Liturgie — Scientia Sacra (Düssel- 
dorf 1935) p. 244 ss. 
(2) S. Thomas, Summa theologica I, 1, 8 ad 3. 

facto alia Liturgia in usu est. Unde et ipsam Liturgiam Ecclesiae Ro- 
manae esse tantum particularem. 

Vermntamen Liturgiae non - Romanae, quoad diffusionem, solam 
partem Ecclesiae universalis constituunt (in omnibus ecclesiis ritus 
orientalium sunt circa 12,5 milliones uniti) hinc de jacto Liturgia Ro- 
mana est quasi universalis. 

Haec vero non est ultima ratio pro universalitate Liturgiae Ro- 
manae. Per se fieri posset, ut Liturgiae non-Roinanae maiorem diffu- 
sionem obtinerent quam Romana. Verumtamen etiam tunc universalis 
maneret, quia est Liturgia matris omnium ecclesiarum, eodem modo, 
sicut doctrina Romanae Ecclesiae semper manet et est universalis. 
Illud factum, quod Liturgia Romana immediate a Romano Pontifice 
custoditur et promulgatur, et in Ecclesia Catholica Romana adhibetur, 
fidem praestat de hoc quod in ea errores in rebus fidei et morum non 
sunt et quod depositum fidei in ea integre et illaese conservatur (1). 

Quis enim negaret promissionem a Domino Petro factam (Lc. 22, 
32), eius scilicet fidem non deficere, non etiam referendam esse ad 
declarationem et probationem fidei in Liturgia Apostolicae Sedis fa- 
ctam, quamvis haec depositio fidei non omnino eadem linea cum for- 
mali definitione ex cathedra dici potest. 

Quodsi praedictae duae conditiones, interna scilicet relatio ad 
fidem, et textus in Ecclesia universali, vel Romana acceptus, adsunt, 
negative iam constat in illo textu liturgico errorem in rebus fidei et 
moram non esse. Ut autem positive aliqua determinata cognitio dogma- 
tica ex eo habeatur, tertia conditio accedere debet: 

3. Textus univoce debet enuntiare aliquam determinatam veri- 
tatem. Quodsi admittit etiam aliam explicationem, de certitudine non 
amplius loqui possumus. Quae «univocitas» potest esse data sive 
per declarationem Ecclesiae, quae dicit hunc vel illum textum expli- 
candum esse hoc determinato modo, sive per concordem expositionem 
Theologorum. 

Quodsi hae tres praedictae conditiones omnes adsunt, in textu 
liturgico exprimitur aut directe aliqua doctrina fidei, aut aliqua do- 
ctrina, quae fidem tangit, quaeque certa est, ac proinde sine temeritate 
negari non potest. 


(1) Cfr. V. Thalbofer, Handbuch der Kathoitschen Litmgik I (cd. 2 a L. Eisbnuofek, 
Freiburg i. B. 1912) p. 10 s: «Beztiglich derjenigen Liturgie, deren sich die rOmische Kirclie 
bedlont, uud die unmittelbar vom l'apsto überwacht uud unter seiner Respizienz entspre- 
ohend welter entwickelt wird, ist voile Siclierheit gegeben, dass sie von Irrtilmern in rebus 
fidei et morum frei uud das in Ihr enthaltene, durch Jahr hunderte herab fortüberlieferte Glau- 
bensdepositum unverfaischt erhalten bleibo; demi wer mOelite leugnen, dass die Verheissmig 
des Hcrrn (Luc. 22, 32) auch auf die in der Liturgie des Apostolischen Stuhles gelegene Bern-- 
kundung mit einer fürmliohen Definition ex cathedra auf vüllig gleicher Linie stehe! » 

Ratio est quia, si umquam, tunc in casu nostro est manifestatio 
magisterii ordinarii Ecclesiae. Secundum Concilium Vaticanum (1) 
non tantum tenemur credere, quod Ecclesia «solemni iudicio », sed 
etiam quod «ordinario et universali magisterio » ad credendum pro- 
ponit. 

Etsi in casu nostro semper agitur de certis doctrinis, tamen sunt 
diversi gradus certitudinis propter rationes externas vel internas. 

Ratio externa deduci potest v. g. ex modo, quo Ecclesia de ea 
re locuta est: in addita Rubrica determinatam aliquam declarationem 
dare potest. Summus gradus certitudinis est declaratio solemnis ma- 
gisterii, sicut data est pro canone Missae in Concilio Tridentino: Si 
quis dixerit canonem Missae continere errorem, anathema sit (2). Illae 
ergo res in canone, quae ad fidem reteruntur, permagnum gradum 
certitudinis habent. 

Alia ratio externa est in frequente usu. Si inter conditiones citatas 
ille textus iam est certus locus theologicus, qui raro adhibetur, eo 
magis ille, qui quotidie in usu est, sicut orationes Offertorii. 

Ratio interna pro diverso gradu certitudinis ex ea consideratione 
derivatur, utrum textus habeat relationem proximiorem vel remo- 
tiorem ad fident. Praesertim consideranda est quoad textus liturgico» 
relatio ad validitatem Sacrificii eucharistici vel Sacramentorum. 

Quamvis, sicut patet ex dictis, datis praedictis conditionibus, 
errores in rebus fidei in textibus liturgicis inveniri nequeant, tamen 
non excluduntur formulationes dogmatice minus perfectae, sicut, v. g. 
in offertorio Missae pro defunctis, vel in Oratione in die obitus (Deus 
cui proprium est), quae quoad eschatologiam antiquiorem statum 
evolutionis retinuerunt; porro, Credo, in ecclesia Orientalium apud 
Unitos quoque oratur sine voce «Filioque» (3), et etiam Liturgia 
Romana feria IV Quatuor Temporum Pentecostes habet orationem, 
quae non continet «filioque» (1). Quae locutiones facile ex eo explicari 
possunt, quod Liturgia, propter characterem suum conservativum, 
veterem termmologiam conservavit, dum theologia generatim ulterius 
processit et terminologiam acutiorem et acriorem formulavit. 

Per se etiam fieri posset, ut aliqua Oratio primitus quidem opi- 


(1) Denzinger, n. 1792; cfr. etiam CIC can. 1323 § 1. 

(2) Concilium Tridentinum, Sees. XXII can. 6; Dbnzisger, n. 953. 

(3) Deest in libris officialibus ex mandato S. Congregationis de Propaganda fido typis 
excussis; Benedictus XIV, Const. L'lsi pastoralis $ 1 De fide catholica, ad 1 illud praescripsit 
pro istis regionibus, in quibus iam in usu erat et ubi sine scandalo et sine periculo pro tide omitti 
nequiret. Cfr. PL. De Mbestek, La divina liturgia dl S. Giovanni Crisostomo (Roma 1920) 
ed. Î, p. 232 s. 

(4) » Mentes nostras, quaesumus, Domine, Paraclitus qui a te procedit, illuminet: et 
inducat in omnem, sicut tuus promisit Filius, veritatem ». 

nionem erroneam contineat; quae vero doctrina erronea eo quod ipsa 
oratio definitive in Liturgiam universalem assumitur, rectificaretur 
et illi loci sensum orthodoxum acciperent. Cum plura verba et for- 
mulae linguae humanae admittant varios sensus, id fieri possit, verum- 
tamen in accidentalibus et rebus minoris momenti tantum. 


$ 2. - Demonstratio theologica ex symbolis. 


Verbum et symbolum in eo conveniunt, quod utrumque aliquas 
ideas exprimunt. Non ergo solus textus liturgicus loquitur ad nos, 
sed etiam symbolum liturgicum. Ex qua congruentia eruitur condi- 
tiones supra pro textibus liturgicis statutas etiam pro symbolis valere, 
ut certae cognitiones dogmaticae ex eis hauriantur. 

Quoad primam conditionem praesertim notari debet symbola 
quoad maiorem partem esse signa exteriora cultus, ac proinde saltem 
indirecte cum fide cohaerere. Huc pertinent v. g. inclinationes ad quae- 
dam verba, sicut ad vocem « Jesus », « Gloria Patri» etc., vel inclina- 
tiones Cruci faciendae, genuflexiones ad verba « Et incarnatus est », 
«Et Verbum caro factum est», coram Sanctissimo Sacramento, etc. 

Interdum symbolum etiam directe exprimit fidei veritatem. Ita 
genuflexio post verba conseeratoria in Missa: « Hoc est corpus meum », 
«Hic est calix sanguinis mei » exprimit fidem, Christum in sacris spe- 
ciebus revera esse praesentem. 

Praecipue tertia conditio pro argumentatione ex symbolis gra- 
vioris momenti est: imago et symbolum ex natura sua magis inde- 
terminata sunt ac proinde plures sensus admittunt, quam verbum. 
Ut certa conclusio ex eis fieri possit, symbolum univocum sit oportet. 
Si symbolum plures sensus habet, certa conclusio fieri nequit. 


Hinc falsum esset, si quis ex signis crucis, post verba Christi super oblata 
faciendis, concluderet, ipsa oblata transsubstantiata nondum esse, quia adhuc 
benedicuntur. Signa Crucis enim plura significare possunt nec necessario tam- 
quam ritus benedictionis interpretari debent. 


Si una sola significatio intenditur, etiam hic communis Theolo- 
gorum consensus, vel declaratio Ecclesiae, v. g. textus Rubricae, quae 
praescribit talem ritum vel tale symbolum, rem decidere potest. 

$ 3. - Demonstratio theologica ex Rubricis et Decretis seu ex legibus 


cultus celebrationem ordinantibus. 


Ex natura sua Rubricae non sunt, ut enuntient fidei dogmata, 
sed sunt, ut tutam reddant validam dignamque celebrationem Sa- 
crificii eucharistici, Sacramentorum, aliarumque sacrarum actionum. 

Certe valet axioma, eum absque ullo dubio valide celebrare valide- 
que conficere et ministrare Sacramenta, qui secundum normas Rubricarum 
celebrat Missam vel administrat Sacramenta. Quodsi non esset ita, 
Ecclesia in aliqua re, quae fidem tangit, — agitur de validitate Missae 
et Sacramentorum — erraret et in errorem duceret, id quod non con- 
gruit cum infallibilitate Ecclesiae. 

Ex supra citato axiomate hauriri possunt cognitiones dogmaticae 
maioris momenti, ut statim demonstrabitur, ac proinde iure dici potest 
etiam Rubricas, quamvis indirecte, posse constituere fontem dogma- 
ticae intellectionis. 


Ita v. g. Sacerdos, qui secundum Rubricas De dejectibus circam Missam 
occurrentibus IV, 5 agit, certo valide celebrat Sacrificium eucharisticum; sci- 
licet: « Si hoc (i. e. vinum non fuisse positum, sed aquam) advertat post sump: 
tionem Corporis, vel huiusmodi aquae, apponat aliam Hostiam, iterum con- 
secrandam, et vinum cum aqua in Calice, offerat utrumque, et consecret, et 
sumat... Vel, si Missa celebretur in loco publico, ubi plures adsint, ad evitandum 
scandalum, poterit apponere vinum cum aqua, et jacta oblatione, ut supra, con- 
secrare, ac statim sumere, et prosequi cetera ». Ex eo, quod Ecclesia admittit 
etiam alteram possibilitatem, certe concludi potest ad validitatem Sacrificii 
necessarium non esse, ut utraque Species simul, eodem tempore, et physice 
in altari adesse, ut plures Theologi putant (1), sed sufficere moralem praesen- 
tiam in casu. 

Ita Sacerdos porro, ut etiam Sacramentum nominem, certo Baptismum 
valide ministrat, si secundum Rituale Romanum baptizat cum infusione. 
Ex quo contra plures theologos orientales, qui solum Baptismum per immer- 
sionem validum esse putant, concludi potest etiam Baptismum per infusionem 
validum esse. 


Tandem dubitari nequit, quin etiam Extrema Unctio ministrata 
cum formula breviore, prout a Rituali Romano pro caso necessitatis 
praescribitur, certe valida sit. Ex quo contra plures Theologos vetustio- 
res, qui putant «expressionem sensus eamque probabiliter singulatim 
factam » (2) esse essentialem, concludi potest, nominationem sensuum 


(1) Cfr. v. g. Pe11, Jesu Opferhandlung in der Eucharistie (Regensburg 1912) p. 42 ed. 3. 
(2) Cfr. v. g. A. Lehmkuh1, Theologia moralis II (ed. 2 Friburgi Br. 1898) p. 404. 

in formula Extremae Unctionis non esse essentialem. Contra quam 
opinionem haec oritur difficultas: Nonne ex eo, quod Ecclesia, si adhi- 
bita est formula brevis et aegrotans supervixit, praescribit unctionem 
singulorum sensuum (1), concludi potest, unicam unctionem frontis 
forsitan non sufficere ac proinde unctionem sensuum nihilominus 
essentialem esse? Unctio in fronte ab Ecclesia quasi sola ea ratione 
concederetur, quia agitur de casu extremae necessitatis, et quia se- 
cundum probabilem opinionem una sufficit et unica unctio: secundum 
principium illud: in extremis extrema tentanda sunt. Verumtamen 
contra talem interpretationem Codex luris Canonici can. 917,1 expressis 
verbis dicit: « In casu autem necessitatis sufficit unica unctio in uno 
sensu seu rectius in fronte cum praescripta forma breviore, salva ob- 
bligatione singulas unctiones supplendi cessante periculo» (2) ea 
scilicet ratione, ut supra omne dubium S. Unctionem certam reddat. 

Aliis Rubricis Ecclesia similiter intendit, ut absolute certam reddat 
confectionem Sacrifici vel Sacramentorum. Unde interdum se adaptat 
opinioni probabiliori Theologorum eamque suo praecepto confirmat, 
de opinione opposita nihil curans vel etiam tacite eam confundens. 


Ita praescribit v. g. De defectibus circa Missam occurrentibus tit. IV 
n. 4 historicam narrationem institutionis Sacrificii, ut ita melius appareat Sa- 
cerdotes peragere mandatum Chrisü et verbo er actione illud exsequi. Sunt 
enim plures Theologi qui dicunt historicam illam narrationem non essa essen- 
tialem, sed essentialia esse tantum verba: « Hoc est corpus meum », « Ilie est 
calix Sanguinis mei», quasi ageret de sola praesentia Domini,'vel de sola re- 
praesentatione mortis in Cruce. Ecclesia vero tenet parsnasionem Sacerdotem 
hic repraesentare actionem Domini in Coena. novissima ac proinde ipsum re- 
praesentare debere verbo et opere actionem Christi, secundum illud Domini: 
kK Haec quotiescumque feceritis, in mei memoriam jacietis » Hinc Rubrica ait: 
« Si (Celebrans) post verba consecrationis advertat vinum non fuisse positum, 
sed aquam; deposita aqua in aliquod vas, iterum vinum cum aqua ponat in 
Calice, et consecret, resumendo a verbis praedictis (scii. n. 3 citatis): « Simili 
modo etc.». Eadem consequentia Ecclesia in praecedenti titulo 111 n. 5-7 
praescribit, ut in defectu panis Sacerdos consecrationem incipiat a verbis: 
« Qui pridie quam pateretur » (3). 

Eadem ratione Ecclesia ducta esse videtur, si in Rubrica tituli V n. | 
De defectibus Formae hanc suam sententiam clare edicit: « Defectus ex parte 


(1) Cfr. CIC can. 947. 

(2) luro dicit E. Hu gon, Tractatus dogmatici III (Parisiis 1927 ed. 5) p. 689: : Remonet 
quidem obligatio repetendi, cum pertineant ad integritatem, at si unica sufficit, constat essen- 
tiam in unica mictione salvari ». 

(3) Hinc J. Br inkt bine, in articulo citato: « Der dogmatischc Beweis... » p. 219 s aperte 
erravit, oppositam defendendo sententiam; non enim sibi rationem reddidit de intentione 
Ecclesiae, em: tam graviter praescribat narrationem historicae institutionis. 

formae possunt contingere, si aliquid desit ex eis quae ad integritatem ver- 
borum in ipsa consecratione requiruntur. Verba autem consecrationis, quae 
sunt forma huius Sacramenti, sunt haec. « Hoc est enim Corpus meum ». Et: 
« Hic. est enim Calix Sanguinis mei, novi et aeterni testamenti: mysterium 
fidei, qui pro vobis et pro multis effundetur in remissionem peccatorum ». 
Si quis autem aliquid diminueret, vel immutaret de forma consecrationis Cor- 
poris et Sanguinis, et in ipsa verborum immutatione verba idem non signi- 
ficarent, non conficeret Sacramentum. Si vero aliquid adderet, quod signi- 
ficationem non mutaret, conficeret quidem, sed gravissime peccaret ». 

Ex quibus saltem illud concludi debet omnia illa verba ad integritatem 
consecrationis pertinere, et opinionem sola verba: « Hoc est Corpus meum » 
et: « Hic est Calix Sanguinis mei» esse essentialia, ex clara decisione Ecclesiae, 
etiam in novissima Missalis editione typica repetita, refutari (1). 

Pontificale Romanum, in titulo «De Ordinibus conferendis» praescribit: 
« Moneat (Pontifex) ordinandos, quod instrumenta, in quorum traditione cha- 
racter imprimitur, tangant ». Potestne et quousque ex hoc praecepto dogma- 
tice cum certitudine concludi in ordinatione v. g. Sacerdotum traditionem 
instrumentorum esse materiam essentialeni Secundum nostram opinionem 
ex eo certa ratio pro tali iudicio desumi nequit, immo nunc non amplius ne 
probabilis quidem, quia, ut patet ex alia recentiore decisione S. Congrega- 
tionis, traditio instrumentorum fit propter integritatem materiae, non propter 
essentiam. Ecclesia in hoc casu omni modo intendit certum et indubitatum red- 
dere Sacramentum, ideo ex vetere theologorum doctrina mansit in Pontificali 
Romano, nondum ad novissimas normas emendato, hoc praeceptum. 

Tamquam ratio huius praecepti adducitur in traditione instrumentorum 
imprimi characterem. Quodsi supponimus hanc rationem falsam esse, tunc 
traditio instrumentorum non esset essentialis. Eo quod huic praecepto satisfit, 
validitas vero Sacramenti non tangitur; ergo Ecclesia in casu non in errorem 
ducit quoad rem quae interne tangit fidem: Quapropter ex citata Rubrica 
certa conclusio fieri nequit: potest esse, ut agatur de probabilitate. 

Secundum Rubricam, quam continent Pontificalia Romana saeculi XIII, 
vinum non consecratum transsubstantiatur in Sanguinem Christi ex contactu 
cum Hostia consecrata; ex qua Rubrica eadem ratione qua supra, conclusio 
dogmatice certa fieri nequit. Ille qui secundum hunc ritum - est ordo ad com- 
municandum infirmum, secundum quem Hostia consecrata in vinum intin- 
gitur et ita infirmo datur - accipit S. Communionem, sub una specie Panis 

(1) Putat J. Br inktrine, 1. c. p. 250 etiam hic omnino erronee, quia aperto contra clarum 
textum Rubricae: : Man kann also Mchstcns den Schluss ziehen, dass es sehr konvenient 
Ist, dass der Priester in unserem Falle nicht unmitteibar mit den Worton Christi beginnt, 
eondorn eino Kinleitung: ! Qui pridie » odor : Simili modo ! voraufschickt (I). Ans der obigen 
Rubrik 15est sicli also nicht elnmal ein probabler Beweisgrund filr die Meinung beibringen, 
dass dio Worte > Qui pridie * usw. und « Simili modo » usw. zur Gültigkeit der Konsekration 
notwendig sind (1) Ganz Ahnliches gilt vou tit. V n. 1, wo gesagt wird, die sakramentale Form 
der Konsekration des Kclches sel: « Hio est Calix Sanguinis mei, novi et aeterni testamenti: 
mysterium fidei, qui pro vobis et pro multis effundetur in remissionem peccatorum :. Daraus 
I kann man nicht den Sclduss ziehen, dass alie Worte wesentlich sind. 

vere et realiter accipit Christum neque ullam perdit gratiam ad salutem ne- 
cessariam (1). Alius esset casus, si vera receptio Sacramenti tangeretur. 


Magnam affinitatem cum Rubricis, seu cum praeceptis in libros 
liturgicos assumptis, habent Decreta S. Congregationum Romanarum, 
inquantum referuntur ad ordinationem divini cultus. Saepe sunt praeam- 
bula Rubricarum, quatenus labente tempore fiunt elementum ipsorum 
librorum liturgicorum. 

Ita v. g. Decretum S. Congregationis S. Officii d. 25 Apr. 1906 de Extrema 
Unctione in novissimam editionem Ritualis Romani assumptum est. 


Quodsi tale Decretum obligat universalem Ecclesiam, non ali- 
quam dioecesim vel aliquam personam moralem vel physicam tantum, 
et si agitur in eo de aliqua praxi continuo in Ecclesia exercitata, 
Rubricis aequiparandum est. Quapropter principia pro Rubricis statuta 
per analogiam ad haec Decreta extendenda sunt. 


Reassumendo dicere possumus: supremum critérium in quae- 
stione, utrum ex determinatis praeceptis liturgicis Ecclesiae cum cer- 
titudine concludi possit ad doctrinam lidei, est hoc: Ecclesia in rebus 
fidei et morum, et de hoc agitur, si quaeritur de validitate Sacrificii 
et Sacramentorum, errare non potest, neque in errorem ducere. 


(1) Concilium Tridentinum, Sessio 21 cap. 3. 


Caput IV. 


Satisfit aliquibus obiectionibus contra valorem 
dogmaticum Liturgiae (1). 


Contra valorem dogmaticum Liturgiae ab aliquibus auctoribus 
variae ponuntur difficultates. 
«) Obiicitur primo veterum  Liturgiarum auctoritatem non 
posse invocari in quaestionibus de fide, eo quod vereres earum libri 
essent apocryphi, iis nempe viris attributi, qui eorum auctores minimo 


fuerunt. 


Liturgiae enim, quae S. Petri, S. Marci aliorumque Apostolorum nomen 
prae se ferunt, constat ab impostoribus fuisse confictas; ab ipsis autem tan- 
torum nominum est usurpata auctoritas, ut populi promptiore animo et maiore 
veneratione scripta haec reciperent. Ergo, aiunt adversarii, auctoritas httius- 
uiodi Liturgiarum in quaestionibus de fide invocari nequit. Quid enim aucto- 
ritatis habere possunt in eliquandis demonstrandisvc rebus fidei Liturgiae, 
quarum origo et auctores sub antiquitatis latebris remanserunt absconditi! 


Libenter concedimus viris tura scientia tura doctrinae etiam pu- 
ritate conspicuis, Liturgias, quorumdain Apostolorum vel aliquorum 
praecipuorum Pontificum nomine insignitas, non fuisse illorum Apo- 
stolorum vel Pontificum opus, saltem quoad omnia, quae continent, 
et quoad formam, quam saeculo iam quinto induerant. Atvero huiusmodi 
Liturgias subdola et falsaria manu et ex quadam nefaria conspiratione 
confictas fuisse, non tantum non conceditur, sed ridiculum esse figmen- 
tum facili negotio probatur. 

Imprimis enim negari nequit Apostolos apud ecclesias quas fundarunt, 
quasdam instituisse administrandarum sacrarum rerum, Eucharistiae 
praesertim, formas, ritualesque leges, seu consuetudines. Illa autem 


(1) Cfr. D. M. BouiX, Tractatus de lure liturgico (ed. 3, Parisiis 1873) p. 45-71. F. A. 
Zaccaria, Bibliotheca Ritualis I(Romae 1770) p. 55-69; L. A. Muratori, Liturgia Romana 
Vetus I (Venetiis 1741) 1-15. 

primordialia Liturgiae instituta, fieri non poterat quin, in qualibet 
nascenti ecclesia, pro rei gravitate et summa erga fundatorem 
reverentia, serius ocius sedulo colligerentur et conscriberentur. Pos- 
tea utique plura addita sunt, ita ut non omnia Apostolis vindicari 
possint Verumtamen «auctoritas liturgiarum non ex titulis, sed 
ex usu ecclesiarum repetenda est; sunt enim non unius, quantumvis 
magni, doctoris voces et verba, sed ecclesiarum, quae unanimi con- 
sensu eam sacrorum formam precesque probarunt» (1). Sufficit ergo 
demonstrare, eas de facto in ecclesiis in usu fuisse vel adhuc esse. 

Licet quaedam post obitum Apostoli fundatoris adiecta sint et 
in usum inducta, ob praecipuam tamen et fundamentalem partem 
ab Apostolo traditam atque acceptam, primam huiusmodi conscriptam 
collectionem nullo melius quam ipsius nomine insigniri decebat. Ea 
vera denominatione nullus decipiebatur, sicut hodie nullus decipitur 
dum Gregorianum adhuc vocamus missale romanum, cui post Grego- 
num Magnum multa adiecta esse, immutata multa, neminem fugit. 
Ergo factum quod exstant quaedam antiquae Liturgiae nomine Apo- 
stolorum inscriptae, licet ipsimet Apostoli eas non conscripserint, 
nullam fraudem, nullam conspirationem prodit; sed posita ecclesiarum 
ab Apostolis fundatione, id omnino ita evenire debuit. 


Quod attinet in specie Sacramentariuin Leonianuin, luculenter apparet 
id inulta continere S. Leoni revera adscribenda (2). Quod autem manuscrip- 
tum, cui tanquam typo accomodata fuisse videntur caetera quas nunc exstant 
exemplaria, post S. Leonem exaratum fuerit, id probat transcriptorem voluisse 
antiquum exemplar describere; ita ut codex quem scripsit recentior quidem 
sit sancto Leone, non autem opus ipsum, quod transcripsit. 


Frusta ergo aliquis persuadere tentaret et apocryphas et nullius 
auctoritatis esse varias tum Orientis tum Occidentis Liturgias, ex eo 
quod scriptae non fuerint ab iis quorum nomina prae se ferunt. 

b) Alii putant additiones et immutationes temporis posterioris 
Liturgiarum auctoritatem diminuisse. Verumtamen accessiones et im- 
mutationes, quae decursu saeculorum ipsis libris liturgicis factae sunt, 
nullatenus officiunt Liturgiarum auctoritati in probando dogmate, ut 
quis putaret. Dum enim ecclesiae in suam Liturgiam novas formulas 
introducunt, eas hoc ipso probant et per eas suam fidem et doctrinam 
exprimunt et profitentur. Unde sub hoc respectu nihil refert, scire, 
utrum aliquid in primitivo alicuius Liturgiae codice scriptum fuerit, 
an vero postea decursu temporum accesserit; statira ac constat tales 


(1) J. A. Assbwani, Codex liturg. III. p. 28. 
(2) Cfr. Ph. Oppenheim, De libris liturgicis deque iure ex eis manante (Tuurini-Koiuae 
1940) p. 19-23. 

ritus et preces apud aliquam ecclesiam in usu fuisse, fidem et doctri- 
nam huius ecclesiae testantur; et in hoc totum est fundamentum 
valoris dogmatici Liturgiarum. Liturgiarum auctoritas igitur omnino 
independens est a quaestione historica de ipsarum origine atque evo- 
lutione. Etiamsi penitus ignoretur, quomodo exorta fuerit aliqua Li- 
turgiae forma, et quis ipsius auctor fuerit, et quid primitus, quid postea 
tali vel tali saeculo continuerit, modo constet eam de facto fuisse Li- 
turgiam talium ecclesiarum, constabit hoc ipso de illarum ecclesiarum 
fide et doctrina. 


Unde si probetur vel Ecclesiam Romanam, vel Ecclesiam Universalem 
aliquid doctrinae seu dogmatis per suas Liturgias unanimiter profiteri aut 
professas esse, doctrina illa hoc ipso demonstratur vera saltem ita. ut, si per 
aliquod tempus tantum in Liturgia Romana tenebatur, hoc ipso tempore tam- 
quam doctrina Ecclesiae habenda sit. Repugnat enim Ecclesiam catholicam 
in suo capite vel in capite simul et membris, erroribus deturbari. 


e) Obiit,itur deinde: Liturgias interdum ab haereticis vitiatas esse 
et postea ita corruptas in usu mansisse. 


Leo Allatius (Allacci) plures notavit errores in Graecorum libro « Triodo », 
et in ipsorum libro, Pentecostarion, ac in nonnullis aliis voluminibus li- 
turgicis ecclesiarum graecarum. Item missali mozarabico, licet a piis et eru- 
ditis viris confecto, labente tamen octavo saeculo aliqui irrepserant textus 
non parum faventes haeresi eorum, qui dicebant, Christum, quatenus hominem, 
adoptione, non natura, filium Dei esse. Cuius quidem falsificationis suspectus 
maxime fuit Felix Urgellensis Episcopus ipsiusque olim discipulus Elipandus, 
Archiepiscopus Toletanus, qui fuerunt praecipui huius haereseos fautores (1). 

Citari etiam possunt, tamquam haereticorum labe maculata, Anaphoron 
Dioscori, et Ordo baptismatis Severi Patriarchae Antiocheni, quem edidit Guido 
Fabricius. Ex vetustioribus missalibus Chaldaicis constat tres exstare Litur- 
gias venenum Nestorianorum doctrinae recondentes; Liturgiam scilicet quae 
dicitur Apostolorum, Liturgiam Theodori, et Liturgiam Nestorii; qui tamen 
libri nunc vero non amplius ab unitis cum Ecclesia catholica Chaldaeis adhi- 
bentur. Cum ergo toties haeretici virus suum in Liturgias infuderint, veteres, 
libri liturgici, ubi de quaestione fidei agitur, auctoritate destituti videntur. 


Quae obiectio vero probat tantummodo Liturgias ab ecclesiis 
haereticis adhibitas non valere generatim ad probandam rectam fidem; 
quod nedum negemus, probavimus supra, non posse populum aliquem 
in haeresim labi, quin noviter receptum errorem in Liturgiam suam 


(1) De quo videsis J. Bona, Rerum liturg. lib. 1. cap. 2. sect. 2. 
Le Brun (Brunius) tom II. dissert. 5 art 2 sect. 2: Joannes Pinius, De liturgia antiqua 
cap 4 $ 3., Leslaeus, Praef. in Missale Mozarab. p. 35. 

introducat. Si enim intactam servaret Liturgiam haeresi anteriorem, 
cum illa pura sit, ex hypothesi, est etiam introducendo errori con- 
traria. Unde populus ille, ne suam quotidie audiat condemnationem 
et a fide antiqua defectionem, Liturgiam mutare quodammodo cogitur 
et suae haeresi accommodare. Nihilominus multa sunt in antiquis 
Liturgiis ecclesiarum haereticarum, quae omnino cum recta fide et 
cum Liturgiis catholicis concordant. Haec enim contra Protestantes 
aliosque recentiores haereticos summo iure urgentur. 


Quis non videt v. g. conclamatam esse et ad nihilum redactam Protestan- 
tium calumniam, qua affirmant quosdam articulos nuperis temporibus ab 
Ecclesia catholica fuisse excogitatos et sparsos, quando ipsis exhibentur iidem 
articuli in antiquis haereticorum etiam Liturgiis expressi? Si antiquitus ipsi 
etiam haeretici articulos illos profitebantur, apertum mendacium est eos re- 
centibus saeculis per falsas decretales aliove modo fuisse primum invectos. 


Et hoc sensu magni ponderis quandoque esse possunt etiam hae- 
reticorum Liturgiae. 

(I) Obiicitur deinde: veteres libros liturgieos, quales ad nos per- 
venere, plurimas passos esse mutilationes, ita ut nihil aliud fere sint, 
quam quaedam fragmentorum absque ordine congeries; ad quos ergo 
in demonstrandis rebus fidei immerito recurri. 

Cui obiectioni respondetur: Quamvis omnes huiusmodi libri non 
integri forte ad nos pervenerint, sed multae eorum partes deperierint, 
id tamen quod superest harum ecclesiarum fidem et doctrinam testatur, 
dummodo aliunde certo sit eos ad talis temporis et talium ecclesiarum 
Liturgiam pertinere. Gaeterum ditissima sunt quae ad nos pervenere 
veteris Liturgiae monumenta; ita etiam ut ex eis solis tota series dogma- 
tum catholicorum probari possit, et haeresium figmenta penitus convelli. 

e) Obiicitur porro: veteres libros liturgieos interpolatos esse, ergo 
nullam esse eorum auctoritatem. 


Hinc Joseph Assemani (1) confutans argumenta a Dorchaeo (Dorsche, 
protest, natus a. 1597. multorum operum auctor) contra Liturgiae S. Ja- 
cobi authenticitatem obiecta, sic habet: « Haud negamus varias preces 
fuisse superadditas, aliis breviori summa contractis, ritibus nonnihil immu- 
tatis, aut paulo auctis, quod in Liturgiis frequens contingit». Item Vezzozi, 
dum contra Basnage sustinet Sacramentarii Gelasiani antiquitatem, fatetur 
multa post Gelasium fuisse addita atque introducta (2). Et ante Vezzozum 
Thomasius ipse dixerat (Praef. ad Codices sacr. p. VI): » Huic codici nonnulla 
esse apposita sequenti saeculo... Huiusmodi sacros libros non ad meram 


(1) J. Assemani. Codex liturg. Eccl. univers, lib. IV. part 2. praef. p. XXVIII. 
(2) Vezzosi, Opera Thomasii, Praefatio in tom. VI, p. XXII. 

eruditionem conscribi, sed ad usum potissimum ecclesiarum; inde novas 
semper accessiones pati oportet, prout ipsa consuetudinis temporisque ratio 
tulerit ». 


Ad quam difficultatem ita respondetur: Additiones et muta- 
tiones de quibus in obiectione, nihil introducebant quod dogmati in 
Liturgiis iam contento adversaretur; nec habendae sunt tamquam 
interpolationes, sed tamquam pretiosissimae accessiones et evolutiones. 
Ea quippe est Liturgiae. natura, ut; debeat semper aliis atque aliis Sancto- 
rum et solemnitatum festivitatibus augeri atque ditari. Illae autem 
accessiones minime eum interpolationibus sunt confundendae: inter- 
polatio enim dicitur textus falsilieatio; insuper interpolationi proprium 
est, ut fiat quasi furtim et absque auctoritate publica. Praedictae 
autem accessiones sive etiam immutationes fiebant publica ecclesiarum 
auctoritate. Absurdum ergo est eas pro interpolationibus habere. 
Sicut enim Justinianus quando legem aliquam suo codici addebat, 
non eum interpolabat, sed ditabat, ita idem profecto dicendum est 
quando in suis Liturgiis ecclesiae aliquid addunt aut etiam immutant. 

/) Contra Protcstantium obiectionem, qui solum priorum saeeu- 
lorum testimonia ut certo pura admittunt, primis IV saeculis nullam 
exstitisse Liturgiam scriptam indeque Liturgiae auctoritatem nihil 
valere contra eos, iam F. A. Zaccaria(l) ita respondit: «Quis enim 
persuadere sibi possit, non exiguam certe orationum, consecrationum, 
benedictionem, antiphonarum farraginem, quae tamen sequentibus 
saeculis multum aderevit, memoriae ab omnibus episcopis presby- 
terisvc fuisse mandatam, et veluti ex tempore quatuor saeculis reci- 
tatem? Narrat Gregorius Turonensis (2) Sidonium Avernorum Epi- 
scopum quadam die ad festivitatem basilicae monasterii S. Cyriaci 
invitatum adeessisse, oblatoque sibi nequiter libello, per quem sacro- 
sancta solemnia agere consueverat, ita paratum a tempore cunctum 
festivitatis opus explicuisse, ut ab omnibus miraretur, nec putaretur 
ab adstantibus hominem locutum fuisse sed angelum. Avernis ergo 
miraculum quoddam visum fuit, Sidonium imius festivitatis opus 
memoriter semel complesse, nec Brumms Piniusve dubitant isthaec 
miracula quatuor saeculorum spatio amplificare, iliaque ad omnes 
omnium toto late orbe ecclesiarum ministras extendere? Et illud heic 
quoque notandum, cum Sidonius anno 471 Episcopus sit renuntiatus, 
annoque 488 aut insequente vita cesserit, quo tempore illa acciderunt 
pervulgatum traditione esse debuisse, uno solum saeculo ante mi- 
nistros omnes festivitatum opera memoriter complevisse, uti tunc Si- 


(1) F. A. Zaccaria, Bibliotheca Ritualis I p. LXXXV. 
(2) Historia Francorum 2, 22. 

donius. Quid ergo tanta Sidonium admiratione prosequebantur Averni? 
Quamquam demus, veram esse Brunü et Pinii sententiam, conceda- 
musque quinto primum saeculo liturgias scribi coepisse: illae utique 
scripto commendatae tum fuerunt quae antea memoriter recitabantur ». 

Constat de cetero omnino iam ante saeculum V libros liturgicos 
conscriptos fuisse (1). 

Etiamsi Liturgiae quinto demum saeculo scriptae fuissent, nequa- 
quam sequeretur exinde Liturgias valore dogmatico destitui, nam aut 
nihil aliud essent quam ipsaemet liturgiae IV priorum saeculorum, 
memoriter quidem, sed summa cura conservatae et transmissae. Scri- 
ptum nempe fuisset quinto tantum saeculo; at scriptum quod antea 
frequentari solitum erat, nou aliud. Aut tunc, noviter ortae essent: 
sed etiam tunc maneret earum ad dogma demonstrandum inconcussum 
robur: nam testarentur saltem ecclesiarum catholicarum huius tem- 
poris fidem atque doctrinam; porre neque hoc, neque ullo alio tempore 
erronea esse potuit fides et doctrina multarum ecclesiarum idem cum 
ecclesia romana profltentium; quia alioquiu catholicam ipsam eccle- 
siam error invadere posset, quod numquam eventurum promisit Christus. 

g) Putant aliqui, Ecclesiam posse errare in secundariis, quae 
admittit in suo cultu. Contra quod dicendum est: Ecclesia aliquando 
sequitur opinionem probabilem circa ritus sacramentales eo sensu, 
quod ad tutius praescribit eos etiam adhiberi, qui nonnisi probabiliter 
ad valorem Sacramenti requiruntur. 


Iu sacramento Confirmationis v. g. iubet fieri chrismationem et manuum 
impositionem, licet non sit indubitata utriusque ritus necessitas ad valorem 
Sacramenti. At dum ita praescribit ac in praxi rem sacramentalem peragit, 
nullatenus liturgice exprimit et profitetur, talem et talem ritum esse de neces- 
sitate ad valorem sacramenti adhibendum. At vero dum Ecclesia in suaLiturgia 
universali aliquod dogma clare exprimit et profitetur, numquam sequitur 
opinionem probabilem; etiamsi tale dogma exprimat per ritum ad essentiam 
Sacramenti non pertinentem. Dum v. g. in Baptismate exsufflationes et ora- 
tionum formulas adhibet ad pellendum daemonem, certa fit et non tantum pro- 
babilis, fides Ecclesiae de praesentia daemonis et peccati originalis in puero 
recens nato et nondum baptizato. Item si Ecclesia catholica proprie et di- 
recte Sacrificium offerret pro catechumenis vivis et defunctis, certum inde 
fieret, posse hoc modo Sacrificium offerri. 


Nam si evenire posset ut Ecclesia catholica credat, affirmet et 
profiteretur errores, iam non esset columna et firmamentum veritatis; 
e contra portae inferi eam praevalere possunt, id quod remanet con- 


(1) Cfr. Pn. OPPENIIETM, De libris liturgicis deque iure ex cis manantibus(Taurini-Romac 
1940) 1-180 passim. 

eludendum, sive errores, quos sic Ecclesia profiteretur et admitteret, 
versarentur circa essentialia Sacramentorum et religionis, sive circa 
secundaria. Dum enim Ecclesia manifestat, exprimit et profitetur quid 
credat, neque in magno neque in parvo errare potest. 

Nec dicatur Liturgiam Hispanicam fuisse primo puram et ab ec- 
clesiis catholicis adhibitam, et tamen in eam errorem irrepsisse; undo 
timendum Sit ne idem forte in caeteris ecclesiarum etiam Sedi Aposto- 
licae unitarum Liturgiis acciderit. Huiusmodi factum, nedum thesi 
nostrae adversetur, eam e contra vehementer confirmat. Probat enim 
non posse diu permanere errorem, qui subdole (favente inadvortentia 
aut indifferentia generali) in Liturgiam alicuius ecclesiae catholicae 
introductus fuit, et a fortiori non posse talem errorem multum diffundi. 

Statim enim, cum animadversum est hanc Liturgiam continere 
errorem, viri ecclesiastici eam refutaverunt, immo Summi Pontifices 
eam suppresserunt, quamvis posteriores Gregorio VU eiusdem re- 
visionem et redintegrationem permiserunt. Existimant etiam Le Brun 
et loannes Pinius(I), quamvis aliqua dictae Liturgiae exemplaria ab 
Elipando et Felice Urgelleusi corrupta fuerint, et in sensum sui erroris 
contorta, tamen paucissima fuisse haec exemplaria. Correcta autem 
luere, aut etiam destructa, ut putat Leslaeus; ita ut cum errore Ado- 
ptiatarum evanuerint. 

Adde textus ab Elipando et Felice Urgellensi substitutos, non 
fuisse (ob materiae subtilitatem) de eorum numero qui clare fidem 
et doctrinam ecclesiarum exprimunt; unde thesim nostram non at- 
tingunt. 

Insuper nos loquimur tantum de Liturgiis quae vel in Ecclesia 
Romana, vel in caeteris ipsi unitis ecclesiis adhibitae sunt. Porro huius- 
modi Liturgias non potuit haeresis corrumpere: alioquin posset Ec- 
clesia catholica haeresim amplecti et profiteri. Liturgiae ergo illae, hoc 
ipso quod doctrinam multarum ecclesiarum sedi Apostolicae consen- 
tientium exprimant, erroneae sive haereticae esse nequeunt, ac proinde, 
veritatem dogmatum per eas expressorum rigorose demonstrant. Unde 
tota obiectio extra quaestionem est, nec assertam thesim attingit. 

Interdum etiam in Liturgiis ecclesiarum catholicarum irrepsit error: 
in Missa v. g. quae s. Gregorio Nazianzcno tribuitur, quaeque olim 
Alexandriae celeberrima fuit, aliqua vestigia haereseos Monophysi- 
tarum reperta sunt; quae non tantum apud monophysitas, sed etiam 
apud orthodoxos Aegyptios in usu erat. Praeterea etiam in aliquibus 
antiquis missalibus Occidentis occurrit Missa pro levamine animarum 


(1) Dv Liturgia autiqua hispaua, n, 197; cf. D. M. Bouix, op. cit. p. 70 as. 

damnatarum, quamvis nemo nesciat, acatholicam esse sententiam, qua 
asseritur, damnatos per orationes nostras posse levamen accipere. 

Verumtamen ex obiectione sequitur tantum ab errore puram 
necessario non esse Liturgiam alicuius ecclesiae particularis, aut etiam 
paucarum ecclesiarum particularium; quod nemo negat. Quaestio 
autem est, utrum pro vera et certa tenenda sit doctrina, quam clare 
et publice p< r Liturgiam profitentur vel Ecclesia Romana, vel univer- 
salitas ecclesiarum catholicarum. Cum ergo obiectio memoret tantum 
errores, qui in Liturgiam abcuius vel aliquarum particularium eccle- 
siarum forte aliquando irrepserunt, extra quaestionem vagatur; nec 
est cur ipsammet de factis obiectis discussionem ingrediamur. 

h) Facta historica vel physice falsa in Legendis Breviarii alibive 
relata ex eo quod in Liturgia exhibentur, non efficiuntur certa. 

Quamvis valor Liturgiae dogmaticus in genere sit certissimus, 
tamen ex eo, quod quaedam res historice vel physice falsae in Liturgia 
dicuntur, eae etiam historice vel physice verae non efficiuntur. Solum 
dici et probari potest, eas eo, quod in publico Ecclesiae cultu adhibentur, 
nihil continere contra fidem et bonos mores. Cultus liturgicus enim 
est ad exprimendam fidem in Deum et Sanctos eorumque relationem 
ad homines, et ad docendum homines fidem et bonos mores, non ad 
defendendam veritatem aliquarum rerum, quae sunt historice vel 
physice falsae. 

Hinc facta historica in legendis Breviarii alibive relata eo quod in 
cultu liturgico leguntur, certa non efficiuntur neque ea, quae historice 
vel physice sunt falsa, vera redduntur. 

Quam iniuste simul et temere saeculo proxime elapso conquestum 
sit de falsitate historica legendarum Breviarii romani, facile hodie 
eruditi evincunt. Multa scilicet in dictis legendis asserta, quae pseudo- 
lifurgistae saeculi XVIII carpserant, irriserant atque audacter de 
medio abstulerant, genuina nunc et omnino certa comperta sunt, ita 
ut in praefatis legendis pauca tantum exstent, quae probari possint, 
sinceritati historicae contraria. At permittamus aliqua saltem vel 
etiam plura in eis reperiri historice falsa: id minime officit doctrinae 
qua Liturgiae valorem dogmaticum vindicamus. 


Nam, 


1° Ecclesia, dum huiusmodi facta historica in Breviariorum 
legendis et in Martyrologio proponit, suo modo agendi simul sufficienter 
exprimit haec facta ad aedificationem tantum in Liturgiis poni, non 
autem tamquam partem doctrinae fidei. Permittit enim veritatem 
istorum factorum ab eruditis viris in quaestionem vocari, atque etiam 
ex eorum animadversionibus quandoque legendas Breviarii et textum 

' Martyrologii correxit, ibi praesertim, ubi rationes convincentes pro- 
ponuntur. Talia quoad legenda in Breviario Romano expresse adno- 
tavit Benedictus XIV (I) his verbis: «Licet facta historica», inquit, 
i «in illo relata et approbata, non modicam habeant auctoritatem, non 
vetitum est ne modeste et cum gravi fundamento, difficultates de eis 
excitentur, et Sedis Apostolicae iudicio subiiciantur». Atque idem 
tradit quoad Martyrologium: «Omnia quae in Martyrologium inserta 
sunt, inconcussae veritatis non sunt, ut ex repetitis illius correctio- 
nibus constat» (2). Praedicta ergo facta non pertinent ad eam Litur- 
giam, qua Ecclesia Romana vel Ecclesia universalis aliquod dogma 
clare profitetur et exprimit. Ex eo ergo, quod facta ista per Liturgiam 
non efficiantur certa, non sequitur nutare tliesim, qua sustinuimus 
veram esse doctrinam, clare in Liturgia universali, vel in Liturgia Ro- 
mana expressam. 

2? Caeterum omnino certum est huiusmodi jacta historica, in Li- 
turgiamvel Ecclesiae romanae, vel Ecclesiae universalis, introd/incta, nihil 
continere contra fidem aut bonos mores. Quamvis enim non proponantur 
tamquam omnino credenda quoad veritatem historicam, adhibentur 
tamen tamquam medium aptum ad animarum aedificationem. Ecclesia 
autem catholica errare nequit reputando aptum ad aedificationem, 
quod esset e contra noxium: Nam « quod est contra fidem aut bonos 
mores, Ecclesia nec facit, nec docet» (Augustinus). Ergo ex hoc solo, 
quod factum aliquod historicum adhibeatur in Liturgia romana vel 
in Liturgia universali Ecclesiae catholicae, certum fit huiusmodi factum 
(etiam si forte non esset historice vel physice verum) nihil continere 
contra fidem aut bonos mores. Qua praerogativa valde notanda carent, 
aliae Liturgiae particulares. Cum enim quaelibet ecclesia particularis 
praeter Romanam nec quoad fidem, nec quoad mores infallibilis sit, 
accidere potest, ut in legendas introducant facta, non tantum histo- 
rice falsa, sed etiam fidei et bonis moribus contraria. 


(1) Do canoniz. lib IV part. 2 c. 13 n. 8. 
X2) Ibd. cap. 17 n. 9. 


Caput V. 


Liturgia praecipuam praebet cccasionem et materiam 
exponendae et praedicandae doctrinae catholicae. 


Liturgia, quia exprimit fidem Ecclesiae, praecipuam praebet 
occasionem et materiam praedicandae doctrinae catholicae. 


1) Sicut Lectiones in officio, sicut Lectio et Epistola et Evan- 
gelium in Missa ex professo inducta sunt ad instructionem populi, 
ita etiam, iuxta usum omnino primaevum homilia post Evangelium 
Missae. Innumeri sermones et « tractatus » a Pontificibus et Patribus 
nobis relicti, praedicati fuerunt intra Missarum solemnia aut saltem 
in conventibus liturgicis. Quod et' hactenus iure ac merito fieri solet, 
cum populus Christianus ad officia liturgica convenire debeat aut 
cupiat, et in his solet esse melius disposita ad praedicationem acci- 
piendam. 

2) Sed sermones antiqui omnes fere agunt vel de iis quae lecta 
sunt aut cantata, vel de mysterio festi quod celebratur, vel de caere- 
moniarum significatione. 

Et hoc idem hactenus commendat Ecclesia. Hinc Caeremoniale 
Episcoporum 1, 22, 2 praescribit «Sermo regulariter infra Missam 
debet esse de Evangelio currenti». 

Concilium Tridentinum (1) formale dedit praeceptum, dicens: 
«Ne oves Christi esuriant, neve parvuli panem petant et non sit qui 
frangat eis, mandat sancta Synodus pastoribus et singulis curam ani- 
marum gerentibus, ut frequenter inter Missarum celebrationem vel 
per se vel per alios ex iis, quae in Missa leguntur aliquid exponant, 
atque inter cetera sanctissimi huius Sacrificii mysterium aliquod de- 
clarent, diebus praesertim dominicis et festis ». 

Est ergo formale praeceptum: « mandat sancta Synodus»; non 
sufficeret semel in anno vel raro, « frequenter fiat »; aliquod mysterium 
huius Sacrificii « exponant », non secundum methodos nimis specula- 


(1) Sessio 22 c. 8 (Denzinoer [1911] n. 946). 

tivas vel theoreticas, sed secundum nonnas simul claras, securas, 
praeficas, quas dedit ipsa Ecelsia, i. e. « ex iis quae in Missa leguntur », 
ex textibus Missalis. Hoc officium Concilium imponit primarie quidem 
pastoribus, deinde vero omnibus «et singulis curam animarum ge- 
rentibus ». 

Quod hic expressis verbis de Missa tantum dicitur, adaequato 
modo valet etiam do aliis sacris ritibus Ecclesiae: undo v. g. Concilium 
Mechliniense (Malines 1922) in haec verba prodiit (1): « Cum linis cultus 
Ecclesiae sit gloriam Dei simulque sanctificationem procurare fidelibus, 
studeant omnes curam animarum habentes, ut in ritibus, textibus litur- 
gicis, mysteriisque festorum, quae, teste Concilio Tridentino, magnam 
continent eruditionem, populus fidelis rite instituatur; quod praesertim 
cum abundantiore fructu liet in scholis primariis, in instructionibus 
catechisticis, in gymnasiis iuvenum et puellarum, uno verbo, in omnibus 
juventutis Christianae institutis. Profecto pia et scia participatio fi- 
delium cultui liturgico mullum conferet ad illam divinarum rerumhodie 
grassantem ignorantiam impugnandam». Et alio loco (2) pergit: « Summa 
Ope studeant parochi, ut fideles vim caeremoniarum, quibus singula Sa- 
cramenta conficiuntur, cognitam et perspectam habeant. Quod sacri mi- 
nisterii officium enixe inculcat Catechismus ad parochos » (3). 


3) Ex consideratione historica apparet, ipsam Liturgiam sa- 
cram instrumentum praecipuum fuisse ad diffundendam doctrinam 
Christianam; ipsam quoque vivam apud fideles scientiam et cogni- 
tionem eiusdem doctrinae Christianae conservasse vel renovasse. 


Lectiones enim tam in Missa quam in Officio ex professo introductae 
sunt ad instruendum populum de veritatibus fidei; similiter etiam 
omnes caeremoniae in administratione Sacramentorum et Sacrameu- 
talium instructioni fidelium servire debent. 


Missa catechumenorum enim historice considerata, est praeprimis cate- 
chismus fidei, quo catechumeni instruebantur de doctrina Christiana vel prae- 
parabantur ad recipienda Sacramenta Baptismi, Confirmationis, s. Eucharistiae. 

Pro Fidelibus vero, simul Missae Catechumenorum assistentibus, prae- 
dicta instructio semper renovatio erat vel repetitio illarum veritatum, quibus 
iam imbuti erant; ex repetita autem iteratione ipsarum cognitio profundius 
firmiusque tenebatur. 

Decursu temporis institutum catechumenorum recessit; tamen Ecclesia 
Missam catechumenorum retinuit tamquam optimum medium ad instruendos 
fideles de doctrina Christiana. 


(1) Acta Concilii Meohliniensis n. 257. 
(2) Ibd. n. 273. 


(3) Catechistuus ad parochos IT, 1, 18. 

lpi i in Ilm lni praesertim fiebat lectionibus ex Sacra Scriptura desumptis: 
ex Vricu nempe Testamento, praesertim ex prophetis, porro ex Actibus et 
Epistolii Apostolorum, et praesertim ex ipsis sanctis Evangeliis. Unde usus 
S. Scripturae in cultu influxum decisivum habuit in statuendum Canonetn 
sacrorum librorum: libri apocryphi, quia Ecclesia romana eis non utebatur 
in conventibus liturgicis, non assumpti sunt. Inter singulas lectiones cantare 
solebant Psalmos. 


In line omnia, quae dixerant propheta, apostolus, evangelium et 
cantica, secundum verba Germani Monachi circa finem saeculi VI, 
statini per homiliam Episcopi, lingua simpliciore adstanti populo 
exponebantur, ita tamen ut per simplicem explicationis linguam non 
abhorrerentur eruditiores, neque per stilum exquisitiorem obscura- 
retur ipsa res audita. Ita ex usu omnino primitivo, post Evangelium 
instituta est homilia. 

Talis methodus homiletics iam apud doctissimos quosque viras 
iudaeorum in usu erat, sicut patet ex multis locis S. Scripturae, prae- 
sertim Novi Testamenti; ipse Dominus deinde dum in synagoga do- 
cebat, saepissime etiam in itinere suo missionario eadem methodo 
usus est. Haud raro enim sermonem suum adnectebat ad verba modo 
in synagoga lecta vel ex prohetis aut ex lege dicta. 

Non minus consuetudinarie fiebat a Sanctis Patribus. Ad quod 
probandum sufficit, si ex Breviario hodierno Ecclesiae Romanae vel 
ex Breviario Monastico colliguntur vestigia (I). Sicut, enim in Domi- 
nicis per annum et in festis Domini, ita etiam saepe in festis Sanctorum 
homilia quae legitur in 111. Nocturno Matutinorum, immediate adne- 
ctit ad ea quae modo lecta vel cantata sunt, vel ad mysteria festi, 
quod celebratur, vel ad caeremoniarum significationem modo pera- 
gendarum vel peractarum eaque explicat. 

Quae methodus exponendi scilicet eiusque textus et ritus S. Pa- 
tribus omnino familiaris erat, qui ideo Liturgiam fidelibus exponendam 


(1) Sic v. g. in Dominica Adv. S. Gregorius ita homiliam suam ad praecedentem lectionem 
S. Evangelli adnectit: «Huic enim lectioni sancti Evangelii, quam modo vestra fraternitas 
audivit... :: Dom. Ill Adv. homilia sio incipit: « Ex huius nobis lectionis verbis fratres caris- 
simi... :; In Nativitate D. N. sio habes: « Quia largiente Domino, Missarum solemnia ter hodie 
celebraturi sumus, loqui diu de evangelica lectione non possumus, sed nos aliquid vel breviter 
dicere, Redemptoris nostri nativitas ipsa compellit. In festo Epiphaniae Domini Homilia 
I S. Gregorii 1 Magni Papae super Evangelia incipit: «Sicut in lectione evangelica, fratres 
carissimi, audistis, caeli rege nato, rex terrae turbatus est.. Similiter in festis Sanctorum: 
In festo SS Innocentium sermo S. Augustini sic incipit: « Hodie, fratres carissimi, natalem 
illorum Infantium colimus, quos ab Herode crudelissimo rege interfectos esse, Evangelii textus 
eloquitur. Homilia ad Commune Confessoris Pontificis incipit: «Sancti Evangelii, Fratres 
carissimi, aperta est vobis lectio, recitata»; ad Commune Virginum incipit: «Saepe vos, 
fratres carissimi, admoneo prava opera fugare, mundi huius inquinamenta devitare, sed ho- 
dierna sancti Evangelii lectione compellor dicere ut et bona quae agitis, cum magna cautela 
teneatis .. Similiter saepius et alibi. 

esse censebant, quia sibi persuasum habebant « Ecclesiam quae sunt 
contra fidem vel bonam vitam non approbare, nec tacere, nec facere » (J) 
ac proinde in cultu publico et officiali Ecclesiae non tantum nihil contra 
fidem inveniri, sed sacros ritus magnam populi eruditionem continere. 

Quam methodum tam familiarem Domino et SS. Patribus com- 
mendat etiam Concilium Tridentinum, cum, ad traditionéin fideliter 
adnectendo, praescribat praedicationem liturgico homileticam (2). 

Auctores quoque Oatechismi, ex eiusdem Concilii Tridentini de- 
creto conscripti, in appendice seriem L XIII sermonum proponunt, 
qui in LXIIT Dominicis et Festis principalioribus tamquam homiliae 
habendi essent, ea praesertim ratione ducti, quia putabant, in Li- 
turgia sacra harum dierum totam doctrinam Evangelii contentam esse 
et ideo sufficere, si Fideles instruerentur in veritatibus lidei per ho- 
miliam de illis quae modo lecta vel cantata essent in cultu. Quae series 
sermonum sub hoc titulo praesentatur: «Applicatio et distributio 
materiarum, in hoc catechismo Concilii Tridentini contentarum iuxta 
evangelia omnium Dominicarum », qui titulus sat ostendit scopum 
homiliarium. 

Antiquam hanc catholicam praxim et traditionem de novo com- 
mendavit Summus Pontifex de restauratione Liturgiae optime me- 
ritus, Pius X in Encyclica «Acerbo nimis», in qua omni claritate et 
gravitate postulat et inculcat tum praedicationem tum catechesim 
liturgico-homileticam. Quod utinain multo frequentius liat! Magno- 
pere enim alteri modo praestat. 

N Talis enim instructio praeprimis illo gaudet privilegio, quod omnino 
innititur fundamento Sacrae Scripturae, i. e. verbo ipsius Domini, 
et ita clarius apparet, ipsum Christum continuare tam litterarie quam 
mystice, evangelizationem suam in Ecclesia; Sacerdotem vero esse 
ministrum secundarium, cuius opus primarium in catechesi et prae- 
dicatione est edicere et exponere doctrinam Christi. 

Deinde, si cultus Ecclesiae debito modo exponatur, huiusmodi 
praedicatio sane solidam doctrinam praebebit, ut ex praefatis elucet. 

De caetero vero attentionem figet, quia minus abstracta est; 
curiositatem excitabit, quia magis nova est, et homines amant intel- 
ligere, quae continuo vident; melius etiam memoria servabitur, quia 


(1) Augustinus, Epistola 55, 35 (ad inquisit. Januarii). 

(2) Concilium Tridentinum, Sessio XXII, de sacriiicio Missae c. 8. Ad huiusmodi prae- 
dicationem materiam sat amplam invenies v. g. in A. Meyenberg, Homiletischc mid ka- 
techetische Studien (ed. 6, Luzern 1908), agit in specie de liturgia p. 170-632; A. VIGOUREL, 
La liturgie et la vie chrétienne (Paris 1909); P. Parsoh, Das Jahr des Helles (Klosterneuburg 
1932 ss.); F. X. Reck, Das Missale als Bctrachtungsbuch (Freiburg i. B. 1909 as); quamplu- 
rima capita in periodicis liturgicis, de quibus cfr. Pu. Oppenheim, Introductio historica in 
litteras liturgicas (ed. 2, Taurini-Romae 1945) p. 117 s. 

ipsis rebus visis aut verbis lectis frequentius renovabitur; corda mo- 
vebit quia Liturgia sacra omnia tanto allectu pietatis et amoris expri- 
mit; voluntatem etiam facilius ad praxim virtutum inclinabit, ut ex 
sequentibus patebit. 

Per multa saecula homilia unica forma praedicationis erat. Multis 
locis tam arcte cum ipso sancto Evangelio cohaerere putabatur, ut 
v. g. in Liturgia gallicana osculum libro sanctorum Evangeliorum, 
finita lectione, non daretur, nisi finito sermone. 

Sicut Missa catechumenorum, ita etiam omnes ritus et caeremoniae 
in administratione Sacramentorum et Sacramentalium inservire pos- 


sunt instructioni populi, ut ita doctrina Ecclesiae de Sacramentis et 
Sacramentalibus facilius et luculentius diffundatur. 


Exemplo sit solummodo administratio Baptismi tempore antiquiore (1): 
in vigilia Paschae vel Pentecostes EpLcopus de more praesidebat functionibus 
sacris, ad quas magna multitudo plebis convenerat, quae insuper intelligebat 
linguam cultus; omnes et singuli ritus plenum suum tunc habebant valorem 
et ambitum; ipsae caeremoniae ampliore modo dramatice peragebantur: omnes 
ritus et caeremoniae catechumenis ostendere debebant, se per Baptismum 
e potestate satanae eripi, novosque fieri homines, animas radicaliter trans- 
formari, novamque vitam ipsis communicari. Ideo tot exorcismi tempore 
catechumenatus, lectiones prolixiores totam antecedentem instructionem ul- 
timo comprehendebant, ipsi catechumeni verbis et gestibus abrenuntiabant, 
diabolo, solemnis sequebatur processio ad fontem, ubi Pontifex praeclara forma 
benedicebat aquam, administrabat Baptismum et Confirmationem; cum cantu 
Litaniarum deinde in ecclesiam redibant, solemnis sequebatur celebratio Missae, 
cui primo adsistebant, in qua prima vice etiam participabant s. communione, 
vestes accipiebant albas, in signum innocentiae, quibus induti quotidie per 
sequentem octavam assistebant Missae stationali. Omnes hi aliive ritus tam 
catechumenis quam fidelibus demonstrabant ad oculos grave momentum el 
effectus Baptismi. Similiter erat in solemni administratione aliorum Sacra- 
mentorum, cum multis suis et animum moventibus caeremoniis: in reconci- 
liatione peccatorum, in sacris ordinationibus etc.: omnes caeremoniae etiam 
instructioni de effectu intento et obtento serviebant. 


Cum Liturgia sit locus theologicus praestans, ex partibus ex mis- 
sali et breviario aliisque libris liturgicis desumptis absque magna diffi- 
cultate totum dogma catholicum sat completum componi posset (2). 
Hic pauca quaedam exempla tantum thesim enuntiatam illustrent (3). 


(1) Cfr. Ph. Oppenheim, Tractatus do Baptismo, 4 vol. (Taurini-Romae 1943-1947). 

(2) Cfr. v. g. G. Lefebvre, Liturgia (Abbaye do Saint-André lez Bruges 1922); B. Back, 
Werdo Licht (Freiburg Br. 1937 eq.) 3 voll; P. Pansch, Das Jahr des Heiles 3 voll (Kloster- 
neuburg bel Wien 1932 ssq.): adnotationes ad versiones missalis et breviarii In linguas ver- 
naculas. 


(3) Alia uberiora apud Pii. Oppenheim. Theologia liturgica specialis (praeparatui ). 

Liturgia sabbati sancti, octavae additae ad festum Paschae et 
Pentecostes pulchram materiam praeberent ad componendum tra- 
ctatum de baptismo: ex eis deducitur ablutio cum aqua, formula, re- 
generatio de Spiritu Sancto, liberatio a peccatis, vocatio supernatu- 
ralis vera et realis, vita nova; gratia adoptionis, induitio Christi et 
vestitio cum eo, initium novae existentiae in sanctitate et in unitate 
Ecclesiae, aliaque. 

Vigilia et octava Pentecostes, additis orationibus ad Spiritum 
Sanctum, quae pro praeparatione ad Missam in initio missalis positae 
sunt, continent veram theologiam tertiae in SS. Trinitate personae 
eiusque operis (1): processionem et missionem Spiritus Sancti, eiusdem 
habitationem in animis iustorum, eius mimus qua sanctificatoris, 
motoris, moderatoris (2), eius functionem qua anima Ecclesiae (3), 
eius magisterium doctrinale (4). 

Missae et officia SS. Apostolorum, Praefatio Apostolorum, Prae- 
fatio in ipsa dedicatione altaris et ecclesiae originis gallicanac, prosa 
et ipsa gallicana Jerusalem et Sion filiae, Responsoria hebdomadis III 
et IV post Pascham facile componere sinunt id quod dicitur mysterium 
Ecclesiae, fundatae et gubernatae a Pastore aeterno, commendatae 
S. Petro et Apostolis eorumque successoribus, ut sit columna fidei, 
ovile, centrum vitale et vivificans, ex quo et in quo animae debent 
operari ipsorum salutem (5). 

In Secretis et Postcommunionibus missalis, si quis ipsas solas 
spectaret, inveniri potest clara doctrina de sacrificio Missae necnon 
de s. communione (6). Liturgia Missarum quadragesimalium continet 
omnino veram doctrinam peccati et poenitentiae, necnon veram doctri- 
nam de ieiunio. 

Si quis praefert, modo magis synthetico, indicare lineas direetivas, 


(1) Cfr. Pn. Oppenheim, Notiones Liturgiae fundamentales (Taurini-Romae 1941) 
p. 251-255. 

(2) Cfr. hymnum Veni creator Spiritus et prosam Veni Sancte Spiritus. 

(3) Ecclesia Spiritu Sancto congregata (Oratio feriae VI Pentecostes); Deus, cuius Spiritu 
totum corpus Ecclesiae sanctificatur et regitur (Oratio Pro omni gradu Ecclesiae) et alia. 

(4) Inducat in omnem, sicut tuus promisit Filius, veritatem (Oratio I ferlao IV Pente- 
costes). 

(5> Cfr. Ph. Oppenheim, Notiones Liturgiae fundamentales (Taurini-Romae 1941) p. 43 s; 
50-56; 133-164; 216-220. 

(6) Exemplo sint tres orationes, quae illustrant quommodo perfecerit s. Eucharistia sa- 
crificia antiquiora, porro quale sit munus redemptorium Missae, qualisquo eiusdem operatio 
sanctificatrix, scii. Deus qui legalium differentiam hostiarum unius sacrificii perfectione sanxisti 
(Secreta dom. VII post Pent.), Quoties huius hostiae commemoratio celebratur opus nostrae re- 
demptionis exercetur (Secreta dom. IX post Pentec.) Perficiant in nobis, Domine, quaesumus, 
tua sacramenta quod continent: ut quae nunc specie gerimus, rerum veritate capiamus (Post- 
oommunio Sabbati Quattuor Temporum Septembris). Cfr. C. Caixewaert, Les fins et les 
fruits du Sacrifice =E Lex Questions liturgiques et paroissiales 24 (1939) 20-35. 

seu ideas magis fundamentales Liturgiae, tria praesertim capita pro- 
ponantur: Deus qui est terminus cultus, homo quia est subiectum 
petens, Christus, quia est mediator (1). Sunt autem permultae aliae 
veritates quae in textibus et ritibus liturgicis inculcantur: mysterium 
SS. Trinitatis, doctrina de gratia (2), de novissimis, Mariologia (3), 
cultus Sanctorum (1), sacerdotii Christiani munus et dignitas (5). Ec- 
clesiologia (6), et multa alia, de quibus in altero huius tractatus vo- 
lumine plura in extenso habebuntur (7). 


(1) Cfr. Ph. Oppenheim, Christi persona et opus secundum textus liturgiae sacrae ( Ephein. 
Liturg. 19 (1935) et 50 (1930) passim); In., Das Konigtum Christi in der Liturgie (München 
1931). 

(2) Cfr. Ph. Oppenheim, Tractatus de lure liturgico II. De lege scripta et non scriptu 
(Taurini-Romae 1939) 94-96. 

(3) Ph. Oppenheim, Maria in der lateinischen Liturgie = J. Straeter, Katholische Mu: 
ricnkunde 1. Quelicn (Paderborn 1912) p. 183-261; Ph. Oppenheim, Notiones Liturgiae fun- 
damentales (Taurini-Romae 1941) p. 290-308; Ia., Maria nolla Liturgia Studl Mariani 1. 
Conforenze sui movimento Mariano contemporaneo. 1912-1913 (Milano 1944) p.'163-293; 
In., Maria nella Liturgia Cattolica (Roma 1944). 

(4) Cfr. Ph. Oppenheim, Notiones Liturgiae fundamentales (Taurini-Romae 1941) p. 255- 
336. 

(5) Ibd. p. 165-184; R. Molitor, Vom Sakrament der Weilie. Erwllgungcn nach dem 
Pontificale Romanum, 2 vol. (Regensburg 1938 s); Ph. Oppenheim, De sacramento Ordinis 
sacrisque Ordinationibus. Commentationes ad Pontificale Romanum 2 vol. (Taurini-Romae 
1946). 

(6) Cfr. p. 137 notam 5. 

(7) Ph. Oppenheim, Theologia liturgica specialis (praeparatur). 

TITULUS I. 


Valor Liturgiae moralis et asceticus 


Liturgia merito habetur ut schola vitae Christianae et perfectae. 


Vita Christiana consistit in eo, quod aliquis collaboret cum gratia a Deo 
sibi oblata et studeat, quomodo in praxim vertat doctrinam Christi eiusque 


Ecclesiae. 
Vita ascetica consistit in eo, quod aliquis moriatur sibi suisque desideriis 


et vivat Christo. 
Ad utrumque Liturgia affert potens suum adiutorium. 


Caput I 


Liturgia catholica est ex natura sua sanctificans 
et praepotens sanctificationis instrumentum. 


Liturgiam catholicam esse ex natura sua sanctificantem et prae- 
potens sanctificationis instrumentum patet: 

1° per eos ritus, quibus ipsa constat, ex Missae et Sacramentorum 
materia et forma: iis enim sanctificat ex opere operato; idque omnino 
certum est et de fide. Missae enim celebratio et Sacramentorum admi- 
nistratio praecipul actus liturgici sunt. 

2? Caeterae Liturgiae partes sive ab Apostolis, sive post Apo- 
stolos auctoritate ecclesiastica legitime institutae vel approbatae, 
mira pollent aptitudine ut homines excitent ac disponant ad recipiendum 
divinae gratiae imbrem. Cum enim ea sit hominis natura, ut nonnisi 
per visibilia ad invisibilia erigere soleat mentem, eaque generalis Dei 
in reparando et humano genere ad finem supernaturalem deducendo 
oeconomia, ut per sensibilium rerum media sese ipse in mentes et 
corda infundat, nemo non videt quam generale et praepotens sancti- 

ficationis instrumentum sit Liturgia. Unde tota generatim res liturgica 
est quasi perennis atque uberrimus sanctificationis fluvius, ad cuius 
aquas Ecclesia generationes omnes, statis diebus et horis potandas, 
certa lege adducit (1). 

3? Sufficeret legere textus Orationum tum Missalis, tum Ri- 
tualis vel Pontificalis, ut quis sibi rationem redderet, quot et quantae 
gratiae ibi petantur et per consequentiam etiam conferantur, ex variis 
ritibus liturgicis, quos exhibet Ecclesia. 

4? Non minus textus Psalmorum, Canticorum, Hymnorum alia- 
rumque precum in libris liturgicis, praesertim in Breviario, alta voce 
conclamant orationem liturgicam aptissimum esse instrumentum san- 
ctificationis animarum. 


(1) D. M. Bouix, l. c. p. 10 e; cfr. otiaiu infra. 


Caput II. 


Inter varia systemata asceseos Christianae 
systema propositum a Sacra Liturgia eminet auctoritate, 
universalitate, securitate. 


Sub voce « ascesis » generatim intelligitur sumina omnium illarum actionum, 
<[iübus homo « abrenuntians propriis voluntatibus Domino Christo vero Kegi 
militaturus oboedientiae fortissima atque praeclara arma» sumit(l) et per auste- 
ritatem vitae homini suo spirituali principatum obtinet super desideria carnis. 
Nam ex eo quod «caro concupiscit adversum spiritum », homo cogitur, ut 
continuo per actus mortificationis et sui abnegationis et per bona opera mo- 
riatur veteri homini peccati et novum hominem induat, « qui creatus est se- 
cundum Deum in iustitia et sanctitate veritatis ». Id vero operando exprimit 
mysterium mortis et resurrectionis Christi, quod continuo in Sacrificio Missae 
et in Sacramento eucharistico celebratur; ibi enim Christus Jesus tamquam 
Summus Sacerdos et Hostia sancta et immaculata se offert et offertur « in re- 
missionem peccatorum » « pro nostra omniumque sallite » ac seipsum dat ho- 
minibus, ut vivat in ipsis eosque vita sua adimpleat - « ut vitam habeant et 
abundantius eam habeant» (2) - ipsosque « configuratos corpori claritatis suae» (3) 
sibi associet, ut « idem sentiant in seipsis quod et in Christo Jesu » et Christus 
« formetur in eis », et « per eum quem similem foris agnovimus, intus refor- 
mari mereamur » (4), et ita ipse « Sacerdos in aeternum » eos una secuin Patri 
offerat (5) «in odorem suavitatis » eosque « perficiat munus aeternum » (6). 


Hinc ergo intimus quidam nexus existit inter vitam christianam 
asceticam et Missam sen inter Sacram Liturgiam et ascesim: idem 
centrum habent eundemque fontem: Sacrificium scilicet Missae, quod 
est actus primus, supremus et principalis totius cultus divini, « fons 


(1) S. Benedictus, Prologua in Regulam Monasteriorum (1 Butleb). 

(2) Joh 6, 55. 

(3) Phil 3, 21. 

(4) Oratio in octava Epiphaniae. 

(5) Cfr. Secretam Missae in honorem Christi Summi et Aeterni Sacerdotis. 
(6) Ctr. Secretam Feriae II Pentecostes, SS. Trinitatis, et saepius. 

omnis sanctitatis » (1), ad quod conveniunt fideles, ut inde hauriant 
tamquam ex fonte praecipuo adeoque necessario spiritum genuinum 
et vere Christianum (2). Insimul vero Sacrificium eucharisticum est anima 
et centrum omnis asceseos vere Christianae, unde fideles hauriunt et 
gratiam necessariam ad peragenda exercitia ascetica et exemplar. Unde 
Sacrificium Missae et Sacramentum eucharisticum, sicut ipsiim altare 
et tabernaculum continua fiunt praedicatio sacrificii, sui oblationis et 
mortificationis et ipsa Liturgia Sacra non tantum aliquoties nos docet 
orare, ut ipsa sacra Communio nos transire faciat in « consortium my- 
sterii» (3), i. e. ut magis in dies in vita Christianorum appareat illud 
« mori et vivere cum Christo », de quo loquitur S. Paulus (4), sed etiam 
Episcopus in ordinatione sacerdotali presbytorandos expressis verbis 
admonet, ut agnoscant quod agunt, scilicet in celebratione Mi.sae, 
et imitentur quod tractant (5). 

Ubicumque ergo diminuitur amor, intellectio et aestimatio Li- 
turgiae sacrae et speciatim Sacrificii Missae, ibi diminuitur etiam 
pari modo sensus pro sacrificio in vita quotidiana praebendo, et per 
hoc ipse spiritus religionis periclitatur. Et iterum eo quod Pius P. X 
populum fidelem ad maiorem participationem, comprehensionem 
amoremque Liturgiae sacrae revocavit, ipsum etiam ad verum spi- 
ritum religionis et Christianum eiusque fontem indispensabilem revo- 
cavit. Unde Pius XI in Constitutione Apostolica «Divini cultus » 
(20-12-1928) affirmare potuit in omni loco, ubi verba Pii P. X in praxim 
versa essent, percipi posse sensibile augmentum spiritus religionis in 
plebe et clero (6). 

Hinc ergo omnia sacrificia et mortificationes Christianorum eo- 
rumque alia opera bona, quae sunt illud « mori et resurgere cum Christo» 
seu vivere cum ipso, ut Deo grata sint, per Christum et cum Christo 
in altari unius et solius eiusdemque semper Sacrificii Missae offerri 
debent et offeruntur (7). 


(1) Secreta in festo S. Ignatii Loyol. Confessoris (31 Juli). N 

(2) Pros X, Motu proprio «Inter pastoralis officii : d. 22.11.1903; Pros XI, Constitutio 
Apostolica « Divini cultus sanctitatem » d. 20.12.1928. 

(3) Cfr. Postcomm. Quatuor Temp. Adventus; Postcommunio Dom. I Quadrages. 

(4) Rom 6, 4-6. 

(i) Pontificale Romanum, In ordinatione presbyteri, admonitio; « Agnoscite quod agitis; 
imitamini quod tractatis ». 

(6) Utinam fideles omnes, clerus et laici, in dies magis Intellegerent finem principalem 
S. Eucharistiae non esse, ut Christus praesens flat in specie consecrata ad adorandum tantum, 
sed, ut medianto Sacrificio Missae et Sacramento eucharistico, quotidie in unoquoque membro 
corporis Christi mystici, mysterium mortis et vitae eiusdem Dei ao Domini nostri Jesu Christi 
realizetur et in effectum ducatur! 

(7) Cfr. Orationem post Offertorium Missae: «In spiritu humilitatis et in animo con- 
trito suscipiamur a te, Domine, et sic fiat sacrificium in conspectu tuo ut placeat tibi Domine 
Deus ». 

Tota vita Christiana moralis et ascetica ad brevissimam formulam 
redacta est « gratia Dei mecum », i. e. requiritur gratia, quae efficaciter 
provocat nostram cooperationem; non sola gratia requiritur, vel di- 
vina tantum operatio (Quietisrnus), neque sola hominis operatio 
(Pelagiauismus), sed utrumque, et gratia divina et hominis cooperatio, 
ita tamen, ut in omnibus gratiae divinae tribuatur principatus, sine 
qua « nihil est validum, nihil sanctum », sine qua « nihil potest humana 
infirmitas » (1). 

Hoc idem nos docet divini cultus celebratio. Liturgia primarie 
multiplici ex capite praestat gratiam: ex confectione et distributione 
Sacramentorum et Sacramentalium, ex celebratione Officii Divini et 
anni liturgici, praesertim ex Missa. 


I Liturgia in omnibus haec signanter prae oculis habet, ne Chri- 
stiani nimis confidant propriis suis viribus, sed potius omnia a gratia 
divina exspectent. Unde vitam ascetico-moralem virtutum non con- 
siderat primo et principaliter ut resultatum, proveniens ex propriis 
propositis et voluntatum decisionibus, ex diligenti custodia et revisione 
suiipsius, vel ex minutissima analyst omnium animae actionum et 
motionum-minime enim sibi quisque notus est et difficillime de se 
recte iudicat, etiam adhibita omni cura et custodia——sed potius talem 
tatam religiosam ut donum Dei considerat, et ut fructum Spiritus 
Sancti, qui habitat in cordibus fidelium. Pietatem ergo humanam non 
tantopere a parte hominum aestimat, quantopere a parte Dei. Unde 
simpliciter de Dei adiutorio orat; «Deus, de cuius munere venit, ut 
tibi a fidelibus tuis digne et laudabiliter serviatur, tribue quaesumus, 
nobis, ut ad promissiones tuas sine olTensione curramus. Per D. N. » (2). 
Cultus liturgicus simul vero efficaciter provocat etiam nostram 
cooperationem. Ipse enim est exercitium praecipuarum virtutum; in- 
super omnium virtutum inculcat regulam et exemplar proponit; sed 
et ad omne bonum movet voluntatem, ut infra exemplis demonstrabitur. 
Summum autem et ultimum in genere sacrificii. humani sunt 
vota, per quae homo totam suam personam totamque suam vitam 
asceticam unit cum Sacrificio altaris et vita liturgica. Ratione votorum 
enim vita Ascetarum non tantum fit continua sul mortificatio, sed 
Icontinua adoratio et glorificatio SS. Trinitatis, continua quoque de- 
Ldicatio suiipsius, praeludium aeternitatis. 


I (1) Dominica 3 et 1 post Pentecosten, Oratio. 
I (2) Oratio Dominicae XII post Pentecosten; cfr. Orationem Dom. I p. Pent, et quae 
illota sunt de modo, quo Liturgia ostendit necessitatem recurrendi semper denuo ad gratiam, 


npud: Ph. Oppenheim, Tractatus de iure liturgico II: De lege scripta et non scripta (Taurini- 
Romae 1939) p. 94-96. 

Media ad exercendam veram ascesim sunt diversa. Admirationi 
potest esse forma asceseos veterum Eremitarum in deserto Aegypti 
proprer castigationes corporis, quas passi sunt; alia: forma asceseos 
porro est S. Benedicti, quam admirari debemus propter discretionem 
et tenuem disciplinam vitae communis, quam dedit, vel forma S. Fran- 
ciser propter exemplar ideale absolutae paupertatis quod secutus 
est; admirationi sunt etiam Mystici medii aevi vel recentes cum toto 
interiore ardore caritatis et sublimi contemplatione; aliud systema 
asceticum praebet s. Ignatius Loyolensis qui praesertim virtutes volun- 
tatis colit, aliud S. Franciscus Salesius, qui magis fovet libertati spi- 
ritus, aliud S. Vincentius, qui institutis et legibus temperavit activam 
caritatem praesertim erga orplianos et infirmos, vel S. Joannes Bosco, 
Joannes Baptista de la Salle, aliique qui de educanda iuventute Christiana 
optime meriti sunt; aliud iterum est systema S. Alphonsi Mariae de 
Liguori, qui in suo systemate timorem in amore Dei praefert. 

Liturgia sacra nullum horum systematum a limine excludit, omnium 
vero illarum essentiam habet: illud continet et proponit, quod omnibus 
commune et necessarium esse potest et debet (1) De caetero vero 
unicuique relinquit libertatem, supra mensuram ab omnibus postu- 
latam omnibusque necessariam, aliquid ex propria vel ex alterius 
voluntate addendi: in orationibus, in vigiliis, in ieiunio et abstinentia, 
in caritate, in bonis operibus, in sacris lectionibus, in silentio etc. 

Immo Liturgia sacra ipsa systema quoddam asceseos est illudque 
continet, quod systema maiore gaudet auctoritate, quia non ab aliqua per- 
sona singulari quamvis maxime sancta, imponitur, aut ab aliqua tantum 
societate religiosa, sed ab ipsa Ecclesia, eiusque suprema auctoritate ; 
insuper non pro hoc vel illo coetu tantum fidelium proponitur, sed 
pro omnibus fidelibus; eminet ergo universalitate; praeterea maiore 
gaudet securitate, cum ab Ecclesia proponatur, cuius est, ut homines 
infallibiliter et ex officio de via et de mediis instruat ad consequendam 
vitam aeternam. Hinc erraret, qui putaret celebrationem Liturgiae 
esse tantum ineundam aliquam interruptionem inter alia exercitia 
spiritualia; neque est materia tantum eruditionis in scholis addiscendis, 
non «gratiosus aliquis flos pietatis», ornamentum tantum, vel vesti- 
mentum pietatis aut «motus» aestheticus, ut contendunt alii; neque, 
res principalis sunt caeremoniae exteriores, vel etiam sacri ritus ei 
oratio in se sola sumpta, neque cantus gregorianus vel aliud simile 
quid, mere externe consideratum tamquam aliquid pulchrum vel 
aestheticum — qui hoc putant, quod externe tantum apparet, es- 


(1) Cfr. quae diota sunt de officiis v. g. in Commune Sanctorum pro vita Christiana apud 
Pn. Oppenheim, Notiones Liturgiae fundamentales (Taurinl-Komao 1941) p. 276-289. 

sentiale esse existimant et errant — omnia haec utique pertinent ad 
Liturgiam tamquam ad cultum publicum Ecclesiae; praeter haec 
vero, et iu his omnibus Liturgia sacra via ordinaria est, quamvis saepe 
neglecta, omnis verae vitae Christianae et perfectae. Liturgia et ascesis 
sibi invicem sunt adiumentum et complementum: sine ascesi non 
celebratur vera Liturgia, sine Liturgia non fit vera ascesis: unum 
postulat alterum, unum complet alterum. Quaestio ergo non poterit 
esse, utrum ascesis sit melior an Liturgia, utrum sibi opponantur Li- 
turgia et ascesis, sed potius, quomodo Liturgia ut didascalia Ecclesiae 
instruat de vera ascesi et quae adiumenta afferat, ut in praxim vertatur. 


TITULUS Il. 


Liturgia est schola vitae Christianae et perfectae 
et efformat christianum in spiritu vere Christiano 


Caput I. 


Liturgia sacra est schola vitae christianae et perfectae 


1) In textibus et actibus suis Liturgia theoretice et practice 
docet et inculcat praecepta et regulas integrae vitae christianae et per 
fectae non minus expresse quam veritates speculativas; 

2) excitat mentes fidelium ad rerum altissim^rum contempla- 
tionem, ut ita eos ducat etiam ad vitam contemplativam; 

3) in Christo et in Sanetis vivum proponit exemplar, ut ita 
moveat voluntatem ad exercitium virtutum omniumque bonorum 
operum ; 

4) inducit denique ad praeficam exercitationem virtutum, et 
format Christianum in spiritu vere christiano. 


$ L - Liturgia docet et inculcat praecepta et regulas vitae chris 


tianae et perfectae. 


Sicut veritates fidei speculativas, sicut capita doctrinae catho- 
licae, ita Liturgia docet et inculcat praecepta et regulas integrae vitae 
christianae et perfectae. 

Hoc iam a limine patet. Nam 

a) ex notione Liturgiae constat Liturgiam, cum sit ipse cultus 
publicus et socialis Ecclesiae qua Ecclesiae, non est nisi practicum 
exercitium virtutis religionis aliarumque virtutum cum ea cohaeren 
tium ac proinde schola vitae christianae. 

Id insuper eruitur 

b) ex fine Liturgiae. Per cultum suum Ecclesia enim totum ho- 
minem cum omnibus suis viribus, facultatibus, relationibus ad Deum 

ducere ipsique coniungere studet. Hoc vero spectat praeprimis vitam 
Christianorum moralem et perfectam. Praeterea 

C) ex ratione deducitur: Liturgia Sacra exprimit, docet inculcat 
fidem et doctrinam Ecclesiae. Ecclesia enim doctrinam suam dogma- 
ticam et moralem a Christo Domino acceptam decursu saeculorum 
magis magisque evolvit et tamquam normam et regulam omnibus 
vitam Christianam degere volentibus praescripsit. Unde fleri non potest, 
ut earn in abscondito reclusam habeat vel ut eam tamquam doctrinam 
secretam proponat, ad quam paucis tantum pateat aditus, cuius sensus 
insuper solum post laboriosum studium aliquibus paucis viris doctis 
tantum aperiatur, sed doctrina ecclesiastica, vel potius divina, omnibus 
aequaliter accessibilis esse debet, facile porro intelligibilis, saltem 
quoad quaestiones principaliores, et insuper saepius repetita, ut ex 
iterata repetitione profundius intelligatur, firmius in memoria teneatur, 
plenius atque perfectius in vita exerceatur. Hunc suum finem Ecclesia 
obtinet non ultimo per cultum divinum; in quo compendium comple- 
tum, imo encyelopaediam doctrinae catholicae tam dogmaticae quam 
moralis et asceticae deposuit, et quotidie clero et fidelibus proponit 
profitendam et exercendam. 

Luce vero clarius est hoc non esse, ut fideles theorice tantum co- 
gnoscant atque intelligant fidem et doctrinam Ecclesiae, quam matrem 
suam vocant, sed ut eandem in praxim vertant seu ut data praecepta 
et. admonitiones practice in vita sua Christiana exprimant. Hinc facile 
intelligitur scopus admonitionum in lectionibus v. g. in Epistolis et 
Evangeliis, in Capitulis, in Lectionibus Officii, et in aliis textibus. 

Ecclesiae est ut instruat fideles de vero modo Deum colendi se- 
seque sanctificandi et viam securam et certam qua ad patriam coe- 
lestem perveniant demonstrandi. Ideo 

d) ex historia et praxi quotidiana hoc habetur: antiquitus et 
per omnia Christianorum saecula id quod in celebratione cultus divini 
legebatur vel praedicabatur et ibidem audiebatur et addiscebatur, 
instructio principalior fidelium et catechumenorum erat de rebus 
fidei et morum, seu de vita vere Christiana, immo etiam perfecta. 
Et etiam nostro aevo in multis locis celebratio liturgica unica occasio 
erit catecheseos christianae. 

Antiquitus tum Catechumeni tura Fideles instructionem mora- 
lem et asceticam obtinent praesertim in cultu divino. 

]) Psalmi et Lectiones ex Vetere vel ex Novo Testamento de- 
sumptae sunt instructiones ipsius Domini vel Apostolorum; accedunt 
lectiones et homiliae ex SS. Patribus desumptae, quae omnia in cultu 
divino proponuntur et quotidie et continuo instruunt de vita morali et 
ascetica. Praecepta et regulae quas dant, non respiciunt paucos tantum 

homines electos, v. g. religiosos vel clerum, sed omnes Christianos. 
Doctrina enim moralis Veteris et Novi Testamenti est, i. e. ipsius Dei 
et Christi, quae aequaliter omnes Christianos de via salutis instruere 
vult et valet. 


2) Veritates speculativae quae in lectionibus vel aliis textibus 
Liturgiae sacrae evolvuntur, a Ss. Patribus similiter proponuntur ut 
motivum vitae practicae. 


S. Leo Magnus v. g. loquens de mysterio Incarnationis admonet: « Agnosce. 
Christiane, dignitatem tuam, et divinae consors factus naturae, noli in veterem 
vilitatem degeneri conversatione redire. Memento, cuius capitis et cuius corporis 
sis membrum. Reminiscere, quia erutus depotestate tenebrarum, translatus 
es in Dei lumen et regnum » (1). 


Tempore Paschali admonemur: «Si consurrexistis cum Christo, quae 
sursum sunt quaerite!» (2), tempore Ascensionis, ut, «ipsi quoque mente in 
coelestibus habitemus » (3) vel ut interim corde Dominum sequamur in coe- 
lum (4) etc. 


3) Regulae vitae Christianae dantur etiam per modum, quo 
Ecclesia componit Liturgiae Orationes. Unaquaeque enim Oratio li- 
turgica non minus est affirmatio alicuius mysterii fidei quam instructio 
de vita practica Christiana et codex urbanitatis (5). Ipsa'enim instruit 
quid et quomodo debeamus petere: unaquaeque Oratio incipit cum 
allocutione urbana et polita ad Deum, ei gratias agit de eius beneficiis 
iam praestitis, nova petit et semper fere vitam practicam moralem 
eiusque necessitates respicit: omnia vero commendat « per Christum 
Dominum nostrum », et sic practice instruit de modo orandi. Haud 
raro nonnas proponit ad gerendam vitam vere Christianam, id quod 
statim patet omni Orationes Missalis vel Breviarii attente legenti. 
Est enim aliquod charaeteristicum Liturgiae Romanae, ut etiam in 
summis festis semper aliquid practicum, vitam practicam spectans 
petat. 

4) Similiter denique per modum, quo colit et celebrat virtutes 
Christi et Sanctorum, Liturgia moralem dat instructionem de vita 
Christiana. 


(1) Cfr. lectiones II Noct, in festo Nativitatis D. N. (Breviarium Monast.): Sermo I de 
Nativitate Domini, lectio VIII. 

(2) Coi 3, 1; Epistola Sabbato Sancto; lectio brevis ad Primam tempore Paschali. 

(3) Oratio in festo Ascensionis. 

(4) Gregorius Magnuis, Hoinilla 29, 10-11 in Evang. S. Marci (Hom. in festo Ascensionis 
Domini, Brev. Parisienso Parisiis 1715). 

(5) Cfr. I. Her wegen, Vom christlichen Seinund Leben (Berlin 1931); Chr. Paxfoeder. 
Das Ueberpersónliche in der Liturgie (Mainz 1927); Ia, Das Organische in der Liturgie (Mainz 
1929); Pu. Oppenheim, Tractatus de textibus liturgicis (Romae 1945) p. 212 ss. 

Liturgiam esse veram scholam vitae Christianae et perfectae pro- 
bari potest etiam 
e) ex auctoritate Summarum Pontificum et innumerorum illu- 
strium ac praeclarorum auctorum et virorum ecclesiasticorum, ut 
infra demonstrabitur, et praecipue 
/) ex auctoritate ipsius Sacrae Liturgiae. In ipsis textibus li- 
turgicis dicitur enim Liturgiam esse «fontem omnis sanctitatis» (1); 
ex ea ergo omnia media sanctitatis hauriri possunt. Praeterea dicitur 
Liturgiam esse directricem vitae moralis Christianorum: quapropter 


iteratio Legis Veteris in cultu etiam norma pro nostra directione fieri 
debet (2). 


$ 2. - Liturgia proponit exemplar vitae Christianae et perfectae. 


Per Liturgiam sacram et in ea non solum dantur praecepta et 
regulae theoreticae vitae Christianae, verum proponitur etiam vivum 
exemplar virtutis et vitae perfectae, illud scilicet Christi et Sanctorum. 

Cum infinita Dei sanctitas sit motivum potius nostrae perfectionis 
moralis quam exemplar, quod imitando nonnisi analogice et valde 
deficienter in nobis reproducerO valemus, Deus dignatus est nobis 
constituere Christum hominem perfectionis exemplar omni numero 
absolutum. 

Liturgia in cyclo anni ecclesiastici quotannis praecipua mysteria 
et facta vitae Redemptoris nostri recolit, non tantum, ut ea cogno- 
scamus, sed ut ea miremur, gustemus, laudamus, ut «hoc sentiamus 
in nobis, quod et in Christo Jesu » (3) et « per eum quem similem foris 
agnovimus, intus reformari mereamur » (4). 

Non vero frigida aliqua photographia Christi et Sanctorum nobis 
exhibetur, sed imago viva Christi patientis, dolentis, agentis, amantis, 
et Sanctorum, ut supra ostensum est; Liturgia nos facit sapere, quae 
docet; facta non mere historice narrantur, sed cum lyrico affectu, et 
interdum dramatice proponuntur, sicut in lectionibus de Passione 
Domini hebdomade sancta, vel sicut in Sequentia « Stabat Mater » 
in Improperiis Parasceve, in multis hymnis et antiphonis Sancto- 
rum. Interdum Liturgia sacra praesentes nos sistit ad ea quae nar- 
rantur, vel celebrantur; et praesertim ostendit, omnia facta esse « pro 


(1) Secreta in festo S. Ignatii Loyol. (31 Iulii). 


(2) Cfr. Orationes VII et XI post prophetias Sabbati Sancti et post prophetiam III in 
vigilia Pentecostes: Sacraiuentarium Gelasianum (ed. Wiubon, p. 83 n. (J). 

(3) Philipp 2, 5. 

(4) Oratio in octava Epiphaniae. 

nobis» et «propter nostram salutem »: unde facilius et/profundius 
ad laudem, amorem et imitationem Christi et Sanctorum ihovemur (1). 

Ne vero ipsa huius in Christo perfectionis altitudo nostram igna- 
viam deterreat, exhibentui. etiam, fragilitati nostrae: magis accomo- 
data, exempla Sanctorum, qui eum S. Paulo suaviter invitant: « Imi- 
tatores mei estote, sicut et ego Christi » (2). Ceterum in Sanctis videmus 
virtutum adminicula, obstacula removenda, adaptionein adiunctis 
diversis nec non et altissima praemia. Cum vero «religionis summa 
sit, imitari quem colis » (3), ideo per exempla Christi et Sanctorum 
efficaciter movetur voluntas nostra ad ampleetandam vitam Christia- 
nam, imo et perfectam, ita ut Liturgia merito habeatur tamquam 
optima educatrix populi Christiani. In Motu Proprio «Inter pastoralis 
officii» de die 22 Novembris 1903 Pius X scripsit Liturgiae «finem 
generalem esse gloriam Dei, sanctificationem et aedificationem Fide- 
lium », omnique labore nitendum esse, ut Fideles reducerentur « ad 
primum ac necessarium spiritus Christiani fontem, ut inde hauriant 
verum spiritum Christianum, active participando sacrosanctis mysteriis 
et publicae solemnique Ecclesiae orationi ». 


$ 3. - Liturgia excitat mentem ad rerum altissimarum contemplationem. 


Liturgia sacra porro excitat mentem Fidelium ad rerum altissi- 
marum contemplationem. Pro tali contemplatione fundamentum ponit 
hoc modo: meditationi magnam praebet copiam textuum, qui ex 
Sacra Scriptura vel ex tractatibus SS. Patrum desumpti sunt. 

Praeterea hanc materiam per totum annum liturgicum diversi- 
mode proponit eamque variat, secundum rerum adiuncta; tamen in 
unoquoque anno semel saltem redit eadem materia, ut ita repetita 
meditatione eiusdem obiecti profundior rei sensus acquiratur. 

Talis meditatio innititur orthodoxiae; eius enim piateria ab ipso 
magisterio Ecclesiae proponitur, cui concreditum est depositum fidei 
et cuius est, ut homines doceat viam veritatis. Ideo gaudet maiore 
auctoritate et securitate. 

Insuper via ordinaria est omnibus eodem modo proposita ideoque 
securior et gratior; nam ex ipsa compositione anni liturgici poscitur, 
quae ab Ecclesia, influente et inspirante Spiritu Sancto, et sub in- 


ii) CAU.BWAERT, I p. 47-50; ctr. quae in hoc volumine dicuntur in capite: « De methodo 


et charactere instructionis Hturgicae .. 
(2) I Cor 4, 16; II. 1. 
(3) Augustinus, De civitate Dei 8, 17j 

fluxu Christi, Ecclesiam suam tuentis, tacta est, omnesque animae 
facultates ad cooperationem excitat; fideles vero debitis dispositio- 
nibus celebrationi liturgicae festi associantur, ac proinde facilius et 
securius gratiam huic festo vel mysterio congruam intelligunt et ob- 
tinere possunt. 

Finis enim omnis meditationis est, excitare in anima affectus 
religiosos et valida ac bona proposita. 

Praeterea talis methodus meditationis ex una parte pleniori co- 
gnitioni ideoque amori fovet Liturgiae sacrae et sic optimum reme- 
dium praestat praecoci recitationi textuum et puro formalisme»; ex 
altera parte vero servatur grave momentum actionis liturgicae: at- 
tentio admnistrantis vel accipientis figitur. 

Liturgia nos meditari facit divina mysteria cum interiore affectu. 
Ipsa meditatio vel contemplatio divinorum mysteriorum Christi et 
Sanctorum ad quam Liturgia adducit, eo fine fit, ut vita teneatur 
et quod est imitabile, imitatione exprimatur. Unumquodque myste- 
rium Evangelii, omne quod de Christo narratur, in cyclo anni liturgici 
certo quodam modo reviviscit (D. Si ex omni parte meditatum est, 
in praxim vitae verti debet. «Quod recordatione recurrimus, annua 
solemnitate peregimus, opere teneamus — vita fateamur — moribus 
et vita teneamus »: ita saepius admonet oratio liturgica. 


Unde v. g. « fidem quam lingua nostra loquitur etiam moribus vita fa- 
teatur » (2) vel « paschalia festa... te largiente moribus et vita teneamus » (3), 
« paschalis perceptio sacramenti continua in nostris mentibus perseveret » (4). 


Ita locutiones saepe in Orationibus Missalls, in homiliis SS. Patrum etc. oc- 
currunt. 


Et sic ex ipsis Lectionibus et Orationibus liturgicis necessaria 
quaedam necessitudo fidem inter et vitam postulatur. 

Pietas liturgica ergo nullo modo est contemplatio sterilis vel sen- 
timentalis, absque practice effectu, absque valore ascetico, sine fru- 
ctibus interioris renovationis, sicut plures inter auctores recentiores 
contendunt. Sed plus omni alia methodo incitamentum est ad virilem 
fortitudinem et virtutem, ad degendam vitam semper meliorem. 


(1) Cfr. S. Augustinus, Sermo 220 in vigilia Paschae: « Quod semel factum in rebus 
veritas indicat, hoc saepius celebrandum in cordibus piis solemnitas renovat » Joannes A 
S. Thoma, Dc sacramentis, disp. 24 a. | dub. 9: « Passio et mors et resurrectio Christi, licet 
iam transierint in actu et in ratione motus aut actionis, manent tamen virtute in effectu suo, 
videlicet in humanitate quae affecta fuit passione, morte, et resurrectione. Et quia haec hu- 
manitas sic affecta modo in aeternum manet, ideo modo et in aeternum consummare potest 
sanctiflcatos virtute sua effectiva. » 

(2) SS. Innocentium (28. XII) Oratio. 

(3) Doni, in albis Oratio. 

(4) Poste, feriae III Paschae. 

In his enim «ineffabilibus gemitibus Spiritus Sancti/n nobis» 
conversiones praeparantur et resolutiones, vel potius dicendum: 
labores et contentiones, quae sanctitatem aspirant. 

Praesertim vero Liturgia sacra ostendit, omnia mysteria vitae 
Christi pro nobis acta esse (1), immo quod semel historice factum est, 
mystice in nobis renovari (2), ut sic efficacias atque facilius ad vitam 
religiosam excitemur et arctius cum Christo eiusquc opere coniungamur. 


Talis intima ad Christum relatio enim excitat spem et fiduciam orantium: 
ideo in Adventu toties repetuntur Orationes iaculatoriae: «Ostende nobis, Do- 
mine, misericordiam tuam et Salutare tuum nobis », « Veni, Domine, noli 
tardare, relaxa facinora plebis tuae ». Et quasi iam responsum accipitur: « Ecce, 
Dominus veniet - Noli timere: cito veniet salus tua - Crastina die» (ita in vi- 
gilia Nativitatis) « delebitur iniquitas terrae » Tempore Nativitatis oramus 
in Officio: «Christus natus est nobis: venite adoremus» et in Missa: «Puer 
natus est nobis et Filius datus est nobis...» «ut dum visibiliter Deum cogno- 
scimus, per hunc in invisibilium amorem rapiamur » (3). 

In Epiphania D. N. « Christus apparuit nobis », unde invitamur « venite 
adoremus! » Tempore Paschali oratur: « Mane nobiscum Domine quoniam ad- 
vesperascit», tempore Ascensionis «O Rex gloriae... ne derelinquas nos or- 
phanos; sed mitte in nos Spiritum veritatis » Tempore Pentecostis et in 
omnibus Missis et Officiis votivis de Spiritu Sancto Spiritum invocamus: 
« Veni, Sancte Spiritus, reple tuorum corda fidelium et tui amoris in eis 
ignem accende » etc. 


Omnia haec orationem nostram omnino individualem reddunt 
nosque expectare faciunt, ut revera consequamur specialem fructum, 
quem Christus speciatim hoc vel illo mysterio nobis promereri voluit, 
quemque Liturgia tam orando quam mysterium meditationi ac ve- 
nerationi nostrae proponendo nobis procurare intendit. Liturgia sacra 
ergo nos non spectatores et auditores tantum facit divinormn My- 


(1) Unde in Symbolo Nicaeno dicitur in Missa: « (Jesus Christus) per quem omnia facta 
sunt; qui propter nos homines et propter nostram salutem descendit de caelis et incarnatus est... 
et homo factus est; crucifixus etiam pro nobis sub Pontio Pilato, passus et sepultus est :; 
ante Consecrationem in Missa oramus «ut nobis flat corpus et sanguis Domini nostri Jesu 
Christi»; Introitus ad III. Missam Nativitatis habet: « Puer natus est nobis, et filius datus 
est nobis » etc. Ideo etiam in Litaniis Sanctorum Ecclesia orat: « Per adventum tuum libera 
nos Domine; Per nativitatem tuam.. Per baptismum et sanctum iciunium tuum libera nos 
Domine ». 

(2) Unde v. g. in Oratione Dominicae II Adventus Liturgia nos docet oraro: « Excita 
Domine, corda nostra ad praeparandas Unigeniti Tui vias; ut per Eius adventum, purificatis 
Tibi mentibus servire mereamur », vel in vigilia Nativitatis: « Deus, qui nos redemptionis 
nostrae annua expectatione laetificas: praesta, ut Unigenitum Tuum, quem redemptorem 
laeti suscipimus, venientem quoque indicem securi videamus Dominum nostrum Jesum Chri- 
stum qui tecum vivit et regnat ». Similiter in aliis permultis Orationibus Missalls Romani 
oratur. 

(3) Praefatio Nativitatis. 

steriorum, «ed proprie et personaliter nos illis unit et coniungit, effi- 
caciter nos provocando ad actualem participationem. 

Ideo etiam iuxta intentionem Ecclesiae, propter textus liturgicos in Ad- 
ventu propositos, contendere debemus, ut per poenitentiam et orationem pu- 
rificentur et « excitentur corda nostra ad praeparandas Unigeniti Dei vias», (1) 
qui spiritualiter ad animas nostras veniet; in Nativitate Domini oramus, « ut 
adepti participationem generationis Christi, carnis renuntiemus operibus» (2). 
iu Paschate, ut « qui consurreximus eum Christo, quae sursum sunt quae- 
ramus » et « epulemur in azymis sinceritatis et veritatis », in Ascensione, ut 
«ipsi quoque mente in caelestibus habitemus », etc. (3). 


Ita praecipua mysteria et facta vitae Redemptoris nostri in cyclo 
anni liturgici quotannis recolimus, non ut nude ea cognoscamus, sed 
ut ea miremur, gustemus, laudemus, ut, « hoc sentiamus in nobis, quod 
et in Christo Jesu » (4), ut tamquam membra verius et arctius Capiti 
nostro coniungamur, et notatim per imitationem virtutum, in dies 
magis «formetur Christus in nobis» (5), et « per eum quem similem 
foris agnoscimus, intus reformari mereamur » (6). 

A multis hodie quaeruntur profundae ideae, quae alliciant, portent, 
elevent, confortent, adimpleant etiam hominem nostri aevi, a tot 
negotiis saepe distractum. Praeter Sacram Scripturam nullibi verius 
et facilius inveniri possunt quam in textibus liturgicis, ubi novis semper 
et allicientibus locutionibus exponuntur: hominis creatio et recreatio, 
redemptio et beatificatio, dignitas naturae humanae hominumque 
finis, Deus deinde in inexhausibili sua plenitudine et profunditate, 
realitate et caritate, mysterium peccati et mysterium gratiae, ultimum 
indicium, divina providentia, historia sacra aliaque plurima, et haec 
omnia teneri quadam arte psychologica quae allicit et delectat, cum 


ila profunda virtute et 'ncomparabili simplicitate quae est characte- 
risticum Scripturae Sacrae. 


, 
Materia de qua in Liturgia agitur praeprimis est finis et consummatio 
omnium Sacramentorum, (7) summarium mysteriorum Incarnationis et Re- 


demptionis, (8) synthesis doctrinae Christianae (9) tam dogmaticae quam mo- 


di Oratio Dom II, Adventus 

(2) Lectio VI. Mat. (Brev. Mon). 

<3) Cfr. etiam: Oratio feriae IV QT. Adv.; Columba Mahmion, Le Christ dans ses My- 
stéres (Maredsous 1922). 

(4) Phil 2, à. 

(5) Gal 4, 19. 

(6) Oratio in Octava Epiphaniae; cfr. Orationem in Solemnitate SS. Rosarii......... concede, 
quaesumus, ut, hacc mysteria sacratissimo beatae Mariae Virginie Rosario recolentes, et imi- 
temur, quod continent, et quod promittunt, assequamur. Per D. N. ». 

(7) F. Cabrol, Les Origines liturgiques (Paris 1996) 110. 

(8) S. Thomas, S. th. 3, 63, 3 incorp.; Dionysius Areopagita, De Eccl. hierarchia 3. 1. 

(9) F. Cabrol,l. c.; Callewaert I. 9. 


12 — Oppenheim, Principia theologiae liturgicae. 

rali? et asceticae, a quolibet assequendae, synthesis etiam gratiarum et virium 
omnium, quae vitam Christianam portant atque coronant. In qua materia 
tam ampla et sublimi primo et principaliter celebrantur A. Dei magnalia erga 
homines. Ad quae pertinent: 

1) totum opus creationis et gubernationis seu providentiae divina, 
complures Psalmi et lectiones tam in Officio divino quam in Missa, Antiphona-: 
et Responsoria non solum per annum, sed unaquaque hebdomade, immo quo 
tidie loquuntur de creatione mundi, rerum, hominum, de Dei dominio et gu 
bernatione, de divina providentia, et"quidem tali modo et instantia, ut honio 
facere non possit, quin consequentias ex his textibus pro vita sua practic i 
exsequatur, Deumque laudet, adoret, agnoscat. 


2) Proponitur deinde totum opus redemptionis, (l)a primo instanti 
vitae Christi in terris usque ad consummationem mundi, praesertim Sacri 
ficium cruentum in cruce, quod celebrant textus imprimis temporis Passioni-, 
hymni et laudes s. Crucis, et Sacrificium incruentum in Missa et totum opus 
sacramentale, iu quo opus redemptionis praesertim continuatur et perficitur. 
Totum hoc opus manifestat abyssum misericordiae divinae: « propter nimiam 
caritatem qua dilexit nos Deus, misit Pilium suum in similitudinem carnis pe: 
cati, ut eos qui sub lege erant, redimeret, et nos adoptionem filiorum recipe 
remus » (2). Immo characteristicum est Liturgiae, tot repetitis vicibus, cel 
brari Redemptorem et Salvatorem nostrum eiusque opus. 


3) Celebratur porro opus regenerationis vel recreationis nostrae per 
mysteria anni ecclesiastici; per omnes textus s. Quadragesimae fit praepa 
ratio catechumenorum ad s. Baptismum, i. e. ad regenerationem; qui textu- 
pro omnibus christifidelibus simul sunt spiritualia illa exercitia, quae propo 
nit et nos exercere iubet ipsa s. Ecclesia, eo scopo, ut omnes spiritu renova li 
et quasi regenerati s. Pascha celebrare possint. Ad hoc opus recreationis vel 
regenerationis spectat deinde tota liturgia baptismalis Sabbato Sancto et in 
Vigilia Pentecostes et octavis subsequentibus, nostraque renovatio in gratia 
baptismali respectives textibus, praesertim tempore paschali. 

4) Opus sanctificationis nostrae perficitur per infusiouem Spiritus Sancii 
(Pentecostes), per s. Eucharistiam, (festum Corporis Christi), per sui de 
dicationem (Dedicatio Ecclesiae) et non ultimo per participationem totiu 
cultus. 

5) Vitimum iudicium cum parusia Domini in textibus Officii Defun 
ctorum necnon in Evangelio et Homilia ultimae Dominicae post Pentecosten 
tamquam aliquid terribile, timendum proponitur - sed hoc potius pro male 
factoribus -, in textibus vero temporis Adventus et Nativitatis Domini ex 
spectatur et desideratur, non aliter deinde a Dominica XVIII post Pentecosten, 
et in festis permultorum Sanctorum, praesertim si Officium est e Commun 
Sanctorum. Revelabitur enim non tantum maiestas Domini, sed etiam per 


(1) Cfr. Ph. Oppenheim, Notiones Liturgiae fundamentales (Taurini-Romao 1911! 
p. 238-217. 
(2) Cfr. Rom 8, 3; Eph 2, 4; Joh 3, 16; Rom 5, 8; 1 Joh 3, 16; 1, 9 sq, eto. 

feetio hominum, et verificabitur quod dicitur in Praefatione Defunctorum: 
« Tuis enim Fidelibus, Domine, vita mutatur, non tollitur, et dissoluta huius 
terrestris incolatus domo, aeterna in caelis habitatio comparatur»; illud « my- 
sterium » tunc revelabitur, de quo S. Paulus scribit ad Corinthios. « Salvatorem 
expectamus, qui reformabit corpus humilitatis nostrae configuratum corpori 
claritatis suae ». 


Idea de Parusia Domini, quae saepissime in textibus liturgicis 
per annum invenitur, praesertim tempore Adventus, quo exspectatur 
et post Pentecosten, quo celebratur perfectio regni Christi inter Chri- 
stianos, decursu anni liturgici clarior semper et apertior fit, usquedum 
ultima Dominica post Pentecosten cum narratione parusiae Domini 
ad indicium et in festo Nativitatis et Epiphaniae cum universali agni- 
tione regiae dignitatis Christi finitur. Characteristicum quoque fe- 
storum est eorum Sanctorum, qui non habent proprium formulate 
Officii et Missae. Mortem enim Sancti celebramus, tamquam eius 
natalitia ad caelum, in qua illi parusia Domini iam anticipata apparet.. 
Ideo in Antiphonis v. g. et praesertim in Evangelis Sanctorum saepe 
alluditur ad hanc Domini parus'am. 


Certo magni momenti est in omnibus fere Officiis et Missis Sanctorum 
aliquo semper modo variisque coloribus redire ideam parusiae Domini, quae 
expectatur vel in memoriam revocatur: in Officio Apostolorum sermo est de 
«regeneratione, cum sederit Filius hominis in sede maiestatis suae », in quo 
iudicio et ipsi Apostoli sedebunt «super sedes iudicantes duodecim tribus 
Israel »; in Officio Ss. Martyrum Christus promittit: « Qui me confessus fuerit 
coram hominibus, confitebor et ego eum coram Patre meo, qui in caelis est »; 
de cetero iterum iterumque sermo est. de corona, qua coronavit Dominus Sanctos 
suos; in Officio Ss. Confessorum praedicatur « beatus ille servus, quem, cum 
venerit Dominus, invenerit vigilantem: amen dico vobis, super omnia bona 
sua constituet eum»; Abbatibus promittitur: «Vos qui reliquistis omnia 
et secuti estis me... centuplum accipietis et vitam aeternam possidebitis»; 
in Officio Ss. Virginum ostenduntur quinque prudentes virgines, quae exeunt 
« obviam Christo Domino » et cum Sponso introéunt ad nuptias, etc. (1). Patet 


(1) Cfr. I. Her wegen, Vom christlichen Soin und Lebon (Berlin 1932); S. Stricker, 
Das Kirchcujahr (Dio betende Klrcte, ed. Abtei Maria Laach) Berlin 1921). Sic in Evangeito 
pru Martyre Pontifice II leguntur verba: » Filius hominis venturus est in gloria Patris sui 
cum Angelis suis; et time reddet unicuique secundum opera cius ! (Mattii 16, 27); In Communi 
plurimorum Martyrum II tam Iu Oflloio quam in Missa occurunt verba: «Beati eritis... gau- 
deto in illa die et exsultate: ecce enim merces vestra multa est in caelis : (Luo 6, 23). vel legitur 
Evangelium do novissimis in terra in ultimo dio (Luo 21,9-19); in Communi Confessoris Pon- 
tificis auditur inter alia: « Beatus ille servus, quem cum venerit Dominus invenerit vigilantem: 
Arnen dico vobis, super omnia bona eua constituet eum ! (Pro Confessore Pontii, II Communio; 
cfr. Evangelium [Matth 24, 42-471; ofr. otlam pro Confessore non Pontifice I, Communio) 
vol: « Estote parati, quia qua nescitis hora, Filius hominis veniet? (Pro Confessore Pontifice 
II Evangelium). Etiam Evangelium de talentis concreditis, de quibus postulatur redditio 

vero omnes tales textus alludere ad parusiam Domini. Hoc vero/mirum non 
est: Christianus enim est homo, qui conformem se reddit Christo quem ex- 
spectat: per ipsum enim perficitur et in aeterna gloria constituitur. lure ergo 
merito per totam vitam terrestrem desiderio desiderat et semper in memoriam 
sibi revocat, quod « exspectamus Salvatorem nostrum, qui reformabit corpus 
humilitatis nostrae configuratum corpori claritatis suae» (1). 

lam ex paucis exemplis allatis patet, ideam parusiae Officiis Sanctorum 
omnino familiarem esse, sicut familiaris est etiam reliquis festis vel feriis anni 
liturgici. Hinc scopus anni liturgici iure iu eo ostenditur, ut nos maiore semper 
modo faciat «exire obviam Christo Domino », «ut sint parati occurrere illi ». 

Praeter Magnalia Dei in textibus proponitur etiam dignitas humanas sub- 
stantiae, quam «Deus mirabiliter condidit et mirabilius reformavit» (2). 
Unde non tantum corporibus viventium attribuuntur honores, sicut incen- 
satio, unctio, salutatio, etc., sed etiam defunctorum exuviae omni honore et 
reverentia circumdantur. Dignitas humana vero praedicatur praesertim eo, 
quod Christiani filii Dei et vocantur et sunt, membra Christi, tabernaculum 
Spiritus Sancti, « cives Sanctorum et domestici Dei », « heredes quidem Dei, 
coheredes autem Christi ». 

6) Quod attinet historiam sacram, ostenditur non tantum in Psalmis 
aliisque lectionibus e vetere Testamento desumptis historia populi Israel tam- 
quam pignus et typus gubernationis et providentiae divinae in Novo Foedere; 
insuper in lectionibus Officii et Missae proponitur non tantum historia sacra 
vitae Christi historici, et Apostolorum, sed etiam multa facta ex historia Ec- 
clesiae describuntur vel insinuantur, v. g. per lectiones Martyrologii tempus 
persecutionum, per lectiones e Sanctis Patribus desumptas magna ipsorum 
certamina fidei; in festis haud raro legitur aut historica eiusdem ratio, sicut 
in festo SS. Rosarii, dedicationis Basilicarum Patriarchalium S. Petri, S. Pauli, 
SS. Salvatoris, S. Mariae Maioris etc., aut aliud factum ex historia Ecclesiae, 
aut descriptio vitae illius Sancti, cuius festum colitur. 


Accedit aliud: meditatio textuum liturgieorum vere ad contem- 
plationem seu supremam formam meditationis elevare potest. Ubique 
enim adnectendo ad naturam et naturalia, in pereuntibus videt ma- 


rationis, ad confirmandam ideam de parusia servit (Matth 25, 14-23; cfr. Evang. pro Confess. 
Pontlf. I). In festo Confessoris non Pontificis eadem idea ilis verbis redit: - Sint lumbi vestri 
praecincti et lucernae ardentes in manibus vestris, et vos similes hominibus exspectantibus 
Dominum suum, quando revertatus a nuptiis : (Antiph. ad III Noct. Matut.). Versus ad Com- 
munionem in Missa eiusdem Oflleii sic sonat: « Arnen dico vobis, quod vos, qui reliquistis omnia 
et secuti estis me, centuplum accipietis et vitam aeternam possidebitis ! (Matth 19, 28-29; 
cfr. Evang. in Missis Abbatum); in Missis Abbatum: : Amcn dico vobis, quod vos, qui secuti 
estis me, in regeneratione... sedebitis et vos super sedes duodedim, indicantes duodecim tribus 
Israel : (Evang. In Missis Abbatum). Similiter etiam Evangelia in Missis Virginum et non 
Virginum (de decem virginibus vel de sagena missa in mare ad congregandos pisces) novis- 
sima et parusiam Domini exspectatam in memoriam revocant. 

(1) Phil 3, 20-21; festum Transfigurationis D. N. J. Cbr. in Ofiicio; cfr. Epist. Dom. 
XVIII p. Pent. 

(2) Cfr. Orationem ad mixtionem aquae cum vino in Offertorio Missae. 

nentia, in visibilibus invisibilia, in rebus simplicibus veritates altis- 
simas (1). 


Dum Ecclesia recolit v. g. praesentationem B. M. V. in templo, Oratio 
festi nos orare facit, r ut eius intercessione in templo gloriae tuae praesentari 
mereamur». Templum mauufactum Hierosolymitanum ergo symbolum fit cael', 
praesentatio Dei Genitricis in templo vero figura est nostrae in caelum ingres- 
sionis. In festo Dedicationis Ecclesiae aedificium ex lapidibus constructum 
figura est alterius aedilicii, - novae scilicet civitatis Jerusalem -, quod «con- 
struitur in caelis vivis ex lapidibus » (2), i. e. ex singulis Fidelibus, qui 


«tunsionibus pressuris, expoliti lapides, suis coaptantur locis per manus 
Artificis » (3). 


Res praesertim ex natura desumptae signum et symbolum fiunt 
mundi supernaturalis (-. Ut Ecclesia describat Sanctum aliquem, 
perlibenter utitur comparatione plantae: «iustus ut palma florebit, 
sicut cedrus Libani multiplicabitur » « germinabit sicut lilium, et 
florebit in aeternum ante Dominum » (5). Ita ergo, fieri debet, ut dum 
aliquis videat cedrum, vel palmam, vel lilium etc., statim recordetur 
vel in concreto alicuius Sancti, cuius saaictitas per plantas citatas 
describitur, vel etiam allicientem pulchritudinem sanctitatis in genere. 
Hoc enim figurae alicui semel adhibitae proprium est, ut dum aliquis 
videt illam figuram, statim etiam meminerit quod sub figura figuratum 
bene intellexerat. Unde sub tali imagine vel symbolo etiam profundis- 
simae quaeque veritates indicantur. 


Sic v. g. fieri nequit quin tempore Adventus textus quotidie repetiti omnino 
familiares fiant et cum ipsis novae illae relationes quas indicant: Versus v. g. 
! Rorate, caeli, desuper, et nubes pluant iustum » quotidie per Adventum ad 
Vesperas dicitur, insuper ad Introitum Missae in Dominica IV Adventus, in 
Missis votivis de B. M. V. et saepius. Si hic versus cantatur, cantus gregorianus 
- et similiter musica sacra - omnino maiore modo exprimit desiderium ardens 
ut veniat Christus, qui est iste « iustus » exspectatus. Oratio ergo veterum iu- 
daeorum nostra facta est, eorum desiderium nostrum, quia nos sumus, qui dici- 
mus, cantamus, audimus hunc textum et quidem tamquam nostram, i. e. totius 
Ecclesiae orationem officialem et publicam. Relatio ad Incarnationem deinde 
patet: Dominus venit < sicut stillicida stillantia super terram», sicut ros, 


(1) Cfr. quae dicta sunt de legibus In Liturgiam etlormandain influentibus, praesertim 
do loge harmoniae inter naturam et gratiam, apud: Pn. Oppenheim, Introductio in scientiam 
liturgicam (Taurlni-Homae 1940) p. 79-104. 

(2) Hymnus ad Vesperas in festo Dedicationis (Brev. Monast.); cfr. Postcomm. eiusdem 
festi « Deus qui do vivis et electis lapidibus aeternum maiestati tuae praeparas habitaculum # 

(3) Hymnus |. o. 

(4) Cfr. Ph ..Oppenheim, Tractatus dc textibus liturgici» (Romae 1945) p. 82; 165 ss. 


(5) Cfr. Officium et Missam alicuius Martyris, Confessoris Pont ificis, Confessoris non Pon- 
tificis et alia. 

nubes pluant eum; additur in versu deinde: «Aperiatur terra, et germinet 
Salvatorem », germinabit enim «virga de radice Jesse » Sub tribus ergo fi- 
guris demonstratur Incarnatio - vel Parusia - Domini: ut ros. imber, germen; 
et hoc quidem toties tempore Adventus, ut revera familiare sit - vel deberet 
esse - unicuique textus liturgicos attente recitanti. Qui ergo hanc figuram, et 
has relationes, semel bene intellexit, post aliquot tempus ad id pervenire de- 
beret, ut semper Incarnationem vel Christum cogitet vel memoret, dum rorem 
videt in campo, in flore, dum imber de caelo venit, dum in horto vel ubiubi 
videt plantam germinantem. 

Non minus alii textus hoc idem mysterium in profundum ducunt: Psalmus 
v. g. qui ad supradictum Introitum cantatur sonat: «Caeli enarrant gloriam 
Dei, et opera manuum eius annuntiat firmamentum » (Ps. 18). Immediate 
ante Nativitatem Domini sicut revera Dominica IV Adventus - hic Psalmus 
mediationi foveret, quomodo caeli in adventu Domini narraverint gloriam 
Dei: stella Magos duxit ad Dominum; stellatum ergo caelum si contemplatur, 
et ipsum admonere debet de mysterio Nativitatis Domini, praesertim etiam 
quia Christus per totum tempus Adventus in Hymno praedicatur « Conditor 
alme siderum » (1). Angeli quoque canebant gloriam Dei, dum apparebant pasto- 
ribus nocte in Bethlehem vigilantibus. Eorum carmen nunc illud Christianorum 
est, dum et ipsi dicunt « Gloria in excelsis Deo » Imo quotidie Praefatio ad- 
monet ut cum ipsis Angelis nostras voces uniamus, et cum ipsis sine fine di- 
camus ter « Sanctus » antequam Dominus veniat super altare ecclesiarum. 

Sic ergo in hoc unico textu apparet relatio Incarnationis ad rorem, ad im- 
brem, ad germinantia, ad stellam Epiphaniae, et per hoc ad omnes stellas, 
ad cantum Angelorum, ad nostrum desiderium, videndi Christum, ad parusiam 
Domini, quae et ipsa desideratur et expectatur tamquam Adventus Domini. 

Per additum « Gloria Patri » doxologiae insuper ostenditur debitum nostrum 
officium glorificandi et laudandi Deum propter idem mysterium Incarnationis, 
cuius relatio ad nos praeterea per alios textus amplius demonstratur v. g. in 
regeneratione baptismal!, quae commemoratur in Epistola Nativitatis Do- 
mini, in mysterio sacrificii Missae, et alibi. 


Similia facile in aliis textibus detegi possent, v. g. in Officio Na- 
tivitatis, Epiphaniae, Paschae, in Praefatione Ascensionis et Pente- 
costes etc. Unde iure concluditur, Liturgiam sacram ad altissimam 
rerum contemplationem adducere posse. 


(1) Brev. Monast 

$ 4. - Liturgia inducit ad practicam exercitationem virtutum cum 
theologicarum tum moralium et imponit exercitia ascetica 


practica verbo et usu. 


Liturgia sacra non theoretice tantum postulat vitam vere Chri- 
stianam nec proponit tantum exempla imitanda, vd solum ad me- 
ditationem excitat, nec solas regulas et normas dat vitae asceticae 
et moralis, sed etiam efficaciter provocat nostram cooperationem cum 
divina gratia et practice nos inducit ad vitam moralem, asceticam, 
immo perfectam; in cultu enim liturgico continuo fere cogimur exer- 
cere explicite aut saltem implicite quam plurimas virtutes. Et prae 
primis quidem nobilissimam omnium virtutum moralium, religionem 
nempe, quae est anima cultus liturgici (1). 

Iam ipse cultus non est nisi practicum exercitium virtutis reli- 
gionis. Omnes enim et singuli actus in Liturgia praescripti, injun- 
guntur et servandi sunt ut actus religionis. Multi tamen actus litur- 
gici a religione tantum imperantur, sed eliciuntur ab aliis virtutibus; 
adeo, ut in cultu liturgico, fere continuo exerceamus explicite aut 
implicite fidem, spem et eharitatem, humilitatem, orando pro aliis, 
poen'tentiam, agnoscendo nos peccatores, etc. Qualis et quanta ratio, 
ut nihil in Liturgia parvipendamus, sed omnia «digne, attente, ac 
devote» hoc est, religiose, servemus! 


Omnes autem tum textus tum actiones liturgicae aliquam virtutis exer- 
citationem includunt. Ipsae vero virtutes non tantum auctoritative impe- 
rantur - hoc apud homines provocare solet saepe indignationem vel resisten- 
tiam -, sed simpliciter quasi quoddam naturale exercentur, et quidem ab 
omnibus communiter ideoque facilius praestantur. 


Pauca exempla hoc demonstrent. 


Exercemus v. g. fidem per verba, per facta, per symbola, per ge- 
nuflexiones aliosque ritus et caeremonias. Quotiescumque enim re- 
citamus symbolum fidei in Officio vel Missa, virtutem fidei exercemus 
et nostrum Credo dicimus. Psalmi deinde, qui principaliorem partem 
orationis liturgicae constituunt, — illis enim utitur Ecclesia tum in 
textibus Officii divini, tum in partibus, quae in Missa tamquam  varia- 
biles cantantur, tum etiam in administratione aliquorum Sacramen- 
torum et Sacramentalium, — praesertim fidem in exsistentiam Dei 


(1) Cfr. V. Lottin, L'áme du culte, ia vertu de religion (Louvaiu 1S10). 

eiusque operationem et gubernationem exprimunt. Unaquaque de- 
nique Oratione liturgiea profitemur, fidem nostram in Domn eiusque 
proprietates et operationes, non minus fidem profitemur actionibus 
liturgicis, sicut per quamcumque prostrationem, genuflexionem vel 
alium modum adorationis. Symbola quoque, quae adhibentur, in admi- 
nistratione Sacramentorum vel Sacramentalium, fidem nostram ma- 
nifestant et exercent: panis et vinum in s. Eucharistia, oleum in Con- 
firmatione et Extrema Unctione, aqua in Baptismo etc. fiunt obiectum 
fidei. 

Quam facile et connatura!)ter exercemus deinde virtutem spei! 
Nam si petimus, preces fundimus, manus in oratione extendimus et 
iungimus, orationem vel celebrationem Missae procuramus ad spe- 
cialem intentionem, etc. confidimus nos exauditos fore, semper spei 
virtutem exercemus. 

Caritatem ostendimus iam per hoc, quod quotidie tum in Missa tum 
in Officio pro invicem orare tenemur. Omnis enim oratio, praesertim 
Canonis Missae supponit, ut etiam alios eortunque necessitudines 
respiciamus. Ad quod faciendum textus liturgici continua nos admo- 
nent iam per formam pluralem Orationum. linmo explicite dicimus 
v. g. in Canone Missae: « Memento, Domine, famulorum famularumque 
tuarum... et omnium circumstantium pro quibus tibi offerimus, vel 
qui tibi offerunt pro se suisque omnibus... Memento etiam famulorum 
famularumque tuarum qui nos praecesserunt»; vel optime ad Offer- 
torium: «Suscipe S. Pater... et pro omnibus circumstantibus, sed et 
pro omnibus fidelibus, vivis atque defunctis ». Liturgia porro non 
desinit nos admonere ad facienda opera caritatis: ut «Omnia vestra 
in caritate fiant», «alter alterius onera portate », ita per annum in 
floris minoribus per diem (1) In antiquo aevo Christiano omnis et 
tota operatio caritatis ex Sacrificio Missae sumpsit exordium et fo- 
mentum: ex donis quae offerebantur, solebant sustineri viduae, or- 
phani, infirmi, alieni, pauperes, hospites etc. Haud raro instituebantur 
iemnia, ut haberent unde pauperibus darent. Liturgia duce deinde 
tenemur, ut diligamus etiam inunicos, ipsisque dimittamus quae habent 
contra nos: nam «praeceptis salutaribus moniti et divina institutione 
formati audemus dicere: Pater noster... dimitte nobis debita nostra, 
sicut et nos dimittimus debitoribus nostris ». 

Humilitatem quasi connaturaliter exhibemus, dum tundimus pectus 
ad verba: « miserere nobis » vel « Domine non sum dignus », dum cul- 
pam nostram profitemur in oratione « Confiteor», dum ad petitionem 


(1) Cfr. v. g. Capitulum ad Sextam per anuum; Capitula Quadragesimae; permultas 
lectiones Epistolarum et Evangeliorum in anno, etc. 


EXERCITATIO VIRTUTUM IN LITURGIA 163 


prosternimus vel genuflectimus, dum peragimus « Mandatum » Domini 
feria V in Coena Domini, etc. 

Quasi summa omnium virtutum est pia devotio et adoratio de 
qua toties in textibus liturgicis est sermo: hominis promptitudinem 
ostendit, omnia reliquendi et Dei voluntatem faciendi, ut in omnibus 
glorificetur Deus. 


Optimam suam expressionem haec pia devotio invenit in Oratione ad 
Offertorium'Dedicationis Ecclesiae: Domine, in simplicitate cordis mei laetus 
obtuli universa... custodi hanc voluntatem, Domine Deus», et similiter in Ora- 
tione Professionis votorum Religiosorum quae in multis Ordinibus et Congre- 
gationibus religiosis dicitur; « Suscipe me, Domine, secundum eloquium tuum 
et vivam », et procidens ad genuflexionem candidatus pergit in oratione: «et 
non confundas me ab exspectatione mea »; porro in Oratione Missalis « nos- 
metipscs tibi perfice munus aeternum » (1), praesertim quotidie in Missa post 
Offertorium, cum Dominum rogamus: «In spiritu humilitatis et in animo 
contrito suscipiamur a te, Domine, et eic fiat sacrificium nostrum in conspectu 
tuo hodie, ut placeat tibi ». 


Similiter ct omnes aliae virtutes aut explicite aut saltem implicite 
in culto liturgico exercentur (2), mira quadam dispositione et harmonia, 
non ex intenta voluntate, sed quasi connatural]ter. 

Liturgia non solum multas et varias exhibet exercitationes pra- 
cticas asceticas, sed et certas normas et tempora ad illas exercendas 
instituit, omniaque haec ad virtutem Sacrificii Missae adnectit, quia 
omnia exercitia ascetica a Sacrificio Missae accipiunt virtutem, et 
ad illud convergunt tamquam ad fontem vel ad culmen. 

Et primo quidem verbo et usu evocat ad ascesim: 


Repetitis vicibus ad/nionet, ut Fideles terrena despiciant (3), ut munera 
sacra nos a terrenis delectationibus expediant (4). Saepius illos beatos prae- 
dicat, qui pede calcarunt terrestria (5). In Psalmis praesertim et permültis 
Lectionibus ad vitam asceticam admonet, optime v. g. in Ps. 14: « Domine, 
quis habitabit in tabernaculo tuo », in Ps. 33: «Quis est homo, qui vult vitam » 
etc. 


Malta porro exercitia ascetica sibi inserta ostendit: Adventus, 
tempus quadragesimale, Quatuor Tempora, Vigiliae, dies Rogationum 


(1) Secreta in festo SS. Trinitatis: cfr. Secretam Feriae II Pentecostes. 

(2) Alia vide in capite : De valore paedagogico et de methodo educativo Liturgiae :, 
necnon in capite « Character et methodus instructionis liturgicae :. 

<3) Postcomm. Doni. 2 Adv.; Secreta Solemnit. S. Joseph etc. 

(4) Postcomm. Dom. 4 p. Epiph. 

(5) V.g. hymnus ad Laudes Comm. Plur. Mart. Temp. Pasch.; hymnus ad Vesperas Comm. 
unius Mart.; Antiph. ad Magn. 2 Vesp. Conf, non Pont.; hymnus ad Vesperas et ad Matut. 
Comm. Plur. Mart.; hymnus ad Vesperas Comm, nec Virg. neo Mart.; Antiph. ad 1 Vesperas 
Comm. Plur. Mart.; homilia S. Gregarii Magni in Comm, unins Mart. etc. 

aliique dies postulant et fovent ieiunium et abstinentiam, eleemosynam 
et orationem. 


Quam graviter Feria IV Cinerum et subsequent! Feria VI, immo per totam 
Quadragesimam usque ad Dominicam Passionis et in diebus Quatuor Temporum 
admonemur ad ieiunandum, imo ad sanctificandum ieiunium! «Commendemus 
nosmetipsos in multa patientia, in ieiuniis multis », ita continuo in Quadra- 
gesima et saepius admonemur (1). Ipsum ieiunium vocatur «veneranda solem- 
nitas » (2). Sat rationes indicantur, quae ieiunium commendent: pro corporali 
ieiunio enim Deus « vitia comprimit, mentem elevat, virtutem largitur et prae- 
mia » (3). Alia facile ex diversis Orationibus tempore ieiunii colliguntur (4). 


Xon minus enixe Liturgia commendat opera caritatis, praesertim 
eleemosynam, sicut feria VI et sabbato post Cineres, feria V in hebdo- 
made I Quadragesimae. «Frange esurienti panem tuum et egenos 
vagosque induc in domum tuam; cum videris nudum, operi eum, 
et carnem tuam » i. e. proximum tuum, «ne despexeris » (5), « Subve- 
nite oppresso, indicate pupillo, defendite viduam » (6). ita textus li- 
turgicus quotidie per totum tempus s. Quadragesimae admonet, ut 
simul recta ratio ieiunandi ostendatur. 

Textus liturgicus laudibus extollit deinde benedictiones quae sequun- 
tur benefacientem ut etiam ita excitet ad bene faciendum: « Dispersit, 
dedit pauperibus: iustitia eius manet in saeculum saeculi », ita apud 
s. Laurentium, tam in Officio quam in Missa; « Manum suam aperuit 
inopi, et palmas suas extendit ad pauperes » ita in Lectionibus et 
Antiphona alicuius sanctae mulieris. 

Commendatur quoque vigiliarum | observantia: «Non sit vobis 
vanum, mane surgere ante lucem, quia Dominus promisit coronam 
vigilantibus», ita in Invitatorio Dominicarum tempore Quadrage- 
simae. Qua de causa Ecclesia ante singula festa et solemnitates maiores 
instituit « vigilias », in quibus olim revera per totam noctem « vigi- 
latur» in orationibus et lectionibus, in Psalmorum cantu, etc. 

Quoties divinus cultus invitat ad orationem! Unusquisque dies 
proprias suas orationes habet, immo, totus dies liturgicus consecratur 
per repetitam orationem canonicam. Nulla autem oratio liturgka 
incipit nisi praemissa admonitione: Oremus! Specialiter invitat Ec- 
clesia ad orandum diebus Rogationum, Quatuor Temporum, Qua- 
dragesimae, in Vigiliis, aliisque diebus, in quacumque necessitate vel 


(1) Epist. feria IV Cinerum; Antiph. ad Sextam tempore Quadragesimae. 

(2) Feria £V Cinerum, Oratio. 

(3) Praefatio Quadrages. 

(I) Cfr. Ph. Oppenheim, Notiones Liturgiaefundamentales (Taurini-Bomae 19t1) p. 102 s. 
(61 Capit, ad Nonam temp. Quadrages. 

(0) Capit ad II Noct. Matut. temp. Quadrages. (Breviarium Monast.). 

tribulatione, quotiescumque aliquod negotium maioris momenti in- 
cipit, confidens de Dei promissione: «Arnen dico vobis: quidquid orantes 
petitis, credite, quia accipietis, et fiet vobis » (1). 


Prima enim conditio vitae religiosae et asceticae est oratio, absque qua 
homo non potest manere fidelis, neque vera ascesis fieri potest, sicut omnes 
doctores ascetici confirmant. Oratio enim ascensus mentis ad Deum est, ad 
impetrandam gratiam necessariam, ad reddendum Deo debitum honorem et 
gloriam. 

Primum igitur studium viri ascetici debet esse, ut quam intimum con- 
tactum habeat cum omnibus realitatibus ordinis et mundi supernaturalis, 
praeprimis vero cum efficaci operatione Spiritus Sancti. 

Quem contactum Liturgia sacra tali plenitudine et perfectione ad effectum 
ducere intendit, quali nihil aliud. 

Continuo concomitatur animam ad thronum divinae gratiae eique ora- 
tiones praestat, in Versibus et Antiphonte etiam iaculatorias ; cordibus inserit 
sanctum timorem Dei, et interiorem gravitatem recollectionemque mentis 
praeparat; hominem instruit de interna cum Deo ambulatione et unione eum- 
que perfacile liberare potest atque reddere independentem ab hominum in- 
dicio et a fori turbaeque praeiudicio. Sic veram moralem renovationem vel 
restaurationem vitae elaborat: hominem directe et immediate subiicit opera- 
tioni Spiritus Sancti et religiosum ambitum orationis mentalis creat (2). 


Liturgia etiam castigationes et austeritates exteriores quibus caro 
spiritui, spiritus autem Deo subiiciatur non refutat, sed potius com- 
mendat et memorat: De S. Caecilia glorianter dicit: « Cilicio domabat 
membra sua; Deum gemitibus exorabat » (3). «S. Maurus super ci- 
licium stratus coram altari feliciter occubuit » (4). Cingula vel cilicia 
benedicuntur in honorem B. Mariae Virginis, S. Joseph, S. Thomae; 
modo particulari benedicitur cilicium pro moribundis et poeniten- 
tibus, etc. Pontificale Romanum (5) usque in hodiernum diem sup- 
ponit publicam poenitentiam cum suis exercitiis. Soleinnitas liturgica 
in votis religionis edendis vel in consecratione virginum, in ordina- 
tione monachorum, in benedictione abbatum offert plures orationes 
et terminos, qui istorum omnium exercitia ascetica proponunt. 


(1) Mare 11, 21; Communio in ultimis Dominlois post Pentecosten, incipiendo cum Dom. 
XXIII; ctr. praeterea praesertim Liturgiam Dominicae V post Pascha, et Evang. in Missa 
Rogationum: « Si ergo vos, cum sitis mali, nostis bona data dare filiis vestris, quanto magis 
Pater vester de cocio dabit spiritum benum petentibus se? : ibd. Comm. « Petite et accipietis; 
quaerito et invenietis; pulsate et aperietur vobis: omnis enim qui petit, accipit, et qui quaerit, 
invenit, et pulsanti aperietur. ^ Cfr. Comm. Dedic. Ecclesiae « Domus mea domus orationis 
est: in ea omnis, qui petit, accipit, qui quaerit, invenit, et pulsanti aperietur i, etc. 

(2) Cfr. quae infra dicentur in capite de I Praestantia orationis liturgicae >. 

(3) Antiph. 3 et Resp. 5 ad Matut. (Brev. Monast.) 

(4) Antiph. ad Magn. Vesp. II (15 Jan.) Breviarium Monast. 

(5) Pontificale Rom. III p. 6 ssq. 23 ssq. 

Sed omnia haec aliaque exercitia ascetica, quae Ecclesia in Li 
turgia proponit et approbat, non imponuntur vel suadentur proptei 
seipsa tamquam finis, sed solummodo tamquam media ad finem, sci- 
licet ad perfectionem consequendam. Omnes enim tales textus sup 
ponunt in homine conscientiam propriae suae culpae et indignitatis. 
Ipsa exercitia ea ex ratione adhibentur, ut homo a reatu liberetur, m 
Deus placetur: « Deus qui culpa offenderis et poenitentia placaris » (1); 
medicina volunt esse, ut spiritus humanus aegrotans sanetur, «ut 
ieiunando tua gratia satiemur et abstinendo, cunctis efficiamur ho- 
stibus fortiores » (2) « ut cum epularum restrictione carnalium, a noxiis 
quoque voluptatibus temperemus » (3). Deus enim «corporali ieiunio 
vitia comprimit, mentem elevat, virtutem largitur et praemia» (4). 

Liturgia sacra in proposita ascesi sua ergo non remanet in re mere 
negativa, in mortificationibus et castigationibus: semper aliquid po 
sitivi intendit; illum mundum supernaturalem vult extruere, de quo 
S. Paulus loquitur ad Ephesios, Philippenses, Colossenses (5). 


Hinc ia consecratione virginum v. g. non tantopere postulat solummodo 
abrenuntiationem, mortificationem, caelibatum, castitatem, sed virgines Christi 
sponsas facit ideoque eas admonet ut semper paratae sint occurrere Sponso: 
« Ecce sponsus venit, aptate lampades vestras, exite obviam ei! » et totam illam 
vitam positivam proponit, quam continet vera virginitas ex amore Dei sn 
scepta (6). In ordinatione monachi similiter secundum iudicium S. Benedicti 
abbatis culmen solemnitatis liturgicae non est in pura abnegationO et abre- 
nuntiatione monachi, sed in humili petitione ut Deus eum accipiat: « Suscipe 
me, Domine, secundum eloquium tuum, et vivam, et non confundas me ab 
exspectatione mea!» (7). Ita etiam in Baptismo omnes caeremoniae summum 
consequuntur non in abrenuntiatione catechumeni ,ad satanam eiusque opera 
et angelos, sed in acceptatione novae vitae. Similiter rectus modus ieiunandi 
v. g. in lectione feria VI post Cineres explicatur per positiva opera caritatis, 
quae necessario debent accedere ad ieiuniorum et mortificationum priva- 
tiones. 

Hinc v. g. ieiunandum est, non tantum, ut Deus «flagella iracundiae, 
quae pro peccatis nostris meremur, avertat » (8) vel ut « propitiationem im 


(1) Oratio Feriae V. p. Cineres, Oratio in Litaniis maioribus, in absolutione generali 
religiosis impertienda, et saepius. 

(2) Sabbato Q. T. Septembris. 

(3) Secreta Dom. I Quadragesimae. 

(1) Praefatio temp. Quadrages. 

(5) Cfr. Ph. Oppenheim, Notiones Liturgiae fundamentales (Taurini-Romac 1911: 
p. 100-107. 

(6) Cfr. Pn. Oppenheim, Die Consecratio Virginis ais goistesgeschichtliches Problem 
Eine Studie zu ihrem Aufban, ihrem Wert und ihrer Geschichte (Roma 1913). 

(7) Regula S. Benedicti, cap. 58. 

(8) Feria V post Cineres, Collecta. 

petreruus » (I), sed corpora ieiuniis castigantur ad animarum medelam (2); 
ut mens nostra Dei desiderio fulgeat (3); ut dignitas conditionis humanae 


reformetur (4); « ut a noxiis voluptatibus temperemus » (5); ut « facilius coe- 
lestia capiamus » (6) etc. 


In vigiliis saepius oramus, ut « veneranda solemnitas, quam praevenimus, 
et devotionem nobis augeat et salutem » (7); ut Deus propter vigiliam « per- 
petuam nobis misericordiam benignus » impendat (8); ut iucundos nos faciat 
interesse festivitati (9); ut intercessione illius Sancti «a nostris iniquitatibus 
resurgamus» (10). «Hilarem enim datorem diligit Deus». 


(1) Sabbato post Dom. Passionis. 

(2) In vigilia Pentecostes. 

(3) Feria II post Doni. I Quadragesimae. 
(4) Feria V post Dom Passionis. 

(5) Feria II post Dom. I Quadrag. Secreta. 
(0) Feria IV post Dom. IV Quadrag. 

(7) Vigilia Apostolorum, Oratio. 

(8) Vigilia S. Laurentii (9 Aug.). 

(9) Vigilia Assumptionis B. M. V. Oratio. 
(19) Ibd. Postcomraunio. 


Caput IL 


Liturgia copiose procurat gratiam necessariam. 


Liturgia multiplici ex capite procurat et obtinet divinam gratiam, 
tantopere necessariam ad gerendam vitam vere Christianam. 
Incessanter fere in Orationibus nos petere facit gratiam, sive ad 
inchoandum aliquod opus, sive ad obtinendum divinum auxilium in 
opere, sive ad opus perficiendum vel ad perseverandum usque ad finem. 
Maxime instructivae sub hoc respectu sunt Orationes praesertim Do- 
minicarum post Pascha et post Pentecosten. 


Ita petitur v. g. in Oratione Dominicae infra octavam Epiphaniae, uf 
fideles « et, quae agenda sunt, videant, et ad implenda, quae viderint, convale- 
scant ; in Dominica IV post Epiphaniam: «Deus, qui nos in tantis periculis 
constitutos, pro humana scis fragilitate non posse subsistere, da nobis salutem 
mentis et corporis... »; Dominica VI post Epiphaniam: «Praesta, quaesumus, 
omnipotens Deus, ut semper rationabilia méditantes, quae tibi sunt placita, 
et dictis exsequamur et factis »; Dominica III post Pascha: « Da cunctis, qui 
christiana professione censentur, et illa respuere, quae huic inimica sunt nomini, 
et ea quae sunt apta, sectari»; Dominica in albis: «Praesta, quaesumus, omni- 
potens Deus, ut, qui paschalia festa peregimus, haec te largiente, moribus 
et vita teneamus'»; Dominica IV post Pascha: « Da populis tuis id amare quod 
pra?cipis. id desiderare quod promittis, ut inter mundanas varietates ibi nostra 
fixa sint corda, ubi vera sunt gaudia»; Dominica V post Pascha: « Deus, 
a quo bona cuncta procedunt, largire supplicibus tuis, ut cogitemus, te inspi- 
rante, quae recta sunt, et, te gubernante, eadem faciamus»; et ita porro. 


Quod vero ita petitui:, si sincere petitur dubium esse non potest, 
quin etiam obtineatur, et ita petitioni nostrae respondet divinae gratiae 
elargitio. 

Gratiam divinam obtinent diversa Sacramenta et Sacramentalia 
Ecclesiae, illa ex opere operato, msi adsit obex gratiae, haec ex opere, 
operantis Ecclesiae et secundum subiectivam dispositionem unius- 
cuiusque. Quaenam vero gratiae in specie ex administratione vel re- 
ceptione Sacramenti vel Sacramentalis obtineri possint, clare in ipsis 
suis Orationibus dicitur. 

Ita v. g. benedicitur sal, «ut sit omnibus sumentibus » illud «sanitas ani- 
mae et corpori^, et effugiat atque discedat aloco,in quo aspersum fuerit, omnis 
phantasia et nequitia vel versutia diabolicae fraudis, omnisque spiritus im- 
mundus » (1). 

Aqua benedicitur, «ut... ad abigendos daemones, morbosque pellendos, 
divinae gratiae sumat effectum: ut quidquid in domibus vel in locis fidelium 
haec unda resperserit, careat omni immunditia, liberetur a noxa; non illic 
resideat spiritus pestilens, non aura corrumpens; discedant omnes insidiae 
latentis inimici; et si quid est, quod aut incolumitati habitantium invidet, 
aut quieti, aspersione huius aquae effugiat; ut salubritas, per invocationem 
sancti tui nominis expetita, ab omnibus sit impugnationibus defensa» (2). 

In distributione aquae benedictae diebus dominicis petitur: « Mittere di- 
gneris sanctum Angelum tuum de coelis, qui custodiat, foveat, protegat, vi- 
sitet atque defendat omnes habitantes in hoc habitaculo » (3). In benedictione 
candelarum petitur: « Infunde eis, Domine, per virtutem Sanctae Crucis, be- 
nedictionem coelestem, qui eas ad repellendas tenebras humano generi tri- 
buisti: talemque benedictionem signaculo sanctae Crucis accipiant, ut, qui- 
buscuinque locis accensae sive positae fuerint, discedant principes tenebrarum 
et contremiscant, et fugiant pavidi cum omnibus ministris suis ab habitationibus 
ilis: nec praesumant amplius inquietare aut molestare servientes tibi, omni- 
potenti Deo » (1). 

In ritu baptismati v. g. super baptizandum ita oratur (5): « Omnipotens 
sempiterne Deus... respicere dignare super hunc famulum tuum N., quem ad 
rudimenta fidei vocare dignatus es: omnem caecitatem cordis ab eo expelle; 
disrumpe omnes laqueos satanae, quibus fuerat colligatus; aperi ei, Domine, 
ianuam pietatis tuae, ut, signo sapientiae tuae imbutus, omnium cupiditatum 
K etoribus careat, et ad suavem odorem praeceptorum tuorum laetus tibi in 
Ecclesia tua deserviat et proficiat de die in diem ». 

Alio loco in eodem ritu petitur a Deo: « Deus patrum nostrorum, Deus 
universae conditor veritatis, te supplices exoramus, ut hunc famulum tuum 
N., respicere digneris propitius, et hoc primum pabulum salis gustantem, non 
diutius esurire permittas, quo minus cibo expleatur caelesti, quatenus sit sem- 
per spiritu fervens, spe gaudens, tuo semper nomini serviens. Perduc eum, 
Domine, quaesumus, ad novae regenerationis lavacrum, ut cum fidelibus tuis 
promissionum tuarum aeterna praemia consequi mereatur» (6). 

Et iterum: « Munda eum, et sanctifica; da ei scientiam veram, ut dignus 
gratia Baptismi tui effectus, teneat firmam spem, consilium rectum, doctri- 
nam sanctam » (7). 


(1) Ordo ad faciendam aquam benedictam (Missalo Romanum, Appendix). 
(2) Ibd. 

(3) Ibd. 

(4) Missale Romanum, Appendix - Rituale Romammi VIII, 3. 

(5) Ordo Baptismi Parvulorum, Rituale Romanum II, 2, 5. 

(6) Ibd. IL, 2, 7. 

(7) Ibd. IL 2, 9. 

Post ipsum Baptismum oratur, et indicatur verus effectus obtentus (1): 
« Deus omnipotens... qui te regeneravit ex aqua et Spiritu Sancto, quique dedit 
tibi remissionem omnium peccatorum, ipse te lineat Chrismate salutis in eodem 
Christo Jesu Domino nostro in vitam aeternam ». Alius est enim effectus ex 
opere operato Sacramenti, alius ex Sacramentalibus Ecclesiae precibus ob- 
tinendus. 


Praesertim obtinetur gratia divina in sacrificio eucharistico, quod 
est «fons omnis sanctitatis » (2), et, secundum sententiam Summorum 
Pontificum (3) generatim ex activa participatione in divinis mysteriis 
et officiis, qua «hauritur spiritus vere Christianus tamquam ex suo 
primario adeoque necessario fonte ». 

Hinc annus quoque sacer Ecclesiae multiplici ex capite procurat 
gratias: festa enim et tempora sacra disponunt animam ad recipiendam 
speciales gratias huic vel illi festo vel tempori proprias. Adjuvant 
porro indulgentiae ab Ecclesia pro singulis festis vel temporibus pri- 
vilegiatis concessae, necnon pia exercitia cis adnexa, maior devotio 
ex confluxu populi et solemniore apparatu celebrationis causata, prae- 
ceptum assistendi divinis mysteriis iisque, pro posse, participandi, 
et alia huiusmodi. 


(1) Ibd. IL, 2, 23. « 

(2) Festum S. Ignatii Loyol. (31 Juli), Secreta. 

(3) Pius X, Motu proprio «Inter pastoralis officii - (1903). Pius XI, Constitutio Aposl. 
« Divini cultus - (1928). 


Caput TIT. 


Confirmatur valor Liturgiae moralis-asceticus 
ab extrinseco. 


Liturgiae competere valorem moralem-aseeticam et ipsam esse 
magnum auxilium in erigenda vel sustinenda vita Christianorum 
morali, consensus multorum praestantissimorum virorum ecclesiasti- 
corum confirmat. 

Inter Summos Pontifices Pius X v. g. haec habet (1): «Cum enim 
vehementer Nobis cordi sit, ut spiritus vere christianus 
in fidelibus omnibus undequaque reflorescat inviolatusque servetur, 
ante omnia sacrarum aedium sanctitati dignitatique provideamus 
oportet, ubi scilicet congregantur ad eundem spiritum ex primo 
eoque necessario fonte hauriendum, hoc est ex 
actuosa cum sacrosanctis Mysteriis, publicis solemnibusque Ecclesiae 
precibus communicatione ». 

Similiter in Catechismo auctoritate eiusdem Pii X edito Pontifex 
conqueritur (2): Si Fideles celebrarent festa eo sensu ac spiritu, in 
quo ab Ecclesia instituta et ordinata sunt, notabilis inde renovatio 
et incrementum fidei ac pietatis esset, et consequenter tota interior 
vita fidelium fieret gravior, melior, sanctior, purior. Romanus ergo 
Pontifex proponit sacram Liturgiam tamquam primum eoque ne- 
cessarium fontem totius vitae praeticae Christianae. 

Pius P. XI non minus clare et serio de gravi momento Liturgiae 
loquitur. In Constitutione Apostolica « Divini Cultus » de die 20-12-1928 
v. g. inter alia haec habet: «Atque res utique sacra est Liturgia: per 
eam enim ad Deum evehimur ipsique coniungimur, nosque gravissimo 
ei obligamur officio ob accepta beneficia et auxilia, quibus perpetuo 


(1) Pius X, Motu Proprio «luter pastoralis otllcii » d. 22.11.1903; cfr. etiam ejusdem 
Encyclicam «Pascendi et «Acerbo nimis :. Sixtus V, Constit. Apoat. «Immensa :: « Ritus 
Nicri magnam Christiani populi eruditionem... continent ». 

(2) Cfr. Catechismus Catholicus Appendix II (cd. P. Card. Gasparri. (Romae 1933) 
p. 270-272. 


13 — Oppexueim, Principia theohgiac liturgicae. 

indigemus. Hinc intima quaedam necessitudo... inter cultum Christia- 
num et populi sanctificationem... Ex his intelligitur, cur Romani Pon 
üfices tantam adhibuerint sollicitudinem in Liturgia tutanda et cn 
stodienda... Itemque patet cur sancti Patres Liturgiam sacram... verbis 
scriptisque commentati sint; et Tridentinum Concilium voluerit eani 
esse Christiano populo exponendam et explicandam ». Dicit porre 
cum Pio P. X: «Etenim ob eam causam ad aedes sacras iideles con- 
veniunt, ut pietatem tamquam ex praecipuo fonte hauriant, vene- 
randa Ecclesiae mysteria ac publicas solemnesque preces actuosi 
participando ». 

Si ergo iuxta indicium. Summorum Pontificum Liturgia «fons 
primus, praecipuus eoque necessarius est» «ex quo hauritur» et re- 
florescit inviolatusque servatur « spiritus vere Christianus », tunc totam 
doctrinam moralem et asceticam Christianam debet continere, et 
quidem non obscuram et difficile vel a paucis tantum inveniendam, 
sed claram ac facile ad hauriendum, omnibusque accessibilem. 

Ex numero virorum clarissimorum denique qui sancti, docti, 
pii ipsi erant atque Liturgiam sacram laudibus extollunt tamquam 
optimum  apologetam doctrinae asceticae et ducem ac adiutorem 
vitae vere Christianae, ex antiquo aevo Christiano solummodo S. Au- 
gustinus testis sit, qui Liturgia «perculsus consilium cepit Christ; 
fidem amplectenti » (1); ex tempore vero recentiore Cardinalis Newman 
citetur, qui affirmavit, si Protestantibus aliisque acatholicis in manu 
darentur fibri tantum officiales liturgici Ecclesiae catholicae — Bre- 
viarium, Missale, Rituale, Pontificale etc. — ut ex ipsis fidem et do- 
ctrinam catholicam cognoscerent, per hoc statim omnia praeiudicia 
contra religionem catholicam in absurdum ducerentur; Bernhardu 
Capelle abbas vero lineamenta fundamentalia et essentialia huiu 
nostrae theseos breviter proposuit in capite: « La Liturgie soutien de 
la vie morale », in plures linguas versas (2). Concilium Mechliniensr 
elaboratum programma proposuit pro realizatione et redintegratione 
vitae liturgicae (3). Undo patet valor doctrinalis et moralis asceticu 
Liturgiae sacrae. 


(1) Pius XI, Constit. Apost. : Divini cultus » d. 20.12.1928. 

(2) Cours et Conférences des Semaines Liturgiques 9 (1932) p. 107-125; item: Rivista 
Liturgie» 20 (1933) 298-302; 334-337. Id., Prière liturgique et vie chrétienne = Ibd. 10 (1932> 
111-125; La Communion et la vie morale = Les Questions Liturgiques et Paroissiales 16 (1931 : 
p. 3-12; Objet et but do l'enseignement liturgique Ibd. p. 179-189; L'esprit liturgique ut 
la réforme de renseignement religieux dans le diocèse de Malines = Ibd. 21 (1936) p. 257-266 
333-345. Le pur christianisme de la liturgie — Ibd. 22 (1937) 33-50. 

(3) Cfr. A. Robeyns, La liturgie au Congrès de Malines — Les Questions Liturgiquei 
et Paroissiales 21 (1936) p. 283-332. 


TITULUS III. 


Valor Liturgiae paedagogicus 


Caput [I 


Liturgia efformat christianum in spiritu vere christiano (1). 


Liturgiae sacrae primario quidem non est. hominem educare, 
sed Deum laudare; verumtamen fieri nequit, quin secundarie et quasi 
concomitante!. homines per ipsum exercitium divini cultus in spiritu 
vere christiano eiiormet (2. Omnes enim facultates animae afficit, 
ut totus homo Christo eonformiter lormetur: intellectus 
per mysterium excitatur ad clare ac profunde cogitandum de re di- 
vina; voluntas per ea, quae cultus proponit vel postulat, quam 
maxime movetur ad bene agendum et ad imitandum Christi Sancto- 
rumque exempla; omnes denique vires mentis et cordis inge- 
nuose. afficiuntur, ut per affectus sapiant quae cultus innuit et sic evol- 
vantur simul et sanctificentur. 

Prosequendo methodum suam educatoriam Liturgia sacra prae 
aliis respondet ad quaestionem de fine et forma undique expleta et 
perfecta educationis. 

Iam- ratio cognovit, innitendo primitivae revelationi vel personali 
alicui investigationi aut experientiae, hominem creatum esse secundum 
Dei imaginem et similitudinem:, unde fieri non posse, quin aliquid saltem 
habeat de similitudine cum Deo et in id tendat, ut hanc similitudinem 
crescere faciat; iure ergo affirmatur hominis finem et officium in eo 
debere consistere, ut hanc similitudinem et affinitatem cum Deo verbis 
et factis exprimat atque evolvat (3). 


(1) Cfr. etiam, quae de tinibus Liturgiae dicta sunt apud: Ph. Oppenheim, Notiones 
Liturgiae fundamentales (Taurini-Romae 1911) p. 81-107. 

(2) Pius X, Motu proprio « Inter pastoralis officii : 22.11.1903; Pius XI, Constit. Apost. 
* Divini cultus » 28.12.1929. 

(3) Cfr. L. Bopp, Liturgiscbe Erziehung. Gegebenes und Aufgegebenes (Freiburg i. B. 
1929) 45-60. 

Divo Paulo paganorum poetae noti erant, qui de. hac re profunda edixe- 
rant (!), sicut fecerunt de facto v. g. Aratus, Kleanthes, Pindarus, alii; tempore 
vero post S. Paulum praesertim Plotinus (c. 270) de hac re scripsit. Sacra 
Scriptura deinde alta voce de hominis cum Deo similitudine loquitur idque 
non solum quoad finem creationis hominis sed etiam quoad eius perfectionem 
ultimam (2). 


Liturgia sacra vero repetitis vicibus dilucide perspicueque pro- 
ponit, hominis praesertim esse, ut Dei perfectiones de novo semper 
repraesentet et imitando exprimat (3), immo totus cultus pro scopo 
habet non tantum ut Deus glorificetur hominesque sanctificentur, 
sed ut externe ac interne Christo uniantur, ut Christus formetur in 
eis, et ipsi crescant in Christum et in Christo, atque «idem sentiant 
quod et in Christo Jesu ». 

Cuius rei medium primum seu fundamentale est imitatio Christi, 
qui est « splendor Patris ». Eius vero exemplar clare ex sanctis Evan- 
gelis, quae quotidie in divino cultu leguntur, eruitur (4). Ad cuius 
imaginem vel similitudinem obiective clarius et profundius in homine 
elaborandam et perficiendam totus cultus, notatim Sacrificium Missae 
et Sacramenta maiores semper et sublimiores virtutes gratiarum con- 
ferunt, ut sic, adiuvante gratia, facilius et libentius Christi praecepta 
exsequi valeamus. 

Omnis enim educatio et formatio spiritualis hominem in meliorem 
mutare studet; vero autem in melius mutatio hominis fieri nequit 
nisi per gratiam; unde cultus liturgicus continuo loquitur verbo et 
opere de necessitate gratiae (5); gratia vero .pruno et principaliter 
confertur per S. Eucharistiam aliaque Sacramenta, immo per omnem 
cultus celebrationem, mediante ergo Liturgia sacra: unde sequitur 
Liturgiam necessarium fundamentum esse omnis et totius verae edu- 
cationis, omnemque educationem hominis Christiani gratiam summi 
aestimare eamque tamquam factorem principalem agnoscere et ad 
plenum suum effectum perducere debere (6). 

Sanctitas enim praesertim in eo consistit, ut gratia, DeDergo ope- 
ratio, in homine semper crescat et homo eius inspirationi respondeat. 


(3) Act 17. 28. 

(2) Cfr. v. g. Gen 1, 26-27; Phil 3, 20-21. 

(3) Matth 5, 48. 

(4) Cfr. Ph. Oppexhkui, Christi persona et opus secundum textus Liturgiae Sacrae 
Ephemerides Liturgicae 49 (1935) 367-383; 50 (1936) 224-242; Iu., Notiones Liturgiae funda- 
mentales (Taurini-Bomae 1941) p. 238-251. 

(5) Cfr. quae supra dicta sunt in titulo 11 capite 11 huius partis II (E Liturgia copiose 
procurat gratiam necessariam »). 

(6) Cfr. J. IH. Boitb1s, Erziehungs-und Bildungslehre (1852) 26 ssq; Bopp, I. c. 48; 
P. Pabsoh, Liturgische Lebensgestaltung (BL 8 (1933) 5sq). 

Unde omnia obstacula amovere debet, quae operationem gratiae im- 
pedire possunt, et necessarium ambiens religiosum creare debet, quod 
fovet efficacitati gratiae. Vita gratiae non est suppositio vel conditio 
tantum omnis et totius virtutis et perfectionis, sed finis proprius et 
continuus totius vitae. 

Unde etiam Ecclesia gratiam maximi habet: omnem vitam Chri- 
stianam inchoare facit cum collatione gratiae — in Sacramento Bapti- 
smi —, et tamquam centrum totius vitae Christianae S. Eucharistiam 
habet, unde Christianus necessarium hauriat remedium et fomentum, 
ad realizandum in tota vita sua illud mori et vivere cum Christo de 
quo Apostolus, quod in Sacramento fontis incipitur, in S. Eucharistia, 
praesertim per omnem celebrationem Missae, renovatur et perficitur (1) ; 
incorporatio quoque, in Christum, quae fit in mysterio Christianae 
initiationis — complantati enim sumus per aquam cum Christo —, 
ad ultimam perfectionem ducitur per S. Eucharistiam, qua Deus pos- 
sidet hominem eumque interius penetrat. 

Gratiam esse fundamentum omnis educationis christianae prae- 
terea ex eo deducitur, quia omnes fere Orationes Ecclesiae semper 
petunt gratiam Dei, cui petitioni, in qua tota orat Ecclesia, et cum 
ipsa et in ipsa Christus, eius Caput, Deus vix resistere poterit. 

Per varias benedictiones et exorcismos et per rotam celebrationem 
liturgicam Ecclesia creat revera religiosum ambiens, ad quod gratia 
divina facilius adnectere, in quo efficacius operare potest. 


Praeterea Liturgia in formatione hominis spiritualis non e un- 
dem omnibus Fidelibus imprimit un ior mem Charactere m, 
sed potius omnibus concedit quandam libertatem, ut nempe sec u n- 
dum propriam et individualem suam indolem 
diversimode perfectiones unius eiusdemque semper divini exemplaris, 
Christi scilicet vel Patris, imitentur et exprimant; quae varietas optime 
elucet v. g. ex diversis typis Ordinum vel Congregationum Religio- 
sorum et Religiosarum, quos Ecclesia omnes amplectitur, et ex di- 
versis Sanctorum characteribus (2). Non minus diversae homi- 
num classes vel conditiones professionesque eundem Christum 
tamquam exemplar habent: operarius et patronus, disci- 
pulus et magister, medicus et. sacerdos, doctus et rudis, et tamen di- 


(1) Cfr. complures Postcomm. Missalls Romani; cfr. etiam: V. Michel, Liturgy the life 
of the Church (Collegeville 1926); B. Capelle, La liturgie soutien de la vie morule (Scniuiiies 
liturg. 9 [Louvain 1932] 107-125); I. Her wegen, Vom christlichen Soin mid Lcben (Berlin 
1932). 

(2) L. Bopp, Religióse Typen innerhalb des Katholizismus (Mûdchenblidung 21 (1028) 
TT] ssq). 

versimode eius perfectionem exprimunt, unde similiter patet diver- 
sorum libera et varia' imitatio. Hinc etiam varii Sancti a Sede Apo- 
stolica tamquam Patroni caelestes singulis hominum classibus et so- 
cietatibus dantur, quia diversimode in eis elucet ideale sanctitatis. 

Sub alio quoque respectu dici potest, Liturgiam sacram esse ma- 
gistram verae animi libertatis: Per varietatem enim textuum obieetive 
creat copiam quandam aspirationum, motionum et relationum spi- 
ritualium, ex quo uberi fonte unusquisque secundum propriam suam 
indolem quam liberrime haurire potest. 

Liturgia enim mentem non in determinatas vias cogit, quae obstant 
propriae indoli nec eam vinculis obstringit incongruentibus: Sed regali 
quadam liberalitate dispergit ideas spirituales, eas coniungendo imi- 
tate non quidem logica vel stricte systematica, sed potius alia, quae 
lyrica seu affectuosa nominari potest, quaeque allicit. Ope enim sacri 
cantus, Psalmorum, hymnorumque et Orationum textu necnon et 
mirabili actionum concentu, homo quasi naturaliter et absque opera, 
in conspectum Dei Altissimi et in mundum sacrarum cogitationum 
et operationum fertur, ubi paulatim omnia terrena relinquens suique 
obliviscens, vocem suam ciun iubilantibus sacris choris Angelorum 
et Beatorum unit, Deumque suum ac Dominum collaudat atque ma- 
gnificat. Immo in celebratione sacri cultus fideles intimas suas ad 
Deum relationes enuntiant, confirmant, augent, in profundum ducunt, 
et sic vere liberi fiunt. 

Virtutes vero in textibus et actibus liturgicis, ut supra demon- 
stratum est, homini tamquam amabiles desiderabilesque proponuntur, 
ut velut naturaliter, ex bona consuetudine et delectatione virtutum, 
in vita spirituali proficiat. Christianus enim non formatur in oratione 
et actione liturgica per exercitium alicuius virtutis tantum vel spe- 
cialium aliquarum virtutum, quarum sibi conscius est, quasque sibi 
exercendas proposuit, sed eo, quod in lumine veritatis sempiternae 
simpliciter et vere vivit, quasi naturaliter exercendo actus et virtutes 
huic vitae correspondentes prout exercitium s. Liturgiae eas insinuat 
vel postulat. Vix enim una Oratio est, vel caeremonia, quae non expri- 
mat aliquod exercitium fidei, spei et notatim caritatis; quot et quales 
actus religionis, pietatis, oboedientiae, sui mortificationis, humilitatis, 
reverentiae erga alios etc. exercentur, si cultus rite peragitur! 


Nam homo non per hoc quod aliquid religiosi sciat, fit religiosus - tunc 
etiam daemones religiosi essent - sed per hoc quod religiose vivar, Deumque. 
per Christum adoret in spiritu et veritate, quod Deum Patrem et eum quem 
misit Filium magis semper cognoscat, agnoscat et amet, in unione cum Christo 
eiusque Ecclesia vivat, seipsum offerat in hostiam vivam, sanctam, Deo pia- 

centem, vitam suam gerat in Christo et ex Christo, ut sic sanctificet totam 
vitam suam et laborem (1). 


Ad exercendas virtutes homo Christianus impellitur ea praeser- 
tim ratione, quia est membrum in corpore Christi mystico, in quo 
singula membra tenentur non solum, ut seipsa invicem adiuvent atque 
confortent, sed etiam, ut conservent et augeant suam dignitatem (2). 
Quanti vero momenti sit talis deliberatio pro bona educatione, vix 
unus negabit. 

Animi vero libertas perficitur in amore: Secundum celebrem ali- 
quam S. Augustini sententiam « cantare amantis est», etiam Ecclesia, 
Christi sponsa, in Liturgia sacra cantat.canticum amoris sui. Omnis 
vero anima Christiana est sicut Ecclesia: sponsa Christi. Ideo homo 
accenso amore et dilatato corde misericordias Dei decantare tenetur (3). 

Summum vero amoris est tota sui dedicatio et oblatio; ad quem 
ultimum actum religionis perfectae faciendum Liturgia hominem Chri- 
stianum saepius in anno adducit: in Offertorio Dedicationis Ecclesiae, 
in qua simul celebratur hominis ad Deum dedicatio; similiter etiam 
in aliis textibus; in Missa Dominicae I Adventus, in Secretis feriae II 
Pentecostis, in festo SS. Trinitatis etc., praesertim quotidie post Of- 
fertorium Missae Romanae in Oratione: «In spiritu humilitatis et in 
animo contrito suscipiamur a te, Domine, et sic fiat sacrificium in 
conspectu tuo hodie, ut placeat tibi, Domine Deus » (4). 

Ex tali vero vita signum sequitur characteristicum Liturgiae sacrae 
eiusque insigne, quod est animi aequitas imperturbabilisque tran- 
quillitas. 

Alius stimulus bonae educationis, quem offert Liturgia -sacra, est 
conscientia absolutae et omnimodi dependentiae hominis a Deo. 

Liturgia enim hominem in omnibus a Deo dependere ostendit. 


(1) L. Bopp, Liturgische Erziekung. Gegebenes und Aufgegebenes (Freiburg i. B. 1929) 
66 s; cfr. A. Hammenstede, Die Liturgie ais Erlebnis (Freiburg i. B. 1919) 10 s; G. Mor in, 
Vom Geiste und von der Zukunft der katholischen Liturgie (Ilochland 25 [1928] 253 ssq.); 
F. W. Foerster, Religion und Charakterbildung (1925) 185; Pr. Guéranger, Institutions 
Liturgiques I. 9; II. 55 et saepius. 

(2) Unde S. Leo M. in Sermone 1 de Nativitate Domini (Brev. Monast. lectio VIII) ad- 
monet: ! Agamus ergo, dilectissimi, gratias Deo Patri, per Filium cius in Spiritu Sancto: qui 
propter multam caritatem suam, qua dilexit nos, misertus est nostri: et cum essemus mortui 
peccatis, convivificavit nos Christo, ut essemus in ipso nova creatura, novumque figmentum. 
Deponamus ergo veterem hominem cum actibus suis: et adepti participationem generationis 
Christi, camis renuntiemus operibus. Agnosce, o Christiane, dignitatem tuam: et divinae con- 
sors factus naturae, noli in veterem vilitatem degeneri conversatione redire. Memento, cuius 
capitis et cuius corporis sis membrum. Reminiscere, quia erutus depotestate tenebrarum, 
translatus es in Dei lumen et regnum. » 

(3) Cfr. Ps 88, 1. 

(4) Cfr. Introitum Dom. 1 Adventus; Ps 22. 1; 24, 1; 44, 2; 54, 23; 118, 10; 116; 122; 
124, etc. 

Hoc iam ex denominatione mere externa desumi potest. Liturgia ipsa vo- 
catur «opus Dei», «opus divinum», «officium divinum», «servitium sacrum , 
«laudes Creatoris», «devotio»; ministri sacri vocantur «servi»; ipsa 
actio liturgica appellatur « servire », etc.; in Regula s. Benedicti haec insuper 
adduntur verba: « schola dominici servitii », « officium servitutis », « pensum 
servitutis nostrae », « servitium devotionis uostrae » etc. 


Accedunt ipsi textus liturgici: in Psalmis et Lectionibus Deus 
non solum vocatur iterum iterumque creator caeli et terrae et univer- 
sorum, qui eius ambitu continentur, sed minutissime pulcherrimeque 
narratur, quomodo omnia a Deo sint creata, ab ipso gubernentur et 
dependeant. 


Ita Dominica in Septuagesima et tota hebdomade subséquente, in vigilia 
Paschae et Pentecostis aliisque non paucis diebus, in Lectionibus et Psalmis 
Officii divini creatio rerum et hominum legitur, immo quotidie in Psalmo ad 
Laudes recitatur versus: « Ipse dixit, et facta sunt: Ipse mandavit, et creata 
sunt» (1). 


Ipsi respectivi textus sacri demonstrant, Deum Creatorem in 
creatione hominis non dixisse unicum quoddam: fiat! sicut in crea- 
tione rerum, sed potius eum hominem formasse, plasmasse, in eius 
faciem spirasse spiraculum vitae, eum secundum imaginem et simili- 
tudinem suam formasse, ita ut ex ipsis textibus sacris quasi spontanee, 
eluceat tota cura et diligentia Dei in creatione et formatione hominis (2). 

In Orationibus deinde liturgicis, praesertim tempore quadragesi- 
mal; et in Dominicis et Feriis per annum, ostenditur, hominem a Deo 
dependere non tantum in toto quod est vel habet, sed etiam in toto 
quod agit, cogitat, desiderat (3); immo, ipse Deus, sic petitur, debet 
dare, ut homo petat, et ut recte et recta petat. De cetero clare dicitur, 
Deum actiones nostras adspirando praevenire, et adiuvando prosequi, 
ut cuncta nostra oratio et operatio ab ipso semper incipiat et per ipsum 
coepta perficiatur et finiatur. 

Per quae omnia Liturgia non solum semper alta voce clamat 
Deum esse, sed etiam hominem in omnibus a Deo dependere; unde 


(1) Ps 118, 5. 

(2) Gen 1 et 2; Ps 118, 73. 

(3) Cfr. v. g. Orationes Doni. VII p. Pent.; Doni. II p. Epiph.; Doni. V p. Pascha; homo 
a Deo dependet in suo esse: Dom. VIII p. Pent.; Sabbato p. Pent.; Dom I et XIV p. Pent.: 
Doni VI p. Pent.; homo bonus esse non potest nisi adiuvante Deo: Dom. Ill p. Pent.; Dom. 
IX, XVIII et XIX p. Pent.; Dom. II Quadrages.; homo a Deo dependet in suo a/jere, quod 
iam termini saepe occurrentes innuunt, sicut: «tamuli tui :, : servi tui », « servire » etc. vei 
termini petitionis: « dirigere », « custodiro » « munias », « da nobis» etc.; Oratio Dom. Sexages.; 
Dom. IV p. Epiph.; Deus ipse debet dare, ut homo petat et quid petat: Dom. infra Oct. Epipli.: 
Dom. VI p. Epiph.; Dom. IV p. Pascha; Dom. XTI p. Pent. etc. 

etiam homini insinuat conditionem quam etiam in privata sua de- 
votione debet obtinere erga Deum a quo omnia petat et exspectet, 
cui etiam in omnibus gratias agat de obtento adiutorio. Sic ergo Li- 
turgia sacra primario format hominem vere religiosum, qui in omnibus 
quae agit primo respicit Deum eiusque adiutorium et honorem. Ne- 
cessitate coactus recurrendi semper ad divinam gratiam, homo fit 
intime et profunde humilis et modestus, gratus et caritatis operibus 
studens. 

Attamen Liturgia, dum evolvit hominis a Deo dependentiam, 
non fovet rimorem servilem, sed potius filialem. Nos Dei filios esse, 
tot nobis dicitur textibus, immo quotidie per ultimum Evangelium 
S. Joannis in Missa, et praesertim per Dominicam orationem, qua 
nosmetipsi Patrem' nostrum qui est in coelis, credimus, confitemur 
et invocamus, ut homo non possit non semper recurrere ad hanc ideam. 

Filiis autem decet filialis reverentia, quae est alterum principium, 
secundum quod Liturgia sacra hominem ad plenum perfectae personae 
characterem educare studet. Radix enim omnis verae et bonae eru- 
ditionis est honor reverentialis omnibus praestitus. Liturgia vero tum 
quoad materiam Orationum tum quoad totum Caeremoniale in cele- 
bratione divini cultus schola est honestae reverentiae et morum ur- 
banitatis. 

Unde ut Deo omnem debitum honorem tribuamus, signis, factis 
locutionibusque admonemur, et toties verbis et gestis invitamur, ut 
Deum reverenter adoremus. Minima quaeque Oratio incipit cum de- 
vota allocutione ad Deum: «Omnipotens sempiterne Deus, qui...», 
«Deus qui..», «Deus cuius infinitus est theraurus gratiae...» etc. 
Ipsum obiectum deprecationis deinde in forma decenti et tum reve- 
rentia profertur; totum autem in fine concluditur cum devota invo- 
catione ss. Trinitatis i. e. per doxologiam. Ad quod demonstrandum 
quaelibet Missalis vel Ritualis Oratio in exemplum afferri potest (1). 

Totum deinde Caeremoniale, quod moderatur et ordinat omnes 
motus et actiones Liturgiae sacrae, codex est tenuissimae honestatis, 
elegantiae morum, politae urbanitatis et nobilitatis, quae non minus 
abest ab urbanitate mere externa, quam a recente interdum totius 
formae nobilis defectu; et hoc attente legenti statim patebit. Variae 
enim salutationes et honores in choro, in Missa et in Officio primo 
et principaliter Deo praestantur; deinde vero omnibus hominibus (2), 
et quidem tam corpori, quam animae fidelium, vivis atque defunctis, 


(1) Cfr. Ph. Oppenheim, Tractatus de textibus liturgicis (Romae 1945) caput: De Ora- 
tionibus, praesertim p. 221-228. 
(2) Cfr. Rom 12, 10; Regula S. Benedicti c. 72. 

ea ex ratione, quia omnes Dei sunt opera, membra Christi, templum 
Dei sanctum, sanguine Christi redempta, tot tautisque Sacramentis 
et Sacramentalibus sacrata et vita divina ditata, quia sanctitate vel 
excellentia et auctoritate Dei participant. Honorifice praesertim tra- 
ctantur ministri sacri et auctoritates civiles, quia modo speciali re- 
praesentant auctoritatem Dei eamque participant. Per consecrationem 
Virginum et sanctificationem matrimonii etiam sexui feminili dignitas 
redditur, quae reverentia etiam augetur per cultum B. M. V. tot tan- 
tarumque Sanctarum Virginum, Mulierum, Viduarum, Matrum (1). 

Reverenter tractantur in cultu sacro etiam omnes res et creaturae.l2 
ea ex ratione, quia Dei opera et nuntii sunt, et propriam suam partem 
et munus habent in mundo supernatural!, sicut patet praesertim ex 
benedictionibus et consecrationibus, quibus specialiter ad cultum di- 
vinum reddendum et ad conferendas gratias ditantur, necnon ox re- 
petita admonitione et invitatione ut omnes creaturae concertent in 
laudem Dei Summi et Optimi. 

Quod vero quotidie in choro, in Officio et Missa auditur, legitur, 
cantatur, exercetur, fieri non potest, quin etiam in vita practica quo- 
tidiana ostendat suum effectum. Unde homo Christianus paulatim 
addiscet ex consuetudine sua liturgica homines creaturasque caeteras 
non iam ex hominum, sed magis ex Dei iudicio iudicare, easque con- 
siderare non solum prout sunt in se singillatim sumptae, sed prout 
sunt in ordine ad totum, et ex dispositione divina et sanctificatione 
per Ecclesiam accepta serviunt ad superi'aturalia, ideoque eas ho- 
norare et magni aestimare tenetur. Liturgia duce praesertim instruitur, 
quomodo in temporalibus videat aeterna, in visibilibus invisibilia, 
in transeuntibus permanentia, in omnibus mundi factis vel novis in- 
ventionibus aeternam Dei cogitationem, pro qua re omnes fere be- 
nedictiones Ritualis et Pontificalis exemplo esse possunt; in ipsis re- 
spectivis textibus enim optime exponitur sensus rerum et actionum 
symbolicus (2). Influxus Liturgiae in totam externam quoque compo- 
siionem et morum elegantiam facile desumi potest tum ex modo sa- 
cerdotis se gerendi, verumtamen etiam ex laicorum, qui frequenter 
participant divinis mysteriis, modo cogitandi seseque gerendi, ita 
ut brevi ab aliis dignoscantur. 

Liturgia porro fons est, ex quo tuto hauritur spiritus veritatis et 


(1) Cfr. Ath. Wintersig, Ehe und Jungfriiidiclikeit (Münster i. W. 1926); Id.: Liturgie 
und Frauenseele, cd. 6 (Freiburg i. B. 1932). l'H. Oppenheim, Die Consecratio Virginum ais geis- 
tesgescbichtjiclics Problem. Eine Studie zu ihrein Aufbau, ihrem Wert und Hirer Geschichte 
(Rom 1943). 

(2) Cfr. Ph. Oppenheim, Introductio in scientiam litmgicam (Taurini-Romae 1949) 
p. 36-104. 

incorruptae sinceritatis. Semper et ubique enim ponit hominem ante 
conspectum divini Spectatoris, qui abominatur labia dolosa et linguam 
njiagniloquam, qui scrutatur hominum corda et renes, posthabito 
omni respectu humano. Quare Liturgia hominem saepius in die inducit 
ad humilem et serium examen conscientiae et veram confessionem et 
poenitentiam (1), nec unquam ei permittit, ut se iustum indicet, alios 
vero despiciat, vel, contentus de suis operibus, molli quieti se tradat. 
Se potius aestimat operarium, quem Deus ad laborandum in vinea sua 
vocavit, tamquam servum, qui ut fidelis sit, exspectatur. 

Liturgia veras delegere et agnoscere facit relationes quae vigent 
inter Deum et hominem quasque delinit dogma; ideo etiam de veritate 
in affectu religioso et in vita religiosa instruere et ad illam educare 
potest. Politissima autem an® proponit, quid deceat creaturae quidque 
homo viator possit praestare, quid non. 


Veritas de communi omnibus necessaria gratia eum novis semper ter- 
minis et mutationibus tamquam fundamentum et necessarium requisitum 
ostenditur, et ita conscientia huius periculum iustitiau pharisaicae diminuit, 
per quam homo seipsum iustum aestimat, reliquos vero contemnit, prompti- 
tudinem vero alios adiuvandi auget; corroborat etiam animos lapsorum ut sur- 
gant db lapsu et novam vitam incipiant. Et hoc eo magis, quia Liturgia in 
lectionibus sat affert exempla hominum, qui ex peccatoribus veri et magni 
Sancti facti sunt, immo etiam novit conceptum « felicis culpae, quae talem 
ac tantum promeruit habere Redemptorem ! (2), et quia ipse quotidie mise- 
ricordiam Dei pro seipso experitur, facilius etiam ad clementiam et misericor- 
diam erga alios inclinatur. 

Quia homo videt, se nihil habere rei posse a seipso vel in se ipso, sed potius 
omnia se debere exspectare a Deo, ideo omnis Oratio liturgica, praesertim 
forma Orationis strictae dictae in Missali, Breviario, Rituali etc., necnon et Psal- 
mi, continent varias formulas petitionis: « concede, quaesumus, Domine », « prae- 
sta, quaesumus », . tribue » « humiliter », ! supplices deprecamur », « suppli- 
citer poscimus », « retribuere dignare Domine » quaesumus clementiam tuam 
etc.; simili modo formula petitionis semper redit. 


Per hanc suant methodum oratio liturgica hominem ducit ad hu- 
milem petitionem gratiae. Zn precibus vero reccntioribus haud raro pro- 
missiones vel sponsiones Deo faciendae proponuntur, quae forsitan a 
petente vel orante vix semper plena veritate et veracitate sentiuntur 
'et proferuntur, promissio v. g. peccatum etiam levissimum quodeumque 
semper et ubique evitandi, mundum totaliter despiciendi illique perfecte 
abrenuntiandi etc. 


(1) Cfr. v. g. « Confiteor » ad Primam et Completorium, ante Missam et Communionem 
et saepius; cfr. J. Th. Rottei^, Erziehungs ! und Bildungslelire (1852) 26 ssq. 
(2) Exultet Sabbato Sancto. 

Tales formulae, si saepius repetuntur, praesertim ab hominibus minus 
religiosis, vel a Christianis simpliciter in mundo degentibus, hominem scrip 
religiosum iu angustiarum periculum ducunt vel etiam ad pessimam electionem: 
aut enim graviter et serio tractabit talem orationem, omnique cura et dili- 
gentia studebit, actus, qui formulae orationis correspondent, excitaro. Sed 
tunc mox experietur, se non posse semper, immo forsitan ne saepe quidem, 
cum plena interna sinceritate illos actus perficere ideoque neque promittere. 
Multa impedimenta sive exteriora sive interiora executionem promissionis 
impedire possunt, praesertim impedimenta non praevisa vel fortiora propria 
virtute. Tunc vero oratio et .promissio, sicut deberet, in conscientia non elevat, 
sed deprimit, non liberat, sed angustat, non fovet et adiuvat in vita spirituali 
et in progressu religioso, sed impedit. 

Aut homo formidas orationis non serio tractabit., et tunc debilitabit vel 
etiam ad nihilum rediget valerem  istiusinodi actus ethici, immo sinceri- 
tatem totius vitae religiosae periclitabit. 


Liturgia sacra vero sponsiones reservat paucis aliquibus deter- 
minatis occasionibus et solemnitatibus, ubi revera locum habent vel 
habere debent: in solemni abrenuntiatione ante baptismum, in pro- 
fessione religiosa, aliisque perpaucis occasionibus. Generatim humili 
devotione petit a Deo, ut ipsius adiutorio fiat, quod praecipit (1). In- 
super petit per Dominum nostrum Jesum Christum, Filium Dei et 
mediatorem nostrum, ut propterea facilius exaudiatur. 

Oratio liturgica deinde praesertim affectus simplices et sinceros 
insinuat, qui revera plena interna veraeitate semper et ubique dici 
possunt, quales exprimunt Orationes Missalis vel Breviarii, acclama- 
tiones in oratione «Gloria in excelsis». («Laudamus te, benedicimus 
te, adoramus te... Agnus Dei, qui tollis peccata mundi, miserere nobis, 
suscipe deprecationem nostram ») vel Invitatorium | Matutinorum: 
« Dominum qui fecit nos ", vel « Regem apostolorum, venite adore- 
mus », versus, antiphonas etc., quae omnia stylum orationis jacula- 
toriae praeseferunt. Ita magis correspondent naturae humanae, ac 
proinde semper adhiberi possunt. Cum hominem ducant ad humilem 
petitionem gratiae divinae, euinque conservent in humilitate animae 
simul dant etiam fiduciam sperati adiutorii ex parte Dei, qui pro- 
misit petentibus se: «Petite, et accipietis!». 

Talis modus orationis vero lion creat falsum quendam quietismum, 
sed, dum homo petit, et confidit de Dei adiutorio, magis promptus 
est ad correspondendum menti orationis, et ad faciendum quod Deus 


(1) Cfr. Orationes Dominicarum post Pentecosten, vel praesertim illain Dominicae XII 
p. Pent.: 1 Omnipotens et misericors Deus, de cuius munere venit, ut tibi a fidelibus tuis digne 
et laudabiliter serviatur: tribue, quaesumus, nobis, ut ad promissiones tuas sine offensione 
curramus ». 

ab eo factum vult, et quod et quantum in se est, quam si promittat 
et quasi ex sola sua infirmitate omnia facere debeat. Recta ista di- 
spositio animae insuper in fine dat laetitiam de successu, et humi- 
litatem, quae agit gratias. Unde Liturgia non minus educat ad veram 
humilitatem, quae est virtus signanter Christiana, quam ad gratitu- 
dineyi, quae est conditio liecessario requisita ad veram laetitiam et 
profxindum cordis gaudium. 

Porro omnes homines, praesertim qui aliqua culpa tenentur, 
generatim duabus rebus indigent easque desiderant, ut proficiant in 
vita spirituali: ut possint oblivisci, quia condonatum est, quod in prae- 
terito male egerunt, et iit adiuvantibus talibus hominibus, qui ipsorum 
animum contristatum vel fluctuantem vere corroborare volunt et 
possunt, vitae suae conversationem emendent et ita contendere queant 
ad ea, quae praesens et futurum tempus ab ipsis postulant et quae 
sursum sunt. Necessaria ergo sunt obiectiva condonatio et remissio 
eulpae praeteritae, et corroboratio boni zeli et fiduciae in meliorem 
futuram vitam capessendam. Nunc vero in Liturgia continui fluunt 
fontes remissionis et propitiationis, regenerationis, restaurationis, 
reformationis. A primis libris Sacramentariis per omnes libros litur- 
gicos usquenunc tot occurrant termini et petitiones, quae fiduciam 
inspirare possunt, sicut: renovare, innovare, restituere, reformare, 
reparare, restaurare, instaurare digneris Domine, regenerare, renasci, 
vel locutiones adhibentur sicut medicina, medicinalis operatio, me- 
dicatio, medela, remedium, mederi, salvare, salvatio, salvus, salus, 
sanus, sanitas, curare, pietas, misericordia. Deus insuper vocatur 
« innocentiae restitutor et amator ». 


Iain in prima Dominica Adventus et deinde toties infra annum edicitur, 
eos non confundi, qui sperant in Domino; Introitus Missae in Feria IV Cine- 
rum incipit cum verbis: «Misereris omnium. Domine, et nihil odisti eorum, 
quae fecisti, dissimulans peccata hominum propter poenitentiam, et parcens 
illis »; antiquitus tempus Quadragesimae coepit cum Introitu Dominicae I 
Quadragesimae: « Invocabit me, et ego exaudiam eum: eripiam eum et glo- 
rificabo eum»; ad Primam in feriis Quadragesimae quotidie repetitur Dei 
promissio: « nolo mortem peccatoris, sed ut magis convertatur et vivat». Ita 
innumeri textus infra annum liturgicum, immo hebdomadatim et quotidie 
dicuntur, quae ostendunt Dei promptitudinem ad misericordiam exercendam 
et ad condonanda peccata. 


Fons baptismalis praesertim et aliquo saltem modo etiam Sa- 
cramentum poenitentiae et extremae unctionis sunt origo «novae 
infantiae in vera innocentia», etc. Ipsi vero termini rem ostendunt, 
quae vere efficitur vel saltem intenditur. 

Liturgia porro quam maxime idonea est, quae eripiat hominem 
christianum e suis tendentiis et cogitationibus individualisticis et fu- 
biectivisticis eumque ducat ad quendam obiectivismum eumque super- 
naturalem. Unde ei non tantum textus determinati et fixi propo- 
nuntur, — necessarium ergo ei non est, ut diuturne quaerat, quia ex 
tot diversis libris devotionum eligat, quidque sibi tamquam regulam 
orandi et vivendi adsumat; ea solummodo oret, teneat, cogitet/ quae 
ab Ecclesia universali decursu anni liturgiei proponuntur et insinuantur, 
tamquam via ordinaria salutis —, mens concordet voci (1) —, Christianus 
cogitur etiam, ut cultum suum in communi, ima cum alis peragat, 
et in ipsis formis orationis non in singulari, sed in forma plurali oret 
i. e. una cum aliis et pro omnibus aliis, necessitates ergo non solum 
suas, sed et aliorum, immo totius Ecclesiae respiciat. 

Ex altera vero parte homo christianus per textus 'liturgicos e 
cura quotidianorum eripitur et in mundum supernaturaJem ideoque 
suo naturali altiorem elevatur. Nihil enim est quod magis hominem 
nobilitet et profundissimum eius desiderium adimpleat, quam id quod 
Ecclesia quotidie in Officio suo vel in textibus Missalis vel Ritualis 
edicit. Totum depositum fidei, iam in se hominem vere felic,itans, 
ibi proponitur, non quidem in forma scientifica, merae cognitionis 
intellectualis, sed cordis affectu ditatum. Unde aliter nos afficit v. 
g. mysterium Incarnationis, dogmatice intellectum et propositum in 
scholis, aliter prout celebratur in Nativitate Domini; aliter mera 
narratio vel lectio Passionis et Resurrectionis Domini, aliter dra- 
matics eiusdem celebratio hebdomade sancta et tempore Paschali, 
praesertim in ecclesiis cathedralibus et abbatialibus; aliter nos afficit 
mysterium s. Eucharistiae, in scholis expositum, aliter in ('oena 
Domini vel in festo Corporis Christi in singulis ecclesiis omni pompa 
et iubilo, cum solemn! sua processione celebratum, etc. 

Vel aliud exemplum: Totum tempus hodiernum durum et an- 
gustum tam sociale quam materiale homines saepe unice fere im- 
plicat curis materialibus, ut habeant panem suum quotidianum, vel 
quaerant quomodo mediantibus repraesentationibus scenicis vel ci- 
nematographicis aliisque voluptatibus terrenis ad breve tempus obli- 
viscantur laborem suum et miseriam, ita, ut saepe idea de Dei exi- 
stentia, personalitate et providentia et cum ea fides et fiducia totaque 
vita christiana evanescant. Ecclesia vero non desinit doctrinam de 
Deo Creatore et Gubernatore proponere, ut ex hac lectione animus 
corroboretur et fiduciam hauriat. Textus quoque proponit, qui ex 
toto idonei sunt, qui fiduciam hominis augeant. 


(1) Kegula S. Benedicti, c. 19. 

\ Ita semel saltem per hebdomadem et saepius per annum in textibus Mis- 
sas vel Ritualis hanc iniungit orationem: « Opera manuum tuarum, Domine, 
netlespieias » (1). Immo quotidie ad Completorium omni fiducia oratur: « Cu- 
stodi nos, Domine, ut pupillam oculi, sub umbra alarum tuarum protege nos»! 
Toto tempore Quadragesimali simili fiducia ad omnes horas canonicas re- 
citantur versus ex Psalmo 90, inter quos v. g. hic: « Angelis suis mandavit 
de te, Xt custodiant te in omnibus viis tuis », Permultis aliis locis hominis di- 
gnitas ôt Dei circa illum cura et diligentia proponitur. 


Alii textus iu memoriam revocant curam Dei Patris, qui amat 
nos (2), qui dicit v. g.: «Quomodo miseretur pater filiorum, misertus 
est Dominus timentibus se: quoniam ipse cognovit figmentum no- 
strum» (3). « Numquid oblivisci potest mulier infantem suum, ut non 
misereatur filio uteri sui? et si illa oblita fuerit, Ego tamen non obli- 
viscar tui, dicit Dominus omnipotens » (4). «Ne timeas, ego tecum 
sum... ego Deus tuus, confortavi te, et auxiliatus sum tibi, et susce- 
pit te dextera iusti mei» (5). « Noli timere, quia redemi te, et vocavi 
te nomine tuo: meus es tv. Cum transieris per aquas, tecum ero; quia 
ego Dominus, Deus tuus, Sanctus Israel, Salvator tuus» (fi) Legi 
debesent sub hoc respectu lectiones ex Isaia, praesertim post Domi- 
nicam IV Adventus pulcherrimae. Unde etiam quotidie «praeceptis 
salutaribus moniti et divina institutione formati audemus dicere; 
Pater noster» (7), totaque fiducia orare et petere: «et ne nos inducas 
in tentationem, sed libera nos a malo». Insuper insinuatur, «si vos, 
cum sitis mali, nostis bona data dare filiis vestris: quanto magis Pater 
vester de caelis dabit spiritum bonum petentibus se?» (8). In tali 
oratione tiduciali fideles innituntur fundamento omnino securo: In 
Novo enim Testamento Christus ipse est Adiutor et Mediator et Redem- 
ptor noster, qui naturam humanam, in qua omnes nos partem habe- 
mus, assumpsit, ut sic per Ipsum etiam «consortes» efflcaciamur 
«naturae divinae » (9). Christus vero passus est et mortuus etiam pro 
nobis (10), ut nos vitam habeamus, sacramentum quoque instituit 
baptismi, per quod Ipsi complantemur et membra efficiamur corporis 
Eius mystici, immo sacramentum altaris eucharisticum instituit, «in 


(1) Ps 137, 8; cfr. Officium defunctorum, Commendatio animae, feria IV ad Vesperas 
(Brev. Mon.) etc. 

(2) Cfr. Joh 16, 27. 

(3) Ps 102, 13-14; Sabbato ed Matut. 

(4) Isai 49, 1.5; Sabbato * Sitientes * Epist. 

(5) Isai 41, 10; lectiones feriae II post Dom. IV Adventus. 

(6) Isai 43, 1-3; Capitulum ad Vesperas, Laudes et Tertium in festo S. Mauri. 

(7) Canon Missae. 

(8) Luc 11, 13; Evang. Rogationum. 

(9) 2 Petr 1, 4. 

(10) Credo Missae. 


186 VALOR LITURGIAE PAEDAGOGICUS / 


remissionem peccatorum », in continuam memoriam «novi et aeteriii 
testamenti » (1), ut viveret in nobis et nobiscum, nosque totos in pos- 
sessionem sibi acquirerer ac ita nos secum Patri offerret. / 

Liturgia, praesertim Romana, non amat sensuum et motionum 
superlativum, sed magis affectum coercet. Tamen politissima arte/per- 
fecit, ut homo in oratione liturgica inveniat interioris suae vitad pro- 
fundam copiam, quin tamen cogatur, prodere secretum suum./ Haud 
raro enim oratio liturgica, etiam brevissima, quasi parvum manuale 
dogmaticum est, cuius claritas et simplicitas mundat et elevat tam 
intellectum quam affectum orantis, et licet induat quandam auste- 
ritatem, propter ipsam hanc suam indolem auget gravitatem et vir- 
tutem orandi. De cetero vero, quo magis aliquis quotidie utitur for- 
mulis liturgicis, eo magis comprehendet, quam artificiose sint com- 
positae, quam clare, profunde, breviterque dogmaticam proponant 
ideam. 

Sic homini Christiano qui meditando textus liturgicos orat, mundus 
obieetive altior proprio suo et omni humano revelabitur. Mundus enim 
divinorum mysteriorum est vel magnalia Dei in hominis creatione, 
electione, redemptione et sanctificatione variis semper coloribus in- 
desinenter proponuntur. Unde gaudium profundum et gratitudo de 
Dei caritate characteristicum est orationis liturgicae. 

Alia lex Liturgiae quae format Christianum in spiritu vere Chri- 
stiano, haec est: Omnis pietas habet suum tempus suumque obiectum: 
totus cultus in Ecclesia saltem Latina ligatur ad annum liturgicum 
eiusque festa et ab eis ordinatur. Certa mysteria salutis nostrae suo 
tempore specialius proponuntur celebranda: tempore Adventus et 
Nativitatis praeprimis celebratur mysterium Incarnationis, tempore 
Quadragesimae, et praesertim tempore Passionis, Passio Domini no- 
straque per illam redemptio, tempore Pentecostes recolitur. praesertim 
missio et operatio Spiritus Sancti; similiter etiam diebus festivis tum 
in festis Domini tum in festis Sanctorum obiectum cultus omnino 
determinatur. Juxta mentem Ecclesiae, quae ordinavit cultum cul- 
tusque obiecta, ergo est, ut statutis diebus a fidelibus etiam recolantur, 
quae specialiter tunc ab Ecclesia coluntur. Illud ergo adagium in 
praxim deducendum est: sentire cum Ecclesia. Patet vero, non esse 
iuxta mentem Liturgiae sacrae ac proinde neque iuxta mentem Ec- 
clesiae Liturgiam ordinantis, si v. g. tempore Nativitatis vel Pente- 
costis specialius recoleretur caput Christi cruentatum vel vulnera in 
cruce accepta, tempore Passioni* Christi nativitas, in festo Assum- 
ptionis B. Mariae V. SS. Cor Jesu, etc. 


(1) Cfr. verba consecrationis in Missa. 

Liturgia sacra ergo proprias leges habet quoad tempus et obiectum 
Vultus secundum quas formare intendit fideles, et effectus huius Ec- 
clesiae annualis itinerarii per festa et tempora in anima illud vere 
viventis vix unquam nimis aestimari et propagari poterit. 

| Aliud iterum insinuatur ex eo, quod Liturgia omnes alligat ad 
hiergrchiam vel auctoritatem ecclesiasticam, quae in omnibus fere fun- 
ctionibus liturgicis manifeste apparet (1). Ministris enim Ecclesiae in- 
cumbit officium peragendi sacros ritus; observatio vero debitae reve- 
rentiae est unum ex praecipuis principiis, secundum quod Liturgia 
format christianum. 

Confirmatur et augetur auctoritas hierarchiae ecclesiasticae eo 
quod ipsi ministri sacri Sacramento Ordinis constituuntur; praeterea 
saepius, praesertim tempore Ordinationum, immo quotidie in canone 
Missae, pro eis oratur; in ipsa eorum ordinatione Episcopus publice 
annuntiat et eorum officia et munera et eorum dignitatem et prae- 
rogativa. 

Liturgia in educando homine in spiritu vere Christiano non obli- 
viscitur miscere ascesi consolationes, elementa sanctam laetitiam pro- 
voc'antia vel profundum idque internum gaudium, ut Christianus li- 
benter Deo serviat: «Hilarem enim datorem diligit Deus » (2). Hinc 
in psalmis et canticis, in orationibus et praefationibus, in hymnis prae- 
sertim et in antiphonis ac responsoriis saepissime ad lactandum et 
gaudendum admonemur: « Laetamini in Domino, et exsultate, justi », 
« Exsultate Deo, iubilate Deo adiutori nostro », « Confitemini Domino, 
quoniam bonus », « Gaudeamus omnes in Domino », « Gaudete, iterum 
dico: gaudete », etc.; datur praesertim ratio gaudendi in diviti abun- 
dantia misericordiae divinae, in creatione, elevatione perfectione ho- 
minis, in opere divini nostr Salvatoris, in communione Sanctorum, 
in celebratione Missae, in administratione Sacramentorum, etc., ita 
ut appareat Ecclesiam cum cultu suo velle fideles ducere ad veram 
laetitiam verumque gaudium. 


Quare per totum tempus Quadragesimale fideles exspectare facit, cum 
gaudio Sancti Spiritus (3), diem Paschae: Quapropter statim ab initio s. Qua- 
dragesimae per totum hoc tempus canitur ad Laudes in hymno; « Dies venit, 
dies tua, in qua redorent omnia!» Introitus Feriae IV Cinerum post bene- 
dictionem cinerum, poenitentia facta, incipit cum verbis fiducia plenis: « Mi- 
sereris omnium, Domine, et nihil odisti eorum quae fecisti ». 


(1) Cfr. Ph. Oppenheim, Introductio in scientiam liturgicani (Tuurini-Romao 1910) 
p. 87-90; Id., Sacramentum Ordinis et Sacrae Ordinationes secundum ritum Ecclesiae. Com- 
mentationes ad ritum Pontificalis Romani I (Taurini-Romae 1946). 

(2? Cfr. Ph. Oppenheim, Notiones Liturgiae fundamentales (Tauriui-Roinau 1911) p 102. 

(3) Cfr. Oratio Feria II hebd. mai.; Regula S. Benedicti c. 10; Sermo S. Léonin P. ad 
Dom. I. Quadr. 


11 — Oppenheim. Princinia thMInáia* Uhtraiew*. 

Psalmus tempori quadragesimal.' proprius est Psalmus 90: «Qui habitat/ 
in adiutorio Altissimi, in protectione Dei cael- commorabitur »; ex quo Psalmo 
quotidie infra hoc tempus repetitur versus: Angelis suis mandavit de te, 
ut custodiant te in omnibus vus tuis ». / 

Per totum tempus Quadragesimale insuper Ecclesia nos orare facit: « Vivo 


ego, dicit Dominus, nolo mortem peccatoris, sed ut magis convertatur et 
vivat» (]). / 


Praesertim tempore Adventus Liturgia uberem copiam textuum 
proponit, qui continent consolationes Dei ad populum suum et ad 
animam singularem ideoque animam gaudio adimplere possunt. Li- 
turgia naturam humanam non despicit, sed eam elevat, nobilitat, 
eique inserit supernaturalia (2); affirmat et agnoscit etiam bona tem- 
poralia et mundalia, sed eo fine, ut homini inserviant tamquam medium 
ad Deum perveniendi: «ut sic transeamus per haec temporalia ut 
non amittamus aeterna» (3). Similiter Liturgia multis aliis ideis ditat 
vitam Christianorum, ut forti et laeto animo serviant Domino (4). 

Porro, ut mitiget omnem austeritatem asceseos, praestat etiam 
fontem veri gaudii, non illum qui brevem tantum voluptatem praebet 
et ruinas et taedium relinquit, sed illum, ad quem semper licet reverti, 
quia veritates fundamentales continet. totius vitae Christianae: v. g. 
ideam quia «filii Dei vocamur et sumus » (5), quia per Christum re- 
dempti sumus, et per Ipsum, in Ipso et cum Ipso petentes omnia ac- 
cipimus, « gratias agentes Deo Patri, qui dignos nos fecit in partem 
sortis Sanctorum in lumine, qui eripuit nos de potestate tenebrarum 
et transtulit in regnum filii dilectionis suae» (6). 

Speciale enim munus in vita spirituali confiditur laetitiae et spi- 
rituali gaudio: alit animam, liberat ab omnibus quae sunt de homine 
inferiore, hominem dilatato corde facit currere viam mandatorum 
Dei (7). 


Ideo tot elementa praestantur, quibus ad internum gaudium excitamur, 
tempore Adventus, Nativitatis, ideo gaudium paschale, gaudium m passio- 
nibus, gaudium S. Martyrum, Virginum, in festo Dedicationis Ecclesiae; in 
Introitu Missae saepius dicitur « Gaudeamus omnes », « Gaudete », « Laetare », 
Antiphonae admonent « Exsulta », « Gaude et laetare », « Jubilate Deo» etc. 


(1) Antiph. ad Primam tempore Quadr. Brev. Monast. 

(2) Cfr. omnes Benedictiones Ritualis Romani. 

(3) Oratio Dom. III. p. Pent. 

(4) De momento gaudii in Liturgia sacra cfr. Chrysost. Paneoeder, Das kreudige in 
Liturgie (Liturgia. Eine Einfiïhrung in die Liturgie durch  Einzeldarstellungen, lisgb. 
Abtei St. Joseph, Coesfeld i. W. I, 7) (Mainz 1931). 

(5) Joh 3, 1. 

«6) Col 1, 12-13; in festo Christi Regis saepius. 

(7) Reg. S. Benedicti, Prologus. 

Qui ex Liturgia sacra vere vivit, ubique vestigia huius gaudii inveniet, cuius 
fontes nobis aperit ipse textus et mysterium quod agitur. 

\ Doctrina moralis quam inculcat Liturgia, utique realitates vitae respicit, 
lion dissimulat hominum infirmitates et peccata: instruit vero et adducit, 
« ut a peccatis nostris resurgamus », petit, « ut a vinculis liberemur, quae pro 
fragilitate nostra contraximus », remanet misericors erga errantes, ut conver- 
tantur et vivant, ne pereant; quoties memorat et postulat misericordiam! 
Deuin suppliciter rogare facit, « ut quod nostra peccata, praepediunt, indul- 
gentia tuae propitiationis acceleret », imo petitur: ut « etiam rebelles propitius 
compellat voluntates ». 

Qui vertit folia Missalis, iam in prima pagina leget, eos non confundi, 
qui sperant in Deo; ipsum Deum venturum esso, cum luce et fortitudine, ut 
nos adiuvet; omnem carnem visuram esse salutare Dei nostri; fidem nos per- 
ducturam esse, sicut stella duxit Magos, ad visionem celsitudinis; tempore 
Quadragesimae deinde legimus verba sicut: « Misereris omnium », « Ipso invo- 
cabit me, et ego exaudiam eum », { Nihil deest timentibus eum », « Laetare, 
Jerusalem, et conventum facite, omnes qui diligitis Dominum: satiemini ab 
uberibus consolationis vestrae » etc. Quot et quanta obiecta fiduciae ibi pro- 
ponuntur! Liturgia vocari potest continua admonitio ad fiduciam, ad elevandam 
animam, continuum « Alleluia » seu « Laudate Dominum », quod canitur diebus 
bonis et malis. Saepissime admonet: « Confitemini Domino, quoniam bonus, 
quoniam in saeculum misericordia eius!». 

Qui vivit ex spiritu Liturgiae suae, etiam in sermonibus suis et medi- 
tationibus, propositis v. g. in exercitiis spiritualibus, in expositione Sacramenti 
s. Ordinis, Extremae Unctionis, etiam Liturgiae morientium et defunctorum 
et ordinis exsequiarum non negliget elementa profundi gaudii, quae continent. 


Tota enim Liturgia sacra vult praeparare et perducere ad aeterna 
gaudia, cuius imago et similitudo est omnis solemnitas terrena (1). 

Exercitia quae dicuntur spiritualia, paucis diebus homini osten- 
dere volunt omni claritate et gravitate, unde venerit, quo iturus sit, 
quidque facere debeat, ut cognitum tinem suum omni virtute et for- 
titudine assequatur. Cum oratione et meditatione connectuntur pra- 
cticae virtutum exercitationes. 

Qui vero in exercitiis suis practico-ascet'cis revera via ordinaria 
prosequi intendit, illa via progredi debet, quam ostendunt non sohun, 
sed et postulant, et in qua ducunt Deus et Ecclesia mediante cultu 
liturgico et ordinatione anni ecclesiastici. 

Jam talis brevis expositio ex textibus liturgicis desumpta sat 
clare demonstrat, quantopere homo Christianus per Liturgiam super 
proprias suas cogitationes quotidianas materialisticas et mundanas 
in altiorem considerationem vitae et dignitatis humanae et praesertim 


(1) Cfr. J'ANEOEDKK, 1. c. 

cognitionis Dei elevetur, ad fiduciam et gratitudinem incitetur, quan-/ 
topere nobilitetur, quam profundo gaudio et pace adimpleri possit/ 
Per quotidianam enim contemplationem veritatum fidei, quemadmo- 
dum per Liturgiam sacram proponuntur, profundum gaudium et So- 
latium haud exiguum capiet, et versando semper in mysteriis divinae 
caritatis Deum eiusque opera magis in mente habebit, quam pro- 
priam suam infirmitatem, et tantam experiendo Dei caritatem, gratus 
fit et libenter confidit de Dei adiutorio quoad futura. Unde etiam ad 
capita principaliora vitae Christianae, a Liturgia sacra promotae, per- 
tinet viva conscientia ideae redemptionis, quae singulis diebus toties 
verbis et factis repetitur. 

Liturgia duce perfa ile poterit ipsum, « Christum induere », id 
est in Christo et in Christum ordinare vitam suam, Eiusque exemplum 
imitando exprimere et «hoc sentire quod et in Christo Jesu », eique 
se conformare, ut sic formetur et educetur ad plenitudinem viri per- 
fecti ». 

Ut vero valor Liturgiae paedagogicus plenum suum effectum pro- 
ducat, Christiani iam ab infantia in scholis in catechesi et saepius in 
praedicatione de veritatibus, quae per Liturgiam insinuamur, in- 
struendi sunt, ut etiam sic ad actuosam participationem cultus assue- 
fiant et ex ea «tamquam ex primo eoque necessario fonte spiritum vere 
Christianum hauriant » (1). 

Inter veteres paganos multi inveniebantur, praesertim saeculis 
circiter IV ante Christum natum usque ad saeculum V post Christum, 
qui omnes deos et deas colebant, de quibus audiebant, ad omnes quoque 
orabant, ne una neglecta ipsi detrimentum vel incomodum fieret. 
Similiter fere etiam a non paucis christiania ex plenitudine devotionum 
et elementorum spiritualium, undique oblatorum, quamvis maxime 
inter se differentium, indiscriminatim obiecta pietatis propriae de- 
sumuntur. Propter diversissima exercitia pietatis externa, quae exer- 
cent, vel exercere coguntur, — pluribus Confraternitatibus aliisque 
piis unionibus nomen dederunt, — ad veram internam orationem et 

implex commercium cum Deo non perveniunt. Alii propter «vestitum 
deauratum » Liturgiae sacrae ad eius interiorem substantiam et vir- 
tutem non perveniunt, quia unice fere adhaerent formae aestheticae 
exteriori. Foris manent et non intrant in domum Patris. Quibus omni- 
bus proponitur Liturgia tamquam aliquid organicum quod educare 
vult ad organicum augmentum et ad harmoniam internam et uni- 
tatem: sub forma exteriore praesertim ostendit ea quae sunt essen- 
tialia, absolute necessaria, immo aeterna: annua festivitas fit sym- 


G) Pius XI. Const. Apost. : Divini cultus- de die 20. XII. 1928. 

bolum aeternitatis anticipatae, in diversissimis orationibus et actio- 
Aibus perficitur incorporatio et reformatio in Christum, in temporali 
solemnitate aeterna realitas praefiguratur. 

Iam ipse Christus pietatem Christianam tamquam vitam aliquam 
organice constitutam designavit, comparando eam cum viti et pal- 
mitibus, dicendo: «Ego sum vitis, et vos palmites » (I). 


Totam hanc perpulchram figuram deinde evolutam adaptavit Christia- 
norum vitae, exponendo, quomodo palmites separati a vite vivere non possint. 
Pluribus aliis comparationibus ex regno plantarum desumptis descripsit deinde 
regnum Dei, Ecclesiam eiusque evolutionem, necnon suum ipsius regnum, 
in singulorum animis evolvendum et perficiendum. Loquitur enim de grano 
sinapis, quod crescit et extendit ramos suos, de grano frumenti, quod in terram 
cadens moritur, ut sit causa novae vitae in novis granis, porro de fermento, 
quod totam massam farinae, cui immiscetur, fermentat (2); homines deinde 
comparat cum arboribus, qui afferunt suum fructum: « Ego elegi vos et posui 
vos, ut eatis et fructum afferatis et fructus vester maneat » (3). 


Planta autem fructus proferre potest eo, quod non per saltus, 
sed organice et secundum temporis conditionem crescit atque evol- 
vitur, ex naturali et organico processu vitae. Similiter in pluribus 
aliis parabolis vel figuris eandem rem proponit, quae res de cetero 
ex pluribus Psalmis aliisque locis Sacrae Scripturae Veteris Testa- 
menti confirmatur, ubi saepius imago plantae pro hominibus adhibetur. 
Ita iam ex Christi verbis et parabolis, quae toties in cultu divino le- 
guntur, aliisque verbis Sacrae Scripturae, vita Christiana, etiam li- 
turgica, tamquam aliquod unum vel organicum insinuatur, tum in se, 
tum in fructibus suis. 

Si deinde secundum verbum ipsius Christi « renasci» debemus 
in Baptismo (4), si secundum doctrinam S. Joannis «filii Dei nomi- 
namus et sumus» (5), si data est «potestas filios Dei fieri his, qui... 
ex Deo nati sunt» (6) tunc haec aliaque plurima hoc idem innuunt: 
omnis vita Christiana proindeque etiam liturgica, cui superstruitur, 
organice crescit et se evolvit et ad unitatem tendit. 

S. Paulus porro pluribus locis docens Christianum debere « cre- 
scere » ut membrum corporis Christi, «in virum perfectum » (7), sup- 
ponit et ipse in vita religiosa progressum organicum. 


(1) Ioh 15, 5; cfr. ibd. 1-16. 

(2) Mattii 13, 4-44; Mare 4. 1-20; Lue 8, 4-15. 

(3) Ioh 15, 16. 

(4) Joh 3, 3. 

(5) 1 Joh 3, 1. 

(6) Joh 1, 13-14. 

(7) Eph 4, 13-15; cf. 2 Cor 10, 15; Eph 2. 21: Col 1. 10; Coi 2. 19; I pUlr 2. 2; 2 Pelr 2. 
2: 3, 18 etc. 

Doctrina quoque catholica vitam supernaturalem, scilicet gratiam 
considerat ut. semen, quod nobis committitur quodque evolvi potejst 
et debet, ita ut singuli Christiani ad invicem distingui possint iuxta 
maius vel minus (1). I 

Similiter etiam textus liturgici vitam religiosam a Liturgia sàcra 
intentam et obtentam tamquam aliquid organice ordinatum ostendunt : 
Sanctos amant comparare cum plantis: cum germine, lilio, rosa, cum 
palma, cedro etc. (2), Christianos vel homines generatim cum « arbore, 
plantata super rivos aquarum », cum foeno, quod sicut flos campi 
efflorescit et cadit, cum balsamo, qui emittit odorem suavitatis, etc. 

Ita ergo vita Christiana spiritualis insinuatur ut aliquid organice 
constitutum, ab una radice proveniens, ab una virtute promotum; quae 
v:ta spiritualis organica, ita insinuata, in cultu non solum describitur, 
sed in cultu communicatur etiam ipsa virtus, quae vitam spiritualem 
organice crescere facit. Hinc quotannis rediens cyclus liturgicus cum 
suis testis et sacris temporibus creat ambientem organice crescendi 
in vita spirituali, sicut cursus temporum anni naturalis facit crescere 
vitam naturalem; hinc studium omnes et omnia cum Christo couiun- 
gendi, in quo et quorum praecipue obtinetur unitas in Ecclesia. Quo 
magis enim aliquis quaerit se unire cum Christo, eo securius crescit 
in vita spirituali, et quidem organice, secundum leges naturae, eo 
facilius ei erit, obtinere et servare unitatem etiam eum hominibus. 
Christus enim est auctor vitae, virtus, lapis angularis, qui facit utraque 
imum, centrum vitae et cultus (3). 

Christus est centrum cultus, centrum quoque totius pietatis li- 
turgicae (4). Solummodo per ipsum aditus est in Ecclesiam eiusque 
communitatem; ideo imago Christi picta vel insculpta invenitur in 
summitate portarum aliquarum ecclesiarum periodi artis romanicae. 
Christus vero cum Ecclesia sua non solum habet nexum historicum 
quatenus eam instituit., sed ut Summus eius Pontifex in aeternum, 
ut fons et mediator omnium gratiarum omnisque vitae supernaturalis, 


(1) Apud Protestantes vero tota justificatio hominis in eo consistit, quod culpa coope- 
riatur, nulla ergo ulterior hominis interioris evolutio agnoscitur, et consequenter nulla dif- 
ferentia nullaque distinctio in vita spirituali Christianorum. 

(2) Cfr. v g. versiculos: * lustus ut palma florebit, sicut cedrus Libani multiplicabitur » 
toties repetitum; «lustus germinabit sicut lilium, et florebit in aeternum ante Dominum , 
(uti v. g. in testo S. Joseph) cfr. etiam lectiones in Vigilia et festo Assumpt. B. M. V., in 
transitu S. Benedicti (21 Martii) = Eccli 50, 1-11; Ps 1, 3; Jer 17, 7-8 (Ad Noct. III Conf. 
Pont, et Conf, non Pont. Brev. Mon.), et alia. 

(3) Cfr. Cur. Panfoeder, Das Ueberpersónlichc in der Liturgie (Mainz 1928) p. 65-120; 
I. Her wegen, Vom christlichen Soin und Leben (Berlin 1932). 

(4) Cfr. Pn. Oppenheim, Notiones Liturgiae fundamentales (Taurini-Romae 1941) 
p. 238-251; Ia., Christi persona et opus secundum textus Liturgiae Sacrae — Ephemerides 
Liturgicae 49 (1935) p. 367-383; 50 (1936) 224-242. 

continuo influxam suum vivificantem et supernaturalem in eam exercet. 
Unitas Ecclesiae cum Christo duplex habet fundamentum: in Incar- 
natione sua Christus sibi totum genus humanum univit, per s. Eucha- 
ristiam vero singula membra unit inter se et sibi (1). 

Quo magis ergo aliquis quaerit se unire cum Christo, eo facilius 
ei erit, servare etiam unitatem cum hominibus. Christus ipse hoc docuit: 
explicando similitudinem de viti et palmite, quae est figura et typus 
relationis Christi ad Christianos, indicat omnem unitatem palmitum 
non esse nisi per vitim, ex qua aluntur et in qua conservantur et per- 
ficiuntur. Itaque christiani, quamquam unusquisque propriam et per- 
sonalem suam vitam supernaturalem conservare debet; tamen praeter 
et super hoc aliquid maius accipiunt, quod ex se solis eflicere nequeunt: 
omnes uniuntur per Christum in uno eius corpore mystico tamquam 
eius membra. Hac autem unitate sibi propria Ecclesia essentialiter 
diflert ab omnibus aliis coetibus religiosis iisque excellit. 

Nemo vero ad unionem cum Christo venit nisi per alios et cum aliis. 
Qui a corpore Christi abstinere vellet, etiam cum Capite unionem habere, 
non posset; qui se separaret a membris Christi, se separaret etiam a 
Capite. Unde alia lex fundamentalis, secundum quam Liturgia format 
hominem Christianum, est fides in realem communionem Sanctorum: 
Quod homo singularis praestare non poterit, a communitate totius cor- 
poris Christi mystici facilius praestatur, et defectus unius heroica al- 
terius vita et virtute suppletur. De eaetero vero praeprimis Christus 
pertinet ad hanc communionem fidelium, sicut caput ad corpus suum, 
ideoque Ipse supplet, quod adhuc deest perfectioni communicatis. 
Propter quam Christi suppletionem singula membra in Christi corpore 
mystico, in se saepe indigna, laborantia atque nutantia, quiete ac 
secure crescere seseque evolvere possunt, quatenus Christi mediatio 
non parvum stimulum atque consolationem praebere potest pro vita 
et progressu spirituali uniuscuiusque. 

Lex autem fundamentalis in corpore Christi mystico est mutua 
caritas: alter alteri fit amabilis, quia membrum est in corpore Christi, 
immo alter Christus. Unde naturalis hominum tendentia ad societatem 
et ad unionem cum aliis, eorumque naturalis inclinatio alios adiuvandi 
eisque inserviendi, nova ratione ditatur, et quidem potente, quia su- 
pernaturali: Qui enim suscipit infantem in nomine Christi, Christum 
suscipit; quidquid fratri negaverit, Christo negavit, quod uni ex his 
minimis fecerit, Christo fecit. « Alter alterius onera portate et sic 
adimplebitis legem Christi» (2). 


(1) 1 Cor 10, 16-17. 
(2) Gal 6, 2. 

Alia imio fit per Sacramenta, quae sunt signa unitatis non tantum 
demonstrativa, verum etiam operativa. Fundamentum est S. Baptismus. 
«Nisi quis renatus fuerit ex aqua et Spiritu Sancto, non potest in- 
troire in regnum Dei » (1). Per Baptismum enim omnes in unum corpus 
Christi mysticum i. e. in Ecclesiam inseruntur et uno Spiritu vivi- 
ficantur. « Per ipsum etenim in mio Spiritu omnes nos in unum coquis 
baptizati sumus » (2). Ritus baptismalis aggregat Catechumenum ad 
societatem reliquorum Christianorum, ius ei tribuit et officium, Deo, 
communi omnium Patri, cultum Christianae religionis praestare. In 
symbolo fidei et in oratione dominica solemnis professio fit commu- 
nitatis. Catechumenus vel Christianus expressis verbis respondere 
debet sacerdoti interroganti de fide sua in Communionem sanctorum. 
Singuli Christiani per Baptismum inter se facti sunt membra (3), sicut 
membra sunt Christi; ideo dicit Dominus: « Quod uni ex his minimis 
fecistis, mihi fecistis» (4). Unusquisque etiam subiective per caritatem 
fraternam cum Christo unitur. Unus Spiritus Christi omnes simul 
vivificat, in omnibus operatur, omnes instruit, continet et conservat, 
tamen diversa dat dona (5) De cetero vero per reliqua Sacramenta 
praesertim augetur et conservatur unio cmn Christo eiusque membris (6). 


Ideo Sacramentum Confirmationis tribuit plenum ius civis in communi- 
tate Christianorum. S. Eucharistia secundum verbum Apostoli (7) et Post- 
communionem in dio Pascha vinculum est unionis et concordiae. Sacramentum 
Poenitentiae, praesertim in vetero forma solemnis reconciliationis poenitentium 
feria V in Coena Domini, necnon et Sacramentum s. /'notionis restituunt 
poenitentes communitati vel augent et perficiunt unionem; Sacramentum Or- 
dinis, quod est « causa communis » (8), imponit onus et dignitatem mediatoris 
pro communitate et custodit, renovat, perficitque semper unitatem fidelium 
cum Christo et ad invicem. Sacramentum Matrimonii, quod sponsis dat uni- 
tatem in Christo, secundum naturam suam et finem suum, et anuli symbolum, 
fundat communitatem familiae, sanctificat amorem naturalem et procurat 
Ecclesiae liberos. Sic ergo Baptismus fundat communitatem cliristianam, Con- 
firmatio eam confirmat. Matrimonium eam conservat, S. Poenitentia et S. Unctio 
eam reparant et perficiunt, S. Eucharistia eam alit et nutrit. Sacrificium de- 
nique Missae communis actio et oblatio est totius communitatis: textus ad 


(1) Joh 3, 5. 

(2) 1 Cor 12, 13. 

(3) Cfr. Eph 4, 25. 

(1) Mattii 25, 40. Unde pel- charitatcm omnes nos portamus characterem Dei Patris per 
Christum; cfr. Rom 6, 5; 11, 17-20; Ignatius, Magn. 5. 

(5) 1 Cor 12, 12. 

(>) Cfr. Pn. Oppenheim, Vom VVesen und sozialen Character der Sacramente (Liturgi- 
sches Leben 4 [1937] 189-204). 

(7) 1 Cor. 10, 17. 

(8) Allocutio iu ordinatione presbyteri, Pontificale Romanum. 

Offertorium et in Canone Missae supponunt omnes habere partem in eo (1), 
S. Eucharistia, quae est panis vivus, qui « unum corpus » efficit (2) omnibusque 
dat vitam aeternam (3), i, e. perfectam omnium communionem, coena est, 
in qua partem habent omnes, qui adhaerent Christo eique nomen dederunt. 
Cum Christo per s. Eucharistiam coalescimus; Christus per diversas sacras 
species non dividitur, sed potius omnes, qui de illo uno pane eucharistico co- 
medunt, colligit in unum corpus sibique modo profundiore unit: eius efficimur 
corpus. « Qui manducat meam carnem, et bibit meum sanguinem, in me manet, 
et ego in illo. Sicut misit me vivens Pater, et ego vivo propter Patrem » (secun- 
dum textum graecum etiam: «per Patrem»), et qui manducat me, et ipse 
vivet propter me (graece etiam: «per me») (4). «Unum corpus, omnes qui 
de uno pane communicamus » (5). Sic perficit S. Eucharistia Sacramentum 
Baptismi: regeneratio enim in Baptismo non est progressio ex Christo, sed 
potius incorporatio in Christum, complantatio cum illo. Unde S. Eucharistia 
non solum debet conservare vitam supernaturalem eamque confortare, sed 
profundius in radicem suam reducere, firmius et strictius fonti suo unire (6). 


Corinthios admonet Apostolus (7), ne admittant dissensiones et 
rixas ad sacram synaxim, quae radix et centrum est unitatis, radix 
et centrum quoque totius vitae Christianae, omnis quoque caritatis 
socialis. 

Hoc in vita veteris Ecclesiae et medii aevi magis apparet quam 
in hodierna (8): Nullum enim negotium vel officium maioris momenti 
incipiebatur absque celebratione eucharistica. 


Secundum testimonium S. Pauli, Ps.-Barnabae, S. Ignatii Antiocheni, 
Origenis, aliorumque ex primis Ecclesiae scriptoribus vel S. Patribus, veteres 
christiani quotidie ad sacram synaxim conveniebant, vel, interdum, saltem 
ut audirent lectionem et expositionem S. Scripturae. Influxum syuaxis eucha- 
risticae in vitam quotidianam primorum Christianorum hodie vix sufficienter 
aestimare possumus: per totum diem saepe undique circumdati erant a paganis 
vel iudaeis, a profanis vel pravis consuetudinibus et colloquiis; plurimi ex 
iliis pertinebant ad classem inferiorem vel pauperiorem populi. Vergente ve- 


cti Cfr. Ph. Oppenheim, Missa et Communio (Ephem. Liturg. Ius et praxis 51 [1938) 
70-82) id. Conceptus Jiissao qua Sacrificii ex textibus Canonis Missae Rotnanao demon- 
stratur (Ephemerides Llturgicae Ius et praxis 52 [19391 124-131), et quae supra dicta sunt 
de participatione activa fidelium in Missa. 

(2) 1 Cor 10, 17. 

(3) Joh 0, 35; 50. 

(4) Joh 0, 56 sq. 

(5) 1 Cor 10, 17. 

(6) J. M. Sciieehen, Mysterien des Christentums (Freiburg i. N. 1898) 428 ssq.; Chr. 
Panfoedeh, Die Kirche ais liturgischo Gomoinschaft (Mainz 1924) 113-162; id.. Das Uebor- 
persbnliche in der Liturgie (Mainz 1928) 66-70. 

(7) 1 Cor 11, 20 ssq. 

(8) Cfr. Chrysost. Panfoeder, Das Ueberpersbnliche in der Liturgie (Liturgia I, 4) 
(Mainz 1928) 65-120: I. Her wboen, «Vom christlichen Sein und Leben > (Berlin 1932). 

spere conveniebant, saepe a dissitis locis, ad conventum Christianum ; ibi con- 
sortium habebant et partem cum aliis, et rudibus et nobilibus, qui idem sen- 
tiebant, volebant, amabant; omnes illuc aequales veniebant: divites et pau- 
peres, nobiliores et inferiores, servi et domini. 

In his conventibus liturgicis ostendebatur et evolvebatur tota vita com- 
munis Christianorum: charismata manifesta fiebant: glossolalia,sanationes, mi- 
racula, daemonum expulsiones, prophetiae, etc. ' In nomine Domini» com- 
muniter dicebant orationes. LTna voce per Christum ad Patrem mittebant 
Orationes, canebant Hymnos et Responsoria; communiter orabant, offerebant, 
per verba S. Scripturae instruebantur; omnibus praedicabatur et exponebatur 
unum atque idem Christi Evangelium; cum fratribus in pace reconciliabantur; 
osculo fraternae caritatis uniebantur; communiter celebrabatur coena Domi- 
nica, agape: unitas et communio inter fideles per Christi corpus et sanguinem 
in supernaturalem ideoque profundiorem et permanentiorem amorem et ca- 
ritatem elevabatur; dilatabatur cor ad omnes singulorum et universae Ec- 
clesiae necessitates. 

In his conventibus manifeste videbatur etiam tota Hiérarchie, ecclesia- 
stica: Episcopi, Presbyteri, Diaconi suum quisque officium peragebant; Vir- 
gines et .Monachi, Fideles et Catechumeni necnon publicae auctoritates pro- 
prium suum locum obtinebant. 

Dives illic oriebatur vita caritatira-socialis: sua sponte dabantur munera 
et oblationes pro pauperibus, viduis, orphanis,pro infirmis, captivis, peregrinis, 
hospitibus. Haeretici aliique qui non gaudebant communione cum Ecclesia, 
saltem ad Missam fidelium, i. e. ad celebrationem proprie eucharisticam, non 
admittebantur; omnes ibi cor unum erant et una anima (1). 

Res omnibus communis erat, si solemnis Baptismus administrabatur, 
si Ordinationes fiebant, si Matrimonium celebrabatur. Socialiter quoque facilius 
et profundius sibi uniebantur per festa communia, communes orationes, do- 
lores, gaudia, ieiunia, praesertim per participationem unius Corporis et San- 
guinis Domini; singula membra communitatis sibi invicem adiumentum erant 
et confortatio in supportandis doloribus et persecutionibus. 


Quae ergo solemnitates liturgicae veram vitam communem fun- 
dabant, vivam inter singulos Fideles communionem et unionem foe- 
cundabant, occasiones praebebant ad mutuo sibi dandum et acci- 
piendum; centrum erant totius vitae Christianae, unde relationes spar- 
gebantur in omnes conditiones et necessitates vitae practicae quotidianae, 
quae relationes apparent — potius amplificatae quam diminutae — 
usque ad altum medium aevum. Unde in his caetibus eucharisticis 
abquid omnino novum et mirabile manifestabatur: singuli Christiani 
communionem et unitatem in intimis cordis visceribus percipiebant 
cmn omni sua laetitia et robore et virtute. Unusquisque se oblivisci, 


(1) Unde Apostolus (1 Cor 11, 20 ssq.) admonet Corinthios, ne ad sacram synaxim ad- 
mittant rixas vel dissentiones. 

ceterosque amare discebat, et sic crescere debebat in spiritu vero chri- 
stiano: membrum erat in unitate corporis Ecclesiae. 

Super hoc fundamentum vero liturgicum exstruitur tota vita 
practico-religiosa: oriebantur loca sacra, destinata ut in illis homo 
nasceretur pro Ecclesia, ut omnes ibi communiter Deum laudarent, 
propitiarent, ab eo necessaria peterent: oriebantur circa ecclesias 
coemeteria, ut ibi communiter quoque requiescerent in pace, atque 
communem omnium resurrectionem exspectarent. Undo omni arte 
ornabantur non solum Oratoria et Baptisteria, sed etiam Coemeteria 
et « Martyria» vel « Memoriae ». 

Vetus Basilica cum umeo suo altari et unica cathedra Episcopi, 
tamquam centrum unitatis, cum presbyterio, in quo locum habebant 
Presbyteri et Diaconi aliique Clerici, cum loco proprio porro pro schola 
Cantorum, cum navi pro fidelibus, revera domus patria Christianorum 
facta est, domus, in qua omnes colligebantur. Apud veteres paganos 
cella deorum, similiter ac apud iudaeos Sancta Sanctorum, laicis saepe 
seclusa erat; domus Dei erat, sed clausa hominibus. Soli sacerdoti 
in eam intrare licuit. Apud Christianos vero tota communitas fidelium 
in ecclesia coadunabatur et locum habebat, sicut certo quodam modo 
in cultu mysteriorum, praesertim Mithrae, iam usus factus erat, in 
quibus omnes initiati, sacerdotes et non-sacerdotes, in eodem loco se- 
cundum suum gradum locum suum obtinebant. 

Administratio Baptismi postulabat Baptisterium, sepulchruni 
Martyris secum ferebat Coemeterium cum « Confessione », ubi Martyr 
in medio reliquorum, qui vita functi erant, requiescebat. 

Christus Ecclesiae suae dedit cultum in communitate peragen- 
dum (1). 

Unitas vero Christianorum, quae objective efficitur per Christum, 
per Sacramenta et Sacramentalia, per locum et tempus sacrum, to- 
tamque vitam Christianam, etiam subieclive ab unoquoque per ora- 
tionem et caritatem ad effectum practicum duci debet et in operibus 
efficax et viva manens ostendi: unusquisque debet realizare et pra- 
cticare, quae a textibus liturgicis proponuntur et insinuantur. In ora- 
tione enim communi omnes simul orant, simul stant, simul genu- 
flectunt; easdem sequuntur regulas, iisdem utuntur verbis, eadem 
voce, eodem cantu petunt vel adorant, eadem celebrant festa. Sed 
etiam amplius: in Christo et per Christum et cum Christo omnis oratio 
fidelium in unum colligitur et Patri offertur, Orationes Missalis vel 
Breviarii, quae omnibus fidelibus, et clero et populo, commimes sunt 
et ab omnibus aequaliter proferantur, exprimunt etiam necessitates 


(1) Cfr. Cuk. Panfoeder, Diu Kirclic ala ilturgischu Uumeiueuhuft (Mainz 1921). 

et desideria totius Ecclesiae, et sic dilatant cor orantis, ut et aliorum 
necessitates tamquam suas proferat. 

Pro fratribus et cum illis orat (1): eos quoque diligere debet: ideo 
antequam venit ad orationem, ignoscit fratri suo (2). Toties repetitur 
in cultu oratio dominica, eo quoque scopo, ut discat fidelis aliis igno- 
scere (3). Quotidie quoque per annum ad Capitulum Sextae auditui- 
admonitio Apostoli ad caritatem: «Alter alterius onera portate, et 
sic adimple bitis legem Christi » (4), ita, ut per orationem et mutuam 
caritatem communis formetur phalanx contra omnes impetus diaboli, 
singularisque Christianus securius firmiusque peragat opus sibi injun- 
ctum. 

Actiones liturgicae, mysteria sacra et orationes communiter pe- 
raguntur. Forma pluralis Orationum, Responsoria et cantus, vicissim 
a ministris et laicis persolvendus, communis recitatio Psalmorum, 
Orationes: «Orate fratres», «Memento» vivorum atque defunctorum, 
octies in Missa mutua salutatio « Dominus vobiscum - Et cum spiritu 
tuo », — exhortatio « Oremus » et responsio « Amen » — osculum pacis, 
communis cantus hymni Gloria in excelsis et symboli fidei Credo, lingua 
uniformis latina et Ecclesia orans in omnibus populis et. nationibus, 
altare et mensa Domini eucharistica — omnia haec, et multa alia, 
vincula unitatis inter ministros sacros et populum fidelem, et inter 
singulos fideles perficiunt. Immo de Missis privatis, quae quam maxime 
a communi celebratione distare videntur, dicit Concilium Tridenti- 
nnm(5): «Etiam illae Missae privatae tamquam cultus vere communis 
considerari debent, tum quia populus spiritualité! in illis partem habet, 
tum quia a publico ministro Ecclesiae non solum pro illo ipso, sed 
pro omnibus fidelibus, qui ad corpus Christi pertinent, celebrantur ». 
Ideo etiam Sacerdoti absque speciali facultate a S. Sede obtinenda 
licitum non est, ut Sacrificium Missae solus, absque ministro celebret, 
qui respondeat, vel saltem simpliciter adsit. 


Iam in antiquitate Christiana omnino necessarium esse putabatur, ut fra- 
tres ad orationem praesidis in cultu responderent cum acclamatione « Arnen ! (6) 


(1) Cfr. Collectas, Offertorium et canoncm Missae, admonitionem: Oremus etc. 

(2) Matth 11, 25 sq.; cfr. Mattii 18, 23 ssq, orationes pro caritate et unitate, pro inimi- 
cis etc. 

(3) Pater noster ; cfr. Regulam S. Benedicti 13: < Plane Agenda matutina vel vespertina 
non transeat aliquando, nisi in ultimo per ordinem oratio dominica, omnibus audientibus, 
dicatur a priore, propter scandalorum spinas quae oriri solent, ut conventi per ipsius orationis 
sponsionem qua dicunt: « Dimitte nobis sicut et nos dimittimus :, purgent se ab hulusmodi 
vitio +. 

(4) Gal «, 2. 

(5) Concilium Tridentinuin, Sessio 22 cap. G. 

(6) 1 Cor 11, 16: Cfr. Justinus, Apologia I, 65; 67. 

in signum quod earn suain facerent eamque confirmarent. In Liturgia s. Ja- 
cobi, S. Joannis Chrysostomi, aliisque liturgiis orientalibus, fideles cum du- 
plici « Amen » ad verba consecratoria a sacerdote prolata respondent, ita 
partem suam exprimendo etiam in boe momento, aliter soli sacerdoti 
reservato Recitationem quoque Breviarii, quam Sacerdos forsitan seorsim et 
privatim persolvit, Ecclesia tamquam orationem communem considerat; ideo 
minister neque exhortationem « Oremus » neque salutationem « Dominus vo- 
biscum ). et responsionem « et cum spiritu tuo ! omittere potest, quamvis haec 
verba plenum sensum habent solum in cultu communi. 


Modo ergo proposito per Liturgiam sacram omnes fideles iisdem 
realitatibus et veritatibus, mysteriis, virtutibus gratiisque in unum 
coalescunt et cuniungunfur. Quae terrestris communio perficitur per 
caelestem. Unde fidelis, qui e vita terrestri transit in aeternam, « uni- 
tati corporis mystici membrum redemptum inseritur » (I). Dies obitus 
fit dies natalis ad aeternam communionem, quae ultimam suam per- 
fectionem accipit ex communi resurrectione omnium, ex ultimo iudicio 
et communi gloria. 

Unio vero et communio liturgica fieri non possunt nisi in et ex 
unitate fidei (2). Sicut unus Deus et Pater omnium, ita et unus Ba- 
ptismus (3), una natura, quae indiget redemptione, unus Salvator 
omnium, imus Mediator, una sancta Ecclesia, quae omnes sanctificat, 
amplectitur, consolatur, una omnibus Scriptura Sacra, una Traditio. 
Sic ex his thesauris et principiis omnes vivunt, et tota communitas 
ex eis formatur. 

In specie omnibus communia sunt dogmata 88. Trinitatis, peccati 
originalis et redemptionis, quae toties in cultu repetuntur. Dogma 
SS. Trinitatis mysterium Christianum est simpliciter. In sinu SS. Tri- 
nitatis omnia communia sunt: natura, esse, vivere, agere, intelligere, 
velle, amare sapientia, omnipotentia, misericordia, iustitia, beatitudo etc. 
Quod mysterium in Liturgia saepius exprimitur, ideoque homines 
continuo ad SS. Trinitatem adducere debet (4). 

Secundum Dei voluntatem deinde omnes homines tam profundo 
inter seipsos coniuncti sunt, ut culpa protoparentis facta sit culpa 
totius generis humani. Propter peccatum originale communio inter 
homines facta est communio peccati. Liturgia sacra vero in id tendit, 


(1) Kit. Rom. Commendatio animae; cfr. Praefationem in Missis de Requiem. 

(2) Cfr. Orationem Feriae V infra Octavam Paschae: « Dens qui diversitatem Pentium 
in confessione tui nominis adunasti: da ut renatis fonte baptismatis una sit tides mentium 
et pietas actionum. Per Dominum nostrum ». 

(3) « Unus Dominus, ima tides, unum baptisma » Eph 4, 5. 

(4) Cfr. signationem cum signo crucis; doxologiam (Gloria Putri) aliaque, quae quotidie 
exprimunt fidem communem in SS. Trinitatem. Pii. Oppenheim, Notiones Liturgiae fun- 
damentales (Taurini-Romae li»41) p. 221-255. 

ut totam communitatem hominum cum Deo reconciliet, effectus vel 
consequentias peccati deleat, ex communitate damnatorum faciat 
communitatem filiorum Dei. Quodlibet Sacramentum, unumquodque 
Sacrificium, unaquaeque Oratio liturgica hoc demonstrare potest, 
praesertim vero Sacramentum Baptismi. 

Cum mysterio peccati originalis arcte cohaeret mysterium re- 
demptionis: Dei Filius culpam totius generis expiat eiusque novum 
fit caput, «pater luturi saeculi» (1). Ideo eius opus omnes homines 
credentes in ipsum amplectitur. 

Unitas et communio liturgica includit etiam mysterium vitae et 
gratiae: id, quod acquirit vel perdit unum membrum, omnia alia membra 
participant, et viceversa. Sacramentorum administratio et receptio 
similiter ostendunt communionem: tam ille qui administrat, quam 
ille qui recipit Sacramentum, debet esse in unione cum Ecclesia, saltem 
intentionaliter. Summa poena in Ecclesia est excommunicatio vel 
interdictum, separatio ergo seu exclusio a participatione communis 
Ecclesiae cultus. 

Quamvis Liturgia sacrà quam maximam dicat communionem in 
bonis, tamen non destruit vel parvipendet limites: vicissim omnes 
sibi honore praevenire, se aestimare, personalem uniuscuiusque in- 
dividualitatem respectare coguntur (2). Si Liturgia sic prohibet, ne 
ultimum secretum animae Deo coniunctae profanetur, et in omnibus 
exemplum dat sapientissimae discretionis et honoris, hoc non est, 
nisi ad utilitatem communitatis: ad conservandam et augendam ve- 
ram communionem. 

Unitas, deinde, quae est fundamentum totius cultus Christiani, 
diversimode obtinetur et manifestatur per ipsum cultum. In cultu 
enim coniungimur: 

1) cum reliquis Christianis. Per baptismum homo in eorum 
communitatem et consortium suscipitur (3). Christiani inter se sunt 
« fratres » — apud S. Paulum haec vox centies trigesies redit,/n cultu 
liturgico quotidie saltem in lectione brevi ante Completorium, et saepius 
ad initium Epistolae in Missae dicitur, — non solum ita, sicut se vo- 
cabant sodales in variis paganorum cultibus; sed in Christio et per 
Christum vere filii eiusdem Patris sunt ex adoptionis gratia, et filii 
Ecclesiae, ex eius utero in fonte baptismali nati, ideoque inter se sunt 
fratres, qui sunt «unius mentis» ex divina operatione (4). Hoc autem 
consortium est «cum omnibus orthodoxis atque catholicae et apo- 


(1) Cfr. lectionem | Nocturni | in festo Nativitatis D. N. I. Chr. Isai 9, 6. 

(2) Cfr. R. Guardini, Vom Geist der Liturgie (ed. 8-12, Freiburg i. B. 1922) 30-32. 
(3) Hit. Rom. tit. VIII. cap. 3l. 

(4) Oratio Dom. IV p. Pascha; cfr. Othciuni Dedicationis Ecclesiae; Canon Missae etc. 

stolicae fidei cultoribus» (1), i. e. cum omnibus Christianis ad Eccle- 
siam Romanam catholicam pertinentibus, quibuscmn quotidianum 
Ecclesiae sacrificium offertur. 

2) Particularis relatio in cultu percipi potest ad Sacerdotes 
totamque hierarchiam ecclesiasticam. Tum in celebratione Missae, 
tum in administratione Sacramentorum et Sacramentalium necnon 
et in oratione Officii Divini continuus est nexus Sacerdotis cum adstan- 
tibus: minister eos admonet, invitat, salutat, incensat, benedicit, eorum 
nomine orat, offert, etc. Fideles adstantes respondent per acclama- 
tiones, cantant inter lectiones, continuant « Gloria », « Credo », « San- 
ctus », « Agnus Dei», quae Sacerdos intonat, surgunt, dum incen- 
santur, simul cum ministris sacris surgunt, se vertunt ad altare, in 
Psalmorum oratione alternantes concinunt vel recitant etc. 

Accedit alia ratio: Ipse Sacerdos, «ex hominibus assumptus et 
pio hominibus constitutus » (2), in omnibus suis functionibus liturgicis 
unitur fidelibus: debet enim « offerre, benedicere, praeesse, praedicare, 
baptizare » (3), i. e. agere ad bonum aliorum, et quidem non seiunctus 
ab illis, et privatim, sed in connexu immediato cum fidelibus. Imnw 
personalis eius vita moralis non caret gravi momento pro communi- 
tate: «Sit odor vitae vestrae» — ita illis dicitur in allocutione ordi- 
nationis (4) — «delectamentum Ecclesiae Christi, ut praedicatione 
atque exemplo aedificetis domum, id est familiam Dei ». Praeterea 
ipse Sacerdos cum fidelibus et eorum nomine orat et offert, ut patet 
ex forma plurali in orationibus; ideo etiam sic unitur cum illis. Prae- 
sertim vero per ipsum fideles uniuntur Deo, unde speciale vinculum 
oritur aestimationis et dilectionis: Sacerdos fit pater spiritualis, non 
solum per omne verbum praedicationis vel privatae exhortationis 
et consolationis, quod praestat, sed sensu profundiore: per Sacra- 
mentorum administrationem, in quibus fidelibus ministerialiter dat, 
alit vel reddit vitam supernaturalem. 

In cultu deinde obtinetur specialis unio cum Episcopo vel Or- 
dinario loci, cuius nomen quotidie in canone Missae commemoratur. 
Episcopus repraesentat unitatem dioeceseos: absque illo in antiquo 
aevo Christiano nihil fieri potuit (5): ipse baptizat, confirmat, prin- 
cipaliter celebrat S. Eucharistiam, poenitentes absolvit, ordinat sibi 
cooperatores, consecrat sacra olea, coram ipso initur matrimonium, 
ipse sermocinatur, praesidet cultui, iudex est in discordiis, pater pau- 


(1) Canon Missae. 

(2) Rebr 5, 1. 

(3) Allocutio in ordinatione Presbyteri, Pontif. Bom. 
(4) Ibd. y 

(à) Cfr. praesertim epistolas «. Ignatii Antiocheni. 

perum, orphanorum, viduarum; ipse omnia ordinat et dirigit: Sacerdos, 
qui absque eius licentia in civitate erigit altare, olim excommunica- 
batur et e civitate expellebatur (1). In unaquaque civitate olim una 
solummodo erat communitas fidelium, sicut unum altare, cui praeerat 
Episcopus. Quae unitas servabatur etiam tunc, cum propter multi- 
tudinem fidelium plures parochiae instituebantur. Ita v. g. Romae 
saeculo V vigintiquinque ecclesiae stationales vel tituli ortae erant; 
singulis vero ecclesiis ex Sacrificio Summi Pontificis trasmittebantur 
particulae S. Hostiae, ut cum Sacrificio, quod in ipsis titulis celebra- 
batur, unirentur, et sic demonstraretur revera unum tantum esse 
Sacrificium in civitate, quo omnes participabant. Singuli Episcopi 
etiam sibi invicem dabant vel mittebant quae dicuntur eulogias, etiam 
extra civitates, — S. Augustinus v. g. accepit eulogiam a S. Paulino 
Nolano, — ut sic unitatem fidei et sacrificii manifestarent. Similiter 
singuli presbyteri cardinales titulorum Urbis usque ad saeculum XII 
pro unoquoque Baptismo, solemniter in vigilia Paschae faciendo, ius 
baptizandi sibi petebant ab Episcopo Urbis, i. e. a Romano Pontifice. 
Sicut sacerdos, ita, immo sensu altiore, etiam Episcopus pater est 
fidelium territorii vel regionis suae; unde primis saeculis persaepe 
simpliciter papas vel papa i. e. pater appellabatur, eique omnia iura 
pro tota sua dioecesi competunt;, quae parocho competunt in parochia. 

Summus custos et defensor imitatis est Summus Pontifex, Epi- 
scopus Romanus, quocum universa Ecclesia quotidie se unit, offe- 
rendo cum ipso et orando pro ipso in Canone Missae, quique semper 
repraesentat et conservat unitatem Ecclesiae: «L'imité garde l'unité » 
(Bossuet). Ipse ab omnibus christifidelibus particulari honore, oratione 
et amore colitur tamquam pater omnium; idee ipsi soli reservatur 
hodie titulus « papa»; ei summa competit potestas legislativa etiam 
in cultu, ut alio loco demonstratum est (2); ipse maxima solemnitate 
etiam celebrat cultum divinum, quotiescumque circumstantiae id 
postulant. 

3) Unitas Ecclesiae porro non tantum respicit vivos in terra, 
sed etiam defunctos: Quotiescumque enim celebratur Sacrificium Missae, 
oratur in Canone etiam pro defunctis. Similiter ad finem omnium 
Horarum canonicarum fit oratio commemorativa defunctorum, ut 
sic semper verbo et opere appareat nostra cum illis unio atque com- 
munio. Praeterea a rubricis saepe praecipitur Oratio «Fidelium », 
recitanda pro omnibus defunctis; celebrantur insuper Missae et Officium 


(1) Cfr. Panfoedek, l. c. p. 35. 
(2) Pn. Oppenheim, Tractatus do liyje liturgico I. lie legislatoribus liturglcls oorumq 110 
potestate luris liturgici dlcundi (Taurini Ronuio 1930) p. 50-98. 

pro defunctis, applicantur illis indulgentiae etc., quae omnia ostendunt 
vinculum unionis, quod innuitur et ad effectum ducitur in cultu divino 
et per eum. 

4) Unitas Ecclesiae denique extenditur etiam ad Sanctos et 
Angelos in caelis. Cum ipsis semper in Missa unimur, « communicantes 
et memoriam venerantes »; «cum quibus et nostras voces ut admitti 
iubeas, Deum deprecamur, supplici confessione dicentes » Angelorum 
hymnum caelestem « trisagii » (1). Sancti vero nobis terrenis non sunt 
tantum exemplar, ipsorum precibus et continua intercessione etiam 
adiuvamur, defendimur, protegimur, muniamur (2). Imo eorum com- 
munioni et consortio Christiani post mortem inseruntur, ut deinde 
per communem resurrectionem cmnium, ultimum commune indicium 
et communem gloriam imitas Ecclesiae perficiatur. 

Unitas ergo sicut Ecclesiae, ita etiam illa a S. Liturgia obtenta, 
Se extendit super universum orbem terrarum, et cum hominibus ter- 
renis unit defunctos in purgatorio et Sanctos in caelo. Quae Vero com- 
munio non est externa tantum, sicut unio aliqua moralis vel simplex 
iuxtapositio singulorum individuorum, sed est interna, et vere realis, 
metaphysica; communio quoque in bonis et vita supernatural! (3). 
Maxime ergo punitur, qui excommunicatur vel propria culpa perdit 
communionem cum corpore Christi mystico. Quae excommunicatio 
est sicut abscissio palmitis a vite vel membri a corpore: non ultra 
potest vivere nec facere fructum, quia a principio vivificante separatur. 
Insuper talis «Ecclesiam Dei offendit eique satisfacere debet» (J) 
Poena vero excommunicationis profundius intelligitur, si consideratur 
quomodo Ecclesia seipsam in Liturgia sacra percipiat, in quibus bonis 
et per quae media in Ecclesia communio habeatur (5). 

Ex natura ergo Ecclesiae erui potest haec eius proprietas: prae- 
primis in toto orbe terrarum una est. Ideo etiam Liturgia sacra et 
omnis pietas liturgica characteristicum insigne imitatis vel commu- 
nionis prae se fert idque obtinere studet. Quomodo vero Liturgia hunc 
characterem et spiritum unitatis et communionis in fidelibus formet, 
quomodo illos externe et interne congreget in unum corpus, et ad 
veram unitateiri animarum adducere velit et valeat, patet ex modo 
dictis. Vinculum unitivum prae abis est S. Eucharistia, quae secundum 


(1) Canon Missae cum Praefatione. 

(2) Cfr. Orationes in festis Sanctorum et in Canone Missae, hymnum in festo Sanctorum 
omnium. 

(3) Cfr. IPn. Oppbnhkim, Notiones Liturgiae fundamentales (Taurini-Romao 1911) 
p. 140 s.; Id., L'Intervento degll Angeli nui uulto ! Wphomorldcs Liturgicae 68 (1944) 88-90. 

(4) Ordo excommunicationis cfr. Ritum absohitldiils ah excommunicatione. KL. Item, 
et Ponllf. Rom. 

(A) Cfr. 1*11. OITMNMNiMi !.. O. p. 133*194. 

Secretam in festo Corporis Christi «sub oblatis muneribus mystice » 
designat «unitatis et pacis dona ». 

Ita omnia in cultu divino admonent de unitate fidelium. Fieri vero 
non potest, quin haec omnia, quia quotidie fiunt et suam virtutem 
efficacem exercent, paulatim omnes illos forment in spiritu unitatis, 
qui sibi conscii sunt quid in cultu agant vel agere debeant, ita ut sin- 
guli fideles non tantopere remaneant in suis cuique cogitationibus et 
indigentiis, sed ut potius imbuantur spiritu unitatis et socialitatis 
cum reliquis hominibus, iis praesertim, qui sunt eiusdem fidei. 


Caput Il. 


Praestantia orationis liturgicae. 


Relatio orationis liturgicae ad orationem privatam (1). 


Oratio liturgica non est sola adimpletio alicuius officii seu mi- 
nisterii vel solummodo aliquod servitium, « pensum servitutis nostrae », 
aliquod onus potius, sicut putant plures auctores antiquiores et re- 
centiores, quam vera animi ad Deum elevatio; immo putant nullam 
esse relationem inter Liturgiam et pietatem privatam, et sibi opponi 
orationem liturgicam et privatam. 


Contra quas opiniones dicitur 
a) ministrum ab Ecclesia primo et principaliter ordinari et de- 
putari, uf vere oret nomine et persona Ecclesiae, cum Ecclesia et pro 
ea, ac proinde ad persolvendum divinum officium, cui quotidie per plures 
horas vacare debet, etiam ex iure et ex obligatione morali seu con- 
scientiae teneri, sicut requiritur ab homine rationali, qui non est solum 
instrumentum mechanicum (2). 


(1; Bibllcgratia: - R. Gvabkini, Vom Geist lier Liturgie (Ecclesia orans 1) Freiburg i. B. 
1918); id. Liturgische Bildung | (Rothenfels a. M. 1923) id., in: Die Schildgenosscn 5 (1925) 
148; A. Hammenstede, Die Liturgie ale Erlebnis (Ecclesia orans III) (Freiburg i, B. 1919); 
I Uerwegen, Alte Qucllen neuer Kraft. Gesammelte Aufsfttze 2 cd. (Düsseldorf 1922); 
Ia., Vom christilchen Sein und Lebcn (Berlin 1932); Chrysost. Panioeder, Christus unscr 
Liturgo (Liturgia, Eine Einführung In die Liturgie (lurch Einzeldarstellungen 1. I) (Mainz 
1924); Ia., Die Kirehe ais liturgische Gemeinschaft (Liturgia I, 2) Freiburg i. B. 1924); Id, 
Das UeberpersOnlichc in der Liturgie (Liturgia I. 4) (Mainz 1928); Id., Das Organische in 
der Liturgie (Liturgia, I. 5) ( Mainz 1929); L. Bopp, Liturgische Erziehuug (Freiburg i. B. 
1929); V. Michel, The spirit, of the Liturgy (Collegeville 1926) — E. Car onti, Lo spirito della 
Liturgia; A. Sicard, The soul of the Sacred Liturgy; Ph. Oppenheim, Das Kiinigtum Christi 
lu dor Liturgie (Muencheu 1931) 50-76; B. Reiser, Wesen und Eigenschaften der Liturgie 
(Chorwaechter [193(1] 141-143); Callewabt. I. p. 35; J. Ryelandt, L'esprit de la Prière de 
l'Eglise — Cours et Conférences des Semaines liturg. 9 (1932) 63-77. H. Lang, Liturgik für 
Laieu (München). 

(2) Cfr. L. Beacduix La pif-té de l'Eglise V. Michel, Liturgy the life of the Church 
(Collegeville 1926) p. 66-69. 

b) Praeterea facile eis ostendi potest: 

1) orationem litnrgicam esse veram orationem; 2) nexum 
particularem existere inter orationem litnrgicam et privatam; 3) ora- 
tionem liturgicam praestare orationi privatae. 

A) Nullum dubium esse potest, quin oratio liturgia sit revera 
oratio proprie dicta (1). 

1. Ad quam thesim probandam sufficeret legere attente v. g. 
singulos versus plurium Psalmorum qui sunt pars principalis Liturgiae 
laudativae, vel Orationes Missalis vel Ritualis. Ipsi enim Psalmi continent 
omnes veri cultus actus permixtos: adorationem, laudem, gratiarum 
actionem, petitionem, propitiationem, ita ut quilibet fidelis orans in eis 
non tantum facile inveniat aliquam orationem pro omnibus corporis 
vel animae necessitatibus, verum etiam profundissimas quasque ideas. 


Hinc iam in Psalmo invitatorio ad Matutinum | Venite, exsultemus Do- 
mino» (Ps. 94) adoratio exprimitur. In Psalmis ad Laudes et Vesperas saepius 
occurrit laus Dei; in Breviario Romano Laudes feriae V incipiunt cum Ps. 97 
« Cantate Domino canticum novum, quia mirabilia fecit », et optima gratiarum 
actio est pro institutione S. Eucharistiae; petitiones et propitiatio in permultis 
Psalmis dicuntur. 

Sat inveniuntur verae invocationes, v. g. « Ad te levavi animam meam », 
« Adiuva nos, Deus, salutaris noster », « Eripe me, Domine », « Inclina aurem 
tuam et exaudi me », « Salvum fac servum tuum », « Mittat ei auxilium de 
sancto» etc.; gratiarum actiones et lau/les, v. g. - Confitemini Domino, quo- 
niam bonus », " Laudate Dominum omnes gentes », « Benedic, anima mea, Do- 
minum », « Dominus regit me, et nihil mihi deerit », « Cantate Domino canticum 
novum » et alia. Hinc consolationes in afflictione, v. g. « Misit de oummo, et 
accepit me », « Ecce quam bonum et quam iueundum habitare fratres in unum », 
« Cum invocarem, exaudivit me Deus iustitiae meae », « Custodi me, Domine, 
ut pupillam oculi, sub umbra alarum tuarum protege me », « Jacta cogitatum 
tuum in Dominum, et ipse te enutriet », « Oculi omnium in te sperant, Domine, 
et tu das escam illorum in tempore tribulationis », etc. 

Hinc S. Athanasius optime scribit de libro Psalmorum (2): « Hoc sibi 
proprium et admirandum habet, quod etiam uniuscuiusque animi motus, 
eorumque mutationes et castigationes in se descriptas et expressas contineat, 
ut qui ex ipso voluerit quasi ex imagine eas accipere et intelligere, ita semet- 
ipsum efformare possit, ut illic scriptum habetur... edoceatur, quid dictu 
factuque opus sit ad curandum morbum. 

..Existimo namque in huiusce libri verbis omnem humanam vitam, ani- 
maeque affectiones, cogitationumque motus contineri atque describi, nihilque iis 
amplius in hominibus reperiri. Nam sive poenitentia sive confessione sit opus, 
sive tribulatio aut tentatio apprehenderit, sive quis persecutionem passus, 


(1) Cfr. Ph. Oppenheim. Tractatus dc textibus liturgicis (Romae 1945) p. 173-200. 
(2) Athanasius, Epistola ad Marcellinum 10 et 30 (PG 27, 19 ssq et 41). 

sive ab insidiis liberatus, sive moestus aut turbatus sit, aut aliquid huiusinodi 
patiatur... aut si videt se quidem proficere, hostem vero destrui, sive laudare, 
sive gratias agere, sive Domino benedicere velit, habet horum doctrinam in 
divinis Psalmis. Licet enim illi in singulis, quod voluerit ex supradictis eligere, 
et quasi de se dicta essent, ea recitare; ac perinde affectum atque scriptum 
est, ea ipsa Deo referre ». 

Similiter S. Joannes Chrysostomus (I) habet de Psalmis: « Si in tentationes 
incideres, multam inde referes consolationem ; si in peccata, innumera phar- 
màca hic reperies; si in paupertatem, si in aeruinniam, multos videbis portus; 
si iustus fueris, multam cautionem et securitatem inde lucraberis; si peccator 
fueris, multam consolationem ». 

«In Psalmis itaque invenies» aititerum Aleuinus (2), «si intenta mente 
perscruteris, et ad spiritualem intellectum perveneris,... tam intimam orationem, 
si intenta mente perscruteris, quantum non potes per teipsum ullatenus ex- 
cogitare. In Psalmis invenies intimam confessionem peccatorum tuorum, et 
integram deprecationem divinae atque Dominicae misericordiae. In Psalmis 
quoque invenies omnium rerum, quae tibi accidunt, intimam gratiarum actio- 
nem. In Psalmis confiteris infirmitatem tuam atque miseriam, et per id ipsum 
misericordiam Dei ad te provocas. Omnes enim virtutes in Psalmis invenies, 
si a Deo merueris, ut tibi revelet secreta Psalmorum: ». 

Hugo a S. Victore (3) in Psalmis invenit affectum dilectionis (v. g. in Ps. 17), 
admirationis (inPs. 8), humilitatis (inPs. 30), doloris (Ps. 12), timoris (Ps. 6), 
indignationis (Ps. 51), bonae praesumptionis (Ps. 25), et alia. 


Sicut iam in Vetere Testamento Psalmi non tamquam carmina 
privata, sed ut carmina officialia et communiter in cultu synagogae 
dicenda adhibiti sunt, ita etiam nunc «Psalmus vox Ecclesiae est» (i), 
indeque ut oratio Ecclesiae qua Ecclesiae percipiendus est. In ipsis 
universa Ecclesia Deum laudat, ab eo aliquid petit, ei gratias agit, etc. 
In Psalmis Ecclesia suas cantat exsultationes et gaudia, suos dolores, 
suas tribulationes, suam spem et fiduciam. 

Psalmi enim sunt « benedictio populi, Dei laus, plebis laudatio, 
plausus omnium, sermo universorum, vox Ecclesiae fidei canora con- 
fessio, auctoritatis plena devotio, libertatis laetitia, clamor iucunditatis, 
laetitiae resultatio » (5). 


« Accedit », dicit Athanasius «quod in Psalmis mirabilis quaedam vis 
inesl ad excitanda in animis omnium studia virtutum» (6). 


(1) Joannes CunysoSTOMUs. llomilia 28 in Epistolam a Romanos u. 3 (PG 60. 632). 

(2) Alcuinus, De Psalmorum usu, praefatio (PL 101. 165 ssq). 

(3) Hugo a S. Victore, De modo orandi 7 (PL 176, 985 ssq). 

(4) ambrosius, Enarrationes in duodecim Psalmos Davidicos (PL 1-1, 921); cfr. Augus- 
tinus, Enarratio in Ps 5 n. 1 « Vox Ecclesiae est in hoc Psalmo 48; ibd. in Ps 6 n. 3 - orat Ec- 
clesia in hoc Psalmo »; ibd. in Ps 22 n. 1: : Ecclesia loquitur Christo: et saepius similiter. 

(5) Ambrosius, Enarratio in Ps | n. 9. 

(6) Athanasius, Epistola ad Marcellinum in interpret. Psalmorum u. 2 (Pg 27). 

« Etenim », inquit Pius P. X in Constitutione « Diviuo afflatu » de dio 
| Novembris anni 1911, qua Ecclesiae Latinae imposuit novam psalterii or- 
dinationem, » quem non moveant frequentes illi Psalmorum loci, in quibus 
de immensa maiestate Dei, de omnipotentia, de inenarrabili iustitia aut bo- 
nitate aut clementia de ceterisque infinitis laudibus eius tam alte praedicatur : 
Cui non similes sensus inspirent illae pro acceptis a Deo beneficiis gratiarum ac- 
tiones, aut pro exspectatis humiles fidentesque preces, aut illi de peccatis clamares 
poenitentis animaef Quem non admiratione psaltes perfundat, cum divinae 
benignitatis munera in populum Israel atque in omne hominum genus pro- 
fecta narrat, cumque coelestis sapientiae dogmata tradit? Quem denique non 
amore inflammet abumbrata studiose imago Christi Redemptoris, cuius quidem 
Augustinus “vocem in omnibus Psalmis vel psallentem, vel gementem, vel 
laetantem in spe, vel suspirantem in re" audiebat ! » (I). 


Porro nullum dubium esse potest, quin etiam orationes Missalis, 
Breviarii, Bitualis, aliorumque librorum liturgicorum sint verae ora- 
tiones. Cuius rei quaelibet oratio exemplo esse potest. 

2. Oratio liturgiea insuper diuturno usu sacrata est: innumeri 
Sancti, Patres, Doctores Ecclesiae, fideles christiani utriusque sexus, 
sacerdotes, religiosi eis tamquam vera oratione usi sunt, sicut facile 
ex ipsorum operibus et vitis erui potest. 


B) Inter orationem liturgicam et privatam intimus existit nexus: 
non se excludunt, sed potius invicem se complent; vicissim sibi sunt 
praeparatio et perfectio (2). 

1) Liturgia veram orationem docet et praeparat. Terminus 
enim omnis verae orationis est unio cum Deo. Ad talem finem obti- 
nendum Liturgia necessarias praebet dispositiones animae, et quidem: 

a) Obiective; locus sacer in quo oratur, ecclesia scilicet 
vel oratorium, similiter singulae caeremoniae et rubricae, quae ordinant 
ipsam recitationem communem vel etiam privatam orationis litur- 
gicae, sicut sunt v. g. inclinationes ad « Gloria Patri», versiones ad 
altare, ipsa recitatio modo stando, modo sedendo, modo genuflectendo, 
variae signationes cum signo crucis, manuum extensiones vel iun- 
ctiones, etc.: quae omnia ad puram ac devotam orationem adiuvant; 

b) subiective vero per verba et actiones excitantur in 
anima diversi affectus humilitatis, poenitentiae, spei, amoris, fidei, 
laudis, confessionis, unionis cum Deo, gratiarum actionis etc. Quod 
enim os dicit, cor sapit. Et sic vere dispositiones bonae et optimae 
orationis purae praestantur. 


(1) Augustinus, Iu Ps 42 u. 6. 
(2) Cfr. Ph. Oppenheim, Oratio liturgjca et. pietas privata Ephemerides Liturgicae. 
Jus et praxis (1944). 

2. Pietas privata et oratio liturgica invicem se supponunt et com- 
plent. Copia enim textuum, quos Liturgia sacra offert, incitat ad pie 
eos meditandos et saepius per diem repetendos, etiam extra tempus 
in quo aetualiter proferuntur. Recitatio vero alicuius Versus ex Psalmis, 
alicuius Antiphonae vel Responsorii, partis alicuius ex Lectionibus etc., 
sub forma orationis iaculatoriae per diem saepe iterata, quam maxime 
favet vitae spirituali et spiritus recollection!, praeprimis si homo illis 
quasi naturaliter utitur et vere in illis orat; idque insuper esse ex in- 
tentione Ecclesiae ad dirigendam orationem privatam in viam rectam, 
nemo est qui serio negare possit, Talis autem modus orandi et medi- 
tandi praeparat contemplationem proprie dictam: Spiritu enim fldei 
ei amore Ecclesiae ductus, homo Christianus seipsum derelinquet. 
Sub continuo influxo gratiarum, inspirante Spiritu Sancto, et ducente 
Ecclesia per Liturgiam sacram anima ad id adducetur, ut verum et 
profundum desiderium habeat, illum videndi, quocum die noctuque 
dulcia colloquia habet et sponsalitia. Dilatato corde et ineffabili dul- 
cedine dilectionis curret viam mandatorum Dei (1), ita ut quod antea 
durum videbatur et asperum, nunc dulce et facile aestimet, et sic mox 
ad illam sublimem unionem cum Deo perveniet, quae in omnibus et 
super omnia diligit Deum eique conloquitur eoque fruitur, quaeque 
omnia in terris et in caelis cum Dei oculis considerat et ex eiusdem 
indicio iudicat; quaeque cum Apostolo dicere potest: «Vivo autem 
iam non ego, vivit vero in me Christus » (2). 

Quia vero textus liturgicus non semper facile et primo visu intel- 
ligitur, ideo postulat praeparationem, ut maiore intélligentia et fructu 
recitetur. 


C) Praestantia orationis liturgicae (3) multiplici modo ostendi 
potest, tum quoad ipsam formam et materiam, tum quoad interiorem 
valorem textuum et extensionem et intentionem praesertim si spe- 
ctatur dignitas principalis orantis, finis et fructus Liturgiae, materialis 
orationum compositio. Oratio liturgica habet praestantiam (4) 

a) ex dignitate principalis orantis. 
Minister Ecclesiae in oratione liturgica, et praesertim in reci- 
tatione breviarii, orat non tantum suo nomine, sed «in persona totius 
fidelis populi X nomine ergo Ecclesiae, cuius legatum agit apud di- 


ti) S. Bknedictuh aiibah, Prologus in Regulum. 

(2) Gal 2. 20. 

(3) Cfr. PH. OITKNIIHIM, Notiones 1,11 urgiae fundamentales (Taurini-Rornac 1911) p. 51- 
55; C. Caixewakut. Liturgicae InotltutInnes II. Ile Breviarii Romani Liturgia (cd. 2, Brugls 
1939) p. 8-13. 

(1) Cfr. 11. Waffbi.akkt, Oratio in mnont/alioile prospnodaii Brugls habita 1902, apud: 
Collationes Brugenses VII, 337 XE; C. CAttitWABHT. 1. e. 


210 PRAESTANTIA ORATIONIS LITURGICAE 


vinam maiestatem. Unde principalis orans est ipsa sancta et imma- 
culata Ecclesia catholica, toto orbe terrarum diffusa, quae Deum laudat 
et deprecatur per os millium et milliiun sacerdotum ac ministrorum, 
qui quovis momento et loco sunt « omnes perseverantes unanimiter 
in oratione » eadem, «ut omnes imo ore honorificent Deum et Patrem 
Domini nostri Jesu»(l). 

Oratione sua publica Ecclesia continuo supplet ignaviae multorum 
hominum et fidelium, qui negligunt vel spernunt officium fundamen- 
tale agnoscendi, laudandi, deprecandi Deum. 

Ulterius, Ecclesia in terris militans intime coniungitur cum tota 
Ecclesia triumphante: «cum Angelis Dei, quos audire non possumus, 
laudum verba miscens» (2) et per eorum manus orationes suas Deo 
offerens (3), cum Sanctis, quorum festa « ad nominis Dei gloriam ce- 
lebrat » (4) et quorum « merita veneratur, ut eorumdem percipiamus 
suffragia et vestigia prosequamur » (5). 

Communicat etiam cum Ecclesia patiente, cum animabus pur- 
gantibus, quarum vota commiserans exprimit et pro quibus orat ut 
«lux perpetua luceat eis» et «per misericordiam Dei requiescant in 
pace ». 

Mirabile exercitium est Communionis Sanctorum in Ecclesia Dei! 

Praesertim coniungitur Ecclesia seu «totus populus sanctorum 
ad unam civitatem pertinentium » (O), cum Christo Jesu, tamquam 
corpus cum capite. Deus enim «Ipsum dedit caput supra omnem Ec- 
clesiam, quae est corpus Ipsius et plenitudo eius, qui omni» in omnibus 
adimpletur » (7). Et ita «membra Christi per unitatis charitatem sibi 
copulantur et per eamdem capiti suo cohaerent, quod est Christus 
Jesus » (8). Et « quia in membris Christi Christus..., in Christo loquitur 
Ecclesia et in Ecclesia loquitur Christus, et coipus in Capite, et Caput 
in corpore » (9). Et quod orationem spectat, «Christus orat pro nobis 
ut Sacerdos, orat in nobis ut Caput nostrum, oratur a nobis ut Deus » (10). 

Quare in orationibus suis, et praecipue in Horis canonicis, Ec- 
clesia orat interdum cum Ipso et per Ipsum Mediatorem, quem « advo- 


(1) Rom 15, 6. 

(2) Cassiodorvs, In psalterium, praefatio; cfr. Te Deum. 

(3) Cfr. Apoc 8, 4. 

(1) Ex praefatione festi S. Joannis Baptistae, ad fontem, in: Sacramentario Leoniano 
(ed. Feltoe, p. 31). 

(5) Ex Oratione festi S. Gulielmi, 25 junii. 

(6) S. AvevSTINUS, Tractat. 21 in Joannom n. 8. 

(7) Eph 1. 22 s. 

(8) S. AcOUSTixcS, De imitate Ecclesiae I. 

(9) Ia., Enarratio II in Is 30, sermo | n. 4. 

(10) Ia., In Ps 85, 1. 

catum habemus apud Patrem » (1) et qui est «semper vivens ad in- 
terpellandum pro nobis» (2) et nobiscum, ut fiat «oratio officii di- 
vini quasi iugis et vivificans respiratio totius corporis mystici Chri- 
sti» (3). Interdum vero, ut sponsa ips.im Christum Deum alloquitur, 
adorat, laudat, deprecatur, ita ut fiat oratio Ecclesiae « quasi amorosa 
et sancta conversatio dilectae sponsae cum Sponso divino » (1). 

Oratio liturgica ergo profertur nomine Christi et Ecclesiae (5). 
Quapropter, si ex officio et a ministro deputato profertur, semper 
Deo grata est. Et quia per Christum ad Patrem mittitur (G), et in 
unione cum Christo, ideo est oratio ipsius Dei Filii, Redemptoris (7). 

Quae veritas in Praefatione Missae v. g. his verbis exprimitur: 
* Vere dignum et iustum est, aequum et salutare, nos tibi semper et 
ubique gratias agere.. per Christum Dominum nostrum », et in Ca- 
none Missae: ? Te igitur, clementissime Pater, per Jesum Christum 
Dominum nostrum supplices rogamus ac petimus ». 

Oratio liturgica praestat deinde 

b) ex fine et fructu Officii Divini. 

Oratio liturgica, et praesertim Officium Divinum, ex integro spe- 
ctatum, ordinatur ad quadruplicem finem: latreuticum, eUcharisticum, 
propitiatorium et impetratorium; prae ceteris tamen dirigitur ad la- 
treuticum, et inde praestat aliis orationibus, quibus nobismetipsis 
petimus veniam et gratiam (8). 


A) Finis omnis creaturae absolute ultimus, adeoque excellen- 
tissimus, est gloria Dei extrinseca formalis. Unde primum officium 
hominis est adorare, laudare Deum eique gratias agere, ut sanctifi- 
cetur nomen eius, et deinde petere sibi « panem nostrum quotidianum» 
et omnimoda bona supernaturalia (9). Iam vero oratio breviarii, et 
generatim omnis oratio liturgica non est tantum « petitio decentium 
a Deo» seu impetratio, sed «ascensio mentis ad Deum », quae pri- 
mario et directe ordinatur non tam ad comparanda nobis bona, quam 


(1) 1 Joan 2, 1. 

(2) Hebr 7, 25. 

(3) O. CalLbwaert, De Breviarii Romani Liturgia p. 9 n. 205. 

(4) Ibd. 

(5) Cfr. M. L. Laiiaise, La liturgie est « L'Eglise en prière ! (Pio XI) = Cours et Con- 
férences des Semaines liturgiques 14 (1938) p. 47-62. 

(6) Cfr. CHB. Pa NFOKUHr , Christus unser Liturge (Mainz 1921": .l. A. Junomann, Die 
Stellung Christ! lui liturgischen Uebet (Münster 1. W. 1925). 

(7) Cfr. Pu. OPWMUDMM, Notiones Liturgiae fundamentales (Tiuir nl-Itoinao 1941) 
p. 109-132. 

(8) Ibd. p. 81-107. 

(I) Au uxoniyn, Du sacramentis VI, 5 n. 22: : liiehonrl début orul lo n Del lande... Halles 
hoo In oratione Dominies ». 


212 PRAESTANTIA ORATIONIS LITURGICAE 


ad Deum adorandum, laudandum, gloriflcandum assidue, ad redden- 
dam Deo gloriam et laudem continuam, ita ut merito vocari soleat, 
quasi nomine proprie «laus divina ». 


Ingredientes enim ad officium quotidianum, invitamur ad adorationem: 
« venite adoremus » et petimus ut « Dominus labia nostra aperiat, ut os nostrum 
annuntiet laudem suam ». In limine singularum Horarum ponitur solemnis 
doxologia « Gloria Patri et Filio... » et Alleluia vel « Laus tibi, Domine, rex ae- 
ternae gloriae ». Horae singulae tamquam elemento praecipuo constant Psalmis, 
qui maxime Deum laudant et benedicunt; et doxologia repetitur in fine quoque 
ultimi responsorii. Absolvitur tandem hora verbis laudis: Benedicamus Do- 
mino ». 

Post sacrificium Missae, in quo Deus-IIomo seipsum offert immaculatum 
Deo ad laudem et gloriam Patris, non datur hostia glorificando Deo magis 
apta quam officium canonicum quo «per Ipsum (Christum) offeramus hostiam 
laudis semper Deo, id est, fructum labiorum confitentium nomini eius» (1). 


Oratio ergo liturgica modo eminenti animatur a spiritu verae 
religionis: primo et principaliter quaerit quae Dei sunt Deoque debentur. 
Unde primas et nobiliores partes tribuit Supremae Maiestati adorandae, 
decantat grato animo beneficia divina eaque laudibus extollit, non 
solum creationem vel gubernationem, sed ei praeprimis mysterium 
Incarnationis, vitae, «tam beatae passionis necnon etab inferis resur- 
rectionis, sed et in caelos gloriosae ascensionis Domini nostri Jesu 
Christi » (2), quae mirabilia Dei in oratione privata plerumque negli- 
guntur. Ita oratio liturgica non solum adimplet primum suum et prin- 
cipale debitum et officium, Deum scii, laudandi, sed captat quasi a 
limine Dei benevolentiam. Unde ubique in cultu praevalent actus 
admirationis, laudis, adorationis, gratitudinis, complacentiae, gratia- 
rum actionis. 

Singularis homo Christianus e contra in oratione sua saepe unice 
quaerit et petit quae sua sunt: ut tempore passionis et doloris vel 
tristitiae habeat vel accipiat consolationem, ut praeservetur ad hoc 
vel ab illo malo imminente, ut liberetur ab hac vel illa pressura; adeo 
insuper solet sentire se indignum et indigentem, ut generatam ante 
omnia petat veniam, misericordiam, indulgentiam, gratiam et bona 
sibi aliisque sibi proxime coniunctis, et insuper unice fere temporalia. 
Tamen actus prioris generis perfectiores esse sat liquet; nam 


1) magis objective ordinantur in finem absolute ultimum, 
gloriam scilicet Dei extrinsecam, et 


(1) Hebr 13, 15. 
(2) Canon Missae. 

2) procedere solent ex desiderio caritatis purioris et perfe- 
ctioris, et ideo maioris sunt meriti. Nam « bona oratio, quae ordinem 
servat, ut primo a divinis inchoemur laudibus » (1). 


B) Fructus. Ecclesia etiam directe, sed secundario, quaerit in 
officio et in orationibus generatim impetrare a Deo omnimoda bona 
tum temporalis ordinis, tum praesertim aeterni, veniam nempe et 
gratiam. Cum hi fines obtenti cedant in bonum nostrum, officii fructus 
dici solent. 


Oratio liturgica fructum predue.it non ex opere operato, sicut 
Sacramenta, sed tum ex opere operantis Ecclesiae, quae est principalis 
orans (2, tum ex epere operantis individui ministri (3), inquantum 
ipse, non ut instrumentum mechanicum Ecclesiae, sed ut organum 
vivens libere et cum debitis dispositionibus orationes et breviarium 
recitat. 


Fructus ex opere operantis ministri pendet a dispositione ministri 
et eo abundantior erit, quo maior erit actualis devotio orantis. In 
quantum est meritorius, ipsi soli obvenit, ita ut in alios transferri 
nequeat; in quantum vero satisfactorius esr. am impetratorius, in 
bonum aliorum cedi potest (4). 

Fructus autem ex opere operantis Ecclesiae cedit universim, ex 
intentione Ecclesiae seu ex fine operis, in bonum Ecclesiae universae 
seu omnium membrorum, immo aliquatenus totius mundi. Est fructus 
generalis. 


Nam, qui recitat officium vel dicit alias preces nomine Ecclesiae, orat 
pro Ecclesia universa (5), pro omnibus membris Ecclesiae militantis in terris, 
pro omnibus fidelibus defunctis in purgatorio, immo pro conversione eorum, 
Sui nondum pertinent ad Ecclesiam. 

Secundo, per os ministri orant omnes fideles obicem non habentes eo ipso 
quod pertinent ad corpus Christi, et, ratione huius participationis habitualis 
in oratione publica, habent etiam titulum participationis cuiusdam in fructibus 
orationis publicae breviarii aliarumque orationum (6). 

In nonnullis tamen officii partibus Ecclesia specialiter orat pro determi- 
natis membris, v. g. pro infirmis, pro defunctis in officio defunctorum, pro 


(1) S. Ambrosius, De institut, virgin. 2; De sacramentis VI, 5, 22. 

(2) Cfr. Ph. Oppenheim, Notiones Liturgicae fundamentales (Taurini-Romae 1941) 
p. 151-164. 

(3) Ibd. p. 160-184. 

(4) C. Callewaert, De Breviarii Romani Liturgia (ed 2, Brugis 1939) p. 10. 

(5) Scribit iam S. Cyprianus, De oratione dominica 8: « Publica est nobis et communis 
oratio, et quando oramus, non pro uno sed pro populo toto oramus, quia totus populus unum 
sumus. Deus... sic orare unum pro omnibus voluit, quomodo in uno omnes portavit ». 

(6) De fidelium habituali participatione in cultu cfr. v. g. Pn. Oppenheim, opue 
cit. p. 184-212. 

sacerdobitue, pro Papa, episcopo, rege, pro populo, etc., sicut in precibus ad 
Laudes et Vesperas. 

Nihil tamen obstat, quominus minister v. g. in Horis canonicis propria 
intentione sibi proponat fines quosdam speciales. Immo auctores omnes de 
digna breviarii recitatione tractantes hoc instanter commendant, tum ut at- 
tentio et devotio recitantis efficaciter foveatur, tum ut orationes aut partes 
ita uni personae applicatae ei magis prosint quam secus. Utrum autem ita 
applicentur tantum fructus ex opere operantis ministri, an etiam fructus ex 
opere operantis Ecclesiae, ad instar fructus specialis in Missa, non satis 
constat. Multum tamen commendanda est haec agendi ratio. 


Oratio liturgica habet etiam efficaciam, in quantum est ex opere 
operantis Ecclesiae, sibi propriam, independentem a subiectiva dispo- 
sitione ministri orantis. Haec non oritur proprie ex meritis quidem 
Ecclesiae, sed ex dignitate eius seu ex eius « graeiositate » apud Deum. 
Illa enim quam Christus sibi acquisivit sponsam sanctam et imma- 
culatam, semper grata et accepta est Deo, ita ut numquam apud cum 
repulsam patiatur, etiamsi forte indignus minister sit, qui orationem 
Ecclesiae Deo deferat (1). 

Oratio liturgica offert fructum doctrinalem et asceticum. 

Ipsa est veras thesaurus — proh dolor! nuncusque multis abscon- 
ditus — tam scientiae quam pietatis et perfectionis. Vocatur a qui- 
busdam: compendium Sacrae Scripturae et SS. Patrum ad orandum 
Deum (2). 

Quot monumenta traditionis pulcherrima vix unquam legerentur 
nisi in breviario fuissent inserta. Vix ulla est ex praecipuis fidei do- 
ctrinis, quae data occasione non exponitur in orationibus, lectionibus, 
aut antiphonis. Quam vivide Dei attributa et magnalia describun- 
tur (3)! Quam mirabilis elucet divinae gubernationis sapientia in pe- 
ricopis Sacrae Scripturae et lectionibus historicis, quae summatim 
exhibent imaginem totius vitae et historiae Ecclesiae. Mysteria SS. Tri- 
nitatis, Incarnationis et Redemptionis, praerogativae Dei Genitricis, 
sors defunctorum, et gloria Sanctorum decursu anni ecclesiastici vi- 
vide repraesentantur. 

Haec scientia dum acquiritur, non sola fides exercetur, nutritur 
et firmatur (4), sed et gratia obtinetur et promovetur sanctitas, dum 
docemur ita «sacra mysteria venerari ut redemptionis fructum in 
nobis iugiter sentiamus » (5), duin oramus «ut sicut Dei cognoscimus 


(1) Cfr. Ph. Oppenheim, Ibd. p. 160-164. 

(2) Cfr. L. BaCü EZ, Le saint ofllce, p. 157 nota 2. 

(3) Cfr. Ph. Oppenheim, Notiones Liturgiae fundamentales p. 222-255. 

(4) S. Augustinus, Sermo 115, 1: 1 Fides fundit orationem: fusa oratio etiam ipsi fidei 
impetrat tinnitatem ». 

(5) Oratio festi Corporis Christi. 

veritatem, eam dignis moribus assequamur» (1), et fideles «divini 
operis fructum propensius exsequentes, pietatis tuae remedia maiora 
percipiant » (2). 

Et sane «nihil magis quam quotidiana observatio Horarum spi- 
ritum orationis fovet et perseverantiam orandi significat atque efficit, 
ita ut merito sacramentum orationis vocari possit divinum officium » (3). 
Locupletissima in eo praesto est materia non solum exercitii orationis 
mentalis, sed et piae reflexionis et sanctorum affectuum per diem, 
ad fovendam intimam unionem cum Christo et Deo. 

«In quantum enim homo per divinam laudem affectu ascendit ad 
Deum, in tantum per hoc retrahitur ab iis, quae sunt contra Deum » (4). 
«Et hoc praecipue est in oratione petendum, ut Deo uniamur» (5). 
Ipsa oratio liturgica, et praesertim breviarii, quae fit in unione cum 
Christo Capite nostro, est quotidianum et frequens cum Deo com- 
mercium. in eo Ecclesia nobis proponit omnes fere actiones, virtutes, 
mysteria vitae Christi, meditanda, miranda, gustanda, ut sic provo- 
cemur ad amorem Christi ut eius virtutibus indui et affectibus inflam- 
mari possimus, ut Ipse in nobis et nos in Ipso vivamus, conformes 
facti imagini bonitatis eius. 

In oratione liturgica discimus cognoscere et amare Ecclesiam, facti 
conscii dignitatis nostrae filiorum et legatorum Ecclesiae universalis; 
non de nostra sola persona solliciti, sed de omnibus quae corpus Christi 
undequaque, respiciunt, induimus sensum vere catholicum et nihil Chri- 
stiani a nebis alienum censemus. 


Liturgica oratio praestat deinde 
C) ex compositione materiali. 

Officium canonicum, sicut omnis alia oratio liturgica, merito diei 
potest Summa orationis. Constat enim ex iis textibus qui ascensioni 
mentis ad Deum et animaram sanctificationi aptissime conveniunt; 
inspirante et ducente Spiritu Sancto, qui Ecclesiae, promissus et missus 
est, magisterium Ecclesiae ipsam composuit omnibusque tamquam 
publicam et authenticam orationem proponit. Sagaci enim discretione 
selecti fuerant ex Sacra Scriptura, et ideo haec verba non siuit verba 
hominum, sed ipsius Dei, ac proinde eis inest non valor humanus, sed 
auctoritas et certitudo divina; sunt ergo divinitus inspirata, et maxime 
ex psalterio; aut sunt ex optimis S. Patrum scriptis, ex Sanctorum 


(1) Oratio Dom. VI post Epiphaniam. 

(2) Oratio Dom. XXIV post Pentecosten. 

(3) D. VVaffki.akut, Oratio, apud: Collationes Bruiteuses VII p. 317. 
(4) S. Thomas, Summa theologica II-II, 91,1. 

(5) Ibd. 11-11, 87, | ad 2. 

vitis, ex orationibus et hymnis auctoritate ecclesiastica confectis aut 
approbatis, qui omnes longo saeculorum usu sunt comprobati; sunt 
ergo sanctionata per usum non unius hominis vel nationis, unius 
diei vel anni, aut loci, sed per generationes, per homines omnium 
regionum orbis, immo usu totius Ecclesiae universalis, cuius spiritus et 
anima est ipse Spiritus Sanctus, qui ita orat nobiscum, orat etiam in 
nobis «ineffabilibus gemitibus ». 

Certo longe a veritate aberrant, qui ex ignorantia censent haec 
elementa casu aut libitu absque ordine fuisse disposita. Lento quidem 
progressu sed sapienti consilio ordinata sunt, ut, delectabili servata 
varietate, ordine logico vergant in sanctam unitatem quae est in Christo 
Jesu, per quem accessum habemus ad Patrem. Vere, « quam magna 
multitudo dulcedinis tuae, Domine, quam abscondisti timentibus 
Te»! Felix qui hanc dulcedinem absconditam studio et pietate de- 
tegere et gustare valeat! 

Quod ergo in textibus sacris Liturgiae commendatur, hereditas 
sancta est et singulis Fidelibus confiditur eo scopo ut induant per 
ipsum usum indolem ipsius Ecclesiae, nec statim cupidi sint rerum 
novarum, sed potius firmam fixamque teneant regulam, tot genera- 
tionibus sancitam. Eadem procedent via, qua tot tantique Sancti et 
Docti praeierunt et ad sanctitatem feliciter pervenerunt. Ex ratione 
ergo iam mere externe considerata orationes, verba et actiones litur- 
gicae obtinent principatum tum propter auctoritatem, tum propter 
vetustatem, tum etiam propter securitatem, notatim vero propter 
materiam, quam proponunt. 

Elementa quibus constat oratio liturgica summatim ad tria re- 
duci possunt: psalmos et cantica, lectiones, orationes. Interseruntur 
nonnullae formulae breviores acclamationis, admonitionis etc. quibus 
attentio foveatur et mutua cooperatio omnium diserte exprimitur: 
Amen, Alleluia, Deo gratias, Dominus vobiscum, Oremus, etc. Quodsi 
autem singularum partium naturam et finem consideremus, quis non 
videt in his contineri plenum programma sanctitatis sacerdotalis et 
cibum completum ad alendam vitam sanctam! Psalmi enim principaliter 
celebrant laudem Dei, ita etiam generatim initium Orationum; lectiones 
ordinantur ad nostram instructionem spiritualem; orationibus efflagitatur 
gratia divina tum ad Deum laudandum, tum ad servanda praecepta 
vitae Christianae; acclamationibus denique et responsis fovetur ca- 
ritas mutua ut obtineatur «cor unum et anima una» in servitio Dei. 

d) Sunt denique alia elementa, quae praestantiam orationis 
liturgicae commendant: est enim publica, officialis, authentica oratio, 
quae proinde magnam securitatem secum fert et sigillum fidei ge- 
nuinae; et est communis oratio coelestium et terrestrium, omnium ergo 

Ecclesiae membrorum, quae continua unit coelum et terram (1); et 
est indefessa ad Deum oratio, ut convertat et sanct'ficet animas, ut 
mundet, muniat, vivificet, liberet fideles, quae oratio denique est 
maxime fiduciosa et vere filialis, quae nullo modo dubitat de omni- 
potentia Dei et de eius misericordia, quam continuo invocat et me- 
moratur, ac proinde secura est de effectu et maximae fiduciae. 

Hinc quod forte minus est in oratione hominis singularis, oratione 
Christi totiusque Ecclesiae vel etiam per devotionem vel dignitatem 
alterius suppletur, et quod communiter petitur, facilius impetratur. 


Sub hoc respectu oratio liturgica de facto repraesentat et praestat veras 
divitias Ecclesiae: vox est Sponsae Christi, vox officialis, cui Sponsus divinus 
ipse aperit liberum ad se aditum, permanentem et plane privilegiatum ; cuius 
vocis potentia Deus omni alia facilius movetur, cui celerius praestat et « ac- 
commodat aurem suam » (2). Quam suam orationem officialem, quam Ecclesia 
in unione cum Christo, divino suo Capite et Sponso, peragit, praestat et offert 
fidelibus, ut eos adiuvet in orandis et in dicendis Deo ea, quae ex seipsis tam 
malo dicerent, imino quae tam difficulter invenirent, nec interdum petere au- 
derent, et ad quae impetranda ipsi non sufficerent. 


Est oratio ipsius Ecclesiae; Christiani vero sunt eiusdem Ecclesiae 
et filii et membra. Hinc ex ima parte partem habent in eadem oratione, 
saltem virtualein, et gaudere possunt de eius effectu, ex altera parte 
eorum erit, ut eandem orationem suam faciant eamque praeferant 
aliis modulis orandi. 

Tamquam filii Ecclesiae omnes Christiani uti possunt et debent 
officiali, quam eadem Ecclesia imponit, oratione: id quod suprema 
in Ecclesia auctoritas repetitis vicibus non tantum suadet, verum etiam 
desiderat atque exspectat. Oratio liturgica est oratio omnium; quia 
membra sunt Christi ct Ecclesiae et inquantum sunt, eius membra, Li- 
turgia Ecclesiae est simul liturgia seu cultus singulorum, iu qua partem 
habent. Ex altera parte Liturgia est etiam oratio pro omnibus Ec- 
clesiae membris, et exprimit omnium gratitudinem, laudem, peti- 
tionem omniaque, quae singularis homo Deo dicere potest, vel quae 
eorum utilitatem spectant. Hinc ille spiritus universalitatis et verae 


(1) Cfr. sub hoc respectu conclusiones Praefationum in Missa, quibus contenditur nos 
canere cum Angelis, cumque omni coelesti militia unum idemque canticum; similiter in plu- 
ribus hymnis Sanctorum eadem veritas innuitur. 

(2) Cfr. C. Mar mion, Le Christ idéal du moine p. 398 sq.: « Le Christ s'unissant à l'Eglise 
lui donne son pouvoir d'adorer et de louer le Père: c'est la liturgie. Celle-ci est la louange de 
l'Eglise unie à Jésus, appuyée sur Jésus; ou miens, elle est la louange du Christ, Verbe incarné 
passant par les lèvres de l'Eglise...» « La liturgiç c'est donc la prière de l'Eglise, et c'est ce 
qui en fait toute la richesse; c'est la voix officielle de l'Epouse du Christ, voix à laquelle TE- 
poux ouvre lui-memo un passage permanent et entiérement priviligié, voix dont les accents 
ont sur Dieu une puissance sans rivale .. 

catholicitatis, qui in textibus liturgicis in omni fere pagina librorum 
liturgicorum haud raro cum vera admiratione invenitur (1) et qui 
respicit non minus necessitates singulorum quam id, quod totam Ec- 
clesiam spectat. 

Tamquam pia mater, Ecclesia omnem sollicitudinem de compo- 
sitione, electione et approbatione textuum et actuum adhibuit, ut 
filis suis praepararet et adaptaret optimum quemque cibum spiritua- 
lem: plurimi ex textibus immediate desumpti sunt ex Sacra Scriptura, 
alii ex SS. Patribus, ex Doctoribus Ecclesiae, ex usu magnorum San- 
ctorum, vel Summorum Pontificum, ab illustribus Ecclesiae praesu- 
libus (2). In ipsa compositione et electione textuum Ecclesia gaudet 
assistentia Spiritus Sancti, ipsius Spiritus sapientiae, de quo Christus 
lesus dixit «Paraclitus autem Spiritus Sanctus, quem mittet Pater 
in nomine meo, ille vos docebit omnia et suggeret vobis omnia» (3). 
Hinc venit profunda et clara idea dogmatica in Orationibus expressa, 
et talis copia divitiarum sapientiae et doctrinae in orationibus et prae- 
fationibus, praesertim in cyclo temporali Missalis, in hymnis, cum 
tali poésia et virtute psychologica, quae ex aliquibus harum orationum 
preces vere mirandas faciunt tum quoad doctrinam dogmaticam, 
quam exprimunt, tum quoad formam stylisticam (4). 

Liturgia sacra deinde non est solummodo una alterave oratio 
semel dicenda, verum est arationum quotannis redeuntium cyclus, quo 
efficitur transformatio veteris hominis in novum et in « alterum Chri- 
stum », dummodo homo in omnibus se conformet huic directioni Ec- 
clesiae. Hinc vix unquam pleue intelligetur, cuiusnam momenti pro 
practica Christianorum vita sit cyclus annualis anni liturgici, haec 
Ecclesiae orantis et sacrificantis annuale itinerarium per festa et tem- 
pora, tam profunde sanctum et sanctificans. Dum enim ipsa Ecclesia 
Christianos ducit ab Adventu ad S. Pascha, et a S. Pascha usque ad 
Adventum, non tantum istis diebus successive in memoriam revocat 
omnia mysteria operis redemptionis Christi historice peracta, verum 
etiam ea in eis revivere facit, ita ut annus liturgicus habeat speciem 
Sacramentalis, quatenus, transeundo a festo ad festum, in singulis 
suis festis et temporibus suscitat, stimulat, portat, sustinet atque 
ordinat vitam moralem fidelium eorumque studia et labores ipsisque 


(1) Cfr. Pu. Oppenheim, op. cit. caput: de Ecclesia tamquam ministra cultus, p. 133-161. 

(2) Cfr. Ph. Oppenheim, Introductio in scientiam liturgicam (Taurini-Romae, 1910) 
caput de fontibus; Id ., Tractatus de textibus liturgicis (Romae 1945) p. 54-86. De rationibus 
ob quas textus liturgici sint electi et coordinati. 

(3) Joh 14, 26. 

(4) Cfr. v. g. Orationem Dom. Ill post Pent.: « Protector in te sperantium, Deus, sine 
quo nihil est validum, nihil sanctum, multiplica super nos misericordiam tuam, ut, te rectore, 
te duce, sic transeamus per boua temporalia, ut non amittamus aeterna ». 

unoquoque festo gratias speciales affert et offert et in cordibus illam 
creat dispositionem, quam diligit Deus et qua diligitur Deus. « Nam 
in populo rebus fidei imbuendo per easque ad interiora vitae gaudia 
evehendo longe plus habent efficacitatis annuae sacrerum mysteriorum 
celebritates, quam quaelibet vel gravissima ecclesiastici magisterii 
documenta; siquidem haec, in pauciores eruditioresque viros plerumque 
cadunt, illae universos fideles percellunt ac docent; haec semel, illae 
quotannis atque perpetuo... loquuntur; haec mentes potissimum, illae 
et mentes et animos, hominem scilicet totum, salutariter afficiunt. 
Sane eum homo animo et corpore constet, debet is exterioribus dierum 
festorum solemnibus ita commoveri atque excitari, ut divinas doctrinas 
per sacrorum varietatem pulchritudinemque rituum copiosius imbibat, 


et, in sucum ac sanguinem conversas, sibi ad proficiendum in spirituali 
vita servire iubcat » (1). 


$** 


Parvo ergo pondere sacerdos magna gerit. « Constat» vero, ut 
ait S. Thomas (2), « quod plus lucratur qui orat et intelligic, quam qui 
tantum lingua orat». Quare « David docet ut psallamus intelligenter. 
Non quaeramus sonitum auris, sed lumen cordis» (3). 


(1) Pius XI, Kncyolica «Quas primas* (1925); cfr. B. Capblle, La liturgie soutien 


de la morale (Semaines liturgiques 9 (1932) 107-125) et quae iu altero volumine huius 
operis de anno liturgico dicentur. 


(2) S. Thomas, In epistolas Paulinas, | Cor 1-1, 11. 
(3) S. Augustinus, In Ps 46, 9. 


16 — Oppenheim. Principia (A«o(o(/(ifÿ Hlunricue. 


EPILOG US (l) 


Sacra Liturgia est magna Ecclesiae didascalia, qua nun tantum exprimit, 
propagat, demonstrat defenditque fidem et doctrinam suam, omnibus adhi- 
bitis adminiculis adaptatis tum naturae spirituali Ecclesiae tum naturae hu- 
manae fidelium, sed etiam proponit scholam vitae christianae et perfectae, 
excitando mentes ad rerum altissimarum contemplationem, inducendo volun- 
tatem ad practicam exercitationem virtutum, procurando abundanter gratiam 
pro vita practica necessariam et efformando hominem in spiritu vere christiano 
Hinc ei competit valor maximus tum didacticus dogmatico-theologicus et mo- 
ralis-asceticus, tum paedagogicus; hinc facile deducitur praestantia orationis 


et actionis liturgicae. 
Auctoritas Liturgiae in rebus fidei et morum confirmatur tum ex directis 


testimoniis et effatis magisterii ecclesiastici, tum ex eximia Summorum Pon- 
tificum cura de ordinanda et tutanda Liturgia, praesertim Ecclesiae Romanae, 
matris et magistrae omnium. 


Si huius tractatus doctrinae summam uuo complectamur con- 
spectu, quam admirabile est oculis fidei spectaculum cultus liturgici 
nostri! In quavis unius Sacerdotis oratione percipitur dulcisona vox 
ipsius Ecclesiae universae toto orbe terrarum diffusae, communicantis 
hinc cum glorioso Sanctorum Angelorumque coetu, illinc vero cum 
gemente animarum purgantium agmine, nunc susurrantis aut iubi- 
lantis amorem suum erga dilectum Sponsum Jesum, tunc una cum 
Ipso, Capite suo et Sacerdote summo ac universali, accedentis ad 
thronum Patris, ut ei offerat cultum «in spiritu et veritate» Novo 
Testamento proprium, atque reddat «gloriam in excelsis Deo et in 
terra pacem hominibus bonae voluntatis ». 

Mystica est scala Jacob in terra stans sed coelum attingens ca- 
cumine, cui innititur Deus et per quam ascendunt Angeli orationes 
nostras offerentes Deo, et descendunt divina nobis dona deferentes (2). 


(1) C. Uallewaert, Liturgicae Institutiones I, ed. 3 (Brugis 1933) p. 54 s. 
(2) Gen 28, 12 ss. 

Inexhaustus canalis, in monte Calvariae de fontibus Salvatoris 
hauriens aquas salutis quibus, ministrante Ecclesia, rivulis innumeris 
irrigat orbem terrarum animasque foecundat. 

Diversis inserta gemmis corona qua ornatur inaestimabile Missae 
sacrificium, totius cultus centrum, quo perenniter repraesentatur et 
renovatur sacrificium illud unicum et vere absolutum quo Christus 
«oblatione una consummavit in sempiternum sanctificatos » (1). 

Imitatio denique et praelibatio divinae Liturgiae quam in coe- 
lesti Jerusalem Deo et Agno, stanti tamquam occiso, exhibent qua- 
tuor animalia et viginti quatuor seniores, Sacerdotum figurae, et millia 
millium Angelorum, turba denique illa magna quam dinumerare nemo 
poterat, ex omnibus gentibus et populis et linguis, qui omnes una 
voce cantant: «Sanctus, Sanctus, Sanctus Dominus omnipotens qui 
erat et qui est et qui venturus est ». « Sedenti in throno et Agno, be- 
nedictio, et honor, et gloria, et potestas in saecula saeculorum. Arnen » (2). 

« Ecquid beatius quam in terra concentum Angelorum imitari » (3)? 
Quare: 

«Te mane laudum carmine, 
Te deprecamur vespere: 
Digneris ut te supplices 
Laudemus mter coelites » (4). 


<I> Hebr 10, 14. 

(2) Apoc eo. 4, 5, 7. 

(3) S. Basilics, Epistula 2, 2. 
(4) Hvmuus ad Vesperas Sabbati. 

Adamitae 5. 

admonitiones in Liturgia 149. 

Adoptiani 52. 

Ad opitan situs in Liturgia mozara- 
ica 

adoratio erucis, valor didacticus 40 s. 

adoratio, exercitia in Liturgia 163. 

adventus, finis et fructus 44. 

Agnosticismus 9. 


Altare, praedicatio ascetica 144; -, va- 
lor didacticus 38; -, valor theolo- 
gicus 58 


Anien, significatio liturgica 198 s. 

Angelorum praesentia ex Liturgia pro- 
batur 102. 

Anglicani, mutationes liturgicae 60 

annus liturgicus, fructus XVIII; 
- - valor asceticus pro vita prae- 
fica christ. 218; - -, valor theolo- 
gicus 

annus liturgicus tamquam sacramen- 
tale 170. 

anthropologia liturgica 138. 

apostolatus liturgicus 140. 

Aquarii 5. 

argumentatio conciliorum ex Litur- 
gia 90 s. 

argumentatio dogmatica ex Liturgia, 
conditiones 114 ss. 

Argento ex lectionibus liturgicis 

argumentatio ex Liturgia idem valet 
duod argumentatio ex S. Scriptura 
5; - modus S. Thomae 98 ss. 105 s. 

argumentatio liturgica contra Pela- 
gianos et Semipelagianos 78; - Pa- 
trum 92 ss. 

argumentatio theologica ex Decretis 
S. Congregat. 122; - - ex Liturgia 
66; - - ex Liturgia aequiparatur 
argumentationi ex decisione Eccle- 
siae 8l. 

— — ex Orationibus Missae 101 ss. 

— — ex Orationibus missalis 110. 


argumentum liturgicum contra haere- 
ticos, efficacitas 108. 

argumentum traditionis ex Liturgia 73. 

Ariani, confutatio ex Liturgia 23 s. 

ars sacra et Liturgia 41. 

Ascensio DN, finis et fructus festi 44 

ascesis Christiana, conceptus 143; - -, 
systemata varia 143 ss. 

ascesis liturgica temporibus anni li- 
turgici adaptata 154 s. 


ascesis, media 146; -, variae formae 
146. 

assumptio corporalis BMV in caelum 
73; - in Liturgia 106; - - ex Li- 


turgia comprobatur 89 s. 

auctores de theologia liturgica trac- 
tantes XIII ss. 

auctoritas Liturgiae 109; - - praestat, 
aliis testimoniis 111 s.; - - superat 
auctoritatem S. Patrum 66. 

------ doctrinalis confirmatur ex testi- 
moniis 46 ss. 

— — Romanae 82 ss. 108. 

auctoritates civiles, ratio liturgica re- 
verentiae 180. 


Baptismus et Eucharistia 195. 

Baptismus ex ritibus illustratus 136 s; 
-, instructio per ritum 136; -, in- 
terrogatio praevia de fide 174. 

— per infusionem 119. 

beatificatio 52. 

benedictio aquae, ratio 169. 

— candelarum, ratio 169. 

benedictiones, ratio theologica 169. 

— valor didacticus 4L 

BMV, argumentatio ex Liturgia 109. 

— conceptio sancta ex festo pro- 
batur 100. 

— cultus 5. 

— sanctificata ante Nativitatem 
106 s.; - probatur ex festo 98. 99. 

—- titulus Dei Genitricis negatus ab 
haereticis 59. 

Bulla dogmatica Pii IX 19 s. 
------ exemplar argumentationis li- 
turgicae 86. 


Caeremoniae sunt pro instructione 
fidelium 133; - tamquam instructio 
populi 136. 

— valor didacticus 40 

— valor theoiogicus 14. 

Canon .Missae 50; - - fidei documentum 

; - - non continet errores 53. 
9]; - - ut locus theologicus 26 s. 

canonizatio 52. 

cantilenae liturgicae, 
Pontificis de c. 51. 

cantus Evangelii, valor didacticus 40. 

— gregorianus, praescriptiones X. 

— [iturgicus, conformis spiritui litur- 
gico 52; -, fovet pietatem populi X. 

capita doctrinae catholicae dilucide 
in Liturgia exprimuntur 13 s. 

capitula de gratia 11 s. 

caritas exercitata in Liturgia 162. 

castigationes et exercitia austeritatis 
in Liturgia 

celebratio Liturgiae in primis IV sae- 
culis 127 s.. 

cella deorum clausa hominibus 197. 

cereus paschalis, doctrina theologica 
14; - -, valor didacticus 39. 

certitudo theologica in textibus litur- 
gicis, gradus diversi 117. 

Chrisü persona et opus in Liturgia 
XIII 13. 

Christologia liturgica XIIID. 13. 24. 
92. 118. 138. [92 s. 

Christus centrum Liturgiae et vitae 
Christianae 192 s. 

coelestium relatio ad cultum Eccle- 
siae terrestrem 13. 

«olores liturgici, valor didacticus 39. 

S. Communio, doctrina liturgica 137. 

S. Communio et vita moralis 172*. 

Communio infirmorum 121. 

Communio Sanctorum et vita litur- 
gica 199 s. 

------ in Liturgia 193 ss. 

conceptus et cultus Dei in Liturgia 13. 

concilia attestantur valorem Litur- 
giae theologicum 63 s. 

Concilium Tridentinum X. 

conditiones textus liturgici, ut ex eo 
fides probari possit 114 ss. 

Confirmatio, materia Sacramenti 128. 

Confiteor, ratio precandi 181. 

consecratio virginum, ideae liturgicae 


cura Romani 

consecratio mundi ad Immaculatum 
Cor BMV. 23. 

consecratio in Missa, forma 121. 

— per contactum 73. 121. 

consecrationes, valor didacticus 4L 

consensus Ecclesiae orient, et occi- 
dent. XV2. 

consensus Liturgiarum, argumentum 
firmissimum veritatis 108; - - valor 
dogmaticus 33. 

corroboratio animi in Liturgia 183. 

cultus S. Imaginum ex Liturgia com- 
robatur 90. 

cultus liturgicus, unitas 48 s. 

cultus Sanctorum XIV; - -, doctrina 
liturgica 138. 

------ in Liturgia 13. 

------ liturgicus 104 s. 

cura Conciliorum de Liturgia 48. 


Damnatio aeterna in Liturgia 102. 

declaratio solemnis magisterii eccle- 
siastici de aliquo textu liturg. 117. 

dedicatio ecclesiae, idea ascetica 159. 

dedicatio sui in Liturgia 177. 

demonstratio theologica ex Rubricis 
119; - - ex symbolis 118. 

dependentia hominis a Deo in Li- 
turgia 177 s. 

devotio erga S. Eucharistiam litur- 
gica 44*. 

devotio exercetur in Liturgia 163. 

devotiones populares in Liturgia 105. 

dies obitus ut dies natalis 199. 

differentia inter cultum Dei et San- 
ctorum ex Liturgia probatur 102. 

dignitas Christiana proposita in Li- 
turgia 150. 

— feminilis in Liturgia 180. 

— humana in Liturgia 158. 

dispositio oratorii, valor didacticus 40. 

doctrina ascetica Liturgiae omnibus 
accessibilis 149. 

doctrina de novissimis liturgica 138; 
- sacramentaria in Liturgia 103 s. 

— Liturgiae adversa defendi non po- 
test 89. 

dogma, e Liturgia illustratum XV. 

—, influxus in Liturgiam XVIII. 

dogma quodcumque demonstrari po- 
ios verum ex Liturgia Romana 

ss. 
dogma trinitarium in Liturgia 24 s. 


dogmata ab haereticis impugnata di- 
sertius in Liturgia affirmantur 23 s. 
doxologia, usus contra haereticos 23 s. 

Ecclesia instruit de tide in Liturgia 
verbis et caeremoniis 11. 

- jus eius tuendi Liturgiam IX. 

— non tacet in precibus suis de suis 
dogmatibus 92. 

Ecclesia Romana, magistra veritatis 


19; - - veritatis et unitatis centrum 
19. 

------- tamquam Ecclesia universalis 
28 s. 


ecclesiologia liturgica 13. 137 s. 
educatio et eft'ormatio Christiana in- 
dividualis per Liturgiam 175 s. 
educatio liturgica ad humilitatem 373. 

educatio per Liturgiam 140. 

efforinatio spiritus vere ehristiani 
173 ss. 

episcoporum consensus in Liturgia 29s. 

error historicus in Liturgia 76. 

error liturgicus in secundarüs admit- 
titur 128 s; - non potest diu perma- 
nere in Liturgia 129. 

errores in Liturgiis, ratio 73. 

S. Eucharistia, doctrina de S. E. ex 
Liturgia eruitur 97 s. 

—, doctrina liturgica 103 s. 

—, dogma ex Liturgia illustratur XV. 

—, expositio SS. Sacramenti, doctrina 
liturgica 41. 

—, realis praesentia ex liturgia de- 
monstratur 60. 111. 

—, S. Hostia exposita, doctrina theo- 
logica 14. 

—, vinculum unionis 203 s. 

examen conscientiae in Liturgia 181. 

excommunicatio, valor liturgicus 200. 

exercitia abstinentiae et. Liturgia 161. 

— ascetica in Liturgia 163 s; - -, ratio 
liturgica 166. 

— liturgica 140. 

— spiritualia et Liturgia 140. 

exorcismi antebaptismalcs, argumen- 
tum pro peccato originali 90. 

------- , Sensus 94 

exorcismus baptismalis, valor theolo- 
gicus 8l. 

exsufflatio in Baptismo, valor theo- 
logicus 128; -, valor doctrinalis 81. 

Exultet, probatio theologica ex eo 103. 


Facta historica Breviarii et Marty- 
rologii in quaestionem vocari pos- 
sunt 130 s. 

- et legendae in Liturgia ad ae- 
dificationem proponuntur 131. 

vel physice falsa non efficiuntur 

certa vel vera ex usu liturgico 130. 

facta miraculosa in Liturgia 115. 

festa BMV, formularia mutata a .Tan- 
senistis et Gallicanis 61. 

festa, doctrina 14; -, efficacitas 6; 
- linis didacticus 22 s. 

— liturgica, valor didacticus 39 s. 

festum Christi Regis, finis 22; - SS. Cor- 
dis Jesu, finis 22; SS. Corporis 
Christi, finis 22. 

fidelium in Liturgia participatio 2l. 

-, doctrina de. b 

fidelium sensus religiosus, valor in Li- 
turgia 31 s. 

fides, definitio 3; - ex Liturgia illu- 
strata XVIII; - exercitata in Li- 
turgia 161 s; - in Liturgiaexpressa. 5. 

— et doctrina Ecclesiae ex eius Li- 
turgia eruitur 70 ss. 

Filioque 25. 59. 

formatio Christiana infantis per Litur- 
giam IXI. 

formularia liturgica, obligatio 55 s. 

formillationes dogmatice minus rectae 
in Liturgia 117. 

fructus doctrinalis et ascetieus ora- 
tionis liturgicae 214 s. 


Gallicanismus mutat Liturgiam 
cath. 60 s. 
genuflexio, significatio 15; : tamquam 


fidei expressio 

Gloria in excelsis, argumentatio theo- 
logica 102; - -, usus contra hae- 
reticos 24. 

gratiologia liturgica 13. 26. 92 s. 138. 


Haeretici mutant, textus liturgicos 
58 s.; - nituntur vel impugnare Li- 
turgiam vel eam corrumpere 57 ss. 

hierarchia ecclesiastica in cultu liturg. 
40; - -, relatio ad fideles 201 s. 

historia sacra in Liturgia 158. 

homilia liturgica 132 ss. 

humilitas, educatio in Liturgia ad 
hum. 373. 

humilitatis exercitia in Liturgia 162 s. 

hymni dogmatici contra Donatistas 
in Liturgia 26. 

nostici in cultu contra doctrinam 
cclesiae 58; - haeretici contra li- 
turgicos 59. 

hymni probant Christum esse Deum 
'92. 

hymnus Ave maris stella, mutatio ten- 
dentiosa 61. 


Ideae dominantes in Liturgia 155 ss. 
idea divinae providentiae in Liturgia 


identificatio mystica in Liturgia 43 

Immaculata Conceptio BMV in Li- 
turgia 19 s. 

n Crucifixi, doctrina theologica 


Immanentismus 9. 

infallibilitas Papae et Concilii oecu- 
menici 115. 

inclinationes tamquam fidei expressio 


instructio dogmatica Liturgiae 681. 
— liturgica, media 88. 

— moralis in Liturgia 149; 

Orationes 1 
— per Liturgiam 132. 133 s. 
— per symbolismum liturgicum 38. 
xs dad ad orationem in Liturgia 
s. 


- per 


Jansenistae minuunt cultum BMV 
61; — mutant Liturgiam catho- 
licam traditionalem 60. 

leiunare, ratio 166 s. 

ieiunium, doctrina liturgica 137. 

— in Liturgia 164. 

indicium, ultimum in Liturgia 156 s. 


Lectio quotidiana Evangclii, ratio li- 
turgica 174. 

lectiones ecclesiasticae, character 50 

— liturgicae, finis et valor theologi- 
cus 133 s. 

lex supplicandi statuat legem credendi 
XIX. 62. 97 ss. 77 

Liber Pontificalis 27*. 

libri liturgici, additiones et immuta- 
tiones non diminuunt valorem theo- 
logicum 124 s.,- - continent fidem 


Ecclesiae 9 s; - -, cura Summorum 
Pontificum de l. 53 s.; - - integri 
conservandi 56 s. - - usus in rebus 


dogmaticis 1081. 2; - - valor theo- 


logicus 9 s. 28. 55 s. 


- diminuit individualismum et sub- 
iectivismum et ducit ad obiecti- 
vismum 184; - docet et inculcat 
fidem Ecclesiae 11 ss; - et regulas 
vitae christianae et perfectae 148 ss; 
- ducit ad humilem petitionem 181; 
- educat ad spiritum vere Christia- 
num 152; - efformat hominem fi- 
duciosum 184 s; - gratum 183; 
- simplicem et sincerum 182; - so- 
cialem 193 ss. 198 ss. 

— evocat ad ascesim verbo et usu 
163 s.; - excitat et praeparat ad 
meditationem et contemplationem 
152 s.; - exprimit fidem 3 ss; - - re- 
lativae ecclesiae 109; - format in 
spiritu vere christiano X. 

— impugnat iudaizantes 23; - in for- 
mando christiano utitur adminicu- 


lis exterioribus 37 s; - innititur 
fidei 4. 
— laetum reddit hominem 187; 


- ostendit necessitatem recurrendi 
semper ad divinam gratiam 1452; 
- praesupponit fidem 4. 8 s.; - pro- 
curat gratiam 145; - proponit ex 
emplar vitae christianae et perfec- 
tae 151 ss. 

— veram orationem docet et prae- 


parat 208 s. 
Liturgia catholica fidei magistra 
XVID. 


— contra Arianos 23 s. 
— definitio 3. . — . | 
— ditissimum traditionis depositum 


— educatrix ad voracitatem et ad 
spiritum veritatis 180 s. 
— est didascalia Ecclesiae XVII. 8. 


140; dogma in praxim versum 
68; - locus theologicus praestans 
72 ss. 


Liturgia est practicuin exercitium vir- 
tutis religionis 148; - publica fidei 
professio 95; - vox officialis Ec- 
clesiae 67. 


Liturgia et ascesis 147. 


------ apocryphi, valor theologicus 
123 s — et bona temporalia 188. 


— — interpolati (!), valor theologi- — et dogma | HI; necessitudo 
cus 126 s. | inter Liturgiam et dogma 62 s. 
------ mutilati, valor theologicus 126. — et exercitia practica  asceseos 

161 ss. 


------ particulares, valor theologicus 
76 — et exercitia spiritualia 189. 

— et fides IX s. 8 ss; - nexus ne- 
cessarius 4 ss. 

— et gratia obtinenda 168. 

— et instructio dogmatica 68. 


Liturgia adducit ad orationem con- 
tinuam 209; - allegat ad hierarchiam 
ecclesiast. 187; coercet affectus 
186; - demonstrat fidem 70 ss; 

— Liturgia et moralis 140. 

— et mystica 159 s. 

et praedicatio 132 ss. 

et promissiones 181. 

sanctificatio populi IX s. 

varia systemata asceseos 146. 

vita ascetica 145 s. 

vita Christiana XIX0. 

vita practica 153. 

vita Christiana socialis 196 s. 

Liturgia fons sanctitatis et gratiae 
141 s. 

Liturgia, fundamentum dogmaticum 


— instrumentum contra haereses 11: 
- contra haereticos 23 s. 

— instrumentum in usus haeretico- 
rum 7. 

— instrumentum praecipuum diffun- 
dendae doctrinae christianae 133 s. 

— instrumentum principale magiste- 
rii ordinarii ecclesiasticae in trans- 
mittenda fide 18. 

— instrumentum principale traditio- 
nis 109 s. 

— inter locos theologicos computanda 
XV. XVI. XVII. 

— magistra fidei, spei et caritatis 
161 s; - libertatis animi 176. 

—, munus 67. 

Liturgia necessarium fundamentum 
omni verae educationis christianae 

— non creat dogma 9. 

— praepotens instrumentum propa- 
gandae fidei 6. 

— principale documentum traditionis 
74 ss. 

Liturgia quatenus est eua fidei re- 
mota vel prose TS 

— quid sit 

schola morum urbanitatis 179 s. 
singula elementa XIV. 
superioritas dogmatica XVI. 
tamquam catechesis Christiana 149. 
tamquam constans et unanimis 
| professio fidei 110. 

— tamquam fidei professio 27. 


— tamquam instrumentum sanctifica- 
tionis 141 ss. 


— tamquam materia 
44 e. 
testimonium contra Armenos 3l. 

Liturgia ubique uniformis est lex cre- 
dendi 

Liturgia ut depositum fidei 65; 
locus theologicus 66; 


meditationis 


- ut 
- ut rnyste- 


Itr.IVU.VI Lat 
riorum celebratio 42 s; - ut sy- 
stema asceticum 146. 

— valor dogmaticus XV ss; - paeda- 
gogicus 173 ss; - theologicus XVII. 
17 s.; - unitivus 193 ss. 200 ss; 


- valor ut praecipuae Ecclesiae ca- 
tholicae traditionis 64 s. 

— vera natura et conditio IX. 

— via ordinaria transmittendae fidei 

s. 

Liturgia gallicana XV”; - 
bica Suppressa 
tianismi 52; 


mozara- 

ropter errores Adop- 

omana, praestantia 

27 s; Romana est universalis 
115 s;- Romana vetus XV. 

Kater, iae ab haereticis vitiatae, valor 

Liturgiae Orientales XV). 

liturgica efformatio hominis procedit 
non per saltus, sed organice se- 
cundum leges naturae [91 ss. 

Liturgismus exageraturs 140. 

locus theologicus, quis 72. 


Luciferiani ex Liturgia confunduntur 
31: 


re confutantur ex Liturgia 

s 

Maria nella Liturgia XVIIT?. 

Mariologia liturgica 13. 138. 

martyrium 103. 

mediatio Christi 
turgia 13. 138. 

meditatio de re litur 140. 

meditatio liturgica 

HEAD liturgica non est sterilis 


universalis in Li- 


ica 135*. 


------- praestantia 152 s. 

methodus instructionis liturgicae 34 ss. 

methodus instructionis moralis litur- 
gica 151 s. 

methodus Liturgiae didactica 22. 

— qua Liturgia excitat ad medita- 
tionem 152 s. 

miracula Sanctorum in Liturgia 115. 

Missa catechumenorum est catechis- 
mus fidei 133. 

Missa celebrata in sola aqua 5; -, con- 
ce tus ex Canone Missae derivatus 
195 doctrina liturgica 137. 

Missa et Communio : 

— et vita Christiana, nexus 143 ss. 

fines et fructus ex Orationibus li- 

turgicis illustrati XVIII. 

, finis 144°. 

— ' quotidianum sacrificium Ecclesiae 

universalis 58°. 


Missa tamquam exsecutio mandati 
Christi 120. 

Missale Meldense, tendentiae acatho- 
licae 61. 

Missale Romanum notis illustratum 
XVT, 

Modernistae 9. 

modus propagandi fidem per Litur- 
giam 19 s. ; 

musica sacra conformis spiritui litur- 
gico 52; - - praescriptiones X. 

mysterium communionis Sanctorum 
in Liturgia 13; - Incarnationis 13; 

peccati in societate Christiana 

199 s.; - Redemptionis in Liturgia 
13; - SS. Trinitatis in Liturgia 6. 
13. 24 s. 374 138. 


Necessitas gratiae in educando Chri- 
stiano 174 s. 

nomen Papae, deletio in libris litur- 
gicis schismaticorum 59. 

nuditatis ritus in cultu Adamitarum 5. 

numerus praedestinatorum soli Deo 
cognitus 101. 


Objectiones contra valorem dogma- 
ücum Liturgiae 123 ss. 
Offertorium Missae pro defunctis 76. 
opera caritatis in Liturgia 164. 
opus creationis in Liturgia 156; - Re- 


demptionis 156; - regenerationis 
156. 

opus sanctificationis nostrae in Litur- 
gia 156. 


Oratio -fidelium, argumentum pro ne- 
cessitate gratiae 79. 
oratio liturgica directa ad Christum 


— — diuturne approbata 216; - - ef- 
ficacitas 214. 

— — est oratio authentica Ecclesiae 
216; - - Ecclesiae universalis 209 s.; 

— — est oratio filialis et maxime 
fiducialis 217; - - indefessa et con- 
tinua 217; - - vere catholica, omnes 
am lectens et omnium necessitates 

s. 

— — est vera oratio 205 s. 

oratio liturgica et privata 208 s. 
— fovet spiritum orationis 215. 

- ----, fructus 213 s. 

— -- omnibus adaptata circumstan- 
tiis 206 s. 
oratio liturgica 

- relatio a 


er Christum 210 s.; 
Christum 210 s. 


— liturgica, praestantia 205 ss. 209 ss. 
— — tamquam laus divina 211 s. 
------ tamquam summa orationis 


oratio pro defunctis 105. 

aratoh, conclusio contra haereticos 

— liturgicae et dogma 68. 

------ sunt ipsiusmet Ecclesiae ora- 
tiones 90 s. 

Orationes Missarum 17'; - sunt fides 
Ecclesiae 92; - valor theologicus 
16. 

ordinatio Liturgiae non a plebe 48; 
- praebet fidem orthodoxiae 18; - re- 
servatur Summis Pontificibus 52 ss. 

Ordo et Ordinatio XVII. 


Paenitentia, doctrina liturgica de 
Sacramento 104. 137. 

participatio fidelium in cultu litur- 
gico X s; cf. fidelium participatio. 

poa Domini in Liturgia 156 ss. 
. Pascha, finis et fructus festi 44. 

peccatum, doctrina liturgica 137. 

peccatum originale, doctrina in Litur- 
ia 26. 94. 

Pelagiani confutantur ex Liturgia 26. 


petitiones liturgicae 168. 

pietas liturgica 140; valor 153 s; 
- variat secundum tempus anni li- 
turgici 186. 

praecepta liturgica, valor didacticus 
0 s; - valor theologicus 15. 

praeceptum universale recitandi Offi- 
cium alicuius festi coaequatur defi- 
nitioni 107. 

praedicatio ex materia liturgica apud 
Patres 134 s. 

praefatio de SS. Trinitate 101 s. 

Praesentatio BVM, idea ascetica 159. 

praesentia mystica in Liturgia 42 s. 

praestantia asceticae a Liturgia in- 
sinuatae 146. 

praestantia Liturgiae Romanae 27 s. 
96 s. 
pac n liturgicae 135 s. 

probatio fidei ex Orationibus Missae 
96 s. 

processio eucharistica, significatio 15. 

processiones theophoricae, finis et 
fructus 23. 

professio fidei Pii IV, commentarium 
XIV; - in Liturgia 16. 


INDEX 


professio monastica et religiosa, ratio 
166. 

Protestantum impetus in Liturgiam 

s. 

Psalmi et orationes liturgicae sunt 
oratio per excellentiam 206 ss. ; 
sunt oratio proprie dicta 206; - vox 
Ecclesiae 207; 

— omnibus adaptatae circumstantiis 
206 s. 

pulchritudo, studium in Liturgia 41. 

pure diorum, argumentum liturgicum 
105. 


Quadragesima tamquam exercitia 
spiritualia Ecclesiae universalis 156. 


Ratio celebrandi quotannis myste- 
rium Redemptionis 151. 

— conveniendi ad ecclesiam 172. 

rationes liturgicae pro efformatione 
christiani P6 S8. 

recitatio Breviarii semper est com- 
munis oratio Ecclesiae 199. 

regalitas Christi in Liturgia XVIII 

remissio peccatorum in Liturgia 183. 

res liturgicae, valor theologicus 14. 

res naturales in Liturgia sunt sym- 
bolum rei supernatural!» 159. 

ritus Baptismi et fides 6. 

------- , valor didacticus 40. 

Rubricae confectionem Sacrifici et 
Se En certam reddunt 

s. 


Sacerdos, munus et officium X. 

sacerdotii christiani munus et digni- 
tas, doctrina liturgica 138. 

Sacramenta, essentiale et character 
socialis 194 s. 

SS. Sacramentum expositum et Re- 
liquiae 

Sacramentum Ordinis XVIII. 

Sacrificium eucharisticum et vetera 
sacrificia ex Liturgia illustrata 137°. 

Sanctorale, valor didacticus 40. 

S. Scriptura, explicatio in Liturgia 12. 

sentire eum Ecclesia, quomodo in fe- 
stis et temporibus anni liturgici 
186. 

sinus Abrahae 104. 

societas fidelium cum Angelis et Sanc- 
tis in Liturgia 203. 

— viventium cum Defunctis 202 s. 

spiritus Liturgiae 140. 

Spiritus Sanctis, doctrina in Liturgia 

------- doctrina liturgica 137. 

persona et opus in Liturgia 13. 

Summi Pontifices, cura eximia de Li- 
turgia X. 46 ss. 

Summi Pontifices valorem theologi- 
cum Liturgiae contestantur 62 ss. 

symbolismus liturgicus 14. 38. 

symbolum Apostolorum in Liturgia 
15 s; - Epiphani! in Liturgia 16; 
- fidei in Liturgia 15 s; - Nicaeno- 
Constant. in Liturgia 16. 

— Athanasianum, argumentatio ex eo 
102. 

synaxis eucharistica, influxus in ve- 
teres christianos 195 ss. 


ane liturgica, valor didacticus 

s. 

Temporale, valor didacticus 39. 

terrena et caelestia in Liturgia 443. 

n E Veteris ad Novum relatio 

textus liturgici tamquam fidei expres- 
sio 15 s. 

------- argumentatio ex eis 114 ss; 
- augmentatio certitudinis ex fre- 
quenti usu 117; -, relatio interna 
ad finem 114 s; -, requiritur uni- 
vocitas 116. 

„ valor theologicus 218. 

theologia liturgica, ubi primus titulus 
XIV. 


traditio instrumentorum in Ordina- 
tione 121. 

traditio liturgica 10. 

transsubstantiatio  Hostiae 
101. 

SS. Trinitas, doctrina liturgica 138. 

—, in Liturgia 6. 


in missa 


Unctio extrema in formula breviore, 
validitas 119. 

unitio fidelium in Liturgia cum epi- 
scopo 201; - cum hierarchia eccle- 
siastica 201; - eum Papa 202; - inter 
seipsos 200. 


Valor Liturgiae  moralis-asceticus 
confirmatur Summorum Pontificum 
testimoniis 171 s. 

Valor Liturgiae paedagogicus 173 ss.; 

theologicus in Concilio  Mechli 
nensi et Tridentino 63 s. 

Min moralis instructionis liturgicae 

s. 

veritates fidei in Liturgia expressae 
; - sunt profitendae 

------ statim in Liturgia exprimuntur 
2 s. 

vestis alba, significatio 15. 


vigiliae, ratio 167; - observantia in 
iturgia 164. 
virtus religionis, anima Liturgiae 161. 
virtus spei in Liturgia 
visa in Liturgia docent invisibilia 
s. 
vota religiosa et Liturgia 145. 


Tipografia della Casa Editrice Marietti - Torino, Via Legnano 23. 


Finito di stampare in Gennaio 1947. 


